﻿Lei Volumul reunește studii despre probleme dintre cele mai controversate ale esteticii contemporane (autonomia și eteronomia artei, artă și hermeneutică etc ), texte consacrate marilor figuri ale gîndiru ultimilor decenii : Lukdcs, Marcuse si Adorno eseuri despre esteticienii clasici (Schopenhauer) și moderni (Miket Dufrenne și estetica fenomenologică), o primă analiză sistematică a manuscrisului filozofic inedit al lui Camil Petrescu : Științe substanței și un eseu despre Mihai Ralea, critic și teoretician literar, o polemică în jurul problemei : Nophto, Lukocs Thomas Mann, precum și alte texte referitoare ia Sartre Lukăcs etc EXPLiJENIA ARTA GAT UN J Lei N TEKTUUAN EXPERIENȚĂ ARTĂ ’ GÎNDIRE N TERTULIAN EXPERIENȚĂ, ARTĂ, GÎNDIRE CARTEA ROMÂNEASCĂ Coperta de Dan Erceanu AUTONOMIA ȘI ETERONOMIA ARTEI O privire cuprinzătoare asupra esteticii contemporane este de natură să ne arate că faimoasa și mult controversata problemă a autonomiei și eteronomiei artei se află încă departe de a-și găsi o soluție satisfăcătoare Tendințele de instrumentalizare a artei, de aservire a ei unor scopuri și comandamente străine de dialectica ei lăuntrică, de manipulare, brutală sau subtilă, a ceea ce ar fi trebuit să fie inspirația ei genuină, nutresc mereu, prin reacție, o veche convingere : arta trebuie să-și apere, cu o gelozie mai vie ca oricînd, autonomia ei, ris-cînd altfel, prin concesii făcute imperativelor eteronome, să-și alieneze esența, dacă nu de-a dreptul să se suprime Nu numai intransigenții apărători ai autonomiei artei, dar și un estetician ca Theodor W Adorno se dovedea gata să vadă, de pildă, în opera lui Brecht locul geometric al unei tensiuni insolubile : vigoarea și rafinamentul unei inspirații autentice ar fi încercat zadarnic să se concilieze cu crezul politic afirmativ al dramaturgului și poetului comunist „întreaga sa operă — scria Adorno în studiul său Angajare sau autonomie artistică ( ) — este o sforțare sisifică de a concilia într-un fel gustul său deosebit de cul- tivat și diferențiat cu imperativele stîngaci eteronome pe care și le atribuia cu disperare x Chiar dacă am lăsa însă deoparte pe partizanii ze-• loși ai unei tutele politice sectare și birocratice asupra artei și ne-am orienta atenția către cercul foarte larg al celor care susțin autonomia ireductibilă a artei în constelația formelor spiritului (și nu există estetician demn de un asemenea nume care să nu o afirme), am descoperi un clivaj semnificativ : celor care consideră că opera de artă nu poate fi înțeleasă cu adevărat decît dacă o privim în pura ei imanență și autarhie, ca pe o „lume în sine" (Croce), ca pe o „monadă fără ferestre" (tînărul Lukăcs în capitolul esteticii de tinerețe : „Die Subjekt-Objekt-Beziehung in die Asthetik“) sau ca zona de încorporare exclusivă a „calităților estetic valențe" (Roman Ingarden), li se opun cei care refuză să stabilească un raport de antinomie între autonomia și ete-ronomia artei, afirmînd dimpotrivă că inferioritatea autonomă a operei de artă se constituie într-o relație de dialectică tensiune cu exterioritatea ei Sînt aproape trei decenii de cînd Benedetto Croce reitera, în termeni tranșanți, poziția dintîi, deplorînd ascensiunea criticii literare marxiste în Italia postbelică : el vedea, în tentativa unuia din foștii săi discipoli, Na-talino Sapegno, de a implanta poezia lui Dante în solul ei social-istoric un simptom alarmant al procesului de trecere de la „vechiul regim“ al autonomiei esteticului la „noul regim" al criticii marxiste, „de la zelul aprins de mine, pentru autonomia artei, la nu mai puțin zeloasa acceptare a eteronomiei ei, sau într-un limbaj simplificat, a servituții ei față de politică Și esteticianul italian nu șovăia să afirme profetic : „Dacă în Europa marxismul ar ieși învingător, studiile de Estetică ar deveni (acesta e destinul lor desemnat) studii eretice și toți ar repeta în coi’ (și în primul rînd profesorii înaintea tuturor), împreună cu Marx, că arta e în funcție de lupta de clasă și trebuie să servească acum proletaria- Th W Adorno, Noten zur Literatur, III, Suhrkamp, , p B Croce, Nuova critica letteraria marxintica in Italia, în Quaderni della Critica, tul O frumoasă concluzie a întregii, strălucitoarei istorii a Artei pe care umanitatea pură a creat-o de-a lungul secolelor !“ L Benedetto Croce considera, așadar, că între autonomia și eteronomia artei există o relație de reciprocă excluziune, că a admite o etero-condiționare a operei de artă de către multiplicitatea împrejurărilor externe înseamnă a institui un raport de complicitate vinovată, echivalent cu alienarea ei ; el nu accepta și posibilitatea unei eteronomii fecunde a operei de artă, cea care ar hrăni substanța ei autonomă, și nu ar muti-la-o Un asemenea mod de gîndire continuă să fie, în mod firesc, încă răspîndit Georges Poulet ni se pare astăzi unul din reprezentanții lui cei mai autorizați : cel care vede în geneza operei literare (și a operei de artă în general) o tranziție de la starea de realitate la una de irealitate, un proces de „de-realizare“ a lumii prin intermediul limbajului, grație căruia în alcătuirea formelor obiective ale operei se exprimă o inefabilă subiectivitate nedeterminată, nu poate indica în studiul contingențelor externe, istorico-sociale sau psihice, care aparțin prin definiție sferei realului, decît o mișcare deviantă față de adevărata comprehensiune estetică (în măsura in care un asemenea studiu s-ar voi o cheie hermeneutică pentru înțelegerea și critica operei) Odată instituită starea de inferioritate autonomă, proprie procesului de creație artistică, exterioritatea și imperativele ei își pierd orice drept de cetate Lumea operei de artă, constituită ca o pură cosa mentale, în interiorul căreia se joacă, asemenea peștilor într-un aquarium, „cuvinte, imagini și idei“, rămîne impenetrabilă, printr-un soi de imposibilitate ontologică, solicitărilor și opțiunilor vieții practice Este semnificativă judecata formulată de Poulet B Croce Stato degli studi estetici in Italia, în Indagini su Hegel e schiarimenti filosofici, Bari, Laterza, , p „Propriu literaturii, adică limbajului în libertate, limbajul avîntîndu-se neînfricat în plin exercițiu al puterii sale, este de a nu respecta nici o realitate obiectivă, nici un lucru tangibil, nici un fapt dovedit Nici unul dintre acestea nu dăinuie, asemeni unui bulgăre de țărînă, în lichidul univers al ficțiunii " La Conscience critique, Paris, Librairie Jose Corti, , pag în recenta sa carte La Conscience critique despre Sar-tre : adevăratele sale virtuți de critic literar și le-ar fi manifestat Sartre doar în primul volum din Situations, acolo unde se identifica pur și simplu, în analiza diverșilor autori, cu mișcarea lăuntrică a operelor, în devenirea și avîntul lor ; ulterior autorul lui Baudelaire și Saint-Genet ar fi traversat un proces evident de regresiune, deoarece a început să judece calitatea literaturii în funcție de opțiunile scriitorilor față de „situația* lor în epocă, fără a ezita chiar să-i admonesteze atunci cînd comprehensiunea lor s-ar dovedi mărginită sau falsă Explicarea involuției lui Sartre este indicată de Poulet în termeni fără echivoc : ,,Nu-i greșit a spune că dacă Sartre, în criticele sale, se desolidarizează tot mai mult de intențiile scriitorilor despre care vorbește, pe de altă parte se solidarizează din ce în ce mai mult cu condițiile externe în care acești scriitori se află situați E aici o alunecare evidentă a criticii sartriene spre un punct de vedere marxist “ Nu știm care a fost reacția lui Geor-ges Poulet față de ultima operă a lui Sartre, trilogia L’Idiot de la familie, dedicată lui Flaubert, deoarece primele ei două volume au apărut în același an cu La Conscience critique; bănuim că ea nu i-a schimbat în fond opinia exprimată mai sus, fiindcă metoda denunțată de Poulet este aplicată aci din plin Ne îngăduim însă să ne întrebăm dacă efortul extraordinar, aproape incomparabil, al lui Sartre de a plonja deopotrivă în „protoistoria* vieții lui Flaubert și în „spiritul obiectiv* al epocii lui, conjugînd grație unei asemenea reconstituiri nevroza subiectivă și cea obiectivă a autorului lui Madame Bovary (instalîndu-și deci focarele atenției în ceea ce critica autonomizantă numește disprețuitor „Ies ailleurs de l’oeuvre*), este oare lipsit de o relevanță profundă pentru înțelegerea operei flaubertiene, chiar dacă, printr-un tragic și nefericit paradox, Sartre a fost constrîns să ne lase sur notre faim, oprindu-și opera tocmai în pragul mult așteptatei analize literare imanente a principalului roman flaubertian ? Ibid , pag Unul din gînditorii contemporani care a încercat să traseze o linie de demarcație cît mai netedă și precisă între planul strict estetic al operei de artă, singurul obiect de adevărat interes al esteticianului, și valorile extra-estetice, prezente eventual în compoziția operei, a fost Roman Ingarden La prima vedere, s-ar părea că Ingarden adoptă o poziție mai conciliantă în problema autonomiei și eteronomiei artei decît Croce, deoarece el acceptă ideea că anumite opere de artă se pot dovedi inspirate de o „tendință", ba chiar că operele literare pot îndeplini, în anumite condiții, și „funcții extra-estetice ' (sociale, naționale, morale etc ) S-ar spune că Benedetto Croce era mai omogen și mai intransigent în poziția sa autonomistă, deoarece prezența exhortației morale sau a pedagogiei sociale într-o operă literară era suficientă pentru el spre a o expulza din sfera „poeziei in cea a „non-poeziei“, mai exact în ceea ce esteticianul italian numea „la letteratura , văzută ca „opera di civiltâ , bine distinctă de „la poesia , care ar fi pur și simplu „opera di veritâ Poziția lui Ingarden, în aparentul ei eclectism, este acum mai interesantă pentru analiza noastră, deoarece admițînd o posibilă conjuncțiune de valori în imanența operei literare, el nu o face decît spre a sublinia răspicat totala lipsă de incidență a celor extra-artistice asupra substanței estetice a operei Ele ar coexista astfel asemenea unor lichide impenetrabile în-tr-un vas comun, calitățile estetic valențe manifestînd o suverană indiferență existențială față de prezența sau absența celorlalte valori „Chiar dacă operele (de artă) literare îndeplinesc uneori alte funcțiuni sociale sau sînt întrebuințate pentru îndeplinirea lor, aceasta nu contribuie cu nimic (s n ) la ființarea lor ca opere de artă și nici nu le salvează ca opere de artă, dacă în concretizarea lor nu încorporează valori estetice Rigoarea și finețea multiplelor analize întreprinse de Ingar-den de-a lungul lucrărilor sale spre a circumscrie cît mai exact sfera autonomă a calităților specific estetice, de la analiza celor patru straturi ale operei literare (al con- Roman Ingarden, Vom Erkennen des literarischen Kunst-werks, Max Niemeyer Verlag, Tiibingen, , pag figurațiilor fonice verbale, al unităților de semnificație, al faptelor obiective înfățișate și al viziunilor) și pînă la surprinzătoarea distincție între „însușirile artistice și cele „estetice ale operei de artă, ni se par incontestabile Este totodată simptomatic pentru climatul încărcat de acute tensiuni ideologice în care s-a dezvoltat estetica ultimelor decenii faptul că autonomismul intransigent al lui Ingarden, concretizat în poziția sa mai sus definită, i-a atras acuzația de a profesa un „estetism lipsit de idei (ein „ideenlosen Asthetizismus"*) Este verosimil ca o asemenea acuzație să fi venit, in perioada postbelică, din partea unor marxiști polonezi, iritați de atitudinea negativă, dacă nu de-a dreptul disprețuitoare, a lui Ingarden față de ideea unei posibile influențe a opțiunilor sociale și morale ale artistului asupra calității estetice a operei sale Roman Ingarden avea desigur dreptate să respingă învinuirea de „estetism , și cu atît mai mult cea a unui „estetism fără idei , invocînd faptul că în concepția sa nu poate exista o operă de artă lipsită de principiul inspirator al unei „Idei ; este adevărat că el avea grijă să sublinieze imediat că „Ideea care animă opera de artă nu are nimic comun cu „Ideea în sensul logic-rațional, o asemenea echivalență amenințînd să transforme arta în prizoniera unui adevăr preexistent, aruncind-o în brațele eteronomiei, ci că este sinonimă cu sinteza calităților estetic valențe, ierarhic ordonate în imanența operei, și printre care ceea ce Ingarden numește „calitățile metafizice joacă un rol central (tragicul, sublimul, demonicul, sacrul, grotescul, indescriptibila luminozitate a fericirii ete sînt asemenea „calități metafizice , accesibile unui soi de intuiții „extatice") Autonomia artei părea definitiv asigurată îndată ce esteticitatea operelor era redusă la polifonia însușirilor estetice generate de diferitele straturi ale operei și de interacțiunea lor ; de-realizarea lumii în autarhia operei, grație unei asemenea dialectice lăuntrice, face ca orice considerații sociale, morale sau politice să fie echivalente cu o intrusiune alogenă, cu penetrația unor corpuri străine în lumea pură Ibid pag și urm a ficțiunii Este curios însă că Ingarden (ca și mulți alții) nu-și punea nici o clipă problema că însușirile estetic valențe ale operei, și în primul rînd cele numite „metafizice^, ar putea fi nu produsul unei pure inferiorități autotelice, ci rezultatul unei complicate interacțiuni între conștiința artistului și tensiunile sociale ale timpului său, că „socialitatea" operei nu trebuie localizată așadar pur și simplu în zona intențiilor și tendințelor manifeste (aci ea rămîne intr-adevăr eterogenă), ci în însăși dialectica lăuntrică a operei, acolo unde artistul se luptă solitar cu dificultățile invenției și creației, spre a-și realiza împlinirea Este desigui- cu totul legitim să analizezi un roman ca Buddenbrooks din punctul de vedere al limbajului și al corelatelor lui intenționale, să inventariez! numărul formelor nominale și verbale din primele capitole în comparație cu cele următoare, trăgind concluzii estetice corespunzătoare cu privire la caracterizarea personajelor, să descifrezi complexul de calități emoționale și tonalități afective orchestrate în roman Să se reducă însă la atît veritabila critică estetică, la analiza „mijloacelor de reprezentare*’ (die Darstellungsmittel) prin care viziunile și fantasmele (ceea ce Ingarden numește „die Ansich-ten“) capătă corp, la fixarea purei „literarități” a romanului, despre care au vorbit încă formaliștii ruși ? Este adevărat că atunci cînd, basculînd orientarea criticii tradiționale, Georg Lukăcs a ales drept chei hermeneutiee pentru înțelegerea operei lui Thomas Mann probleme aparent pur sociologice : dureroasa aspirație către regenerarea adevăratelor valori burgheze, tensiunea între „der Bourgeois“ și „der Biirger“, refugiul din platitudinea și prozaismul vieții burgheze în „ținuta” prusacă și simultana revelație a iremediabilei ei fragilități (ilustrate de Moartea la Veneția), intr-un cuvînt antinomiile insolubile ale conștiinței burgheze, reflectate în prima fază a scrierilor lui Thomas Mann, marele prozator german a părut el însuși ușor contrariat de ceea ce el numea într-o scrisoare către Agnes Meyer „orientarea unilateral sociologică” a studiului lui Lukăcs Auf der Suche nach dem Biirger Dar chiar dacă, poate și dintr-o concesie diplomatică făcută interlocutoarei sale, nemulțumită de me- ii toda lui Lukâcs, el se arăta gata să admită :„Simt eu însumi că nu mi se face dreptate numai cu ajutorul criteriului pur sociologic \ continuarea scrisorii, ca dealtfel și o scrisoare trimisă cu doi ani mai tîrziu lui Max Rychner, ni- arată pe Thomas Mann vizibil satisfăcut de penetrația considerațiilor lui Lukâcs și de comprehensiunea adîncă manifestată față de creația sa de către cel pe care avea să-l numească după lectura studiului despre Doktor Faustus intr-adevăr, criticul literar cel mai important al timpului nostru Partizanii rigoriști ai autonomiei artei vor considera desigur că o asemenea critică sociologică, oricît de interesantă in sine, nu atinge încă substanța estetică intimă a unui roman ca Budden-brooks, că ea poate avea cel mult o valoare propedeutică, rămînînd cantonată în stadiul pre-estetic al materiei cărții, fără a putea da seama de complexul de tonuri și armonii, care formează muzica romanului, că un hiatus desparte o asemenea investigație, stigmatizată ca fiind prin definiție extra-estetică, de adevărata poezie a operelor lui Thomas Mann Critica de inspirație heideggeriană, oricît de diferit orientată de cea a partizanilor „autonomiei valorii estetice , nu va adopta în fond o altă atitudine, dacă ne amintim avertismentul lui Heidegger, din prefața la Erlăuterungen zu Holderlins Dichtung, că în cazul adevăratei poezii „caracterul ei de singularitate istorică nu va putea fi niciodată demonstrat din punct de vedere istorico-literar Este însă momentul să ne întrebăm : să fie oare adevărat că un hiatus irrationalis desparte calitatea reprezentărilor unui artist despre contradicțiile sociale ale timpului său (obiect al analizei social-istorice) de „însușirile estetic valențe ale operei sale (spre a folosi formula lui Ingarden), de „lirismul ei (Croce) sau de „subiectivitatea (ei) autonomă (Georges Poulet) ? Să nu existe oare o legătură organică între antinomiile conștiinței burgheze a lui Thomas Mann, identificate cu atîta sagacitate de Lukâcs în studiul său Auf der Suche nach Thomas Mann, Briefe — , S Fischer, , pag Martin Heidegger, Erlăuterungen zu Holderlins Dichtung, V Klostermann, Frankfurt, Dritte Auflage, , p dem Burger, și poezia crepusculară a primelor opere epice importante ale prozatorului german, de la Bud-denbrooks la Der Tod in Venedig ? Nu încape îndoială că am atins aci placa turnantă a principalelor controverse din critica europeană și americană a ultimelor decenii Ne sînt încă vii în minte anatemele fulminante ale lui Croce împotriva Studiilor despre Faust ale lui Lukâcs, pentru nesăbuita profanare a „tragediei Mar-garetei“ cu considerații despre moravurile societății feudale, despre infanticidul Margaretei ca urmare a lor și despre consecințele unei asemenea drame sociale în destinul Faust-ului lui Goethe Gaetan Picon a fost printre cei care au protestat cu mai multă energie împotriva tendinței de a arunca punți cu orice preț între opțiunile social-istorice ale artistului și condiția estetică a operei sale Se poate oare infera, se va întreba Picon, din răceala manifestată de Flaubert față de represiunea Comunei din Paris o judecată negativă asupra calității scrisului său literar (aluzia este la Sartre din Qu’est-ce que la litterature) ? Există oare intr-adevăr o asemenea strînsă intercondiționare între conștiința civică a artistului și conștiința sa literară ? Ne împiedică oare arhi-conservatorismul lui Platon în chestiunile politice, se va întreba la rîndul său Leo Spitzer, într-o scrisoare din către Franco Fortini, să gustăm poezia rară a Simpozionului ? „Că Flaubert și Maupas-sant (și Mallarme) sînt scriitori burghezi, fără îndoială ■— scria Gaetan Picon în Scriitorul și umbra sa — : dar nu Marx îl judecă pe Flaubert (cu atît mai puțin Sartre), mai curind Henry James cînd scrie (pe drept sau pe nedrept) că Educația sentimentală este «un balon uriaș, făcut din bucăți de mătase solid unite și umflate cu răbdare, care însă refuză categoric să părăsească pămîntub>“ Sugestia apare clară : este inutil să căutăm secretul valorii sau non-valorii unui roman ca Educația sentimentală Benedetto Croce, Georg Lukâcs, Goethe und seine Zeii, in Quaderni delta Critica, luglio , reprodus în Terze Pagine Sparse, II, Bari, Laterza, p — Gaetan Picon, L’Ecrivain et son ombre, Paris, Gallimard, , pag în condiția ideologică a scriitorului ; un asemenea „secret" are rațiuni strict interne, localizate in pura autarhie a operei, în coheziunea sau dezlînarea cărții, în organizarea lăuntrică a planurilor ei, care ține de puterea epică a romancierului să-și stăpînească suveran materia Mănușa aruncată de Picon criticii marxiste va fi ridicată, în Franța, abia peste două decenii, de Sartre în L’Idiot de la familie Leo Spitzer îi cerea la rîndul său lui Franco Fortini să nu corupă substanța unei poezii ca binecunoscutul Wanderers Nachtlied al lui Goethe, expresie prin definiție a unor sentimente „atemporale" („asupra cărora structura sau suprastructura D-stră, oricum s-ar numi, nu poate acționa mușcînd", după cum se exprima victorios Spitzer în prima sa scrisoare către marxistul Fortini) cu considerații despre istoricitatea sentimentului de „pace vesperală" din versurile lui Goethe ; Spitzer se arăta gata să admită că se pot formula observații legitime despre specificitatea sentimentului naturii în secolul XVIII, pornin-du-se de la poezia lui Goethe, dar că privită în pura ei textualitate (autonomie am zice noi) „eficacitatea poeziei mi se pare că rezidă tocmai în faptul că nu poate fi atribuită numai acestui secol" Fortini s-a străduit să-și apere punctul de vedere, invocînd, de pildă, deosebirile intre sentimentele naturii și morții la Goethe și Baudelaire, sau, în scrisoarea finală (neterminată și netrimisă) „istoricitatea limbajului", teză cultivată frecvent de însuși Spitzer, dar ilustrul lingvist și critic literar a rămas intransigent, protestînd împotriva confuziei între „una poetica" și „una analisi sociologica" și revendicîndu-se din Croce : „Cînd citesc Ueber allen Wipfeln, nu trebuie să știu nimic despre omul goethean, despre al său Tagewerk, despre al său Streben Toate acestea sînt «exterioare» («allotria») spunea Croce " Reîntorcîndu-ne la relația Sartre-Flaubert, și la obiecția tipică, formulată printre alții, după cum am văzut, și de Leo Spitzer, adusă criticii marxiste : de a-și concentra atenția asupra a ceea ce francezii numesc „Ies ailleurs Franco Fortini, Leggendo Spitzer Appendice, în Verifica dei poteri, II Saggiatore, Milano, , p și — de l’oeuvre* (iar Croce „allotria*), s-ar spune că primele trei volume din L’Idiot de la familie justifică în fond obiecția de mai sus și că de fapt mănușa aruncată de Picon nu a fost ridicată : nu ne găsim oare în fața unui imens excurs în psihanaliza existențială a personajului Flaubert și în istoria economică, socială, morală a epocii lui, asumată și interiorizată de același personaj, dar oprindu-se în fața analizei propriu-zis literare a operelor flaubertiene ? Fără a tăgădui adevărul unei asemenea observații, mărturisim însă că tocmai analiza conformației spirituale a lui Flaubert, întreprinsă de Sartre cu o subtilitate și o finețe împinse la limita rafinamentului (ceea ce nu exclude, în anume împrejurări, caracterul ei discutabil), urmărind fizionomia personajului în multiplicitatea articulațiilor și nervurilor ei, deschide orizonturi de o nebănuită profunzime spre a înțelege dialectica lăuntrică a romanelor lui Flaubert, „forma (lor) internă* (ca să folosim o expresie a lui Dilthey) Firele multiple adunate cu grijă de Sartre spre a compune fizionomia acelui „chevalier du Neant* sau baron du Non-Etre* care ar fi fost Flaubert, nutrind o repulsie fără scăpare la adresa mediocrității vieții burgheze dar și un scepticism la fel de ireductibil față de orice posibilitate de regenerare a ei (disprețuind deci și abjecția „militaristă și democratică* a celei de a Treia Republici, dar animat și de o funciară neîncredere în acțiunea dezlănțuită a Comunarzilor), ne explică prea bine deopotrivă caracterul tragic (și nu pur și simplu dramatic) al Emmei Bovary, divorțul ei iremediabil de lumea din jur și totodată neputința ei congenitală de a se ridica deasupra ambianței („nihilismul absolut* al romanului, despre care au vorbit comentatorii), dar mai ales plata resemnare în nihilismul vieții cotidiene cu care sfîrșesc Deslauriers și Frederic Moreau, eroii Educației sentimentale Și fiindcă vorbim despre Sartre și despre ultima sa operă L’Idiot de la familie, să spunem că ei (în speță celui de al treilea volum) îi datorăm una din cele mai pătrunzătoare analize a conceptului de autonomie a literaturii ; produs în secolul XVIII al unei atitudini de critică socială, al emancipării de sub tutela clasei feu- dale, în numele unei „universalități umane", sinonime, în fond, cu interesele claselor oprimate în ascensiune, autonomia literaturii va deveni în secolul XIX, odată cu generația lui Flaubert și a scriitorilor post-romantici, echivalentă cu cultul Artei ca „un scop în sine“, ca „l’Art-Absolu“, rezultat al rupturii iremediabile între „le locuteur“ și „le locute**, între autor și publicul său burghez ; orice concesie făcută de artist eteronomiei, cu alte cuvinte gusturilor clasei sale burgheze, era egală pentru el cu sinuciderea Negativitatea și autonomia artei apar drept cuceriri ireversibile ale conștiinței umane, dar relativizarea istorică operată de Sartre ne îngăduie să vedem că antagonismul între autonomia și eteronomia artei, în sensul divorțului ireductibil între vocația artistului și exigențele publicului său, este rezultatul unei situații istorice circumstanțiale, ceea ce lasă deschisă posibilitatea unei alte conjuncțiuni, decit cea antinomică, între cei doi termeni Cînd Leo Spitzer se împotrivea istoricizării silnice a artei, în speță interpretării ideologice a poeziei lui Goethe, el se temea, în fond, că pe o asemenea cale energia autonomă a artei ar risca să fie degradată, prin transformarea ei într-un simplu instrument practic sau ideologic (din punct de vedere estetic expresiile sînt echivalente), răpindu-se activității artistice sigiliul ei propriu, definit de Schiller în memorabila sa teză de origine kantiană : în artă „der Stoff wird durch die Form vertilgt** (materia este devorată de formă) Rațiuni profunde stau la baza autonomiei artei în sistemul activităților umane, și Immanuel Kant părea să le fi statuat definitiv în teoremele sale din „Analitica Frumosului** : a-conceptualitatea, a-practicitatea sau dezinteresarea, caracterul spiritual și nu sensual, universalitatea subiectivă sînt atributele inalienabile ale plăcerii estetice, definite de Kant, și orice derogare de la ele ar însemna o alterare a înseși substanței activității estetice Croce le va asimila integral, vorbindu-ne de „la sublima insig-nificanza pratica e intellettuale dell’arte", despre „a- Termenul are aci accepția: puterea de a nega, de a refuza conceptualitatea" poeziei și „ateleologismul practic" al artei în general Pentru cei care consideră însă că între autonomia și eteronomia artei nu există o asemenea graniță abruptă, că substanța autonomă a artei se hrănește, chiar în calitatea ei intimă, din atitudinea și opțiunile unor pături sociale și ale unor indivizi determinați, că, așadar, intre practicitatea vieții sociale și a-practicitatea artei nu există o diafragmă izolatoare, întrebarea legitimă este dacă teoremele kantiene, mai sus evocate, sînt irecuperabile, sau dacă ele își păstrează intactă valoarea însă re-interpretate și altfel articulate Lui Leo Spitzer un asemenea tertium datur i se va fi părut desigur o himeră, dacă nu un cerc pătrat, și el voia să- țintuiască pe Fortini în fața unei alternative insolubile : Dacă mă contraziceți, voi spune că nu concepeți arta ca pe un lucru dezinteresat» în sens kantian —- și atunci nu va mai exista «critică estetică», ci doar «critică ideologică»" Fără îndoială, Lukăcs putea să ne încredințeze în finalul Esteticii sale : „Adevărata relație a misiunii sociale cu opera e mai degrabă aceea că, pe cit desăvîrșirea estetică imanentă a unei opere de artă e mai organică, pe atît ea e capabilă să îndeplinească mai bine misiunea socială care a chemat-o la viață" , dar pentru noi problema esențială este de a ști în ce măsură există o legătură necesară, și nu aleatorie, între „desăvîrșirea estetică" a operei și ceea ce partizanii rigoriști ai autonomiei artei tăgăduiesc ab initio: funcția ei socială Altminteri, teza autonomiei depline a artei rămîne invulnerabilă și orice încercare de a stabili legături între calitatea estetică a operelor și „misiunea socială" care le-ar inspira s-ar dovedi pură vanitate Se poate întrevedea desigur și o soluție intermediară : cei care vor să împiedice cu orice preț confuzia valorilor și să apere decis autonomia artei, fără a tăgădui în același timp rolul ei în viața socială, pot răspunde că singurul angajament legitim al artistului este să râmînă Ibid , pag Georg Lukăcs, Die Eigenart des Asthetischen, I Halbband П, Luchterhand Verlag, , pag (v trad românească a Esteticii, voi II, pag ) fidel vocației sale, că opțiunile sale veritabile trebuie căutate în logica imanentă a creației, și nu la nivelul convingerilor sale politice, morale sau filozofice Eficiența socială a artei este una sui generis, desfășurîndu-se la nivelul jormei, al puterii de expresie, și nu la cel al incidenței directe asupra proceselor sociale, cum se în-tîmplă în cazul altor tipuri de ideologii Mikel Dufrenne arăta recent, în considerațiile sale despre „artă și politică din studiile cu același nume *, că un asemenea tip de artist poate invoca însușirea de revoluționar în virtutea calităților intrinseci ale artei sale, a puterii lor răsturnătoare la nivelul formei, revendicînd in același timp o deplină imunitate față de orice interogație cu privire la atitudinile sale sociale, morale sau filozofice (expulzate în zona „conținutului explicit ' al conștiinței sale, atunci cînd ele există) S-ar spune că în ființa artistului se produce o ciudată schizoidie : puterea de subversiune a artei sale, fiind localizată la nivelul expresiei, ar fi cu totul independentă de revoluționarismul sau apolitismul conștiinței sale civice Chiar un estetician ca Theodor W Adorno este aproape de poziția evocată mai sus, atunci cînd situează funcția socială protestatară a artei de avangardă la nivelul „expresiei sau „configurației (Gestalt), disociind-o ferm de expresia, directă sau indirectă, a unor convingeri sociale sau politice (revoluționarismul Guernicăi lui Pi-casso ar sta deci în „inumana construcție a formei, și nu în expresia, fie și indirectă, a antifascismului) Sînt aci de făcut cîteva distincții importante Nimeni, cu excepția celor care mai susțin utilitarismul și pragmatismul vulgar în interpretarea artei, nu contestă că discursul artistic are un statut ontologic bine distinct de practica altor tipuri de activitate ideologică (asupra motivelor care ne determină să menținem arta în sfera ideologiei vom reveni mai jos) O serie de mărturii ale unor mari artiști, inclusiv ale celor care au manifestat o receptivitate particulară față de problemele sociale și politice ale timpului lor, arată că ei au refuzat să juxta-pună automat sau să confunde într-un amalgam nedife- Mikel Dufrenne, Art et Politique, , Paris, / , pag și urm rențiat planul imaginației lor productive cu cel al activităților politice nemijlocite Fără îndoială, au existat în istoria ariei nu puține cazuri, mai ales în perioade de răsturnări sociale, cînd opere importante au țîșnit sub imperativul unor opțiuni social-politice nemijlocite ; existența lor nu anulează însă specificitatea bine precizată a celor două cîmpuri de activitate Rogei- Martin du Gard, căruia nu i se poate tăgădui capacitatea de a reacționa viu la evenimentele sociale ale timpului său, de la afacerea Dreyfus și pînă la ascensiunea funestă a fascismului, mărturisea cu franchețe „angajatului său prieten Andre Gide că preferă, cel puțin un timp, să rămînă cantonat în planul contemplativ al travaliului la mozaicul complicat al Familiei Thibault și să reziste tentației de a se amesteca în vălmășagul luptelor politice Dilema multor artiști moderni : oscilația între planul „spiritual al creației și cel „temporal al luptei, era rezolvată în favoarea termenului dinții ; «Știți că de luni de zile oscilez penibil între dorința de a proteja viața mea «spectaculară», și imboldul de a mă angaja și mai mult în ceea ce Mauriac numește «misiunea noastră temporală» Pentru moment, mă bucur mult că mă aflu la o extremitate a oscilațiilor mele : cea a vieții «spectaculare» îmi zic că e poate soarta mea îmi zic că a lua parte este o necesitate a acțiunii, nu a gîndirii, nu a artei (Scuzați vorbele mari) Pentru moment, nu-mi desfid prea mult temperamentul meu contemplativ și savurez o anumită liniște abandonîn-du-mă în voia lui ’ (scrisoarea către Gide din noiembrie ) Distincția între planul contemplativ al artei și cel al praxis-ului politic apare astfel neted exprimată Putem oare infera de aci că planului imaginației productive al unui roman ca Familia Thibault i-ar fi caracteristică prin definiție o stare de non-culpabilitate, ca să nu spunem invulnerabilitate, socială sau politică ? Este suficient sâ formulăm o asemenea întrebare ca să ne dăm seama că însăși „emoția estetică originară (Ingarden), centrul generator al vastei opere (destinele divergente ale Andre Gide — Roger Martin du Gard Correspondance, I, — , Paris, Gallimard, , p — lui Antoine și Jacques Thibault, după propria mărturisire a autorului) este impregnată de o reprezentare determinată și, implicit, de o judecată asupra societății burgheze și asupra crizei iremediabile a valorilor ei Ni se va răspunde : rămîne un fapt incontestabil că ai disociat ferm planul imaginației creatoare a romancierului de cel al opțiunilor sale în planul pragmatic și că ai căutat cheia hermeneutică a operei în „coerența fantastică a ficțiunii epice și nu în atitudinile discursive ale autorului, luate in diferite împrejurări (simpatii față de anarhism, scepticism față de orice formă de credință politică, sentimentul unei ineluctabilități a revoluției sociale dar neîncredere față de perfectibilitatea rapidă a omului etc ) Nu vom tăgădui legitimitatea evidentă a unei asemenea discriminări, invocată des de autonomismul estetic, dar întrebarea noastră era în ce măsură însăși „coerența fantastică a operei, în planul căreia ne-am situat ferm alături de partizanii autonomiei artei, este o alcătuire cu totul inocentă sub raport social și politic, grație caracterului ei contemplativ, sau dimpotrivă poartă, într-o formă cu totul specifică, sigiliul unei poziții determinate față de realitatea social-istorică întrebarea ni se pare cu atît mai îndreptățită cu cît adeseori, în numele autonomiei valorilor și al segregației obligatorii între diferitele planuri, în cazul unor artiști cu convingeri social-politice conservatoare, dacă nu de-a dreptul reacționare, ni se cere să luăm în considerație exclusiv opera lor, și să o glorificăm ca atare, fără a lăsa ca judecata noastră estetică să fie pătată de considerații anestetice, în speță de cele politice împiedică oare crizele de antisemitism frenetic și atitudinea față de ocupația nazistă ale unui scriitor ca Ferdinand Louis-Celine să prețuim valoarea considerabilă a romanelor sale Vo-yage au bout de la nuit sau Mort ă credit, metamorfoza deschizătoare de drumuri înnoitoare pe care au adus-o cu sine în cîmpul artei literare ? „Oare tendințele ideologice ale unui artist — se întreba recent, pentru disculparea lui Căline, Robert Poulet în cartea sa Mon ami Bardamu — trebuie să intre la socoteală în aprecierea rolului și valorii sale pe tărîm estetic ? Се-am zice de Sainte-Beuve dacă l-ar fi înlăturat din ale sale Lundis pe Chateaubriand, pentru angajarea sa în armata Co-blence ?“ Faptul că Heinrich von Kleist a fost un militant al reacțiunii romantice junkero-prusace și un adversar furibund al Franței napoleoniene a afectat oare în adîncime calitatea producției sale dramatice, împiedi-cîndu- să devină acel „nou Shakespeare al dramaturgiei universale pe care îl anticipa Wieland ? Sau, spre a lua un exemplu foarte recent, nu au avut oare dreptate membrii asociației „Pfitzner-Gesellschaftu să protesteze în Neue Ziircher Zeitung împotriva votului negativ acordat de juriul unui concurs muzical discului cu muzica lui Pfitzner, la sugestia unui membru vest-german al juriului, care a invocat poziția reacționară, naționalist-ger-mană, a autorului lui Palestrina, prețuit cîndva în mod deosebit de Thomas Mann ? La o privire superficială, s-ar părea că forțăm uși deschise deoarece, chiar în interiorul criticii marxiste, Lukâcs a indicat de mult, punînd la contribuție cunoscutele texte ale lui Engels și Lenin despre Balzac și Tols-toi, posibilitatea ca o ideologie retrogradă să coexiste cu o creație artistică grandioasă în spațiul spiritual al uneia și aceleiași personalități Lucrurile nu sînt însă chiar atît de simple Olivier Revault d’Allonnes avea dreptate să observe recent că o asemenea separație riscă să devină o „separație abstractă , atîta timp cît acceptăm eventuala contradicție ca pe o constatare brută, fără a căuta imitatei ei mai adîncă Dacă refuzăm să amalgamăm fără dis-cernămînt, într-o unitate nediferențiată, spiritul pamfletelor fascizante ale lui Căline cu cel al operelor sale de proză, nu este mai puțin adevărat că o privire lucidă va descoperi o legătură interioară între cele două planuri : pesimismul atroce, vaticinant, stăpînit nu numai de voluptatea demistificării prin revoltă dar și de una a maculării, din Voyage au bout de la nuit, reducînd ființa umană la condiția instinctualității și a existenței larvare, Robert Poulet, Mon ami Bardamu, Entretiens familiers avec L F Căline, Paris, Pion, , pag ® Olivier Revault d’Allonnes, La desublimation liberatrice, In voi Vers une esthetique sans entrave Melanges Mikel Du-frenne, Paris, / , , pag prefigurează în ostentația negativității lui delirul fascizant și „pesimismul (lui) eroic” Ni se pare de asemenea evident că fervoarea prusacismului lui Kleist este departe de a rămîne fără efecte negative asupra calității pieselor sale : Prinz von Homburg se termină cu o apologie a spiritului de disciplină prusacă, încununat pînă la urmă de aureola victoriei împotriva rătăcirilor individualiste ale eroului Excepțiile majore din creația lui Kleist : comedia Der zerbrochene Krug și nuvela Michael Koibaas, s-au constituit ca tot atîtea infirmări categorice ale prejudecăților sale politice și ideologice (cum a demonstrat prea bine Lukăcs în studiul său din Die Tragedie Heinrich von Kleists) Cît despre Pfitzner, fără a avea cunoștințele necesare spre a ne putea pronunța, să amintim doar că Adorno îl situa alături de Sibelius sau Hans Thoma sau Hans Carossa, ca simboluri ale conservatorismului estetic, la antipodul autenticei linii de dezvoltare a artei moderneL Concluzia este că implicațiile ideologice ale operei de artă (dînd cuvîntului „ideologie un sens larg, și nu unul restrictiv) trebuie căutate la nivelul acelui sentiment determinat asupra lumii pe care îl exprimă fiecare operă de artă (ceea ce germanii numesc „Welt-gefiihl ), sau la nivelul numit de Mikel Dufrenne, recent, „l’imaginaire objectif” („coerența fantastică” a lui Crace), plan desigur bine distinct de activitatea intelectuală, volitivă sau pasională a subiectului creator ca ființă practică, dar departe de a fi fără legătură, fie și contradictorie, cu ele Celor care invocă analizele lui Lukăcs, ca exemple de coexistență nedialectică a valorificării estetice cu critica ideologiei discursive a artistului, se cuvine să le amintim că lectura recent publicatelor Moskauer Schriften demonstrează clar cît de nuanțat înțelegea Lukăcs legătura între natura creației artistice și opțiunile ideologice ale scriitorilor : el arată, de pildă, că realismul necruțător al lui Balzac în critica burgheziei și capitalismului, superior in acest punct celui al lui Stend-hal, nu este deloc fără legătură cu ideologia sa legiti-mistă și că, în mod aparent paradoxal, tocmai „iluziile” Th W Adorno, Asthetische Theorie, Suhrkamp, , p progresiste din ideologia lui Stendhal explică relativa lui cecitate față de aspectele violent negative ale formelor de viață burgheze din perioada Restaurației ; mutatis mutandis, un asemenea tip de analiză îi îngăduie iui Lukăcs să dezvăluie implicațiile negative ale liberalismului și progresismului burghez în creația unor scriitori ai secolului XIX (Byron, Hugo, Zola etc ) și să afirme superioritatea „reacționarului * Balzac asupra progresistului Zola Este poate folositor să amintim aci interesanta încercare a lui Lukăcs de clasificare a diferitelor tipuri de ideologii, întreprinsă în capitolul „Das Ideelle und die Ideologie" din opera sa, rămasă să apară postum, Zur Ontologie des gesellschaftlichen Seins Lukăcs definește ideologia ca un complex de reprezentări și de idei, care îndeplinește prin definiție funcția de a sluji la soluționarea conflictelor sociale (în sens larg, deci puțind include și menținerea stătu quo-ului social) ; accentul este pus pe funcția socială a formelor conștiinței integrate în sfera ideologiei, implicînd deci ideea că nu orice formă a conștiinței este destinată prin natura ei să slujească la rezolvarea conflictelor sociale (teoria heliocentrică sau cea a evoluției speciilor au jucat și rolul unor importante instrumente ideologice, dar conținutul lor științific propriu-zis nu era unul ideologic) Autorul Ontologiei va distinge între tipurile de ideologii cu o funcție practică nemijlocită (ideile politice sau juridice, dar și, în mod aparent paradoxal : religia, cu un loc intermediar între, să zicem, politică și filozofie) și complexele de reprezentări sau de idei, care sînt generate deopotrivă de conflictele sociale ale epocii și de imperativele soluționării lor, dar îndeplinesc un asemenea oficiu pe o cale multiplu mediată, nu prin opțiunea practică nemijlocită, ci prin raportarea la exigențele speței umane în integralitatea ei : arta și filozofia Distincția lui Lu-kâcs ne ajută să înțelegem, ni se pare, complicatul proces de mediere și generalizare prin care trece, în actul creației artistice, impulsul genetic originar, gravid de contradicțiile social-istorice ale momentului, pînă la expresia „contemplativă și „dezinteresată a unui Weltge-fiihl, sentiment al lumii cu putere de universalitate, în ЬѴѴ !•/ l K|UdUdUX^ ' £ opera de artă finită ; este un complex proces de simultană interiorizare și obiectivare, angajînd ansamblul de valori ale conștiinței umane, smulse din funcția lor practică nemijlocită, cum spunea o dată Jan Mukarovsky, și topite in sinteza acelei „auto-conștiințe a omului ca exponent al speței (Lukâcs), sau a acelei „tendințe nerostite" a operei (Mukarovsky), care formează substanța activității estetice Este distanța care separă istoria reală, empirică, „eveni-mențialâ , de ficțiunea epică, cea dintre, spre a reveni la un exemplu anterior, convingerile pacifiste sau sentimentele antimilitariste ale unui scriitor ca Martin du Gard, și vasta lor obiectivare, pe multiple planuri conjugate (politic, etic, erotic), în fresca epică aparent atit de impersonală din L’Ete , penultimele volume ale ciclului Les Thibault O asemenea operă nu poate ținti către efecte practice nemijlocite (deși ea le poate avea prea bine, cum s-a și intîmplat), ci vizează zona afectelor fundamentale, și doar pe o asemenea cale, deci în mod indirect, și viața noastră practică Teoreticienii intransigenți ai autonomiei artei, care văd în procesul de combustie a vieții practice descris mai sus un salt din istorie în „supraistorie sau „subisto-rie (Croce), vor tăgădui, consecvenți cu ei înșiși, că sensul estetic al operei de artă este prin natura lui unul istoric Benedetto Croce va vorbi, prin urmare, de „caracterul aistoric al adevăratei poezii, cea în care sentimentele și conceptele „au pierdut amprenta istorică și unilaterală pentru a dobîndi amprenta umană și omnila-terală Odată admisă o asemenea perspectivă, apare limpede că a discuta despre un sens istoric genuin al operei de artă devine inutil Opera de artă, care este un „fapt istoric , va recunoaște Croce, nu are, în mod legitim, decît un sens estetic ; ea este supusă, de-a lungul timpului, vicisitudinilor istorice, dar aceasta doar în sensul unei variațiuni a gradului de receptivitate estetică, și în nici un caz în cel al unui dialog între conștiința istorică încorporată în operă și cea a subiectului Benedetto Croce, La Poesia, Laterza, Prima edizione economica, , p și (trad românească, Poezia, , Ed Univers, p și ) receptor din epocile ulterioare Dublin-ul lui Joyce din povestirile sale despre Dublin este interesant pentru noi nu ca expresie a unei realități istorice sau a conștiinței istorice despre orașul irlandez, ci ca încorporare a unei Idei" despre Dublin (spre a relua un exemplu folosit de Oskar Becker într-o discuție cu Otto Poggeler, destinat să ilustreze teza că valoarea unei opere rezidă exclusiv în „forma" ei, și nu în masa sentimentelor, convingerilor, valorilor etc , circumstanțiale istoric, pe care ea le-ar cuprinde ; singura atitudine estetic valabilă este receptivitatea față de o asemenea „Idee", și nu dialogul între conștiința noastră istorică și cea exprimată in operă, atitudine care ar fi echivalentă cu o lunecare intr-o perspectivă extraestetică Directorul de muzeu, care alege și ordonează operele exclusiv in funcție de criteriul calității estetice, fără a se interesa de valoarea lor reprezentativă pentru diferitele epoci istorice, ar fi adevăratul homo aestheticus Este momentul să observăm că printre cei care tăgăduiesc ideea unui sens istoric genuin, univoc determinat, al operei de artă se află și adversari ai autonomiei artei : sînt cei care consideră că „sensul" operei nu poate fi disociat de condiția hermeneutică a interpretului, și că, prin urmare, el variază prin definiție în funcție de „orizontul" istoric al conștiințelor receptoare Hans-Georg Gadamer și hermeneutica sa filozofică, expusă în Wahr-heit und Methode, sînt principalele puncte de sprijin ale unui asemenea punct de vedere : este inutil să căutăm a fixa sensul istoric univoc al unui text, deoarece „sensul" variază în funcție de „amestecul orizonturilor" (Horizontverschmelzung), cel al conștiinței hermeneutice și cel al operei Un partizan rigorist al autonomiei artei ca Roman Ingarden a fost confruntat deopotrivă cu ideea de mai sus, atunci cînd a analizat, de pildă, în cartea sa Un-tersuchungen zur Ontologie der Kunst, „problema identității operei muzicale" : variabilitatea interpretărilor conferite uneia și aceleiași partituri muzicale, fiecare Otto Poggeler, Oskar Becker als Philosoph, in Kant -Studieri, , nr , p avîndu-și legitimitatea ei, multiplicitate condiționată, printre altele, de succesiunea „stilurilor culturale ' de-a lungul diferitelor perioade istorice, l-a condus pe Ingar-den la întrebarea dacă mai putem vorbi, de exemplu, despre existența unui „Chopin cel adevărat (der „echte Chopin), ca un punct de reper stabil într-o asemenea diversitate (există desigur interpretarea pur romantică, de factură interiorizată, a lui Chopin, cea a lui Pade-rewski de la începutul secolului nostru și interpretarea străbătută de suflul unui copleșitor dinamism, în tumultul ei năvalnic, cea recentă a lui Sviatoslav Richter) Ca un autentic fenomenolog, Ingarden vrea să evite cu orice preț alunecarea în scepticismul și relativismul estetic : el descoperă linia de demarcație între o interpretare validă și una arbitrară in fidelitatea față de indicațiile stringente ale partiturii ; multiplicitatea interpretărilor este explicată prin existența zonelor de nedeterminare în imanența oricărei opere muzicale și prin necesitatea „acoperirii lor (transformarea potențialităților ei în actualități), grație actului de concretizare estetică Problema unui sens istoric genuin al operei de artă, criteriu pentru a distinge o interpretare autentică de una arbitrară, nu părea să intre in vederile autonomismului estetic al lui Ingarden; este de presupus că discursul sociologic al lui Adorno, care vorbește la un moment dat în Einleitung in die Musiksoziologie despre aristocratismul muzicii lui Chopin s, ar fi trezit în el o reacție cu totul negativă, după cum ideea de a asocia așa-numita „Revolutionsetude" a lui Chopin, cu sentimentele compozitorului din perioada rezidenței lui la Stuttgart, i se părea un caz flagrant de biografism anestetic Să notăm însă că tocmai confruntarea cu interpretările multiple ale uneia și aceleiași partituri l-a condus pe In-garden la recunoașterea surprinzătoare a faptului că operele muzicale nu au o existență autonomă, ci una „eteronomă* , dictată de „intersubiectivitatea lor con- Roman Ingarden, Vntersuchungen zur Ontologie der Kunst, Мах Niemeyer Verlag, Tubingen, , p și urm Theodor W Adorno, Einleitung in die Musiksoziologie, Zwolț Vorlesungen, Suhrkamp Verlag, Frankfurt, , p Roman Ingarden, op cit , p substanțială, mai exact de faptul că ele nu există decît prin raportarea intențională la un subiect variabil în diferite epoci istorice Soluția reală a problemei constă in a admite, și nu in a tăgădui, caracterul istoric al acelui „sentiment al lumii (Weltgefiihl), cu putere de universalitate, care impregnează fiecare operă de artă și în a urmări „acordajul conștiințelor receptoare din epocile ulterioare, fiecare cu un sentiment al lumii deopotrivă istoric determinat, la cel exprimat în operă ; regăsirea în operele trecutului ia forma unei fuziuni simpatetice, bazată pe vocația comună către defetișizarea existenței, mișcare a spiritului pe care fiecare operă de artă majoră o incarnează însă în mod diferit, în funcție de specificitatea spațiului social-istoric generator ; este aci un dialog sui generis, întemeiat pe un soi de identitate în diferență, identitatea fiind creată de aspirația perpetuă către o lume în care „Schicksal und Gemut Namen eines Begriffs sind" („destinul și sentimentul sînt unul și același lucru : Novalis) Am putea distinge între o eteronomie culpabilă și o eteronomie fecundă a operei de artă Tutela politică și morală asupra artei, preconizată de Platon în statul său ideal și inspirată de „egipticismul său (spre a folosi o expresie a lui Nietzsche), ni se pare un caz tipic de eteronomie culpabilă Energia autonomă a artei este înregimentată în tiparele unui canon draconic, impus din afară Este în același timp evident pentru noi că arta nu poate exista fără a se hrăni din substanțele nutritive ale solului ei social-istoric Care ar fi atunci linia de demarcație între eteronomia culpabilă și cea fecundă ? Spre a delimita mai precis poziția noastră am putea alege, drept termen de referință, tezele unui estetician ca Theodor W Adorno Este pentru noi o certitudine că autorul Teoriei estetice nu ar fi acceptat distincția propusă mai sus Simplificînd lucrurile am putea spune că paradoxul aparent al poziției lui Adorno, judecind ideile în plan pur teoretic, este că el a afirmat, pe de o parte, cu o energie extremă, condiționarea social-istorică a fiecărei opere de artă, dezvăluind, adeseori admirabil, „migrați a“ tbid , p societății, cu problemele și antinomiile ei, în interiori-tatea operelor, iar pe de altă parte, a apărat, cu nu mai puțină energie, drepturile imprescriptibile ale autonomiei artei, inclusiv ale „turnului de fildeș*, împotrivin-du-se categoric, nu numai ideii de artă „angajată sau „didactică ", ceea ce ar fi cu totul explicabil, dar și oricărei accepții pozitive a ideii de eteronomie Arta nu și-ar putea găsi în lumea exterioară, în ceea ce Adorno numește cu o nuanță mereu polemică „das Bestehende* (existentul), punctul ei de sprijin, și cu atît mai puțin legea dezvoltării ei, ca să nu mai vorbim de calea regenerării ei, spre a ieși din starea de criză S-ar spune că paradoxul se spulberă dacă luăm în considerare faptul că dimensiunea fundamentală a artei este pentru Adorno vocația polemică, că așadar, singura relație admisă cu viața socială este cea a distanței critice, „negația determinată* a empiriei : „Obiectiv insă caracterul de proces imanent al operelor de artă este procesul pe care îl intentează împotriva exteriorului lor, împotriva a ceea ce doar există Toate operele de artă, chiar și cele afirmative, sînt a priori polemice* * Să spunem imediat că o asemenea idee nu este un monopol al lui Adorno ; Lukăcs, care are o orientare estetică exact opusă celei a lui Adorno, a afirmat-o cu nu mai puțină energie in cunoscuta sa teză despre „misiunea defetișizantă a artei* Cind Adorno ne dezvăluie, cu o sagacitate proprie școlii de la Frankfurt, penetrația insidioasă a mecanismelor „societății de consum* în alcătuirea intimă a operelor, formele subtile de „recuperare a artei de către societatea existentă, prin neutralizarea antinomiilor și integrarea operelor în circuitul modelor, sau cînd denunță manipularea brutală a inspirației artiștilor prin injoncțiuni externe, înțelegem prea bine că el protestează, cu drept cuvînt, împotriva diferitelor forme de eteronomie culpabilă a artei Particularitatea poziției sale este însă că el nu recunoaște drept valabilă astăzi (ca dealtfel și în trecut) decît „arta negativă*, de la Kafka la Beckett, de la Schonberg sau Webern la muzica informală, de la arta abstractă la Theodor W Adorno, Ăsthetische Theorie, ed cit , p poezia ermetică : ideea de pozitivitate sau de caracter afirmativ este sinonimă pentru el cu „ideologia*, în accepția negativă a cuvîntului (de „falsă conștiință*) Convingerea subiacentă care susține o asemenea poziție este că trăim astăzi intr-o lume a reificării generalizate și a negativității universale : arta nu și-ar putea conserva integritatea și autenticitatea, decît exprimînd, prin împingerea la limită, pînă la exasperare, „criza de sens* (die Krise des Sinns) a lumii contemporane Exterioritatea nu ar oferi artistului decit imaginea unui imens mhii: el nu și-ar putea găsi punctul de sprijin decît în solitudinea autonomiei sale, vechiul cult al „turnului de fildeș" fiind reabilitat într-o formă modernă Sp(een-ul poeziei moderne ar avea astfel o funcție de subversiune socială cu mult mai mare decît radicalismul social al artei militante O prejudecată grea de consecințe grevează asupra întregii estetici a lui Adorno : spațiul social fiind identic pentru el cu lumea administrării și manipulării generalizate a individului, cezura între artist și societate ar fi iremediabilă iar arta adevărată nu ar avea altă misiune decît să o asume fără compromisuri „S-a ajuns într-o situație disperată ; mai bine să o analizăm, decît să o ocolim dintr-o naivitate îndărătnică" h Este însă semnificativ că o imensă tăcere, dacă nu dezaprobarea explicită, înconjoară în asemenea considerații figura tuturor artiștilor care refuză să accepte situația de mai sus ca pe o fatalitate : sînt cei care, fără a ocoli tendințele copleșitoare de jugulare și anihilare a individului, tendințe analizate cu o remarcabilă vigoare de Adorno în societatea capitalismului tardiv, caută să descopere în imanența realității sociale contratendințele pozitive, soli dar izîndu-se cu multitudinea celor apți să regenereze și să reînnoiască radical viața socială Ei nu se tem că ar deveni astfel, conform prognozei lui Adorno, prizonierii unui funest compromis, ci văd în acceptarea unei asemenea eteronomii fecunde a artei singura ei cale de salvare Să ne întrebăm, spre edificare, unde își găsesc ’ Theodor W Adorno, Impromptus, Edition Suhrkamp, Frank-furt, , p locul, în tiparele schemei lui Adorno, prozatori ca Hein-rich Boli, W Styron sau Elsa Morante, muzicieni ca Janacek, Enescu, Bartok sau Șostakovici, poeți ca Brecht, Eluard, Montale sau Arghezi ? Adorno era liber să descopere in mărturia pe care i-o făcea odată Bartok la New York că nu se poate despărți cu totul de principiul tonalității — deoarece se simțea prea legat de filonul muzicii populare — simptomul unei regresiuni artistice în raport cu producția muzicală avansată a compozitorului (cea influențată de atonalism) ; după cum era liber să pună onirismul pieselor lui Strindberg, ca autoconștiință a catastrofei către care se îndrepta societatea burgheză individualistă, cu mult deasupra „viteazelor atacuri* împotriva societății burgheze din opera lui Gorki Bartok și Gorki ni se par însă astăzi mai apropiați, tocmai prin fervoarea umanistă a creației lor, decît operele citate de către Adorno Solitudinii elitare a artistului, preconizată ca singura atitudine autentică, i se opune tot mai mult conștiința faptului că destinul artei nu poate fi disociat de solidaritatea profundă cu cauza tuturor celor umiliți și alienați de o societate represivă : este vorba tocmai de asumarea lucidă a acelei eteronomii fecunde a artei despre care vorbeam mai sus Energia autonomă a artei nu poate să se desfășoare decît printr-un travaliu de subversiune a puterilor opresive și a ideologiilor mistificatoare ; însă pentru a reuși ea trebuie să asume suferințele și nefericirile omului, fără teama că-și va corupe independența Autonomia artei devine sinonimă cu posibilitatea de a exercita, în condițiile societăților represive, o contra-putere II faut continuer, spunea Rimbaud, vorbind despre poezie și despre amenințările care pluteau asupra ei ; în fața încercărilor, fățișe sau disimulate, de a neutraliza sau jugula ceea ce formează vocația în același timp critică și cathartică a artei, nu ne rămîne decît să ne reamintim mereu și mereu, mai ales în momentele dificile, cuvintele lui Rimbaud : il faut continuer Th W Adorno, , «thetische Theorie, ed cit , p ESTETICA LUI ARTHUR SCHOPENHAUER La întrebarea dacă filosofia lui Schopenhauer mai poate găsi o reală audiență în conștiința filosofică a lumii contemporane, luați prin surprindere și obligați să răspundem imediat, ne-ar fi fost greu, mărturisim, să dăm un răspuns afirmativ Ce ecou ar mai putea găsi astăzi o gindire care face din recluziune, abstragere din lume, asceză și resemnare, treptele superioare ale existenței umane și care își găsește în teoria platoniciană a Ideilor punctul ei de sprijin, în teoria cunoașterii ca și în estetică ? Dacă, circumscriind lucrurile la spațiul culturii noastre, s-ar invoca influența puternică a gîndirii lui Schopenhauer în cîmpul literaturii, criticii literare și esteticii românești, cu firească referire, înainte de toate, la operele lui Titu Maiorescu și Mihai Eminescu, după ce am face discriminările de rigoare, subliniind sensul diferit al receptării ei în opera criticului și în cea a poetului \ nu am ezita să afirmăm, părăsind zona purelor judecăți de constatare și pășind în cea a judecăților de Conversiunea semnificativă pe care au suferit-o motivele schopenhaueriene în opera lui Eminescu, dobîndind un sens deosebit de cel din contextul lor filosofic originar, a fost tema studiului Pesimismul eminescian și pesimismul schopenhauerian ( ), cuprins in volumul nostru Eseuri (E S P L A , ) valoare, că pentru destinele criticii și ale esteticii românești ar fi fost mult mai bine ca Fenomenologia spiritului sau Logica lui Hegel, și nu Lumea ca voință și reprezentare a lui Schopenhauer, să fi fost cartea filosofică de capătîi Să spunem însă imediat că o analiză mai atentă a curentelor care se încrucișează în gîndirea actuală este de natură să ofere o serie de contra-argumente răspunsului nostru spontan, obligîndu-ne să reflectăm mai serios asupra ezitării de a situa numele lui Schopenhauer în șirul marilor figuri ale filosofiei universale : Platou și Aristot, Descartes și Spinoza, Leibniz și Kant, Hegel și Marx Adversitatea lui Schopenhauer față de Hegel a devenit de mult un loc comun în istoria filosofiei Cei care au urmărit însă scrierile filosofice ale unuia dintre cele mai influente curente din gîndirea occidentală : „școala de la Frankfurt“, ale întemeietorului ei Max Horkheimer și ale bunului său prieten Theodor W Adorno, au putut observa, nu fără surpriză, o tendință clară de a estompa antagonismul Schopenhauer-Hegel de a descoperi între ei chiar apropieri nebănuite sau, mai mult, de a reabilita și justifica critica Iui Schopenhauer la adresa lui Hegel Spre a lămuri apariția unei asemenea tendințe este necesar să examinăm mai îndeaproape faptele Oricît de evidente ar fi mobilurile pur personale ale exploziilor colerice împotriva lui Hegel sau Schelling, dictate de faptul că cei doi „filozofaștri" deveniseră de mult gînditorii oficiali ai Germaniei, profesorii adulați și sărbătoriți ai celor mai importante universități, în timp ce el, Arthur Schopenhauer, trăise timp de decenii în-tr-o izolare apăsătoare, în postura eternului out-sider, ar fi o superficialitate de neîngăduit să reducem animozitatea lui Schopenhauer la asemenea motive și la atît de puțin Autorul Lumii ca voință și reprezentare avea rațiuni bine întemeiate de a revendica pentru sine, în opoziție explicită cu Hegel sau Schelling, postura gîn-ditorului iconoclast, rebel și non-conformist Schopenhauer nu-și cruța sarcasmul împotriva celor care puneau la temelia lumii abstracțiuni și fantasme ca „suprasensi-bilul“, „divinitatea", „infinitul”, „primul principiuu sau hegeliana „Idee" („Hideea cum o numea sardonic filosoful din Frankfurt) Revolta lui Schopenhauer împotriva lui Hegel răscolea într-adevăr straturi dintre cele mai friabile ale sistemului hegelian El se întreba adeseori, cu indignare, cum a fost cu putință să fie glorificată o filosofie (cea hegeliană), care sacrifica dezinvolt autonomia genuină a realității empirice în favoarea puterii hegemonice și devoratoare a „ideii", „esenței sau „conceptului , răs-turnîndu-se astfel lucrurile cu capul în jos și transfor-mîndu-se o forță derivată — conceptele generale (die Allgemein-Begriffe), abstrase din intuiția empirică — în puterea primordială a lumii și în adevăratul „lucru în sine" J Mînia lui Schopenhauer nu avea însă doar motive pur logice sau ontologice : logicismul și raționalismul (idealist ) al lui Hegel îl enervau atît de tare, fiindcă ar fi implicat prin definiție o tendință de raționalizare, prin violentare, a lumii reale, de suprimare a hiatusului kantian între lumea „fenomenală", singura accesibilă nouă, și lumea incomensurabilă a „lucrului în sine , adu-cînd astfel apa la moara teologiei și reprezentărilor optimiste asupra lumii, sanctificînd lumea reală și dinamica ei imanentă Prefața la cea de a doua ediție a Lumii ca voință și reprezentare cuprinde, alături de multe alte texte, afirmații elocvente în această privință Critica lui Schopenhauer atingea un punct culminant atunci cînd denunța jubilînd, și nu fără îndreptățire, apologia pe care Hegel o făcea „statului", omagiile pe care atît autorul Filosofiei Dreptului cît și Schelling le aduceau puterii constituite a Prusiei Este un fapt notoriu că în sistemul hegelian marșul triumfal al Ideii absolute de-a lungul istoriei își găsea încoronarea în puterea de stat a monarhiei constituționale, statul fiind exaltat drept organismul etic absolut desăvîrșit" („der Arthur Schopenhauer, Ueber die Vniversităts-Philosophie {Despre filozofia universitară), în Parerga und Paralipomena, Ers-ter Bând, Sămtliche Werke, voi V, ed Arthur Hubscher, , p Idem, Die Welt als Wille und Vorstellung, Vorrede zur Zweiten Auflage {Lumea ca voință fi reprezentare, Cuvînt înainte la ediția a doua), Sămtliche Werke, voi II, ibid , pp — absolut vollendete ethische Organismus") Schopenhauer părea să adopte într-adevăr o atitudine lipsită de prejudecăți, eliberată de orice fetișism sau misticism, față de ideea statului : statul îi apărea ca un rău necesar, simplu instrument de arbitraj într-o lume dominată prin definiție de inegalitate și violență Ar fi suficient ca drepturile omului să nu mai fie în primejdie, pentru ca statul să se dovedească inutil L Gînditorii școlii de la Frankfurt, și în primul rînd Max Horkheimer, tind să descopere în filosofia lui Schopenhauer, inclusiv în critica sa împotriva lui Hegel, o tendință legitimă de desacralizare a lumii, de ruptură salutară cu optimismul impenitent al sistemelor „idealismului absolut", al teologiilor tradiționale sau al filoso-fiilor pozitive ale istoriei Un imens efort către luciditate și către demistificarea lumii ar sta la baza sistemului schopenhauerian, în prelungirea directă a bunelor tradiții iluministe Hegel a pus în lumină, cu o clarviziune incomparabilă, contradicția ca dimensiune fundamentală a realității, dar tot el a arătat că dezvăluirea contradicțiilor și analiza lor riguroasă duc în mod necesar la soluționarea lor Faptul că soluția finală pozitivă а tuturor contradicțiilor este incarnată de Hegel în Ideea absolută — reprezintă desigur, în raport cu realismul funciar al gîndirii sale, marea sa inconsecvență idealistă : Horkheimer și Adorno o reliefează cu extremă energie, subliniind în același timp, implicit, meritul lui Schopenhauer de a fi rămas liber de o asemenea „conciliere forțată" Luciditatea nemiloasă cu care Schopenhauer a scos la iveală interesele egoiste, abjecția și turpitudinea, ascunse adeseori în adîncurile mișcării istorice, ca și refuzul său de a accepta împăcarea dizarmoniilbr lumii prin intervenția providențială a unor forțe enigmatice : Ideea Absolută, Dumnezeu etc , ar părea să justifice elogiul lui Horkheimer și Adorno și titlul de modernitate al gîndirii sale, în comparație cu cea a adversarilor săi Nu mai este așadar o surpriză să-i vedem pe reprezen- Idem, Zur Rechtslehre und Politik (Despre știința dreptului și politică) în Parerga und Paralipomena, voi , ed cit , p fanții școlii de la Frankfurt descoperind in Schopenhauer un punct de sprijin în procesul hotărît pe care, atît unul cît și celălalt, îl fac faimoasei teze hegeliene cu privire la raționalitatea realității („tot ceea ce este real este și rațional ")Nu vom tăgădui faptul că în opera lui Schopenhauer se găsesc pagini remarcabile de critică și satiră filosofică la adresa idealismului postkantian și chiar la adresa veneratului său maestru, Immanuel Kant Privită nemijlocit, critica sa ascuțită împotriva răsturnării cu „capul in jos" a raporturilor dintre fenomen și esență, dintre intuiție și idee, în idealismul kantian și post-kantîan, pare foarte apropiată de poziția contemporanilor săi Feuerbach și Marx Să ne amintim refuzul său de a accepta capitolul lui Kant despre „idealurile transcendentale^ din Critica rațiunii pure, în care vedea o primejdioasă reîntoarcere la conceptul teologic al unui ens realissimum, promovat de Anselm din Canterbury în evul mediu (v Anexa intitulată Kritik der Kantischen Philosophie la primul volum al operei Lumea ca Voință și Reprezentare, ed cit , pp — ), ceea ce ar reprezenta o serioasă inconsecvență din partea gînditoru-lui care se împotrivise prin Critica sa oricăror speculații teologice ; după cum am putea aminti savuroasa scrisoare către discipolul și admiratorul său Frauenstădt (din aug ), în care nefericitul zelator era admonestat cu violență de a fi identificat lucrul în sine cu „ființa eternă, imuabilă, increată“, ceea ce nu ar fi fost decît o variantă a Absolutului sau o formă deghizată a probei cosmologice, prohibite categoric de Schopenhauer Max Horkheimer i-a consacrat două texte semnificative lui Schopenhauer : cel dinții, Schopenhauer und die Gesellschaft (Schopenhauer și societatea), datează din oâ și sc află reprodus în culegerea de texte Sociologica II tipărită de Horkheimer și Adorno (Europăische Verlagsanstalt, ed a -a, , pp — ); cel de-al doilea, mai important, Die Alctualitât Sehopenhauers, (Actualitatea lui Schopenhauer) datează din , și se află cuprins deopotrivă în volumul amintit, ca și în volumul Zur Kritik der instrumentellen Vernunft (Critica rațiunii instrumentale), tipărit în de editura S Fischer (pp — ) Adorno face trimiteri revelatoare la Schopenhauer în studiile sale despre Hegel reunite sub titlul Drei Studien zu Hegel (Trei studii despre Hegel) (Suhrkamp Verlag , v pp și — ) Sagacitatea cu care era identificat caracterul cripto-teo-logic al diferitelor speculații pe tema Ideii, Absolutului sau transcendenței, apare intr-adevăr remarcabilă la Schopenhauer Să nu uităm însă că ceea ce el detesta mai presus de toate în asemenea speculații erau implicațiile lor optimiste pentru destinul lumii, convingerea că grație lor mizeriile și suferințele omenirii ar ajunge în cele din urmă la un deznodămînt armonios Schopenhauer nu obosea să repete că titlul de glorie al filosofiei sale este de a pleca de la certitudini palpabile, intuitive, și nu de la fantasme sau abstracțiuni, de a se întemeia pe reflecție și nu pe inspirație, cum s-ar întîmpla cu scrierile adversarilor săi Chestiunea hotărîtoare care se ridică în fața noastră, spre a situa, fie cît de sumar și aproximativ, locul real al lui Schopenhauer în istoria filosofiei, este de a vedea în ce măsură pretenția filosofului către o viziune genuină, lipsită de orice prejudecăți, asupra lumii, se dovedește cu adevărat întemeiată Arthur Schopenhauer acceptă integral sciziunea instaurată de Kant între lumea fenomenală și lumea „lucrului în sine“ : el face din dualitatea kantiană piatra unghiulară a filosofiei sale Timpul, spațiul și cauzalitatea sînt pentru autorul dizertației Despre quadrupla rădăcină a principiului rațiunii suficiente, ca și pentru Kant, proprietăți exclusive ale intelectului cunoscător, nu însă ale realității în ea înseși Raporturile de cauzalitate ar exprima doar forma, nu însă substanța intrinsecă a fenomenelor Este oare această quidditate a lumii, pentru Schopenhauer, ca și pentru Kant, inaccesibilă oricărei cunoașteri și oricărei definiții ? Schopenhauer îi va fi totdeauna profund recunoscător lui Kant de a fi postulat existența lucrului în sine, dar își va exprima mereu dezacordul cu modul în care predecesorul său a dedus-o Pentru gînditorul de care ne ocupăm existența lucrului în sine nu are nimic comun cu existența obiectului independent de subiect — și în a fi lăsat poarta deschisă unei asemenea interpretări stă, după el, eroarea de neiertat a lui Kant Concesia făcută de Kant materialismului filosofic, printr-o asemenea interpretare, este anatemizată în termenii cei mai severi : inconsecvențele în direcția materialismului, vizibile mai ales în cea de a doua ediție a Criticii rațiunii pure, sînt necruțător amendate și umbra tutelară a episcopului Berkeley, cu faimoasa sa propozițiune : esse est percipi (a exista înseamnă a fi perceput), este mereu invocată ea simbol al consecvenței și drumului drept în problema capitală a teoriei cunoașterii Kant a avut meritul să sustragă definitiv lucrul în sine spațiului, timpului și cauzalității, dar nu a știut să-l descopere acolo unde autoconștiința omului, întors asupra lui însuși, îl poate descoperi, după Schopenhauer, cu certitudine : în voință Voința nu este pentru Arthur Schopenhauer doar principiul primordial al existenței umane : ea este extrapolată în principiul metafizic al întregului univers, de la formele de existență cele mai elementare (natura anorganică) și pînă la activitatea umană Filosoful din Frankfurt își autocaracteriza o dată propria sa filosofie drept un „immanenten Dogmatismus** (dogmatism imanent) în opoziție cu dogmatismul transcendent al filoso-fiilor pre-kantiene și al celor trei „sofiști" post-kantieni (Fichte, Schelling, Hegel) : el își afișa orgolios credința că pleacă în explicarea lumii de la un principiu accesibil experienței nemijlocite, pur imanente (voința), și nu de la explicația mediată, transcendentă, printr-un principiu exterior lumii : „sufletul", „rațiunea", „ideea" etc Nu este însă greu să observăm că atribuind starea voinței întregului univers, inclusiv naturii inanimate, Schopenhauer înfăptuia un act ilegitim de antropomorfizare a lumii, transferînd o stare specific umană într-o vis primitiva a unor forme de existență cu totul străine de ea Caracterul dogmatic al metafizicii sale apare într-a-devăr evident, nu însă și cel strict imanent Consubstanțialitatea între starea noastră cea mai profundă și cea mai obscură : voința de a trăi, și principiul ultim al devenirii universale, este un simplu postulat dogmatic, nu însă și un adevăr științific demonstrat (gravitatea, coeziunea, magnetismul etc sînt astfel decretate forme de A Schopenhauer, Einige Bemerkungen iiber meine eigene Philosophie, în Parerga und Paralipomena, Erster Bând, Sămt-liche Werke, ed cit , p manifestare ale voinței, ceea ce astăzi poate părea un simplu joc de vorbe) Oroarea față de explicarea materialistă a lumii apare pe deplin comprehensibilă : ea se îndrepta, e adevărat, împotriva materialismului mecanicist, cel al explicațiilor reducționiste sau pur cantitative ale diverselor forme de energie Cuceririle științei, mai ales darwinismul în cîmpul științelor naturii și materialismul istoric în cel al științelor sociale, au făcut cu putință o explicație strict imanentă a lumii și automiș-cării ei, prin aplicarea universală a principiilor cauzalității și interacțiunii fenomenelor, fără a face apel la o explicație metafizică de genul voinței schopenhaueri-ene Franz Mehring a avut în fond dreptate să- numească pe Schopenhauer „cel dintîi neo-vitalist“ * Se cuvine să reținem înainte de toate, ca un preludiu necesar la o înțelegere adecvată a esteticii și eticii scho-penhaueriene, ceea ce s-ar putea numi aspectul eleat al filosofiei sale Nu trebuie să uităm nici o clipă că mișcarea, devenirea, istoria aparțin prin definiție, conform decretului său, doar superficiei fenomenale a lumii : ele nu afectează cu nimic tiparele eterne ale lucrurilor, declarate drept formele de obiectivare ale voinței Voința ea însăși, ca principiu metafizic suprem al lumii și ca adevăratul lucru în sine, ar fi prin definiție a-cauzală sau trans-cauzală : interacțiunea și cauzalitatea fenomenelor nu ar avea nici o priză asupra ei și nu ar „mușca“ acțiunea ei suverană Se ivește în mod spontan întrebarea dacă observația neprevenită a oricărui act de voință nu indică totdeauna existența unui factor precedent, a unui mobil declanșator ; nu există oare o dialectică necesară a nevoii și voinței, nu este oare totdeauna emergența voinței produsul unei tensiuni între subiect și obiect ? Fie și cel mai elementar act de voință, nu este oare produsul unei nevoi, rezultatul disproporției între exigențele reproducerii vieții noastre cotidiene și condițiile obiective existente ? Franz Mehring, Zur Geschichte der Philosophie, Gesammelte Schriften und Aufsătze, Bând VI, Soziologische Verlagsanstalt, , p Există intr-adevăr în filosofia schopenhaueriană un paradox sau, exprimînd lucrurile mai brutal, o contradicție, pe care nu trebuie să întîrziem a o scoate la iveală cu toată energia Filosoful nu a șovăit să aplice in metafizica sa metoda genetică, atunci cînd a fost vorba să întemeieze caracterul derivat și subordonat al cunoașterii fără de voință El era foarte satisfăcut să poată da astfel o lovitură decisivă tezelor despre autonomia intelectului și hegemonia rațiunii, prezente in diferitele sisteme filosofice raționaliste ca și în diversele utopii umanitariste, optimiste și pacifiste Faptul că Schopenhauer a pus în lumină primordialitatea impulsurilor vitale, a nevoilor și intereselor în raport cu activitatea conosci-tivă a omului, ba chiar subordonarea activității intelec-tive față de ele, ar putea fi considerat, dacă l-am privi în sine, un merit solid al filosofiei sale Thomas Mann și, mai tîrziu, reprezentanții școlii de la Frankfurt au putut descoperi cu îndreptățire în Schopenhauer pe adevăratul precursor filosofic al doctrinei lui Freud Cînd este însă vorba de a aplica metoda genetică фіаг la studiul fenomenelor subsumate conceptului de „voință" , un imens interdict ne întîmpină în cadrul sistemului schopenhauerian Voința ea însăși, și formele ei de incarnare : Ideile platoniciene reprezintă pentru Schopenhauer increatul, Absolutul (oricît ar fi detestat el asemenea expresii, însăși logica sistemului său ne constrînge a le folosi), sustrase devenirii și istoriei Filosofia sa a naturii ne oferă exemplul cel mai elocvent al contradicției mai sus amintite Tendința științei de a reduce multiplicitatea fenomenelor la un număr-limită de principii explicative i se pare cu totul legitimă ; printr-un sic volo semnificativ el declară însă elementele ultime, astfel obținute, ireductibile la alte elemente, date ab aeterno, considerîndu-le forme de obiectivare nemijlocită ale voinței Greutatea, impenetrabilitatea, soliditatea, fluiditatea, elasticitatea etc sînt citate ca exemple de idei platoniciene sau proprietăți ale voinței, sustrase genezei și istoricității Filosofia modernă a naturii s-a dezvoltat însă la antipodul platonismului și al viziunii statice asupra universului : ea a demonstrat istoricitatea și relativitatea tuturor proprietăților materiei și a oferit astfel o întemeiere serioasă metodei ontologice-genetice în filosofic Schopenhauer se înscrie împotriva unei asemenea linii de gîndire El declară proprietățile ultime ale lucrului în sine inexplicabile, numindu-le cu terminologia scolastică a filosofici medievale qualitates occultae sau formae substantiales \ opuse formelor accidentale, aflate sub zodia cauzalității, spațiului și timpului Cînd un filosof ajunge la asemenea edicte arbitrare, sîntem obligați să cercetăm rațiunile lor mai adînci Eleatismul filosof iei lui Schopenhauer este dublat în mod firesc de un manicheism revelator Dualismul instaurat între fenomenalitatea lumii și substanța ei autarhică îi slujește spre a afirma că transformările și metamorfozele la care omul supune lumea naturală și socială nu pot afecta, prin definiție, constituția ei intimă Lanțul cauzelor și efectelor, inclusiv activitatea teleologică a omului, lasă neatinsă acțiunea incoercibilă a voinței Istoria aparține doar laturilor celor mai superficiale ale lumii, fără priză asupra tiparelor ei eterne Puțini filosofi au îndrăznit să degradeze istoria cu atita franchețe cum a făcut-o Arthur Schopenhauer Oricît ne-ar fi de familiară idiosincrasia unora față de „decripta-rea“ social-istorică a mobilărilor unui sistem filosofic, nu putem să nu observăm că întreaga configurație a gîndirii schopenhauriene converge către un scop social-is-toric precis Am putea alege spre exemplificare una din cele mai caracteristice teze ale gînditorului : sciziunea instaurată în personalitatea umană între caracterul ei empiric și caracterul ei inteligibil (terminologia e a lui Kant, dar aplicațiile sînt specific schopenhaueriene) Caracterul inteligibil al omului este un dat extra-tem-poral, indivizibil și invariabil (un act extra-temporal al voinței** ), asupra căruia evenimentele existenței, cu tot cortegiul lor de acțiuni, nu pot avea nici o influență Destinul omului este înscris în caracterul lui inteligibil, istoria vieții lui fiind doar forma de manifestare empirică, în timp și spațiu, a nucleului energetic primor- Die Welt als IVille und Vorstellung, Erster Bând, ed cit , pp și Ibidem, p dial Ideea că omul s-ar putea considera constructorul propriei sale existențe, modificând și ameliorînd datele primordiale, îl umple de mînie și sarcasm pe colericul Schopenhauer Ocazional ismul lui Malebranche este pus la contribuție spre a postula că lanțul cauzelor și efectelor nu ar fi decît lanțul „ocaziilor" de manifestare a factorului primordial și ireductibil : oarba voință de a trăi, obiectivată în scara Ideilor platoniciene sau, cu alte cuvinte, a caracterelor inteligibile Corolarul unui asemenea dualism este că egoismul (manifestarea nemijlocită a oarbei Wille) ar fi legea supremă a existenței umane : metafizica schopenhaueriană se dorește o armă suverană împotriva progresismului, optimismului și meliorismului istoric * * Estetica lui Schopenhauer ni se pare a oferi, mai cu seamă astăzi, cînd se aud atîtea voci care anunță sfîrși-tul esteticii filosofice, un teren extrem de favorabil pentru a experimenta legătura necesară între înțelegerea artei și o concepție filosofică de ansamblu asupra universului și omului („metafizica") Arta deține un loc privilegiat în sistemul schopenhauerian : se știe că cea de a treia secțiune, din cele patru mari, care formează materia primului volum al Lumii ca voință și reprezentare, intitulată ; „Ideea platoniciană : obiect al artei", precum și complementele ei din cel de al doilea volum, îi sînt dedicate în mod exclusiv Este necesar să observăm, cu titlu preliminar, că ascuțimea unor considerații particulare despre natura artei în general și a diferitelor arte în special nu implică, în mod necesar, justețea concepției estetice de ansamblu Arthur Schopenhauer arăta odată, vorbind despre Winc-kelmann, că „poți avea cea mai mare sensibilitate pentru a gusta frumosul și cea mai dreaptă inteligență pentru a- judeca, fără a fi totuși în stare să explici din punct de vedere abstract și să justifici din punct de vedere filosofic esența frumosului și a artei" Winckelmann ar fi greșit cu totul în încercarea de a afirma natura alegorică a artei, ceea ce nu l-a împiedicat să fie un eminent cunoscător al artelor plastice și un incomparabil comentator al diferitelor opere L Filosoful din Frank-furt, atît de încrezător în valoarea definitivă a sistemului său, era desigur departe de a bănui că o asemenea afirmație legitimă, care statua autonomia demersului filosofic în fața artei, i s-ar putea aplica intr-o bună zi, mutatis mutandis, lui însuși (comparația de mai sus este desigur foarte relativă : Winckelmann era mai presus de toate un teoretician al artelor plastice și un estetician Schopenhauer era înainte de orice un filosof și un metafizician) Spre a pătrunde în miezul esteticii schopenhaueriene sîtem obligați, așadar, să facem un apel neîntrerupt la teoremele sale metafizice A priori ne este greu, mărturisim, să credem că o metafizică eșuată sau o etică eronată s-ar putea însoți, în sistemul unui filosof, cu o estetică, ea însăși, pe deplin valabilă Schopenhauer ar fi respins el, cel dinții, o asemenea ipoteză Dar pentru a nu fi suspectați că adoptăm premisa de mai sus din-tr-o excesivă înclinație către simetrie sau dintr-o prejudecată logicistă va fi’ nevoie să asociem permanent critica fundamentelor metafizice ale esteticii schopenhaue-riene cu analiza imanentă a conceptelor sale strict estetice Sciziunea între lumea fenomenală și lumea ideală, între mundus phaenomenon și mundus noumenon este cheia de boltă și pentru înțelegerea esteticii lui Schopenhauer Știința este în sistemul său organul exclusiv de cunoaștere a lumii fenomenale Noțiunile și cunoașterea discursivă sînt adaptate prin definiție la înțelegerea raporturilor cauzale dintre lucruri, a lumii spațio-tem-porale : imperiul lumii în sine, al realității numenale, le sînt a priori inaccesibile La întrebarea cu privire la căile de acces spre lumea numenală filosoful răspunde prin ceea ce el considera, desigur, una dintre marile sale lovituri de teatru : arta este organul privilegiat de pătrundere a spiritului uman spre realitatea lucrului in sine Cunoașterea logică (rațională) este situată astfel în Ibidem, voi I, pp — ierarhia schopenhaueriană pe o treaptă net inferioară față de activitatea estetică, echivalată cu intuiția (die Anschauung) O asemenea exaltare a artei în sistemul facultăților spirituale nu poate să nu ne amintească tentativa similară a lui Schelling de transformare a artei în organul privilegiat de cunoaștere a Absolutului și chiar de formula „intuiției intelectuale" a filosofului detestat de către Schopenhauer Arta începe pentru autorul Lumii ca voință și reprezentare printr-un act de busculare a lumii fenomenale, de smulgere de sub tirania empiriei și de înălțare într-o lume unde raporturile de cauzalitate, de timp și de spațiu, nu mai au nici o valabilitate Lumea trans-fenomenală și extra-empirică, unde arta ar fi destinată să ancoreze, este identificată de Schopenhauer, printr-un act silnic de antropomorfizare a universului, după cum am văzut, cu voința Se cuvine să spunem că, dincolo de consecințele metafizice inacceptabile, punerea în centrul reflecției filosofice a rolului co-vîrșitor pe care- au în conformația ființei umane pulsi-unile, dorințele și pasiunile (subsumate de filosof actelor de voință) reprezintă un merit al său incontestabil Transformarea actelor volitive, deci a întregii lumi apetitive și pasionale, în adevăratul mundus noumenon, înseamnă însă pentru Schopenhauer nu numai afirmarea autarhiei lor în raport cu activitatea intelectuală, dar și sustragerea lor acțiunii diferențiatoare și modificatoare a istoriei Formele de obiectivare a mișcării volitive trebuie să aibă prin definiție un caracter extra-empiric și trans-istoric : ele sînt Ideile platoniciene Fără îndoială, spre a nu vulgariza teza fundamentală a esteticii schopenhaueriene : arta este organul de revelare a Ideilor platoniciene, trebuie să avem în vedere determinările conceptului de Idee platoniciană în sistemul filosofului Schopenhauer va insista, de pildă, mereu asupra distincției între noțiuni (Begriffe) și Idei (Ideen): cele dinții ar fi produsul abstracțiunii științifice, oferind așadar o cunoaștere fragmentară și divizată a lumii, în timp ce Ideile ar fi analoage unor organisme vii, înzestrate cu o infinitate de determinări, însuflețind multiplicitatea fenomenelor cu prezența lor iradiantă Opoziția între cunoașterea intelectuală, prin concepte (declarată inferioară) și cunoașterea intuitivă (declarată singura autentică), o vom întilni mai tîrziu, chiar dacă fără varianta ei platonizantă de tip schopenhauerian, în majoritatea sistemelor filosofice antiraționaliste (la Berg-son, de pildă, într-o formă pură) Este importantă, mai ales, din punctul nostru de vedere, opoziția între definirea noțiunii ca unitas post rem, produs așadar al unui act a posteriori, de abstragere a unității din multiplicitate, și cea a Ideii ca unitas ante rem, deci ca o forță originară, care precede fenomenele, fiind de fapt puterea lor generatoare Definirea universalelor lumii, a tiparelor ei fundamentale, drept universalia ante rem, și a artistului de geniu ca ființa privilegiată prin care comunicăm cu asemenea universale, dincolo de individualitatea fenomenelor, are consecințe covîrșitoare pentru întreaga structură a sistemului schopenhauerian Nu este greu să vedem opoziția totală între un asemenea punct de vedere, prin definiție static și eleat, asupra esențelor lumii și cel care afirmă istoricitatea esențelor, fundat pe unitatea indivizibilă între fenomene și esențe, profesat inițial de Hegel și reluat, pe o bază nouă, de metoda on-tologică-genetică marxistă Ne găsim la un punct al analizei unde însemnătatea tezelor generale din câmpul ontologiei și al epistemologiei pentru zona particulară a esteticii apare cu o claritate specială Este de fapt vorba de un circuit între diversele câmpuri, care merită să fie atent pus în lumină, întrebarea hotărâtoare ar putea fi formulată în felul următor : verifică oare o analiză genuină, lipsită de prejudecăți, modelul creației artistice produs de Schopenhauer ? Ni se pare că teza esențială a filosofului : autarhia Ideilor (esențelor) în raport cu forma lor de existență istorică (multiplicitatea lor fenomenală, în timp și spațiu) întîmpină o rezistență hotărîtă din partea observației neprevenite a faptelor Cînd Schopenhauer ne încredințează de pildă că dincolo de multitudinea exemplarelor individuale ale unei specii animaliere ca leul, esența lor ar avea o existență autarhică : leonitas, văzută ca o Idee platoniciană preexistentă, ar urma să tragem concluzia că ochiul ideal al artistului, în speță al unui sculptor animalier, trăind prin definiție în lumea Ideilor, ar fi posedat nu de singularitatea și particularitatea ființei pe care o sculptează, ci de universalitatea autonomă a speciei ideale, cu alte cuvinte de Ideea de leonitas Observația directă a faptelor ne arată însă că artistul trăiește sub hipnoza și magia particularului în actul de evocare a realității : departe de a trata individualitățile ca simple exemplificări ale unor idei (universale) preexistente, el intensifică în actul creației con-cretitudinea lumii evocate, ajungînd doar astfel — paradox aparent ! — la adevărata universalitate (de aci elogiul multor esteticieni moderni la adresa universalului concret al lui Hegel ; Giambattista Vico, cel pe care Croce îl va considera în mod semnificativ întemeietorul științei estetice, va vorbi deopotrivă, într-un text celebru, de „universalele fantastice" ale marii poezii) Afirmația formulată la un moment dat de Schopenhauer, în spiritul tezelor sale descrise mai sus, că „poetul poate cunoaște adînc și just omul, dar foarte prost oamenii; îl poți înșela fără greutate și devine ușor o jucărie în mina celor vicleni \ sună ca un frumos și seducător paradox, destinat să pună sugestiv în valoare vocația artistului către universalitate (sau apracticita-tea lui congenitală, teză despre care vom vorbi mai jos) Nu o putem însă lua în serios ca un adevăr filozofic, mai ales dacă ne amintim un corolar fundamental al filosofiei schopenhaueriene : umanitatea istorică, hic et nune, este prin definiție secundară, dacă nu cu totul insignifiantă (deci emergența în concretitudinea ei este lipsită de orice relevanță, ba chiar contrarie vocației poetice adevărate), chemarea artistului fiind ascensiunea către umanitatea ideală, acolo unde noțiunile de timp, spațiu și istorie nu mai au nici o semnificație Cum am putea disjunge substanța umană de devenirea ei istorică ? Schizoidia sistemului schopenhauerian, care devalorizează și bagatelizează variația istorică a fenomenelor spre a autonomiza o lume de prototipuri statice, se răzbună aci în mod palpabil Ibidem, pp — Cînd am spus că experiența estetică ne furnizează dovezi elocvente pentru contrazicerea tezelor schopenhaue-riene ne-am gîndit, printre altele, și la reacția negativă față de estetica lui Schopenhauer a unui critic și istoric literar cu un gust atît de sigur și cu o cultură teoretică atît de remarcabilă ca Francesco De Sanctis Autorul admirabilei Istorii a literaturii italiene s-a ocupat de estetica lui Schopenhauer intr-un text rămas mult timp puțin cunoscut : este vorba de un fragment din lecțiile sale despre Dante, rostite la Ziirich în perioada — și publicate pentru prima oară de Benedetto Croce în Ricerche e documenti desanctisiani (Napolî, ) Dialogul „Schopenhauer e Leopardi" ( ), care trezise în mod cu totul paradoxal admirația lui Schopenhauer (acesta recunoștea că De Sanctis l-a înțeles pe deplin, ab-sorbindu- in succum et sanguinem), deși cuprindea o critică sarcastică nu numai la adresa metafizicii scho-penhaueriene dar și a consecințelor ei social-istorice reacționare, trimitea doar în treacăt Ia estetica filosofului german : cînd evoca doctrina platoniciană a Ideilor, din filosofia schopenhaueriană, De Sanctis amintea și „exagerata teorie estetică" a autorului Lumii ca voință și reprezentare Fragmentul din cea de a cincea lecție despre Dante se referă însă exclusiv la estetica lui Schopenhauer : el trebuie asociat cu un alt text remarcabil, Critica del principia dell’ estetica hegeliana, datînd deopotrivă din perioada —- Ne găsim, credem, într-un moment deosebit de interesant al evoluției ideilor estetice din a doua jumătate a secolului trecut De Sanctis supunea, pe atunci, unui examen critic foarte ascuțit posteritatea esteticii hegeliene Tendința multor critici din școala hegeliană de a descoperi mereu în spatele figurilor poetice „idei“ și „concepte" îl umplea de o profundă nemulțumire : el cerea să se contemple creaturile poeților în individualitatea lor autonomă („la figura non ё una macchina a impressioni e tanto meno a idee ; e amabile e interessante in se stessa ; tutto l’altro ci sta per lei in lei la fine di ogn’interesse" ), să nu se mutileze „Figura nu e o mașină de impresii și cu atît mai puțin de idei ; e plăcută și interesantă prin ea însăși ; tot restul se determină prin ea în ea obiectul oricărui interes " G labilitatea și complexitatea viziunilor artistice prin reducția lor la manifestarea unor Idei generale Marele critic italian recunoștea că Hegel însuși avusese o conștiință estetică prea dezvoltată, și un sentiment al artei prea cald" și „profund", spre a se fi făcut vinovat de asemenea păcate ; cei din școala sa ar fi fost însă cuprinși de o irezistibilă tentație să separe conținutul de formă, Ideea de învelișul ei sensibil Ifigenia lui Euripide devenea astfel simpla încarnare a „triumfului civilizației asupra barbariei", figura ei tremurătoare de soră și preoteasă, prinsă într-o tragică încleștare, dispârînd aproape cu totul în spatele unei asemenea generalități : „Critico, rendimi la mia Ifigenia !" — exclama patetic De Sanctis, rănit in sensibilitatea lui estetică Protestul său atingea un punct culminant în critica esteticii lui Schopenhauer (cel care, după expresia sa, „piu logico di tutti, ha por-tato alle sue ultime conseguenze la teorica"J) Teza filosofului că materia poeziei ar forma-o ideile în sens platonician, „speciile lucrurilor, desprinse de existența lor temporală", și că poetul, spre a le contempla, trebuie să se elibereze de propria sa individualitate, uitîndu-se pe sine ca individ și devenind specie, era dezavuată în termeni categorici : „Or, poezia este tocmai contrariul — scria De Sanctis în replică la teza schopenhaueriană — și dacă ea este moartea a ceva este tocmai moartea ideii, pierzîndu-se în particular (s n ), pînă la a-și dizolva conștiința de sine, pînă la a se uita pe sine" Respingerea esteticii schopenhaueriene de către De Sanctis ne interesează ca o mărturie elocventă a modului în care o teorie metafizică artificială poate violenta logica genuină a procesului de creație artistică Este o reacție analoagă cu cea pe care o trezește, de pildă, teza lui Titu Maiorescu, aplicație fidelă a doctrinei schopenhaueriene, că Werther al lui Goethe și Luceafărul lui Eminescu ar reprezenta aceeași idee platoniciană : sentimentalitatea amorului, exprimată însă diferit din cauza deo- „Cel mai logic dintre toți a adus la ultimele sale consecințe teoria Francesco De Sanctis, Lezioni e saggi su Dante, a cura di Sergio Romagnoli, Torino, , pp — sebirilor între individualitățile celor doi poeți * Tocmai asemenea exemple ni se pare că demonstrează imposibilitatea de a transforma figurile poetice în încarnarea unor „Idei platoniciene“ : universalitatea lor nu are un caracter autarhic, despuiat de istori citate, ci dimpotrivă, istoricitatea experienței poetului este consubstanțială figurilor sale Oricîte analogii s-ar putea stabili între Werther și Luceafărul, sub semnul unei „Idei“ unitare : dragostea geniului contrariată de incomprehensiu-nea mediului (și Maiorescu era, pînă la un punct, îndreptățit să le iacă), constituția intimă a celor două creaturi poetice poartă încrustată particularitatea experienței istorice care le-a generat Imposibilitatea de a o eluda, în favoarea unei „Idei" impersonale, este cea mai concludentă dovadă a indiviziunii între istoricitate și universalitate în structura poetică, și demonstrează vanitatea teoriei cu privire la „ideile platoniciene" în artă Teoria schopenhaueriană a geniului este o altă expresie directă a sciziunii postulate de filosof între lumea fenomenală și lumea ideală, între existența sub zodia individuației și cea sub specia Ideilor platoniciene Se remarcă înainte de toate opoziția statuată între cunoașterea științifică și genialitatea poetică : prima ar avea drept obiect doar relațiile dintre lucruri, rămînînd astfel cantonată în domeniul empiriei, în timp ce geniul se ridică prin definiție la contemplarea Ideilor Un matematician poate fi inteligent (klug), nu însă genial : refuzul de a atribui însușirea genialității celor care desfășoară o activitate științifică, rezervînd-o doar artiștilor, este una din cele mai caracteristice consecințe ale metafizicii schopenhaueriene Cunoașterea conceptuală și arta sînt astfel iremediabil scindate (Schopenhauer cita cu plăcere mărturia lui Alfierl că nu a reușit niciodată să se ridice la înțelegerea celei de a patra teoreme a lui Euclid) Explicația ar fi următoarea : cunoașterea este aservită voinței, are prin definiție un caracter practic-utilitar, în timp ce arta se naște prin suprimarea voinței și are prin Titu Maiorescu Contraziceri Mic studiu de strategie literară, în Critice, voi II, col „Biblioteca pentru toți", Minerva) , p definiție un caracter contemplativ Faimoasa teorie kantiană a „dezinteresării” estetice reapare la Schopenhauer intr-o formă nouă, cu mult mai radicală Este momentul să observăm că în estetica germană clasică (la Kant și mai ales la Schiller) starea estetică a dezinteresării era echivalentă cu o stare de armonizare a facultăților umane, de plenitudine a omului ridicat la treapta integralității Schopenhauer postulează starea de genialitate ca pe o ruptură cu viața practică, ca o dez-axare a individului aservit în mod curent voinței și ca o ridicare la treapta indiferenței contemplative Cezura postulată de Schopenhauer între viața practică și viața contemplativă este un ecou direct al tezei sale metafizice că ceea ce aparține cîmpului voinței (deci egoismului practic-uti-litâr) poartă stigmatul maledicțiunii și că doar abstragerea din imperiul ei poate aduce starea liniștitoare a fericirii (prin definiție tranzitorie și precară) Ridicarea deasupra intereselor imediate, a vieții practice nemijlocite : deci natura contemplativă a stării estetice, și înălțarea pe această cale de la orizontul strict individual la cel al umanității ca specie, sînt adevăruri ale esteticii schopenhaueriene pe care le poate împărtăși și un adversar al ei Divergența se manifestă în analiza tranziției de la un plan la celălalt, de la cel al vieții practice la cel al stării contemplative Dacă definim starea estetică, în spiritul marii estetici clasice, ca pe o realizare a integralității umane, se înțelege că intensificarea experienței practice, asumarea realității pe multiplicitatea dimensiunilor ei, formează condiții liminare pentru dobîndirea unei asemenea stări Unilateralitatea vinovată a esteticii schopenhaueriene stă în a fi subliniat, din rațiunile etice și metafizice amintite, doar momentul (real și necesar) al abstragerii din viață, escamo-tînd mediațiunile dialectice între cele două planuri Analogia pe care o stabilește filosoful german între starea de geniu și starea de nebunie ni se pare în acest sens extrem de semnificativă Trăsăturile lor comune ar fi dezadaptarea față de realitatea obișnuită, excentricitatea și anormalitatea (die Abnormităt) Immanuel Kant definise dimpotrivă geniul drept starea prin care „natura dă reguli artei”, iar ființa genială drept o »fa- vorită a naturii (Giinstling der Natur) Schiller, la rîndul său, definise în Scrisorile asupra educației estetice starea estetică drept o armonie între sensibilitate și intelectualitate ; vocația ei ar fi restabilirea echilibrului „natural , alterat și mutilat de diviziunea artificială a muncii și facultăților umane Schopenhauer se află la antipodul unor asemenea definiții : genialitatea este pentru el o adevărată contra-natură, o ruptură cu starea de normali-tate, ființa genială fiind un monstrum per excessum Filosoful vorbește la un moment dat despre geniu ca produsul unei „inteligențe devenită infidelă propriei sale misiuni : nu slujirea impulsurilor vitale, echilibrarea și potențarea lor, este chemarea lui, ci jugularea și neutralizarea lor Thomas Mann a pus foarte bine în lumină, înainte de Georg Lukâes, înrudirea profundă între Schopenhauei și spiritul romantismului, pe fondul unei opoziții, aparent surprinzătoare, între concepția clasic-apolinică a lui Goethe și cea ascetic-patologică (în sens spiritual, nu clinic) a lui Schopenhauer Surpriza ar putea proveni nu numai din faptul că gusturile artistice ale filosofului erau orientate în mod vizibil către arta clasică, dar și din convingerea că identificarea activității estetice cu contemplarea Ideilor platoniciene, în pura lor obiectivitate, ar legitima mult mai curînd o estetică de tip clasicist, decît una romantică Thomas Mann ne cere să nu ne lăsăm înșelați de aparențe, nici chiar de sentimentul lui Schopenhauer însuși că ar fi foarte apropiat de Goethe, și să cercetăm ideile filosofului în morfologia și sintaxa lor intimă Fără a tăgădui punctele de apropiere între estetica lui Schopenhauer și cea de tip clasic (spre a nu mai aminti gusturile sale : preferința mărturisită pentru arta Greciei antice și inaderența manifestă la arhitectura gotică), este limpede că tensiunea antinomică postulată de filosof între vitalitate și spiritualitate, între lumea pasiunilor și cea a cunoașterii, între „voință și „reprezentare , cu corolarul : negarea vieții naturale trebuie să preceadă asceza contemplativă, reprezintă un punct de vedere foarte înrudit cu cel al romantismului Să ne amintim, într-adevăr, o formulă aristotelică citată mereu, cu predilecție, de către Schopenhauer : „Natura daemonia est, поп divina" Thomas Mann apăsa în interpretarea sa pe bi-polaritatea sufletului schopenhauerian, pe natura devorată de contraste și conflicte exasperate a filosofului : el vorbea de „extremismul și „ascetismul ' Jui Schopenhauer, atît de diferite de natura senină, echilibrată, mai robustă și mai sănătoasă, a lui Goethe (la care fuziunea între romantism și clasicism cunoscuse o formă mult mai armonioasă) Constatarea că marele poet german citise Lumea ca voință și reprezentare cu sentimente de accentuată contrarietate, renunțind chiar să termine lectura, nemulțumit de „ipohondria degajată din operă, justifică opoziția de mai sus Influența covîrșitoare a filosofiei lui Schopenhauer asupra lui Richard Wagner, ale cărui afinități cu romantismul sînt evidente, ar forma un nou argument pentru teza amintităx Articulațiile interne ale tezelor estetice schopenhaueriene ne pot întări o asemenea convingere Faptul că el afirmă nu intensificarea și amplificarea individualității, drept cale pentru atingerea universalității umane prin artă, ci auto-tăgă-duirea (Selbstverleugnung) subiectivității pentru a atinge obiectivitatea pură a Ideii platoniciene, anihilînd astfel reala tensiune dialectică între subiectivitate și obiectivitate din procesul creației artistice, indică distanța care separă estetica sa de cea a clasicismului german sau de cea a realismului Clasificarea artelor ilustrează deopotrivă rezultatele la care duce subordonarea esteticii față de metafizică în sistemul schopenhauerian Artele sînt văzute nu ca forme de obiectivare a conștiinței de sine a omului în diversele ei ipostaze, ci ca o reflectare a principiului metafizic universal : Voința, de la formele ei inferioare de manifestare pînă la cele culminante Un circuit direct se stabilește Thomas Mann i-a dedicat lui Schopenhauer, în , un studiu important: Schopenhauer, în Gesammelte Werke, voi , Aufbau Verlag, (v mai ales pp — ) Textul lui Th Mann, Leiden und Grosse Richard Wagners ( ), aflat în același volum, cuprinde o analiză remarcabilă a influenței lui Schopenhauer asupra lui Wagner Georg Lukâes s-a ocupat pe larg de Schopenhauer în cartea sa Die Zerstorung der Vernunft (Distrugerea Rațiunii) apărută la Aufbau-Verlag, (pentru problema care ne interesează a se vedea mai ales p ) între voință, cu formele ei de obiectivare : Ideile platoniciene, și structura diferitelor arte Arhitectura, de pildă, este văzută ca expresia formelor inferioare, situate pe treptele cele mai de jos, ale obiectivării voinței : greutatea, coeziunea, rezistența, duritatea etc sînt ideile platoniciene incarnate de operele arhitectonice Tensiunea între greutate și suport (reazem) este principiul ei inspirator Ne aflăm așadar în zona materiei anorganice și a proprietăților ei constitutive Pe o treaptă imediat superioara se situează hidraulica, chemată să pună în valoare proprietățile fluidelor Grădinăritul ar fi o artă inspirată de principiile regnului vegetal : punerea în valoare a ve-getabilității (altă formă de obiectivare a voinței) ar fi misiunea ei Clasificarea continuă în același spirit : pictura și sculptura animalieră ne impresionează fiindcă evocă forme primare de manifestare ale voinței, prezente și în ființa noastră, dar aci dominate și îmblîn-zite de rațiune, acolo însă monstruoase și grotești în expresia lor naivă și neprefăcută, rolul artelor figurative animaliere fiind să exprime speciile zoologice în puritatea caracterului lor generic Sculptura cu temă umană este chemată să exprime ideile de frumusețe și grație, pictura — formele individualizate ale caracterului și pasiunilor umane, poezia — lumea lăuntrică a omului în diversele ei ipostaze Muzica se află situată în vîrful piramidei : vocația ei ar fi să exprime direct voința însăși și mișcările ei fundamentale, fără a mai trece prin mediațiunea formelor de obiectivare : Ideile platoniciene, așa cum se în-tîmplă în celelalte arte Universul și muzica ar fi două forme echivalente de incarnare a aceluiași principiu metafizic : voința Construcția este intr-adevăr grandioasă și ispititoare ; principiile ei nu rămîn însă mai puțin profund vulnerabile Un prim rezultat firesc îl formează caracterul ierarhic al clasificării diferitelor arte Arhitectura este situată astfel pe treapta cea mai de jos, iar muzica pe cea mai de sus : nu există însă nici un motiv plauzibil să privilegiem o artă în defavoarea celeilalte Transferul arbitrar al unei însușiri specific umane, voința, în zonele naturii neînsuflețite, cu alte cuvinte : antropomorfizarea lumii, are o consecință paradoxală : arhitectura, de pildă, apare ca expresia pură a proprietăților materiei anorganice, pierzîndu-și astfel tocmai caracterul ei antropomorfizant Ea apare doar ca obiectivarea tensiunii intre greutate și suport (ceea ce formează, intr-adevăr, o componentă a ei), nu însă și ca organizarea spațiului în lumina unui sentiment determinat, manifestare a auto-conștiinței umane pe o treaptă a dezvoltării istorice Observații dintre cele mai pătrunzătoare alternează cu considerații bizare Analogiile directe între muzică și structura universului îl conduc de exemplu pe Schopenhauer către o teză uimitoare, care amintește extravaganțele din filosofia romantică a naturii ; cele patru voci ale armoniei : bas, tenor, alto și sopran sau tonul fundamental, terța, quinta și octava ar fi reflexul celor patru regnuri : mineral, vegetal, animal și uman Faptul că melodia nu se poate dispensa de armonie, că linia superioară a cin-tecului este acompaniată în mod necesar de basul cel mai profund, nu ar fi decît un analogon al faptului că organismul uman, manifestare a unei Idei superioare, poartă cu sine în mod necesar formele inferioare de obiectivare a voinței : greutatea, proprietățile chimice etc Dincolo de asemenea bizarerii, rezultat al interpretării „metafizice a muzicii ca analogon al Voinței universale, paginile dedicate muzicii, ca și dealtfel celorlalte arte, cuprind multe observații profunde Acolo unde „voința apare ca denominațiune a afectelor și tumultului pasional, interpretarea artei ca auto-contemplare a voinței duce la rezultate dintre cele mai valabile Analiza muzicii lui Beethoven ca o adevărată imago mundi, reflex al acelei „rerum concordia discors“ (lupta cea mai aprigă, urmată de acordul cel mai desăvîrșit), din structura vieții umane, poate fi citată drept un exemplu printre altele Paginile consacrate muzicii ca reflectare nemijlocită a dialecticii sentimentelor sau observațiile cu privire la nedeterminarea principială a imaginilor muzicale (cu toate exagerările în direcția imaterializării absolute a muzicii : Mo-zart și Rossini nu ar fi făcut concesiile regretabile ale lui Beethoven sau Haydn în direcția unei muzici „picturale !) sînt bunuri câștigate în istoria gîndirii estetice S-ar putea spune, după lectura unor asemenea pagini, că Schopenhauer era un partizan al mimesis-ului în teoria muzicii, cu toată convingerea sa că arhitectura și muzica nu pot fi trecute printre artele imitative : mime-szs-ul muzical, în concepția sa, se aplică însă exclusiv inferiorității umane, eliminînd cu totul exterioritatea (Georg Lukâcs va invoca dealtfel tezele schopenhaueriene în sprijinul concepției sale despre muzică văzută ca mime-sis: v Asthetik, voi II, pag ) Critica alegoriei și simbolului în artă, distincțiile între semnificația nominală și cea reală a unei opere plastice, observațiile cu privire la idealitatea artei, se numără deopotrivă printre tezele demne de reținut ale esteticii schopenhaueriene ♦ Este ușor să înțelegem motivele pentru care tragedia poate fi considerată specia literară privilegiată a esteticii lui Schopenhauer : existența ei în constelația plăsmuirilor umane devine un simbol și o justificare a pesimismului său metafizic O analiză a cat/iarsîs-ului tragic ne oferă așadar încă un prilej de a măsura valoarea metafizicii sale Filosoful pune accentul cel mai energic pe catastrofa finală în desfășurarea acțiunii tragice Moartea eroului ar fi expresia unei supreme lucidități : viața este un cîmp al nefericirii, al erorii și hazardului, triumful răului și prăbușirea binelui sînt de neînlăturat, voința de a trăi poartă stigmatul blestemului și al ruinei Emoția tragică este sublimă fiindcă aduce cu sine spiritul resemnării și impulsul de a nimici voința de viață : Schopenhauer o poate celebra ca o incarnare desăvîrșită a metafizicii sale Analiza lipsită de prejudecăți a operelor tragice este însă departe de a confirma o asemenea interpretare Moartea eroului tragic (ea însăși neobligatorie) este culminația unei tensiuni insolubile : ea este expresia imposibilității de a realiza în lumea dată valorile supreme, fiind mult mai curînd o manifestare-limită a non-resemnării și non-capi-tulării Filosoful care batjocorise cu o anumită îndreptățire, dar și cu o totală neînțelegere, morala kantiană a imperativului categoric, văzînd în ea doar o cripto-teo-logie, nu putea admite că în „sferele albastre ale conștiinței pure" (Camil Petrescu) eroul tragic nutrește aspirația iropresibilă către o altă ordine a vieții, către o ordine „ideală : tocmai ireductibilitatea acestei aspirații și imposibilitatea compromisului explică sfîrșitul lui tia gic Ne aflăm la antipodul tezei că efectul ultim al tragediei îl formează „resemnarea" și „abandonarea impulsului de a trăi" : cum ar fi putut dealtfel accepta pesimistul Schopenhauer, fără a se anula pe sine însuși, ideea că deznodămîntul tragic este o paradoxală glorificare a vieții autentice ? (el însuși va recunoaște, într-o pagină semnificativă, că aproape totalitatea tragediilor antice sînt opuse „spiritului resemnării") Teoria schopenhaueriană a tragediei ne-a slujit ca un reactiv ideal pentru a pune în valoare filosofia sa generală asupra vieții Cînd Max Horkheimer și „școala de la Frankfurt" vor să exalte astăzi în Schopenhauer pe adevăratul precursor al filosofiei contemporane, înțelegem prea bine că este vorba de o pledoarie pro domo : unor conștiințe dezamăgite de toate formele de societate existente Schopenhauer li se înfățișează ca expresia unei lucidități profetice Nu vrem să făgăduim puterea demi-stificatoare și denarcotizantă a multor pagini schopenhaueriene Horkheimer și Adorno erau liberi să descopere în geniul malign al filosofului din Frankfurt antidotul împotriva triumfalismului istoric de tip hegelian, gata să identifice mersul istoriei cu desfășurarea victorioasă a „spiritului lumii Refuzul lor de a vedea că absolutizarea schopenhaueriană a răului (voința de a trăi fiind prin ea însăși originea lui), cu soluția-corolar : asceza șl abstragerea din lume, sînt tot atîtea forme de „conciliere forțată cu existența negativității și de neutralizare programatică a luptei împotriva ei, ne apare însă de neîngăduit O etică și o estetică a resemnării sînt tot atît de anacronice ca și sancționarea „metafizică" a răului în viața socială : vocația omului rămîne tensiunea luptei, fie ea și tragică, nu anihilarea voinței de a trăi, după cum vocația artei este de a afirma indestructibilîtatea substanței umane, și nu quietudinea sau resemnarea MIKEL DUFRENNE ȘI ESTETICA FENOMENOLOGICĂ Fenomenologia experienței estetice a lui Mikel Du-frenne rămîne, fără îndoială, cea mai cuprinzătoare sinteză teoretică în cîmpul esteticii sistematice elaborată in Franța după al doilea război mondial S-au scurs de la apariția ei în prima ediție mai bine de două decenii O re-lectură contemporană nu poate să nu țină seama, evident, de metamorfozele climatului teoretic survenite în acest interval : „Fenomenologia lui Dufrenne este obligată, prin definiție, să-și asume astăzi toate riscurile unei confruntări cu expansiunea triumfătoare, și în zona esteticii, a unei filozofii ca marxismul și a unor discipline ca semiotica și psihanaliza Supusă unei asemenea lecturi critice încrucișate, iese ea diminuată sau consolidată ? Pentru a răspunde la întrebare, e necesar să situăm discuția, din capul locului, pe adevăratul ei teren Fe-nomenologia experienței estetice este o operă de estetică filosofică, nutrind ambiția de a oferi răspunsuri sistematice la marile probleme tradiționale ale disciplinei : structura operei de artă, natura obiectului estetic, problemele receptării estetice etc Scepticismul față de validitatea unor asemenea construcții sistematice, articulate pe fondul unei filosofii universale a spiritului, a devenit astăzi relativ răspîndit Cercetările particulare și investigațiile circumscrise la un cîinp specific al fenomenului estetic sînt preferate sintezelor totalizante („poetica", de pildă, este disociată, fără rațiuni teoretice prea solide, de estetica generală) Ni se pare însă semnificativ că marile tentative de a perpetua linia de gîndire — cultivată și de Mikel Dufrenne — a esteticii filosofice, întemeiată pe o întreagă concepție filosofică a raporturilor subiect-obiect, au venit în ultimele două decenii din sfera gîndirii marxiste Este adevărat că în anul apariției Fenomenologiei lui Dufrenne, literatura filosofică germană înregistra publicarea importantei opere postume a lui Nicolai Hartmann : Estetica Să amintim și faptul că, chiar în domeniul esteticii fenomenologice, o serie de lucrări importante ale lui Roman Ingarden au devenit accesibile conștiinței filosofice internaționale, grație traducerii lor în germană de-a lungul deceniului — : Untersuchungen zur Ontologie der Kunst, Vom Erkennen des literarischen Kunstwerks, Erlebnis, Kunstwerk und Wert Nădăjduim să nu părem prea prezumțioși dacă afirmăm că, fără a tăgădui valoarea remarcabilă a unor asemenea opere, ele ni se par a avea o pondere culturală și o anvergură ideologică mai mică în raport cu operele de sinteză, care se revendică din marxism, apărute de-a lungul ultimului deceniu în zona esteticii : monumentala Estetică în două volume a lui Georg Lukâes (publicată în ) și lucrarea postumă a lui Theodor W Adorno : Teoria estetică (tipărită în ) Perspectiva fecundă deschisă de operele lui Dufrenne în cîmpul esteticii își are izvorul, ni se pare, în originala aplicare a unor teze ale filosofiei fenomenologice, elaborate mai ales de Max Scheler și Maurice Merleau-Ponty, la studiul autonomiei esteticului Continuînd direcția de gîndire mai sus amintită, cercetările estetice ale lui Dufrenne l-au condus totodată la importante inițiative teoretice proprii în cîmpul filosofiei pure, concretizate mai ales în remarcabila lucrare dedicată noțiunii de a priori La prima vedere, autonomizarea esteticului în Fenomenologia lui Dufrenne se situează nu prea departe, în rezultatele ei, de operațiile similare întreprinse de un Croce sau Lukâes Critica utilitarismului și intelectualismului în interpretarea fenomenului estetic ar putea fi considerată un punct comun al unor demersuri teoretice totuși foarte deosebite în articularea lor filosofică Distincțiile între obiectul uzual și obiectul estetic sînt ana-loage la Dufrenne și Lukâcs (Croce la rîndul său vorbise de mult despre „apracticitatea" sau „ateleologismul practic" al artei), cu observația însă că deosebirea, specific fenomenologică, efectuată de Dufrenne între opera de artă și obiectul estetic nu o vom regăsi la esteticianul maghiar, pentru care cele două planuri se identifică Nu mai puțin convergente sînt discriminările între activitatea intelectivă și cea imaginativă, Dufrenne considerînd distincția între „semnificație" și „expresie" o teză capitală a esteticii sale (Lukâcs se va împotrivi, deopotrivă, intelectualismului, încercând să fundeze, pe baze pavloviste, existența unui al treilea sistem de semnalizare, între cele două stabilite de Pavlov, autonomizînd astfel imaginația față de activitatea cogitativă cum o făcuse cu mult înainte, pe un plan speculativ, și Croce, prin radicala disociere a „intuiției" sau „viziunii" de concept) Obiectul privilegiat al reflecțiilor lui Dufrenne este zona definită de Maurice Merleau-Ponty prin conceptul de „cogito prereflexif" (pierind dealtfel de la stimulentul analizelor lui Husserl) Mikel Dufrenne este însă printre cei dinții care au pus în valoare, cu extremă vigoare, funcția euristică majoră a acestui concept pentru analiza activității estetice Merleau-Ponty se oprise cu insistență asupra însemnătății lui în procesul de constituire a unei „arheologii" a conștiinței Fenomenologia lui Dufrenne demonstrează elocvent că adevăratul punct de plecare în analiza experienței estetice îl formează zona originară a „existenței-în-lume“, câmpul contactului nemijlocit al omului cu lucrurile, deci viața ante-predicativă a conștiinței Rolul covîrșitor al corpului și al „intelecțiunii corporale" (după formula expresivă a Fenomenologiei experienței estetice) în actul comprehensiunii estetice a fost astfel analizat în mod remarcabil Tezele centrale ale lui Dufrenne : vocația artei este „epifania sensibilului", percepția estetică este chemată să împlinească „gloria sensibilului", l-au condus în mod necesar la studiul zonelor primare de existență ale conștiinței Critica intelectualismului i s-a impus de la sine : „Se poate pune pe seama corpului activitatea transcendentală pe care intelectualismul o rezervă spiritului : acolo unde Lagneau vorbește de o judecată rapidă și diminuată prin obișnuință, se poate vorbi de o intelecție corporală Corpul este capabil de cunoaștere (Fenomenologia experienței estetice, voi II, pag ) Formele de existență ale conștiinței anterioare „cunoașterii obiecti-vanteu, complexul de reacții perceptive și afective ale omului în starea de indiviziune cu lumea, ar forma adevăratul nucleu iradiant al activității estetice Fără îndoială că și Benedetto Croce, printre alții, a insistat energic asupra caracterului ingenuu și auroral al activității artistice, vorbind despre alergia ei definitivă față de orice formă de abstracțiune, cu scopul de a sublinia prezența imperioasă și plenitudinară a sensibilului în artă Studiul important II carattere di totalită dell’ espressione artistică vorbește despre „(il) carattere conos-citivo ingenuo, che abbiamo detto aurorale“ al artei (Numi saggi di estetica, ed , pag ) Mikel Dufrenne la rîndul său se va opri nu o dată asupra „inocenței ca atribut consubstanțial experienței estetice (v , de pildă, op cit , p ) Originalitatea esteticii sale ni se pare că rezidă în reconstituirea genetică, cu instrumentele fenomenologiei, a principalelor momente care scandează experiența estetică Modul în care sensibilul, complexul de reacții din stadiul pre-teoretic și pre-obiectiv al conștiinței, se organizează prin intermediul imaginației într-o „lume“, geneza spontană a sentimentului, grație articulării unei asemenea „lumi , dialectica subtilă a relației între „lumea reprezentată și „lumea exprimată , sînt analizate cu multă finețe în Fenomenologia experienței estetice Este foarte verosimil ca Dufrenne să fi resimțit acut necesitatea elaborării unei Critici a puterii de imaginație, după ilustrul exemplu kantian al Criticii rațiunii pure, deoarece imaginația și imaginarul sînt placa turnantă a tuturor reflecțiilor sale estetice (să nu uităm importanta inițiativă a lui Ernst Cassirer în acest sens, concretizată Citatele sînt date după ediția franceză (Presses Universi-taires de France, -e edition, Paris, ) într-o operă teoretică de prim rang : Filosofia formelor simbolice) Temele imaginației și imaginarului revin mereu în scrierile sale, pînă la textele cele mai recente (v de pildă Le Jeu et l’Imaginaire în Esprit, nr — din ) Efortul său teoretic s-a concentrat, e adevărat, mai ales către elaborarea unei critici a logos-ului afectiv, concretizate în teoria a pnori-ului afectiv din finalul Fenomenologiei experienței estetice, dar nu este mai puțin evident că planul activității imaginative și cel al logos-ului afectiv se găsesc, pentru Dufrenne, într-o legătură de nedesfăcut Imaginația este puterea unificatoare, grație unor scheme specifice, a multiplicității experiențelor trăite Mikel Dufrenne va vorbi de „motricitatea secretă“ a puterii de imaginație, prin intermediul căreia, instituindu-se scheme armonice, ritmice etc determinate, sensibilul se articulează într-o lume, cu funcția de a evoca un anume sentiment : „numai imaginația mă poate duce la perceput, poate separa obiectul de contextul lui natural legîndu- de un orizont interior, îl poate face să se dezvolte într-o lume mobilizînd în mine toate profunzimile în care acesta poate răsuna și găsi un ecou“ (La «sensibilite ge-neratrice» în voi Esthetique et Philosophie, Editions Klincksieck, Paris, , p ) Granița între cunoștința noțională (le savoir objectif) și activitatea imaginativă este omniprezentă în textele lui Dufrenne El nu obosește să insiste asupra aptitudinii imaginației de a încorpora și comunica întreaga profuziune a experiențelor corpului și afectivității în contactul lor originar cu lumea Imaginația devine astfel zona de rezidență a acelei natura naturans, pe care opera de artă ar fi chemată să o obiectiveze, în timp ce funcția conceptului și a cunoașterii discursive ar fi să fixeze o natura naturala în prefața lui la Phenomenologie de la Perception, vorbind despre sensul reducției fenomenologice și al noțiunii de esență la Husserl, Merleau-Ponty scria : „Esențele lui Husserl trebuie să poarte cu ele toate raporturile vii ale experienței, așa cum plasa aduce din fundul mării peștii și algele pline de viață“ (pag ) Ne este greu să apreciem dacă acesta este drumul real spre studiul esențelor (obiect, prin definiție, al cunoașterii conceptuale, implicînd deci o operație de abstractizare ; noțiunea de „Wesensschau", de „intuiție de esență", este dealtfel una dintre cele mai discutabile la Husserl) ; este sigur însă că Mikel Dufrenne a profitat din plin de orientarea imprimată fenomenologiei de Merleau-Ponty Imaginația este în concepția sa tocmai zona de acumulare și organizare a tuturor acelor „raporturi vii ale experienței", despre care vorbea Merleau-Ponty, purtătoare a unei multiplicități de „savoir virtuels" și de „possibles", care ii conferă un statut bine distinct de cel al cunoștinței intelective Autorul Fenomenologiei experienței estetice va reveni nu o dată la faimoasa definiție kantiană a plăcerii estetice ca o plăcere „fără concept" Efortul său perpetuu va fi însă definirea particularităților ontologice ale acelei zone a existenței, indicată prin termenul de conștiință naturantă, din care activitatea estetică își trage substanța ei proprie Autonomia imaginației nu înseamnă desigur suspendarea activității intelectului în procesul creației artistice și al contemplației estetice Dufrenne a consacrat pagini elocvente rolului reflecției în percepția estetică Simpatia arătată conceptului de „imaginație materială" al lui Bachelard și cercetărilor estetice inspirate de linia de gîndire bachelardiană ni se par în același timp semnificative O critică aflată în căutarea nucleelor și rețelelor imaginative ascunse, a „parcursurilor subterane" ale operei, de genul celei cultivate de Jean-Pierre Ri-chaird, va întruni adeziunea deplină a lui Dufrenne (v , printre alte texte, La critique litteraire : structure et sens, în voi Esthetique et Philosophie mai ales pag — ) Se cuvine de asemenea să observăm că, sub raport strict filosofic, împotriva a ceea ce ne-ar lăsa să credem o judecată superficială, teoria autonomiei esteticului elaborată de Dufrenne nu se află prea departe, în modul de a fi dedusă, de cea propusă în Estetica lui Lukăcs (este o idee asupra căreia vom mai reveni) Esteticianul marxist va căuta deopotrivă să definească sub raport categorial solul originar din care se înalță, printr-o mișcare divergentă, construcțiile artei și științei El îl va descoperi în ceea ce numește formele de viață și gîndire cotidiene (das Alltagsleben und-denken), într-o simetrie semnificativă cu cunoscutul concept hei- deggerian de AUtăglichkeit (existență cotidiană), ca formă specifică a existenței-în-lume (In-der-Welt-Sein) Lu-kăcs se va opri cu insistență asupra caracterului antro-pomorfizant al spontaneității vieții cotidiene Indiviziu-nea între subiect și obiect în formele originare de viață a conștiinței este o teză centrală și a lui Mikel Dufrenne : însușirile lumii obiective nu pot fi disociate, în acest stadiu, de halo-ul lor în viața subiectivității Dacă vocația științei este pentru Lukâes una dezantropomorfizantă : epurarea imaginei lumii de orice coeficient de subiectivitate (Dufrenne nu va afirma în fond altceva despre „cunoașterea obiectivantă", deși trebuie să ținem seama că, în fundamentele ei ultime, epistemologia sa este îndatorată lui Kant și Husserl), arta este chemată să amplifice și să intensifice, ridicîndu- la o treaptă calitativ nouă, antropomorfismul originar al conștiinței Cînd urmărim raționamentele decisive ale lui Dufrenne despre funcția activității imaginative în procesul creației artistice — ecloziunea sensibilului și a puterii de vizibilitate are drept scop trezirea unui sentiment determinat (a unei anume „calități afective ), și nu comunicarea unei reprezentări-despre lume, deci nu a unei cunoștințe neutrale, de tipul unui „savoir objectif" (sensul activității estetice este nu unul transcendent, ci unul „imanent sensibilului ) — nu putem să nu stabilim o analogie naturală cu distincția capitală care se află la baza Esteticii lui Lukâes : știința și cunoașterea conceptuală sînt conștiința-despre lume („Bewusstsein iiber ), în timp ce arta ar fi prin definiție conștiința-de-sine-a lumii („Selbstbewusstsein von ) (Asthetik, I, Halbband I, Luchterhand Verlag, , pag ) Este, poate, regretabil, că Lukâes nu s-a gîndit să valorifice, prin re-articulare și reinterpretare, bogăția analizelor fenomenologice cuprinse în lucrările lui Merleau-Ponty, Sartre și Dufrenne pentru obiectivul său fundamental : elaborarea unei arheologii a conștiinței, care să reconstituie genetic desprinderea artei și științei din tulpina conștiinței originare Nu este mai puțin adevărat că instrumentele intelectuale ale celor două direcții de gîndire erau profund deosebite Lukâes folosește o metodă genetic-ontologică materialistă, proprietățile fiecărei for- me a conștiinței fiind deduse în strînsă legătură cu funcția ei specifică în devenirea socială a omului (de aci interesul larg acordat originii artei, ca și magiei, religiei etc : opera sa filosofică finală se va intitula semnificativ Ontologia existenței sociale), în timp ce analizele lui Dufrenne, de pildă, se desfășoară în planul strict al conștiinței fenomenologice Cucerirea cea mai importantă a esteticii lui Mikel Dufrenne ni se pare a fi analiza noțiunii de sentiment Multiplicitatea reacțiilor perceptive și afective declanșate de contactul corpului nostru cu lumea („intelec-țiunea corporală" despre care aminteam mai sus), sedimentate și organizate de activitatea sintetică a imaginației, își află sensul final în cristalizarea unui sentiment : centrul generator și unificator al operei de artă îl formează tocmai expresia unei calități afective Sugestiile lui Merleau-Ponty, de a urmări modul în care „pînzele de existență brută despre care activismul nu vrea să știe nimic" se depășesc spre „această eminentă existență care este sensul“, grație creației artistice, și-au găsit adevărata lor valorificare în Fenomenologia experienței estetice Celoi’ trei planuri pe care Dufrenne le distinge în structura operei de artă : sensibilul, obiectul reprezentat, lumea exprimată (sau : tratarea materiei, subiectul și expresia), le corespund în mod simetric cele trei momente distincte în imanența percepției estetice : reprezentarea și imaginația, reflecția și sentimentul Circumscrierea unei regiuni specifice în constelația ființei umane — cea a sentimentului — i se pare lui Dufrenne cheia de boltă pentru autonomizarea veritabilă a activității estetice, în raport cu cea utilitară sau cu cea intelectivă Esteticianul vorbește chiar la un moment dat de „funcția noetică a sentimentului" (p ), funcție distinctă de cea a cunoașterii conceptuale : arta este prin definiție chemată să ilustreze o asemenea funcțiune cunoscătoare sui generis Raporturile omului cu lumea se concretizează într-un șir de acte practice (volitive) și intelectuale ; ele sînt însoțite totodată în intimitatea conștiinței de un „acompaniament sentimental" : expresia unei asemenea calități afective specifice, adevărată inscripție în conștiință a modului nostru particular de a-exista-în-lume, ar fi vocația artei Poziția lui Dufrenne se întîlnește aci cu cea a lui Benedetto Croce, care, într-una din Paralipomenele la cartea sa asupra Istoriei ca gîndire și ca acțiune, intitulată : Quel che si fa e quel che si sente Storia e Poesia va demonstra că reproșurile adresate istoricilor de a nu evoca „intimitatea ' personajelor lor, „palpitul sufletului lor, sînt lipsite de obiect Croce arăta că istoricul nu se poate ocupa prin definiție decît de faptele eroilor săi, activitatea lui fiind una logică și discriminatorie Ambiția de a pătrunde în „intimitatea ascunsă a personajului istoric, în umanitatea lui secretă (numele lui fiind Dante, Michelangelo, Cavour sau poporul atenian), nu poate aparține istoricului : „e percid l’accompagnamento sentimentale del fare non solamente поп ё ‘oggeto proprio della sua conside-razione, ma non deve interferire in questa e neppure aggiungerlesi, distraendo" înseamnă oare că o asemenea zonă a „intimului nu ar fi accesibilă unui alt tip de cunoaștere decît cel pur „logic“, profesat, de istoric ? Răspunsul lui Croce este neted : „Certamente, e quest’altro modo ha un bel nome, e si chiama «poesia»“ (II carattere della filosofia moderna, III Edizione, , Bari, pag — ) Fenomenologia experienței estetice a lui Mikel Dufrenne va consacra pagini convingătoare analizei acelui mod original de a-exista-în-lume, exprimat prin sentiment Autorul ei se simțea chiar la un moment dat înclinat să acorde sentimentului o putere revelatoare specială, superioară cunoștinței intelectuale, investi ndu- astfel cu prerogative metafizice neașteptate : „Și nu s-ar putea spune atunci că necondiționatul, dacă este insesizabil pentru intelect, se revelă sentimentului sau că ideea de lume este mai întîi sentiment al lumii (așa cum legea morală, expresia practică a rațiunii, este sesizată mai întîi prin respect) ? Și, pe de altă parte, că necondiționatul își are obîrșia în ființa însăși a subiectivității ?“ (Fenomenologia experienței estetice, voi I, pag ) Fără a- putea urma pe un asemenea drum, deoarece convingerea noastră e că nu există motive pentru a privilegia sentimentul față de intelect în ordinea cunoașterii, să ne oprim asupra consecințelor fecunde ale ana- lizelor lui Dufrenne în cîmpul esteticului Zona ontologică specifică a activității artistice apare precis delimitată, justificînd analogia efectuată mai sus cu poziția lui Croce : „Ceea ce geograful a exclus din peisaj, istoricul din eveniment sau fotograful dintr-o față omenească, ceea ce percepția nu spune decît prin jumătăți de cuvînt — iată ceea ce trebuie artistul să spună El nu are drept misiune să copieze obiectul ci să- spună sau, mai degrabă, să- lase să spună el însuși, ridicînd interdicția survenită din partea cunoașterii obiective și împrumutîndu-i o voce“ (Fenomenologia experienței estetice, voi I, pag — ) Distincția esențială pentru adevărata înțelegere a sentimentului se întemeiază pe distincția între eul superficial și eul profund Dufrenne deosebește emoția de sentiment Cea dintîi are un caracter fugitiv și contingent, cel de al doilea vizează zona adîncă a personalității Trebuie să distingem între emoția fricii și sentimentul oribilului, între starea de veselie (simplă emoție) și sentimentul comicului Sentimentul condensează și organizează în sine întreaga viață a interiorității, articulată pe fondul multiplelor contacte cu lumea : el este expresia pregnantă a eului profund Tocmai funcția lui de a fi corelatul subiectiv al unei lumi întregi, și nu o simplă reacție epidermică, ne explică dialectica specifică a operei de artă Am atins aci miezul gîndirii estetice a lui Dufrenne Puterea sentimentului de a fi deschizătorul unei lumi explică unitatea inextricabilă între subiectivitate și obiectivitate în imanența operei de artă, faptul că puterea de expresie a operei nu există decît prin intermediul lumii reprezentate, cu adagiul esențial că reprezentarea este totdeauna subordonată expresiei Fenomenologia experienței estetice nu obosește să repete că însușirea fundamentală a operei de artă este de a ne pune într-o stare de comunicare simpatetică și nemijlocită cu o calitate afectivă determinată, cu o specifică „atmosferă a unei lumi“ Mikel Dufrenne vorbește la un moment dat de o anume Weltanschauung sau de „coerența unui caracter** ca principiu coagulant al operei de artă, definindu-le prin formula : „acea metafizică vie prezentă în fiecare om, acea manieră de a fi în lume care se revelă într-un comportament (Fenomenologia experienței estetice, voi I, pag ) Folosind noțiunea de Weltanschauung, pe care are grijă să o distingă de „doctrină", el ne lasă să înțelegem că am putea considera opera de artă drept expresia unui complex de reacții sentimentale și intelectuale, organizate în jurul unei tonalități afective fundamentale, și nu ca simplă expresie a unui sentiment Benedetto Croce, autorul celebrei definiții a artei ca „intuiție lirică", a făcut dealtfel deosebirea tranșantă între „expresia sentimentală sau imediată și artă ca „teoresis del sentimente", deci ca sentiment contemplat și transfigurat în imagine : cosmicitatea operei de artă exprimă tocmai vocația artei de a se ridica deasupra sentimentului imediat, obiectivîndu- grație constituirii unei întregi lumi Prin teza despre artă ca sentiment-devenit-lume, sau ca lume plăsmuită pentru revelarea unui sentiment, Dufrenne se întîlnește din nou, venind insă pe o cale absolut proprie, cu unele din tezele fundamentale ale lui Croce sau Lukăcs Apropierea de Lukăcs ar putea fi ilustrată in modul cel mai convingător prin ideile despre concrescența subiectivității și obiectivității în procesul creației artistice sau despre opera de artă ca un „quasi-sujet Mikel Dufrenne refuză, ca și Lukăcs, să disocieze adincimea subiectivității (sentimentul ca expresie a „eului profund ) de amplitudinea înrădăcinării ei in lumea obiectivă : „Conștiința stă, deopotrivă, în raport cu sine și în raport cu o lume ; și poate că ar trebui spus că raportul cu sine condiționează raportul cu lumea, dar și invers, în înțelesul că existența în lume trezește conștiința de sine" (Fenomenologia experienței estetice, voi II, pag ) Găsim la un moment dat o explicită atitudine negativă împotriva idealismului filosofic : „Idealismul nesocotește complexitatea relației subiectului cu lumea, întrucît o interpretează subordonind lumea subiectului, subordonînd natura actului de cunoaștere sau mediul ființei vii (Fenomenologia experienței estetice, voi II, pag ) Dufrenne concepe, asemenea lui Lukăcs, opera de artă ca expresia unei singularități universalizabile, ca un „universal concret " : arta exprimă nu omul contingent, ci integralitatea umană (ceea ce Lukăcs va numi der Mensch ganz, spre deosebire de der ganze Mensch al vieții cotidiene, sau omul ca speță, die Gattungsmăs-sigkeit des Menschen, și nu ca simplă particularitate) Fenomenologia experienței estetice va reveni nu o dată asupra ideii că experiența estetică angajează prin definiție totalitatea ființei umane („acel ceva prin care omul este om" sau ceea ce Lukăcs va numi aparent tautologic : „das Menschheitliche des Menschen") înseamnă oare că putem împinge foarte departe analogiile între poziția lui Dufrenne și cea a marxistului Lukăcs ? O scurtă privire asupra atitudinii esteticianului francez în problema raportului dintre artă și istorie, inclu-zind pe cea a relației dintre artă și alienare, ne-ar ajuta să răspundem la întrebare Fără îndoială, Mikel Dufrenne consideră calitatea afectivă încorporată în fiecare operă de artă („seninătatea lui Mozart, „violența patetică" a lui Beethoven, „disperarea stăpînită" a lui Rou-ault etc ) ca fiind implantată în apriorismul ființei noastre O asemenea poziție teoretică nu- împiedică să afirme însă legătura necesară dintre artă și istorie, deoarece, după expresia sa, a priori-ul afectiv (ca și celelalte forme de a priori) nu se revelă decît a posteriori, deci în cîmpul istoricității Asupra dificultăților implicate de o asemenea poziție vom reveni imediat Refuzul de a disjunge arta de istorie apare limpede de pildă în polemica lui Dufrenne cu extremismul estetic al lui Maurice Blanchot : Fenomenologia experienței estetice își exprima dezacordul cu reproșurile lui Blanchot, formulate la adresa lui Andre Malraux, de a menține o legătură încă prea strînsă între metamorfozele artei și devenirea istoriei (marxiștii îl vor critica pe Malraux de pe o poziție exact opusă) Mikel Dufrenne arăta că tezele lui Blanchot despre opera de artă ca expresie a „absenței" sau „neantului" sînt ele însele rezultatul unei situații istorice particulare și îi reproșa, cu discretă eleganță, „o metafizică a artei, mișcătoare dar echivocă" (voi I, pag ) Concluzia era fermă : „Nu se poate nega, deci, că acest obiect ar fi real și istoric ; obiectul estetic nu poate fi în întregime izolat de istorie, creîndu-și, în ca- drul acesteia, o istorie proprie care va fi numai aceea a metamorfozelor sale " (Fenomenologia experienței estetice, voi I, pag ) Partizanii istorismului în interpretarea artei, ca Lukâes sau Adorno, nu vor spune altceva Adeziunea lui Dufrenne la teza lui Malraux că arta este „cîntecul istoriei și nu ilustrarea ei", nu infirmă o asemenea apropiere Diferența între poziția lui Dufrenne și cea a esteticienilor mai sus amintiți apare limpede îndată ce confruntăm însă fundamentele filosofice ale concepției lor estetice Zona de rezidență a conștiinței naturante, generatoare a operei de artă, este situată de Mikel Dufrenne într-o regiune a ființei umane, declarată anterioară distincției între subiect și obiect : el o desemnează prin termenul generic de Natură Funcția des-alienantă a artei se exprimă în puterea ei de a ne readuce într-o zonă originară, virgină a existenței, sustrasă sedimentărilor culturale : experiența estetică autentică ar avea totdeauna un caracter sauvage Lukâes vede în unitatea inextricabilă dintre subiectivitate și obiectivitate din imanența plăsmuirii artistice, în sentimentul de conformitate (An-gemessenheit) a lumii cu aspirațiile ființei umane, trezit de opera de artă, rezultatul unei activități strîns legate de geneza ei social-istorică Opera de artă apare mult mai curînd ca produsul unui proces dialectic (care poate fi, desigur, unul pur spontan), ca o cucerire a subiectivității aflate în căutarea unei patrii „naturale", decît ca o insurecție a Naturii originare în conștiință Simpatia lui Lukâes se va îndrepta, în consecință, către operele contemporane, care exprimă o revoltă umanistă" împotriva alienării, grație substanțialității lor morale (Thomas Mann și Bartok, Roger Martin du Gard și Arnold Zweig, Elsa Morante și Styron etc ), în timp ce interesul lui Dufrenne merge în mod firesc spre formele contes-tatare ale unui art sauvage, care reabilitează imaginarul, sărbătoarea, dorința eliberată de constrîngeri Deosebirea între cele două orientări își are originea filosofică în opoziția dintre concepția fenomenologică a a priori-ului afectiv, profesată de Dufrenne, și concepția dialectică, hegeliano-marxistă, asupra raportului dintre subiectivitate și obiectivitate Mikel Dufrenne a anali- zat foarte bine modul în care fiecare operă de artă reactivează in noi o anume categorie afectivă (o pînză de Van Gogh sentimentul tragicului, una de Dufy pe cel al veseliei exuberante etc ) El s-a oprit poate mai puțin asupra procesului de in-formare a propriei noastre sensibilități prin transsubstanțierea ei în lumea operei de artă Nu va trebui oare să ajungem la concluzia că propria noastră zestre afectivă, inclusiv sensibilitatea noastră estetică, sînt supuse experienței istorice și, în ultimă analiză, produse ale istoriei ? Există oare vreun motiv plauzibil să considerăm că energiile afective declanșate de contactul cu operele de artă ar descinde din apriorismul conștiinței, și că nu ar fi ele însele generate de contactul nostru cu istoria ? Știm foarte bine că punînd astfel problema venim în contradicție cu unele din tezele filosofice centrale ale lui Dufrenne, expuse limpede mai ales în lucrarea sa La notion d’«a priori» (PUF, ) El arată acolo că garnitura de categorii afective ale conștiinței are un caracter aprioric și transcendental Istoria este doar cîmpul lor de revelare și manifestare : originea lor ar fi însă transcendentală, ele fiind cele care inaugurează istoria și nu istoria cea care ar genera apariția lor Fundamentele kantiene ale gîndirii lui Dufrenne, filtrate prin corectura adusă de fenomenologia lui Max Scheler formalismului kantian, grație noțiunii de a priori material, apar limpezi : „Transcendentalul în sine este ireductibil la istoric, a priori-ul existențial este, ca și opțiunea originară la Sartre, intemporal ; dar, tocmai pentru că subiectul este și istoric, istoricul la rîndul lui participă la transcendental, empiricul la aprioric Pe scurt, omul ca subiect transcendental este ireductibil istoricul nu este cu adevărat transcendental* (pag — ) Nu e posibil, în acest cadru restrîns, să urmărim gîndirea lui Dufrenne pînă în ultimele ei retranșamente Vom sublinia însă faptul că, din punctul nostru de vedere, complexul afectiv din adîncurile conștiinței, care dă sigiliul personalității noastre, ne apare mult mai curînd ca produsul interacțiunii dialectice cu experiența istorică, decît ca un nucleu de calități apriorice Experiența estetică se poate dovedi și de astă dată un teren ideal de validare sau infirmare a unei fenomenologii a conștiinței Calitatea afectivă singulară exprimată de fiecare operă de artă apare strîns legată de singularitatea experienței istorice, pe care o asumă și o integrează Exemplul analizei dedicate de Sartre lui Flaubert, în care itinerariul existențial al lui Flaubert nu mai apare ca produsul unui „choix intemporel -, ci ca rezultatul unei interacțiuni dialectice complicate cu mediul său familiar și social, ni se pare elocvent Partizani din ce în ce mai convinși ai metodei onto-logice-genetice în filosofic, mai ales după lectura operei postume a lui Georg Lukâcs : Zur Ontologie des gesell-schaftlichen Seins, ne-am pus mereu întrebarea — urmărind raționamentele lui Mikel Dufrenne din La no-tion d’ «a priori» și pe cele ale lui Max Scheler din capitolul Formalismus und Apriorismus al operei sale Der Formalismus in der Ethik und die materiale Wertethik — dacă noțiunea de a priori material este într-adevăr solid întemeiată Un argument central al lui M Dufrenne pentru fundarea distincției între esențele deduse a posteriori și cele cu caracter aprioric este că cele dinții ar avea o geneză laborioasă, în timp ce cele din urmă ar fi date instantaneu, în imanența actelor conștiinței Spre a relua un exemplu al lui Dufrenne : cabalinitatea calului („la caballeite du cheval"), caracterele de specie ale animalului cabalin ar reprezenta o esență a posteriori, do-bîndită la capătul unei serii de operațiuni ale gîndirii științifice : „noblețea calului" ar fi însă o evidență sensibilă, cu caracter a priori, dată instantaneu în conștiință Sensul, în exemplul din urmă, ar fi produsul unui „savoir virtuel", cu caracter prin definiție aprioric: calitatea nobleței Mărturisim că exemplul nu ne-a convins Calitățile afective nu ni se par mai puțin produse ale experienței decît conceptele obținute prin operațiile de inducție și deducție ale intelectului Caracterul laborios al genezei celor din urmă și instantaneitatea evidenței în cazul dintîi nu ni se par a se datora opoziției dintre a posteriori și a priori, ci faptului că primele sînt produsul unei „cunoștințe obiectivante", în timp ce categoriile afective (în speță : noblețea) sînt rezultatul prezenței noastre antropomorfice în lume Sentimentul nobleței, ca și cel al pateticului sau elegiacului, sînt re- zultate specifice ale existenței noastre ca ființe sensibile, și nu doar ca ființe pur cogitative : ele sînt nu mai puțin rezultate ale experienței Este foarte posibil, de pildă, ca spirite pedestre și prozaice să nu perceapă „noblețea unui animal ; o percepție educată o va descoperi însă, grație simțurilor formate prin experiență Experiența estetică poate fi considerată, într-adevăr, o instanță superioară pentru tranșarea unor litigii teoretice Existența unei substanțe umane, care face posibilă inteligibilitatea unor opere de artă născute în epoci istorice de mult revolute, ni se pare o realitate de netăgăduit înseamnă oare că trebuie să considerăm garnitura de categorii afective care o constituie, drept o realitate a priori, cu caracter trans-istoric ? Sau trebuie să admitem că substanța umană este ea însăși un produs istoric, caracterizată în devenirea ei, printr-un amestec de identitate și non-identitate (Hegel ar fi spus o identitate a identității și non-identității ), de continuitate și discontinuitate ? Mikel Dufrenne ne va răspunde desigur că există un „empirism al transcendentalului , că diferitele categorii afective nu se revelă decît în imanența experienței istorice : amurgul evului mediu a revelat o nuanță singulară a onoarei, încorporată în figura lui Don Quijote, dar sentimentul onoarei el însuși este pentru Dufrenne o categorie afectivă a priori Spre a percepe caracterul tragic al unei piese de Shakespeare sau al unei pinze de Van Gogh, trebuie să avem a priori sentimentul tragicului, asemenea unui a priori „savoir de l’essence Punctul de vedere genetic-istoric ar fi astfel valabil în mod limitat, spre a explica variațiile istorice ale unei categorii afective, care ea însăși nu ar cunoaște o geneză : „genetica este respinsă ca metodă filosofică, subiectivitatea fiind în ființa ei intimă „inengendrable (increată) O analiză lipsită de prejudecăți a experienței estetice (cea a tragicului, de pildă) ne arată că operele tragice ale trecutului sint receptate în funcție de propria noastră experiență a tragicului, că departe de a se desfășura în spațiul unei experiențe meta-istorice a tragicului, sensibilitatea reacționează in cadrul unui dialog sui generis a două istoricități : cea a operei înseși și cea a conștiinței receptoare Continuitatea este prezentă, dar nu ca produ- sul unui savoir a priori, ci ca o formă a sensibilității impregnată pe de-a-ntregul de experiența istorică Experiența categorială a tragicului nu poate fi disociată de multiplicitatea formelor ei istorice, cum ne cerea Moritz Geiger, Reproșul fundamental care se poate face esteticii fenomenologice este că nu ține seama de imanența experienței istorice în experiența eidetică, de unitatea între istoric și categorial în analiza categoriilor estetice : eidos-urile (esențele) au și ele un caracter istoric, realitatea lor fiind așadar un rezultat, și nu un a priori Există dealtfel în opera lui Mikel Dufrenne suficiente texte care ni- arată pe autorul lor receptiv și pentru un asemenea mod de a vedea lucrurile („si la ■creation artistique peut etre une ruse du deșir et par lă une expression d'une interiorite, il faut la comprendre aussi comme reponse â un appel venu de l’exterieur“ scria el de pildă în studiul Phenomenologie et ontologie de l’art cuprins în volumul Les Sciences humaines et l'oeuvre d’art, ed La Connaissance, Bruxelles, , pag ) Problema ridicată mai sus, aparent pur filosofică, are consecințe considerabile în cîmpul criticii și istoriei literare Foarte sumar și aproximativ, am putea rezuma situația în felul următor Critica și istoria artistică de inspirație hegeliană (inclusiv cea marxistă) au pus in centrul lor legătura între structura operei de artă și situația istorică generatoare, cu ansamblul ei de condiționări sociale, culturale etc Benedetto Croce, prin reacție, a reproșat unei asemenea critici de a fi ignorat „caracterul sentimental și liric" al artei („al pensiero he-geliano rimane affatto nascosto il carattere sentimentale e lirico dell arte" scria el în studiul De Sanctis e l’hege-lismo din volumul Nuovi saggi di estetica), punînd în centrul activității sale critice ideea operei de artă ca individualitate autonomă, încorporare extratemporală a sufletului liric al artistului Teoria artei ca expresie a calităților afective apriorice, formulată de Dufrenne, se situează, pe plan ideal, în vecinătatea celei crociene Critica și istoria literară contemporană se află, ni se pare, în căutarea unei soluții noi la antinomia definită mai sus După Lukâes, Theodor W Adorno a fost cel care a apăsat cu mai multă energie asupra istoricității ca di- mensiune consubstanțială experienței estetice : configurația intimă a operei de artă este definită de Adorno nu ca reflexul direct al unei situații istorice, ci ca expresia ei sublimată Dialectica raportului între inferioritate și exterioritate, între structură și geneză, se află așadar în centrul reflecției critice și estetice contemporane Fenomenologia experienței estetice ne apare, într-un asemenea context, ca un important moment dialectic pe drumul spre adevărata rezolvare a problemei PHILOSOPHIA REDIVIVA S-au petrecut în viața filozofică a ultimelor decenii cîteva evenimente importante, a căror semnificație este cu atît mai revelatoare cu cît, în aparenta lor disparitate, ele evidențiază o convergență surprinzătoare Nimic nu părea să predestineze spirite atît de diferite, prin întreaga lor formație spirituală și structură intelectuală, ca Jean-Paul Sartre și Georg Lukăcs, unei apropieri în activitatea lor teoretică Textul inaugural al masivei opere a lui Sartre, Critica rațiunii dialectice, intitulat Questions dc methode, este străbătut de o polemică aproape constantă cu Lukăcs ; cel din urmă a ținut, pe de altă parte, să consacre o mică secțiune din Introducerea la marea sa operă finală, rămasă să apară postum, Contribuții la ontologia existenței sociale, dezavuării cîtorva din tezele centrale cuprinse în Questions de methode Surpriza pe care o poate avea însă orice cititor al celor două monumentale scrieri filozofice, desigur printre cele mai importante ale timpului nostru Critica rațiunii dialectice a lui Sartre și Ontologia existenței sociale a lui Lukăcs, este de a descoperi, oricît de mari și evidente sînt deosebirile între stilul gîndirii și spiritul argumentării, o multiplicitate de motive comune și mai ales rezultatele înrudite ale unui demers fundamental : afirmarea sensului genuin al gîndirii marxiste, re-gîndi- rea și re-fundamentarea categoriilor filozofice principale ale marxismului, in funcție de sensul lor originar și de experiența istorică a epocii contemporane Spre a înțelege mai exact efectul de surpriză despre care vorbeam, să amintim că Lukăcs își exprimă franc profunda nemulțumire la adresa faptului că Sartre neagă existența „dialecticii în natură*, considerînd o asemenea poziție drept un simptom tipic al perpetuării vechiului existențialism in gîndirea filozofului francez Sartre, pe de altă parte, descoperă în diverse pasagii din Lukăcs o tendință cripto-hegeliană de a reduce multiplicitatea determinărilor istorice individuale la un „universal abstract*, sacrificînd densitatea și bogăția mediațiunilor concrete în favoarea unor abstracțiuni de tipul vechii „Idei hegeliene* Fără a intra acum în discuția mult controversatei probleme a existenței „dialecticii în natură*, să observăm doar că rezervele lui Sartre vizează sacrificarea specificității ireductibile a dialecticii din viața socială în comparație cu legile mișcării în natura anorganică sau organică : rolul covîrșitor al activității și inițiativelor subiectului uman, dimensiune constitutivă a vieții sociale, ar risca să fie neutralizat și anihilat prin fundarea materialismului dialectic pe ceea ce Sartre numește „metafizica dogmatică* a „dialecticii Naturii* Lectura manuscrisului operei postume a lui Lukăcs, Ontologia existenței sociale, învederează însă faptul că leit-motivul ei îl formează tocmai tentativa de a spulbera orice reducționism în concepția asupra vieții sociale, prin întemeierea riguroasă a ireductibilelor ei caractere diferențiale în raport cu formele de mișcare din natura anorganică sau organică Lukăcs admite fără îndoială existența dialecticii în natură, dar este ușor de observat că atenția sa teoretică se concentrează asupra originalității diverselor niveluri și tipuri de existență, cu scopul de a sublinia amestecul inextricabil de teleologie și cauzalitate, drept o trăsătură calitativ deosebită a vieții sociale Odată formulată o asemenea constatare, putem reveni Ia observația inițială cu privire la caracterul complimentai’ al celor două mari demersuri teoretice recente, cel al lui Sartre și cel al lui Lukăcs, pe fondul diferențelor amintite Sartre credea că numai polemizind cu teza existenței unei dialectici a Naturii, deci cu ideea existenței unei rațiuni dialectice a fenomenelor, independente de conștiința umană, poate evita pericolul resorbirii inferiorității umane în pura exterioritate a lumii și al transformării subiectivității într-o simplă anexă sau un simplu derivat al unei mișcări istorice transpersonale Lukâes respinge acest drum, pe care il consideră greșit, și încearcă să fundeze alteritatea vieții sociale, în raport cu mișcarea naturii anorganice sau organice, arătînd că discontinuitatea profundă a celei dintîi față de cele din urmă nu exclude, ci presupune, un raport de continuitate între diversele niveluri ale existenței Viața socială asimilează și integrează legile naturii anorganice și organice (biologice), supunîndu-le însă unei metamorfoze radicale, în funcție de exigențele ei specifice După precizarea acestei divergențe, se cuvine să observăm că pe amîndoi gînditorii îi unește polemica statornică împotriva unei viziuni mecaniciste asupra vieții sociale și a condiției umane, ruptura programatică cu orice determinism univoc în reprezentarea stratificărilor complexe din imanența vieții sociale, reabilitarea plenară a subiectivității și rolului ei ineliminabil în însăși constituirea fenomenului social „Singularitatea de nedepășit a aventurii umane", imposibilitatea de a o reduce la vreo pre-determinare sau pre-formare — sînt leit-mo-tivele inaugurale ale gîndirii lui Sartre în Critique de la Raison Dialectique Cuvintele au o sonoritate kierke-gaardiană și într-adevăr Sartre se referă mereu la Kier-kegaard în Questions de methode, după cum în textul pe care i- va consacra gînditorului danez la de ani de la nașterea sa (text reprodus în volumul Kierkegaard vivant) nu va ezita, în final, să-i considere pe Kierkegaard și Marx drept gînditori complimentări, adevăratele personaje tutelare ale destinelor filozofiei contemporane Kierkegaard ar fi avut meritul de a afirma „singularitatea ireductibilă a fiecărui om la istoria care totuși îl condiționează riguros", dar el rămîne o „interogație inertă", deoarece cercul deschis de el nu a fost încheiat Marx a mers mai departe, atunci cînd a scris că „oamenii fac istoria pe baza împrejurărilor anterioare" (Sartre ci- tează din memorie : textul la care se referă, probabil, este cel în care Marx arată că „oamenii își făuresc singuri istoria, dar în împrejurări date pe care le moștenesc de la înaintașii lor“), însă și aici, pentru Sartre, circula-ritatea ar rămîne abstractă, deoarece riscă să excludă singularitatea umană din universalul concret, „atît timp cît nu integrează imanența kierkegaardiană în dialectica istorică Concluzia lui Sartre era simptomatică : „Kierkegaard și Marx : acești morți-vii condiționează ancrajul nostru și se instituie, dispăruți, ca viitorul nostru, ca sarcina noastră viitoare (p ) Nu este greu să observăm că gîndirea lui Lukâes, în ultima sa operă, se mișcă deopotrivă între aceiași poli : subiectivitatea conștiinței și ansamblul împrejurărilor obiective Ea este animată cu nu mai puțină vigoare de afirmarea ireductibilității activității teleologice a subiectului uman la rețeaua șirurilor cauzale obiective (preexistente), fără însă a juxtapune arbitrar ontologia marxistă și cea existențialistă, cum era tentat să o facă Sartre, ci întemeind emergența subiectivității umane și singularitatea ineliminabilă a activității ei pe studiul me-diațiunilor reale între cei doi poli (inclusiv a activităților definite de Sartre în limbajul existențialist tradițional : „projet , „transcendance etc ) Omul este „ființa care răspunde , nu cea care se supune pasivă impulsurilor primite din partea mediului exterior ; este ființa înzestrată cu aptitudinea de a transforma propriile sale nevoi și soluții la nevoi în întrebări, cărora le poate răspunde în multiple moduri : activitatea umană se desfășoară nu sub specia răspunsurilor univoce, pre-determinate, ci sub cea a alternativelor, ceea ce implică pluralitatea opțiunilor în funcție de posibilitățile și latențele realității Nu încape îndoială că ne găsim în fața unor semnificative tentative simetrice de a restitui amestecul de contingență și necesitate din imanența devenirii istorice, de a pune în valoare nu numai interacțiunea, dar și autonomia și eterogeneitatea reciprocă a diferitelor planuri ale vieții istorice, de a oferi o imagine mult mai mlădioasă și mai flexibilă a raporturilor între impulsurile venite din partea bazei economice și pluralitatea activităților suprastructurale Critica unui anume pozitivism și scientism, care a impregnat mult timp literatura marxistă, îi unește deopotrivă pe Sartre și Lukăcs Spre deosebire însă de Sartre care credea că la baza unei asemenea viziuni false se afla acceptarea ideii de „dialectică a naturii“ Lukăcs tinde să descopere rădăcina gnoseologică a unor asemenea erori, în tendința hegeliană de a logiciza tabloul istoriei, de a concepe dezvoltarea istoriei ca o succesiune de categorii logice (după modelul faimoasei „filozofii a istoriei“ de tip hegelian), în loc să se procedeze invers, în autenticul spirit al lui Marx : a subordona categoriile logice mișcării istorice reale Fetișizarea necesității istorice, conceperea economiei ca o forță autotelică, transcendentă acțiunilor și inițiativelor subiectului uman, asemenea „Ideii“ hegeliene (eroare săvîrșită și de Croce, în reprezentarea sa asupra marxismului), transformarea indivizilor în anexe ale unei mișcări istorice impersonale, care s-ar realiza cu o teleologică necesitate, sînt corolarele unei asemenea interpretări crîpto-hegeliene a marxismului Raționalitatea istoriei are totdeauna un caracter post festum, arată Lukăcs, ceea ce implică teza că ea este departe de a exclude contingența, împrevizibilitatea, eterogeneitatea raporturilor între multiplele planuri ale dezvoltării istorice Convergența unui asemenea punct de vedere cu intențiile ultime ale operei filozofice recente a lui Sartre ni se pare evidentă Critica ascuțită a concepției despre conștiință ca simplu epifenomen al dezvoltării istorice și sublinierea apăsată a faptului că activitatea teleologică a subiectului uman este un factor nuclear al devenirii sociale, de la activitatea economică (de aci polemica împotriva grosolanei tendințe de a identifica economia cu tehnica) pînă la formele cele mai subtile ale creației spirituale, sînt tot atî-tea răspunsuri la vechile interpretări vulgarizatoare ale marxismului Se impune tot mai mult, în spiritul unoi- asemenea vederi, concepția societății ca un „complex de complexe , în care prioritatea ontologică a unuia dintre ele : complexul economiei (ceea ce nu implică vreo judecată de valoare), ca și interacțiunea necesară între diferitele complexe, sînt departe de a exclude, ci dimpotrivă presupun, ideea că fiecare complex își are legalitatea lui autonomă : ordinea economică ca și cea juridică, cea morală ca și cea estetică Inegalitatea dezvoltării diferitelor forme ale vieții sociale dobîndește și ea astfel o autentică fundamentare ontologică Să ne amintim din nou energia cu care Sartre se va împotrivi în Questions de methode tendinței reducționiste de a explica Madame Bo-rary exclusiv prin prisma raporturilor sociale ale epocii lui Flaubert, fără a se ține seama că autarhia estetică a operei este de natură la rîndul ei să arunce o lumină inediită asupra epocii care a generat-o, creîndu-se astfel o reciprocitate de perspectivă Respectul față de originalitatea calitativă a fiecărui fenomen spiritual este o condiție liminară pentru justa elucidare a genezei lui Să ne amintim, de asemenea, în alt plan, demonstrația lui Marcuse că în societatea capitalismului tardiv, abundența economică este departe de a fi echivalentă cu ecloziunea personalității umane, ea conducînd dimpotrivă la unidimensionalizarea omului, ca rezultat al manipulării Este deopotrivă un exemplu al eterogeneității în dezvoltarea diverselor forme ale existenței și conștiinței sociale Una din ideile cele mai interesante este că odată cu socializarea crescîndă a procesului de reproducție al existenței umane, prin îngustarea sferei limitelor naturale, s-ar fi impus tot mai mult, alături de formațiuni sociale de tipul clanului, familiei, claselor, națiunilor etc și prezența speței umane ca o realitate obiectivă Dezvoltarea pieței economice mondiale, prin unificarea diferitelor comunități sociale, a făcut ca realitatea ei să devină tot mai palpabilă Teza lui Marx, formulată polemic la adresa lui Feuerbach, că în opoziție cu spețele animale, care ar avea un caracter ,,mut“, individul fiind un simplu exemplar al speței, genul uman s-ar fi constituit prin activitatea creatoare a indivizilor, speța umană fiind un corpus de însușiri în perpetuă dezvoltare și amplificare, apare energic pusă la contribuție Speța umană există însă nu doar ca o realitate în sine, ci și ca o realitate pentru sine Lukăcs descoperă în dezvoltarea personalității umane o posibilă tensiune între existența omului ca ființă particulară și cea a ființei umane ca exponentă a genului uman Umanitatea reține în corpus-ul ei durabil (în sub- stanța ei, ar fi spus Camil Petrescu) doar acele însușiri care afectează destinul ei ca speță Experiența estetică formează un teren privilegiat de experimentare a validității unor asemenea teze Operele de artă care nu au putut depăși orizontul limitat al unor comunități sociale restrânse, finitudinea unor experiențe particulare, nu au fost reținute de memoria umanității și nu au intrat în patrimoniul ei durabil Națiunile care nu au înscris, la un moment dat al istoriei lor, realizări interesind speța umană în universalitatea ei, făcînd să se recunoască în ele oamenii de pretutindeni, după principiul ; nostra causa agitur nu au putut ridica literatura lor la treapta universalității Vocația omului este de a se ridica deasupra finitudinii, a condiției sale strict particulare și de a asuma în ființa sa problemele fundamentale ale epocii, ridicîndu-se astfel la treapta conștiinței de speță a umanității Tipul filozofului-mandarin, cel care, închis în pura rigoare speculativă a raționamentelor sale, privește cu detașare empiria vieții sociale, ne apare astăzi mai mult ca oricînd anacronic ; orice filozofie de factură pur academică, și cu atît mai mult ceea ce se numește, cu îndreptățită nuanță pejorativă, filozofia „de catedră", ni se pare a emana un aer de desuetudine, cind scrierile de un asemenea tip nu sînt pur și simplu plicticoase Absenteismul lor social (ceea ce nu înseamnă că ele sînt și lipsite de un efect social) explică în bună măsură asemenea însușiri, sau mai exact : lipsa lor de însușiri Ar fi o eroare să se creadă că speța lor a dispărut : ele există încă, ba s-ar putea spune că proliferează, chiar atunci cînd sînt ornate cu un militantism superficial, de circumstanță Aerul impersonal, prudența extremă în formularea afirmațiilor, atitudinea evazivă în fața problemelor nevralgice, sau mai curînd fuga deliberată de ele, caracterul abstract, căutînd zadarnic să se ascundă sub o falsă culoare verbală și vioiciune stilistică, sînt atribute tipice ale scrierilor de acest gen Să adăugăm insă imediat că nici tipul filozofului de factură pur conjuncturală, cel care își pliază gîndirea după bătaia vîntului, nu este mai simpatic Se întîmplă de altfel, cum am încercat să sugerăm mai sus, ca ambele tipuri să coexiste armonios, așa cum coexistă uneori platitudinea și prețiozitatea în una și aceeași ființă Filozofia se ocupă prin definiție cu categoriile fundamentale ale existenței și angajamentul ei social nu poate fi măsurat decît dacă adoptăm o asemenea perspectivă Hrănindu-se din același sol nutritiv ca și diferitele științe, dar refuzînd să se dizolve în ele, atentă fără întrerupere la cuceririle lor, dar năzuind mereu să le integreze în sinteza ei specifică, filozofia trebuie să rămînă fidelă propriei ei vocații și propriei ei perspective : cea a totalității Spre a nu lăsa un asemenea concept suspendat în-tr-o prea mare abstracțiune, să spunem că el este strîns asociat pentru noi cu realizarea ființei umane în integralitatea ei Știm prea bine că, punînd astfel problema, riscăm să intrăm într-un conflict acut cu linia de gîndire a marxismului althusserian : filosoful francez și-a făcut în-tr-adevăr un titlu de glorie din a arunca în sfera -ideologiei" (în accepția negativă a termenului, de „anti-teorie") orice „discurs umanist", mai exact orice utilizare a noțiunilor de „om", „esență umană", „subiect", „persoană", „alienare", „lucru", „reificare" etc , considerate a aparține zestrei desuete a vechii filozofii speculative Oricî-tă stimă am avea pentru remarcabilele studii ale gînditorului francez, care au contribuit într-o măsură însemnată la rediscutarea pe o bază riguroasă a unor concepte marxiste fundamentale, nu ne putem împiedica să observăm că „antiumanismul (său) teoretic" a îngustat în mod considerabil sfera de cuprindere și instrumentarul conceptual al gîndirii marxiste Nu ne aducem aminte să fi întîlnit, de pildă (s-ar putea să ne înșelăm), vreun comentariu al lui Althusser pe marginea faimosului pasagiu din al treilea volum al Capitalului, în care Marx evocă pe scurt trecerea din „imperiul necesității" în „imperiul libertății" ; este foarte verosimil ca autorul studiilor din Lire le Capital să considere utilizarea de către Marx a unor asemenea concepte o simplă reminiscență a perioadei sale „speculative" de tinerețe (cum s-ar putea explica altfel folosirea de către Marx a unor noțiuni ca dezvoltarea forței omenești, dezvoltare care este considerată ca scop în sine", „ die menschliche Kraftentwicklung, die sich als Selbstzweck gilt , formule care, în perspectivă althu-sserianâ, nu pot aparține decît depășitului mod de gîndire „umanist" ?) S-ar putea de asemenea ca autorul Răspunsului către John Lewis să vadă în folosirea de către Lukâes a cuplului de categorii : cauzalitate-teleo-logie, pentru a explica natura vieții sociale, un transfer ilicit de categorii speculative în corpul filozofiei marxiste, deoarece ele ar transgresa sfera acelor noțiuni de bază ale materialismului istoric : „forțe de producție", „mod de producție", „infrastructură", „suprastructură" etc în care Louis Althusser vede autentica îndreptățire filozofică, singura cu adevărat revoluționară, a marxismului Este însă limpede că inițiativa de a readuce în discuție probleme filozofice atît de „abstracte" cum este deosebirea între funcționarea principiului cauzalității în natură și în viața socială, mai exact : distincția între cauzalitatea spontană a celei dintîi, și cauzalitatea instituită (prin acte teleologice) a celei de a doua, nu ră-mîne fără urmări importante în practica socială Nu este deloc indiferent cum interpretăm teza celebră a lui Marx despre desfășurarea vieții sociale ca un „proces istorico-natural" : ideea că viața socială nu poate ființa decît prin emergența actelor teleologice ale subiectului uman exclude orice interpretare „naturalistă" a proceselor sociale, dar condiția ei subînțeleasă : teleologia (activitatea dictată de scopuri) nu există emancipată de cauzalitate, ci doar prin utilizarea proprietăților inerente fenomenelor, a „șirurilor cauzale" obiective (concept al lui Nicolai Hartmann, folosit de Lukâes), neutralizează ia polul opus orice interpretare voluntaristă (și chiar orice interpretare finalistă a vieții sociale, în măsura în care acceptăm teza că rezultanta finală a diferitelor activități ale indivizilor și grupurilor sociale diferă de intențiile lor particulare) Filozofia este chemată, în asemenea condiții, să supună examenului categorii fundamentale cum sînt legea sau necesitatea (categorie modală), spre a întemeia obiec- tivitatea lor, dar și spre a circumstanța a și relativiza sfera lor de acțiune în cîmpul vieții sociale, cu scopul de a elimina orice concepție fatalistă asupra procesului social și a oferi o bază solidă ideilor de opțiune alternativă și de autodeterminare a indivizilor Țintind să combată orice concepție pur funcțională asupra vieții umane, de natură a transforma pe indivizi în simple anexe ale unor mecanisme și aparate impersonale, instituindu-se mai ales ca un critic acerb al oricărei înțelegeri pur tehnocratice a procesului social, care suprimă pînă la urmă independența de gîndire și spiritul critic al indivizilor (cf și textul lui Jurgen Habermas : Wozu noch Philoso-phie ? în deschiderea volumului său Philosophisch-poli-tische Profite Suhrkamp, ), filozofia este orpanon-ul prin care se exprimă multitudinea și diversitatea aspirațiilor umane, cu scopul de a asigura, grație perspectivei ei totalizante, proporția justă între diferitele tipuri de activitate socială (între activitatea economică sau politică, de pildă, și valorile morale sau estetice, între cercetarea aplicativă și cercetarea fundamentală in știință etc ) Să nu uităm că marxismul s-a constituit nu pur și simplu ca o știință economică revoluționară, ci ca o „critică a economiei politice , ceea ce dovedește, după cum a arătat Lukâes, că între perspectiva „general-filo-zofică" a tînărului Marx și cea „aplicată^ la studiul eco-nomico-social a maturului Marx nu există o ruptură (faimoasa „coupure epistemologique“ a lui Althusser), ci un raport de continuitate organică ; critica economiei politice se desfășura la Marx în perspectiva unei înțelegeri cuprinzătoare a exigențelor ființei umane, privită în integralitatea ei (ceea ce explică teza sa fundamentală despre trecerea din imperiul necesității în cel al libertății) Ar fi însă o iluzie să credem că filozofia marxistă s-ar putea dezvolta și și-ar putea împlini menirea fău-rindu-și instrumentele de gîndire în afara confruntării efective, pe calea unui dialog multiplu, cu principalele opere și curente ale filozofiei contemporane Provincialismul este o maladie mortală și în filozofie Cunoscuta propozițiune a lui Spinoza : Omnis determinatio est ne-gati-o își găsește, mutatis mutandis, o aplicație și în pro- cesul de creație filozofică înțelegerea de sine a unei gîndiri filozofice nu poate trece decît prin perpetua delimitare critică („negația“ lui Spinoza) față de ceea ce reprezintă alteritatea ei : diferitele curente de gîndire care se încrucișează în lumea contemporană Să observăm înainte de toate că stimularea unui asemenea dialog este îngreunată de considerabila întârziere în traducerea unor opere filozofice importante din afara gîndirii marxiste : credem că ar fi fost de mult timpul ca operele lui Husserl (in primul rînd Logische Untersuchungen sau Ideen zu einer reinen Phănomenologie ), în care bogăția analizelor, oricît de mult ar greva idealismul filozofic asupra lor, este plină de sugestii pentru o reelaborare marxistă a problemelor, Wittgenstein (în primul rînd Trac-tatus Logico-Philosophicus) sau Nicolai Hartmann (ciclul de lucrări „ontologice"), spre a nu mai vorbi de scrierile sociologice ale lui Max Weber, să fi apărut, însoțite de ample studii introductive, în limba română Știm prea bine că, spunînd cele de mai sus, ne găsim, sub raportul sincronismului, cu decenii în urmă Revenind la tema principală a însemnărilor de față : dezvoltarea unei cercetări marxiste cu o reală incidență asupra vieții sociale, și în primul rînd asupra climatului ideologic, se cuvine să observăm că procesul de înnoire și revigorare a marxismului a devenit astăzi un fenomen internațional, de ale cărui rezultate nu putem cu nici un chip face abstracție Lucrările lui G Lukăcs, A Gramsci, studiile lui L Althusser și ale marxiștilor italieni contemporani sînt grăitoare în această privință Sfera de influență a marxismului contemporan cuprinde opere atît de diverse sub raportul orientării și spiritului care le animă ca Dialectica negativă și Teoria estetică ale lui Adorno, Critica rațiunii dialectice a lui Sartre sau operele lui Ernst Bloch, de la Principiul Speranței la scrierile filozofice recente : Problema materialismului și Experimentam Mundi, cele ale lui Herbert Marcuse, de la Rațiune și revoluție la Omul unidimensional și Contrarevoluție și revoltă, sau cele ale lui Jiirgen Ha-bermas : Teorie și practică și Cunoaștere și interes; nu este oare limpede că zestrea intelectuală a filozofiei noastre ar fi considerabil sporită dacă ea ar păși la o reală discuție critică a bogăției de idei cuprinse în asemenea lucrări ? Spre a nu mai vorbi de învățămîntul nostru filozofic, aflat încă adeseori la o prea mare distanță de asemenea preocupări Fără îndoială, ascensiunea puternică a marxismului pe scena filozofiei contemporane nu trebuie să ne facă a uita puterea de iradiație a altoi’ curente de gîndire importante Este evidentă, de pildă, atracția exercitată asupra a nu puține spirite de școala „raționalismului critic" al lui Karl A Popper, tocmai prin extrapolarea principiului raționalității din științele naturii în cîmpul întregii cunoașteri, inclusiv în cel al științelor sociale (de aici adversitatea aprigă împotriva dialecticii, stigmatizată fără menajamente ca „antiștiințifică") Să nu uităm de asemenea audiența largă a hermeneuticii filozofice, cultivată în primul rînd de Hans-Georg Gadamer (dar și de Paul Ricoeur sau Luigi Pareyson), care, pornind de la sugestii cuprinse în Sein und Zeit a lui Heidegger, urmărește să întemeieze o nouă teorie a cunoașterii istorice și în general a științelor spiritului (Geisteswissen-schaften), cu totul deosebită de cea a marxismului Cititorii de filozofie de la noi ar profita mult dacă ar lua cunoștință de controversele purtate în jurul unor asemenea direcții de gîndire, în primul rînd de către reprezentanții „Școlii de la Frankfurt , în frunte cu Theo-dor W Adorno și Jiirgen Habermas; disputele între Adorno și Popper sau Habermas și Karl Albert (reprezentant tipic al școlii „raționalismului critic"), reunite în volumul Der Positivismusstreit in der deutschen Sozio-logie, sau cele între Habermas, Karl-Otto Apel și Gadamer, cuprinse în culegerea Herme?ieutik und Ideologie-kritik, oferă o imagine a „punctelor calde” în litigiul dintre gînditorii influențați de marxism și exponenții curentelor adverse Să mai adăugăm, în sfîrșit, că atitudinea față de tradițiile gîndirii noastre filozofice sau sociologice joacă un rol extrem de important în formarea climatului ideologic Tendința de a oferi o imagine univocă și omogenă a tradiției, trecîndu-se sub tăcere puternicele antagonisme între orientările cu sens opus, trebuie combătută Cînd se aduce în discuție tot mai insistent, de pildă, fi- gura de ginditor a lui Vasile Pârvan, onestitatea ne obligă să punem în valoare și energica împotrivire pe care a trezit-o „pârvănismul* la spirite atît de deosebite ca Mihai Ralea (în polemicile sale cu autorii „Manifestului Crinului Alb" și cu Gîndirea), Eugen Lovinescu, Paul Zarifopol, Pompiliu Constantinescu, fără a omite și rezervele semnificative formulate de Tudor Vianu in studiul său altfel atît de comprehensiv și elogios Vasile Pârvan și concepția tragică a existenței Și fiindcă a venit vorba de concepția „tragică* și „eroică* a existenței, ar fi poate interesant să se pună în valoare opoziția între pantragismul aristocratic al moralei preconizate de Pârvan și teoria „existenței tragice* a unui filozof ca D D Roșea, mult mai apropiat, prin elogiul plin de fervoare adus ideilor de protest și rebeliune împotriva stărilor existente, de antropologia umanistă a lui Mihai Ralea și de spiritul democratic al Vieții Românești (unde D D Roșea a și colaborat intens în tinerețe) Cînd se încearcă a se arunca vălul oprobriului asupra luptei duse de E Lovinescu împotriva „tradiționalismului reacționar* și a „misticismului național*, acuzîndu- pe autorul Istoriei civilizației române moderne de a „nu ști mare lucru* despre „spiritualitatea națională*, este ne-cesai’ să se rememoreze că în antitradiționalismul și euro-penismul său democratic E Lovinescu nu era singur, ci se afla în buna companie a teoreticienilor „specificului național* de la Viața Românească, Ibrăileanu și Ralea (adversarii săi înverșunați pe alte planuri), cei care se revendicau deopotrivă din marea tradiție democratică și raționalistă a ideilor revoluției franceze și ale pașoptismului românesc Rectitudinea și consecvența luptei lor erau dictate de luciditatea cu privire la efectele sociale funeste ale ideilor pe care le combăteau Ei s-au dovedit tot mai pătrunși de o convingere, pe care avea să o exprime intr-o formulă lapidară, cu cîteva decenii mai tîrziu, un cunoscut filozof marxist : „Nu există o concepție nevinovată asupra lumii* THEODOR W ADORNO — ESTETICIAN ȘI SOCIOLOG AL ARTEI ' Odată cu publicarea ultimelor sale mari opere de sinteză : Dialectica negativă (apărută în ) și Teoria estetică (scrisă în ultimii ani ai vieții și apărută postum, în ), figura lui Theodor Wiesengrund Adorno a căpătat dimensiuni considerabil sporite Ceea ce numeroasele sale eseuri oferiseră pînă acum intr-o formă inevitabil fragmentară și rapsodică, dobîndea o nouă semnificație, grație efortului către sinteză și rigorilor discursului teoretic de anvergură Oricare ar fi judecata finală asupra ideilor filozofului, nu se poate tăgădui că gîndirea sa este impregnată de contradicțiile cele mai acute, ca să nu spunem, imitîndu- pe autor, de aporiile timpului nostru Puțini gînditori s-au angajat cu atîta fervoare și cu atîta voință de radicalitate (în care intră însă, cum vom vedea, și o bună doză de malignă voluptate) să transpună in planul teoriei lanțul inextricabil al antinomiilor din societatea contemporană Exercițiul dialectic provocator și fascinant al raționamentelor lui Adorno urmărește mereu să smulgă marile teoreme ale filozofiei clasice din starea lor de autosu-ficiență, să clatine pretenția autonomiei lor pur filozo- * Textul reprezintă un fragment dintr-un studiu mai întins dedicat gîndirii filozofice și estetice a „școlii de la Frankfurt” fice și să le supună unei verificări drastice, prin confruntarea cu imanența procesului social Fără îndoială, patosul critic al discursului său este nutrit în permanență de o reprezentare bine determinată asupra mecanismelor și structurilor societății occidentale moderne Este, dealtfel, o reprezentare similară celei pe care o au, mai ales asupra societății capitalismului tardiv, cu respectivele diferențe, și ceilalți iluștri reprezentanți ai școlii de la Frankfurt", Max Horkheimer și Herbert Marcuse Faimoasa propozițiune a lui Hegel din prefața la Fenomenologia spiritului: Das Ganze ist das Wahre“ („întregul este adevărul") formează, de pildă, obiectul unui asemenea tipic exercițiu recriminatoriu Experiența unei societăți în care socializarea raporturilor umane a atins un grad fără precedent, dorințele cele mai intime sînt obiectul unui proces invadator de „mercificare" și manipulare, și spontaneitatea individului aproape jugulată, i se pare lui Adorno un argument suficient pentru a pune la îndoială adevărul preeminenței necesare a întregului asupra părților Supus unei analize spectrale, „întregul" unei asemenea realități se dovedește neadevărat : individul se simte în fond oprimat, mecanismele suprapersonale în care este angrenat cu necesitate au un caracter represiv, impulsurile și înclinațiile sale cu adevărat umane sînt de fapt sacrificate Confruntate cu realitatea brutală a unei societăți dominate necruțător de legea „valorii de schimb", multe din principiile directoare ale marii filosofii clasice, inclusiv cele ale lui Hegel, și-ar dovedi fragilitatea și precaritatea Tehnica raționamentului filozofic al lui Adorno este tocmai o asemenea retroversiune brutală Zona privilegiată de inserție a meditației sale este cea a tensiunii insolubile între singularitatea individului (das Einzelne) și mecanismele represive ale unei societăți oprimante Nu va mai fi așadar o surpriză să- vedem stabilind o sinonimie între predominanța categoriei filozofice a totalității în sistemul hegelian și caracterul apologetic sub raport social al aceluiași sistem „întregul este non-adevărul" („das Ganze ist das Un-wahre"), va suna răspunsul său ostentativ la celebra teză hegeliană Teoremele sistemului hegelian sînt tratate mereu ca niște criptograme, în articulațiile cărora gîn-ditorul se complace să descifreze implicațiile lor sociale, în spiritul de mai sus este demistificată și nu mai puțin celebra teză hegeliană din Filozofia dreptului: „tot ceea ce este real este și rațional" sau teza filozofică fundamentală a aceluiași sistem idealist : identitatea între subiect și obiect Adorno descoperă în teza „tot ce este real este și rațional'’ tendința de a concilia în mod arbitrar contradicțiile unei realități a cărei desfășurare istorică nu ar legitima cu nimic o asemenea împăcare forțată : realitatea ne-ar fi oferit pînă acum, mult mai curînd, spectacolul unei irratio (Unvernunft), decît cel al unei pretinse raționalități intrinseci Cu procesul împotriva tezei despre pretinsa identitate a subiectului și obiectului (punctul culminant al sistemului hegelian), atingem un nerv central al problematicii lui Adorno : a o accepta, ne încredințează autorul celor Trei studii despre Hegel, înseamnă a admite că resorbția obiectului în subiectivitate s-a încheiat în mod triumfător, că dominația omului asupra naturii a luat sfîrșit cu un rezultat în mod superlativ pozitiv, că sciziunea între logica obiectivă a lucrurilor și aspirațiile subiectivității a fost suprimată Nimic în realitatea istorică nu justifică însă optimismul impenitent implicat de o asemenea teză : pornirile individului sînt departe de a-și fi găsit împăcarea cu raporturile sociale obiective, tensiunea între cei doi poli e mai acută ca oricînd Teza identității între subiect și obiect duce deopotrivă, în mod inevitabil, la concluzii apologetice : ea implică un elogiu al existentului, neu-tralizînd funcția critică și subversivă a gîndirii Adorno nu șovăie să stabilească o omologie între teoria kantiană a „subiectului transcendental", căruia îi revenea funcția de a „constitui" lumea grație determinărilor sale apriorice, și structura unei societăți clădite pe raționalizarea abstractă a raporturilor dintre indivizi, prin dominația hegemonicâ a relațiilor de schimb Desconsiderarea kantiană a subiectului empiric și premierea subiectului transcendental nu ar fi decît reflectarea transfigurată a unei asemenea situații sociale Afirmînd puterea coercitivă a regulilor și principiilor invariante asupra materiei empirice, Kant ar legitima inevitabil, in planul speculației filozofice, „reificarea* din viața socială, preeminența determinărilor abstracte asupra multitudinii diferențierilor individuale, (v de pildă textul Zu Subjekt und Objekt, publicat în cadrul secțiunii finale : Dialektische Epilegomena a volumului lui Adorno, Stichworte, Kritische Modelle , ed suhrkamp , p ) Să amintim că ideea a fost formulată pentru întîia oară de Lukâcs în cartea sa de tinerețe Ge-schichte und Klassenbewusstsein ( ) și ea a influențat puternic întreaga gîndire a lui Adorno Efortul filozofic principal al lui Adorno tinde să restabilească drepturile imprescriptibile ale singularului și particularului, sau, cum se va exprima el însuși alteori : ale ,,individuațiunii“ împotriva compresiunii la care ele ar fi fost supuse, sub diferite forme, în marile teoreme ale sistemelor filozofice idealiste Unul din cele mai cunoscute principii filozofice ale dialecticii hegeliene : teza identității între identitate și nonidentitate", formulat încă in scrierea de tinerețe Diferențele intre sistemul filozofic al lui Schelling și cel al lui Fichte, și reluat în Logica, formează obiectul principal al examenului său critic din Dialectica negativă Reproșul fundamental este că și de astă dată Hegel ar privilegia prin formularea sa identitatea în defavoarea non-identității, sacrificînd autonomia (relativă !) a particularului și singularului în favoarea puterii devoratoare a generalului (a conceptului) Critica împotriva logicismului sistemului hegelian nu este desigur un lucru nou : declanșată în fond încă de Marx, ea și-a aflat în Croce și Lukâcs doi dintre cei mai autorizați reprezentanți Scopul mărturisit al „dialecticii negative" este să răstoarne „răsturnarea coper-nicană“ a lui Kant, să zdruncine pretențiile hegemonice ale principiului identității, să reamintească extrem de energica dependență structurală a identității (a conceptului) de non-identitate (de materia lui eterogenă, de ceea ce ar fi „lipsit de concept“, das Begrifflose) Ambivalența atitudinii față de Hegel ne deschide calea spre înțelegerea poziției lui Adorno Lectura lui Hegel se face in perspectiva unei experiențe determinate : de- venirea societății burgheze moderne Meritul de a fi subminat autarhia subiectivității din filozofia kantiană îi este recunoscut autorului Fenomenologiei spiritului: cufundarea în imanența obiectului, saturarea subiectivității prin contactul cu determinările lui, sînt principii ale relației subiect-obiect în filozofia hegeliană, pe care Adorno le va celebra cu gratitudine „Preeminența obiectului" („Vorrang des Objekts") va fi o piatră unghiulară a raționamentelor sale Ceea ce autorul Dialecticii negative nu-i poate ierta însă lui Hegel este mișcarea inversă, de resorbție a obiectului în subiect, de afirmare a suveranității spiritului asupra materiei rebele : ea ar fi echivalentă cu o adevărată „castrare" a mișcării dinții și a rezultatelor ei O secțiune principală a Dialecticii negative, cea intitulată Weltgeist und Naturge-schichte Exkurs zu Hegel (pp — ), urmărește în cele mai fine articulații ale sistemului hegelian efectele negative ale conversiunii amintite Hegel ar fi pus foarte bine in lumină unitatea de nedesfăcut între individual și general : individul nu poate fi definit decît printr-un ansamblu de determinări, deci prin apelul necesar la generalitate Cultul hegelian al „spiritului lumii" (Weltgeist) ar trăda însă elocvent înclinația lui Hegel de a privilegia în filozofia istoriei universalul în defavoarea particularului : ceea ce este refractar universalului triumfător, ceea ce rămîne ireductibil, în singularitatea lui autonomă, la puterea învingătoare a generalului, nu și-ar găsi locul în grafia speculației hegeliene Mai mult : Hegel ar arăta o mefiență congenitală față de o asemenea experiență individuală, refractară dominației forțelor generale ; ideea non-împăcării celor doi poli, deși uneori admisă, este în cele din urmă neutralizată prin postularea „supremației generalului" Adorno se oprește insistent asupra cazurilor cînd indivizii sînt obligați, sub presiunea împrejurărilor, să abandoneze propriile lor impulsuri și aspirații, cedînd „necesității obiective" Puterea coercitivă a „generalului ', in istoria de pînă acum, i se pare o realitate incontestabilă, și filozofia hegeliană a incifrat-o în teoremele ei (oamenii i s-au supus sub imperiul constrîngător al propriului instinct de autoconservare) : inacceptabil la Hegel este insă faptul de a fi transfigurat pozitiv subordonarea individualului față de general, prin hipostazierea celui din urmă în Idee, escamotînd astfel ceea ce Adorno numește ostentativ ,negativitatea generalului Limbajul speculativ al lui Adorno ne poate duce gîn-dul la cel al școlii hegeliene, pe care Marx a stigmatizat-o cu formula „criticii critice Spre a-i descifra in-teligibilitatea, trebuie să ne raportăm mereu la realitățile social-istorice pe care le vizează El vorbește astfel în numele „non-identității subjugate și vătămate și denunță nu o dată „represiva identitate înțelesul real al unei asemenea diagrame speculative este condiția individului într-o societate uniformizantă Ne întîlnim aci cu un motiv central, devenit celebru, al „școlii de la Frankfurt" : faimoasa „dialectică a iluminismului (Dialektik der Aufklărung este titlul operei comune a lui Max Horkheimer și Th W Adorno, apărută pentru întîia oară la Amsterdam în ) Triumful rațiunii — cea exaltată de iluminiști și apoi de Hegel — în istorie, arată de fapt, dacă ne raportăm la societatea burgheză dezvoltată, ca un triumf al „rațiunii instrumentale Ubicuitatea puterii monopolurilor și a mecanismelor totalitare de control este termenul ei ad quem : raționalitatea se dezvăluie în fapt ca o profundă iraționa-litate Este aci o idee comună tuturor gînditorilor din școala de la Frankfurt : o vom regăsi și în remarcabila analiză dedicată de Herbert Marcuse operei lui Max Weber (Industrialisierung und Kapitdlismus im Werk Max Webers, în voi Kultur und Gesellschaft, ), ca și în cartea Omul unidimensional (să amintim, în treacăt, că și Martin Heidegger va denunța nu o dată, cu satisfacție, iraționalitatea „rațiunii" triumfătoare în societatea modernă, cu scopul însă de a pune sub acuzare însăși gîndirea logică și der Satz vom Grund, principiul rațiunii suficiente) Ce a rămas din glorificarea irezistibilului mers ascendent al istoriei în filozofia hegeliană, din desfășurarea victorioasă a „spiritului lumii ? Energia teoretică a lui Horkheimer și Adorno se investește Theodor W Adorno, Negative Dialektik, Frankfurt am Main , Suhrkamp Verlag, p în primul rînd către demistificarea unei asemenea false pozitivități Hegemonia valorii de schimb în viața socială nu înseamnă într-adevăr suprimarea indivizilor (diferențierea este chiar o condiție a economiei de schimb), ci transformarea lor într-un soi de „false particularități" : autonomia libertății lor este de fapt o caricatură și un nemilos proces de integrare, într-un opresiv circuit supra-personal, este reala lor condiție Armonia între individual și universal, revendicată cu emfază de filozofia hegeliană, arată cum nu se poate mai trist : deriziunea și sarcasmul gînditorilor din școala de la Frankfurt nu cunosc limite în critica ei Adorno poate observa, pe bună dreptate, cu multă ascuțime : „Cine nu suportă particularul, se trădează astfel pe sine însuși ca o forță dominatoare particulară Negativitatea tabloului social zugrăvit de Horkheimer și Adorno li se pare un motiv suficient pentru a opune teleologici pozitive din filozofia hegeliană a istoriei un soi de teleologie negativă Adorno, autorul faimosului aforism : „După Ausschwitz nu se mai poate scrie poezie , invocă stăruitor catastrofele prin care a trecut umanitatea de-a lungul ultimului secol pentru a opune po-zitivității Absolutului hegelian imensitatea suferinței acumulate Formulările au mereu un caracter provocator și respiră un pesimism agresiv : „Nici o istorie universală nu duce de la sălbăticie la umanitate, mult mai cu-rînd există însă una care duce de la praștie la mega-bombă Nu va mai părea așadar o surpriză afirmația că Arthur Schopenhauer este, mai curînd decît alți gîn-ditori, un adevărat precursor al școlii de la Frankfurt (filiația a fost sugerată pentru prima oară, după știința noastră, de către Georg Lukăcs) La peste un secol distanță, Horkheimer și Adorno reiterează critica schopen-haueriană împotriva complicității dintre cultul Absolutului și apologia Statului în filozofia hegeliană și se în-tilnesc în oroarea de pozitivitate și de caracter afirmativ al existenței cu ilustrul lor predecesor Amîndoi vor întreprinde chiar tentativa paradoxală de a-l „reabilita" Theodor W Adorno, op cit , p Ibid p pe Hegel prin Schopenhauer, curățindu- de scoriile pozitivi tații Nu s-a străduit oare Adorno să ne încredințeze în finalul celui de-al doilea dintre cele trei studii despre Hegel că și autorul Filozofiei dreptului a vorbit la un moment dat despre istorie ca despre un „abator* (eine Schlachtbank) și că ideea perisabilității inevitabile a tot ceea ce există ar fi în fond un motiv de apropiere intre Hegel și Schopenhauer, împotriva interpretărilor consacrate de istoria oficială a filozofiei ? Nu a afirmat oare Horkheimer că teza hegeliană a contradicției, ne-gativității și durerii ca resorturi ale Absolutului îl apropie pe Hegel de Schopenhauer, cu corectivul decisiv că Schopenhauer ar fi mers mult mai departe decît Hegel in „dizolvarea falsei consolări", refuzînd sanctificarea existentului ? Scurgerea timpului de la moartea lui Theodor W Adorno ( ) îngăduind o privire de ansamblu asupra unei opere încheiate (de fapt : brusc retezate), justifică tot mai mult convingerea că ne aflăm în fața uneia dintre cele mai originale și mai simptomatice personalități culturale ale timpului nostru Vocațiile lui au fost multiple (Thomas Mann a fost printre cei dinții care au remarcat-o cu admirație) : ele vor converge în acțiunea sa sintetică de critic al societății burgheze tardive și al formelor ei de viață spirituală Cultura estetică, înzestrată adeseori cu un înalt grad de tehnicitate (ne referim in primul rînd la studiile muzicale) se aliază la Adorno cu o foarte ascuțită perspectivă sociologică și cu o teorie filozofică radicală Estetul cel mai intransigent, pînă la a lăsa uneori impresia unui spirit năzuros și dificil cu ostentație, fuzionează în mod aparent paradoxal cu sociologul de formație marxistă și cu filozoful, în care Theodor W Adorno, Drei Studien zu Hegel, edition suhr-kamp , , p Max Horkheimer, Die Aktualităt Schopenhauers, în volumul Zur Kritik der instrument ellen Vernunjt, S Fischer Verlag, Frank-furt am Main, , p — filonul dominant hegelian-marxist se încrucișează semnificativ cu motive de inspirație nietzscheene sau freu-diene Gradul de competență și de finețe al analizelor muzicale elaborate de Adorno este astăzi notoriu Aptitudinea sa de a pătrunde în articulațiile intime ale discursului muzical, de a descifra sintaxa și morfologia operei printr-o analiză micrologică de o mare precizie, sînt prin ele însele însușiri foarte prețioase Plăcerea intelectuală pe care o produce puterea sa de a capta în formule conceptuale adecvate structura internă a unei scriituri muzicale, libere prin definiție de utilizarea oricărui material conceptual, este într-adevăr rară : în fața razelor Rontgen ale analistului, opera muzicală nu mai pare iremediabil refractară comprehensiunii discursive și logica ei sui generis se dezvăluie transparentă minții noastre Adevărata putere de persuasiune a studiilor sale, care le conferă reala lor originalitate, apare insă acolo unde el transgresează imanența pur muzicală a discursului artistic pentru a decripta sensul social-istoric al operelor și al particularităților lor Metoda nu este una pur „sociologică" (deși Adorno este unul dintre pionierii unei noi și fecunde direcții de cercetare : sociologia muzicii, autor și al unei foarte interesante Einleitung in die Musiksoziologie), oi un aliaj de multiple perspective : so-cial-istorică, filozofică și strict estetică Punctul de plecare veritabil ni se pare a fi in Teoria romanului a lui Lukăcs, scriere amintită adeseori de Adorno cu mari elogii Organizarea lăuntrică a operelor de artă incifrează o specifică relație subiect-obiect, sedimentare la rîndul ei a conflictelor și tensiunilor social-istorice intr-un moment determinat Pentru a defini metoda lui Adorno nu este inutil să amintim impresia transcrisă de Thomas Mann în paginile dedicate jurnalului de creație al romanului său Doktor Faustus Romancierul german, care se lupta din greu cu dificultățile subiectului, descoperise neliniștit că „universalitatea" pregătirii sale muzicale era departe de a- ajuta să soluționeze problemele specifice, implicate in mod necesar de destinul eroului său, Adrian Leverkiihn Contactul cu Adorno și cu manuscrisul scrierii sale Filozofia muzicii moderne vor fi salvatoare Influența în roman a legăturii cu cel care va deveni principalul său consilier și „instructor va fi indicată nemijlocit de romancier însuși : capitolul al XXII-lea din Doktor Faustus, ca și evocarea stilului lui Beethoven cel tardiv, sînt un ecou direct al analizelor lui Adorno Nu ne vom opri asupra elogiilor aduse caracterului „foarte evoluat , „fin și „adînc al criticii „artistic-sociologice desfășurate de Adorno la adresa situației din muzica modernă, nici la definirea lapidară a „structurii (sale) spirituale (Geistesform), înrudită cu cea a lui Walter Benjamin : „casantă, tragic-înțeleaptă si exclusivistă , ci vom aminti doar portretul revelator făcut de Thomas Mann dublei însușiri fundamentale a noii sale cunoștințe : „Acest cap remarcabil a tăgăduit de-a lungul întregii sale vieți opțiunea profesională între filozofie și muzică Era prea pătruns de ideea că de fapt urmărește același lucru în ambele domenii divergente Orientarea dialectică a gîndirii sale și tendințele socială și istorico-filozofică se împletesc cu pasiunea muzicală intr-o manieră care astăzi desigur nu e cu totul singulară și care-și are temeiurile în problematica timpului (Thomas Mann : Die Entstehung des Doktor Faustus, Roman eines Romans, in Gesammelte Werke, voi , Aufbau-Verlag, , p ) Cu două decenii mai tîrziu, la cîteva zile după moartea gînditorului, Herbert Marcuse va celebra deopotrivă la Adorno, în alți termeni, fuziunea izbutită între analiza sociologică-filozofică și critica imanentă a culturii (fie că este vorba de un cvartet de Schonberg, de un pasaj din kantiana Critică a rațiunii pure sau de un act cotidian), punînd insă de astă dată accentul răspicat pe aptitudinea lui Adorno de a fi dezvoltat teoria lui Marx și de a o fi aplicat la condițiile culturii în societatea capitalismului evoluat : „Nu cunosc pe nimeni care să fi practicat într-un asemenea mod o analiză marxistă în cîmpul culturii și căruia ea să-i fi reușit într-o asemenea măsură (Herbert Marcuse : Reflexion zu Theodor IV Adorno ■— Aus einem Gesprăch mit Michaela Seiffe în voi Theodor W Adorno zum Gedâchtnis, Suhr-kamp Verlag, , p ) Estetica iui Adorno, încarnînd, de fapt, gîndirea estetică a școlii de la Frankfurt în forma ei cea mai elaborată, se află intr-un raport de concrescență naturală cu întreaga sa gîndire filozofică și sociologică Simplificînd lucrurile, s-ar putea spune că expresia tensiunii antinomice între interesele individului și forțele sociale generale, care exercită o reglementare și o presiune opri mantă (sau, în termenii speculativi ai Dialecticii negative, între non-identitatea multiplicității indivizilor și identitatea constrîngătoare) este pentru Adorno criteriul fundamental al autenticității operelor de artă (cel puțin în societatea burgheză modernă) Orice încercare de atenuare, estompare sau edulcorare a contradicției amintite devine și în imanența operei de artă „ideologie" Adorno utilizează termenul de ideologie exclusiv în accepția de „falsă conștiință", asimilînd astfel în mod unilateral faimoasa definiție a lui Marx Operele școlii de la Frankfurt sînt străbătute de la un capăt la celălalt de sinonimia ideologie = falsă conștiință = neadevăr, fără a admite posibilitatea utilizării în sens pozitiv a termenului (cum o vor face Gramsci și Lukâcs în Ontologia existenței sociale): „ideologiei' i se vor opune în mod polar, în imanența formelor spiritului, adevărul și autenticitatea Rezultate dintre cele mai interesante obțin gînditorii din școala frankfurteză acolo unde dezvăluie repercusiunile unei societăți dominate necruțător de subordonarea valorii de întrebuințare către valoarea de schimb în formele rarefiate și sublimate ale culturii, procesul subtil de corupție și atrofiere exercitat pînă și asupra fibrelor delicate ale activității estetice a spiritului Critica industriei culturale" este desigur unul din aspectele cele mai viguroase ale scrierilor lui Marcuse și Adorno Originalitatea analizelor țîșnește însă mai ales acolo unde Adorno scoate la iveală efectele surprinzătoare ale unei organizări sociale dominate de criteriile eficacității, succesului și prestigiului în structura activității muzicale și în țesuturile discursului muzical Fractura profundă între producția artistică serioasă și cea destinată succesului, sub presiunea manipulatoare a industriei culturale din societatea capitalismului tardiv apare ca un leit-motiv Clivajul are o semnificație spirituală mai adincă : morala randamentului și succesului se însoțește de neutralizarea funcției critice a operei de artă, de netezirea asperităților și de armonizarea factice a contradicțiilor, exercitînd prin însăși propensiunea ei către „adaptare'- o funcție ideologică (în sensul negativ amintit) Imperiul banalității și al standardizării capătă o extensie îngrijorătoare, mai ales în cîmpul muzicii ușoare și al producției comercializabile Radio-ul devine o adevărată „instituție totalitară , prin canalele căreia se poate produce expansiunea fenomenului de mai sus (să nu uităm că Adorno a condus un timp, în perioada exilului american, secțiunea muzicală a lui Radio Research Projet din Princeton, acumulînd o experiență concludentă) Sub raport strict estetic, ne interesează însă formele mai subtile de regresiune a auzului muzical, puse în valoare pentru prima oară cu elocvență O observație aparent periferică, formulată în studiul din Caracterul de fetiș în muzică și regresiunea auzului, nu poate să nu ne rețină atenția : programarea Simfoniei a IV-a de Beethoven devenise o raritate în America epocii Constatarea tinde să demonstreze că pînă și selecția operelor clasice ajunsese obiectul unui insidios proces de manipulare, adeseori în raport invers cu calitatea intrinsecă Observația trebuie plasată într-un context mai larg ; criteriul „eficacității duce nu numai la edificarea unui adevărat pantheon al best sellers-vtrilor dar și la transferuri de accente, cu efecte simptomatice, în interpretarea marilor opere clasice Centrul de greutate se deplasează adeseori către melodiile cantabile, ușor memorabile, sau către crescendo-urile dinamice, cu priză energică imediată asupra sensibilității receptive : apare un cult al „ideii muzicale, uitîndu-se faptul că tocmai conceptul de „idee ar fi cu totul impropriu pentru structura muzicii clasice Grandoarea lui Beethoven, subliniază Adorno, constă în subordonarea totală a elementului melodic particular întregului formal Practica „aranjamentelor orchestrale este dezavuată cu nu mai puțină energie : raportul genuin între culoare și formă este inevitabil alterat prin utilizarea unor asemenea tehnici „Sărăcia coloristică“ a unui Haydn sau Beethoven, în comparație cu descoperirile timbrice ale unui Berlioz sau Wagner, își are rațiunile ei : ea stă într-o adîncă relație cu preponderența principiului constructiv asupra elementului melodic singular A căuta să- pui în valoare pe cel din urmă, printr-un colorit luminos ostentativ, disociindu- din unitatea dinamică căreia îi aparține, înseamnă a violenta sensul real al partiturii Transcripția pentru orchestră de coarde a cântecului de laudă din Maeștrii cintăreți are un efect semnificativ : prin monotonia timbrică se pierd tocmai articulațiile care în versiunea wagneriană originală dau plasticitate muzicii Captarea ascultătorului, fixat încrezător asupra melodiei unice și neîntrerupte a vocii superioare, se face cu prețul unui sacrificiu : cel al pluralității timbrelor din unitatea lied-ului Sensibilitatea muzicologului și esteticianului, adînc ulcerată, reacționează tăios și caustic : exemplele de mai sus ilustrează presiunea invadantă a industriei culturale în intimitatea discursului muzical Adorno vede în ele simbolul unui mecanism social, care nu cunoaște limite în afirmarea omnipotenței lui, gata să înfrîngă cu suveranitate rezistențele materialului muzical Articolul dedicat în stilului dirijoral al lui Ar-turo Toscanini, sub titlul Die Meisterschajt des Maestro (reprodus în volumul Klangfiguren, Suhrkamp, ) este, prin vehemența tranșantă a atitudinii negative, unul din textele cele mai caracteristice pentru gîndirea critică a lui Adorno Era greu să ne imaginăm că o valoare atît de solidă, cu o reputație artistică ce părea definitiv omologată, ar putea fi supusă unei răsturnări atît de spectaculoase Textul lui Adorno este însă mica sa capodoperă critică Fără îndoială, meritele remarcabile ale lui Toscanini în destrămarea stilului tardiv-romantic de interpretare și în instaurarea unui cult al exactității (Sachlichkeit) și al rigorii în construcție sînt pe deplin recunoscute Adorno îl numește un „Settembrini al muzicii", un soi de contra-papă al lui Furtwăngler, făcînd aluzie nu numai la amestecul de claritate, luciditate, elan și brio din stilul expozeului său muzical, dar și la intran- sigența atitudinii antifasciste Nu putem reproduce aci, cu bogăția ei de exemple și nuanțe, argumentația lui Adorno Să spunem doar că ceea ce i se reproșează, în esență, lui Toscanini este tocmai „perfecționismul“ stilului său de interpretare O fină analiză a transpunerii unor simfonii de Beethoven duce la concluzia severă că muzicii ca proces i se substituie muzica văzută ca rezultat : unitatea fixată prealabil, urmărită și impusă cu orice preț, într-un soi de goană năvalnică, duce la sacrificarea unor pauze, respirații, articulații lăuntrice, ramificații subtile etc , pe care urechea expertă și intransigentă a criticului le indică necruțător Ceea ce ne interesează în demonstrația lui Adorno este din nou alergia extremă față de mașinalism sau funcționalism în interpretarea textului muzical Recunoscîndu-i lui Toscanini calități excepționale în interpretarea părților orchestrale din Wagner (în primul rînd a celor din Călătoria pe Rin a lui Siegfried), Adorno afirmă totuși neted că transcendența muzicii, la Wagner ca și la Beethoven, ar rămîne inaccesibilă desăvârșitului maestro : Toscanini ar fi „un demon fără demonie Este pentru noi aproape sigur că antipatia dirijorului față de operele avangardei muzicale a jucat un rol deloc neglijabil în rechizitoriul malign al lui Adorno Oricît de controversabil, textul rămîne revelator pentru metoda criticului : transformarea orchestrei într-o mașină implacabilă și cultul perfecțiunii tehnice exprimă, chiar în discursul muzical al Iui Toscanini, cu toată integritatea subiectivă a dirijorului, mentalitatea dominantă într-un „veac tehnocratic O temă de meditație, extrem de interesantă pentru istoricul culturii contemporane, este faptul că, deși metoda critică a lui Adorno apare strîns înrudită cu cea a lui Lukâes, concluziile lor estetice sînt diametral opuse Energica afirmare a autonomiei artei este la Adorno, ca și la Lukâes, într-o legătură dialectică necesară cu eteronomia ei : structura operei de artă, căreia i se recunoaște pe deplin autarhia, apare indisociabil condiționată, la unul ca și la celălalt, de geneza ei social-istorieă Interesul problemei stă în constatarea că, în spațiul unei relative comunități a instrumentelor intelectuale, Adorno va deveni cel mai intransigent și unul dintre cei mai însemnați teoreticieni ai avangardei artistice, cea pe care Georg Lukâes o va considera o etapă tranzitorie în dezvoltarea artei, o deviație de la linia de evoluție a marii arte Nimeni nu a contestat cu atîta înverșunare teza lukăcsiană și nimeni nu a făcut cu mai multă obstinație apologia artei moderne ca Theodor Wiesengrund Adorno Judecata estetică fiind legată, ia unul ca și la celălalt, de o filozofie a istoriei și de o concepție sociologică, se poate spune că analiza gîndirii estetice a lui Adorno se transformă inevitabil și într-o verificare critică a poziției lui Lukâes, a solidității și coerenței ei Considerațiile lui Adorno asupra raporturilor dintre arta modernă și arta clasică (problemă-cheie și a gîndirii lukâcsiene) au un caracter ambivalent ; cel care va sublinia cu tărie, pe de o parte, noutatea radicală a artei moderne și relația de discontinuitate între structura ei și tiparele artei clasice (comparația favorită fiind între avangarda muzicală vieneză a lui Schonberg, Webern, Alban Berg și clasicismul vienez : Haydn, Mozart, Beethoven), va căuta, pe de altă parte, să demonstreze că muzica modernă este, în fapt, un termen ad quem al întregii istorii a muzicii, prefigurată chiar de linia de dezvoltare a marii muzici clasice Paradoxul aparent în relația LukăeS-Adorno este câ cel din urmă va invoca tocmai istoricitatea artei, teză centrală a gîndirii marxiste (deci și lukâcsiene), pentru a demonstra marea legitimitate estetică a artei de avangardă, în timp ce Lukâes, revendieîndu-se sub raport teoretic din același principiu, o va contesta (pentru polemica Adorno-Lukăcs v și textul nostru, Cazul Lukâes, în volumul Eseuri, p — ) Adversitatea față de ideea invariantelor în dezvoltarea artei este un leit-motiv al gîndirii lui Adorno : corolarul firesc va fi repulsia față de conceptul de sistem estetic Opera sa finală Teoria estetică se va înfățișa, prin urmare, ca o suită discontinuă de reflecții asupra artei, evitîndu-se, prin mișcarea naturală a gîndirii (după mărturisirea autorului însuși), organizarea sistematică a materiei, în conformitate cu exemplul sistemelor estetice clasice (urmat, în epoca noastră, de Lukâes, dar și de un Nicolai Hartmann, de pildă) Interpretarea retrospectivă a unor opere din marea artă clasică în lumina experienței moderne și tentativa de întemeiere social-is-torică a unei asemenea „lecturi se numără printre cele mai originale contribuții ale lui Adorno : textul dedicat lui Bach, intitulat polemic : Bach gegen seine Liebhaber ver-teidigt (Bach apărat împotriva adoratorilor săi) și reprodus în volumul Prismen, Kulturkritik und Gesellschaft ( ), este unul dintre cele mai caracteristice pentru ambele aspecte ale gîndirii lui Adorno înțelegerea muzicii lui Bach devine la Adorno, prin-tr-un habitus tipic al modului său de gîndire, teatrul unei dispute ideologice Obiectul animozității sale îl formează, de astă dată, cercurile de idolatri conservatori ai muzicii lui Bach, cei care gustă mai presus de toate „ordinea din muzica marelui cantor și anatemizează orice tendință de „subiectivizare a ei, ca un gest profanator Muzicologul vede o legătură nemijlocită între apologia teologică a lui Bach, cu tendința de a circumscrie rezonanța muzicii sale în spațiul festivalurilor de orgă al orașelor baroce, și „moda ontologică , inspirată de cultul ordinei supra-individuale, din ideologia germană a anilor ’ (textul a fost dealtfel publicat pentru întîia oară în ) Demonstrația polemică a lui Adorno se desfășoară în doi timpi Fidel metodei sale de a pune pe primul plan configurațiile și forma internă a operei, nu intențiile sau programul compozitorului, Adorno descifrează în polifonia specifică a muzicii lui Bach, unde desfășurarea simultană a vocilor autonome are un ton afirmativ și o flexibilitate bine distincte de polifonia muzicii medievale, expresia unei subiectivități emancipate, situată dincolo de orizontul pur teologic Tocmai analiza riguros intra-muzicală îi furnizează argumentele împotriva istoricis-mului conservator, gata să exorcizeze orice idee de „modernitate ' a lui Bach Asimilarea integrală a stilului galant, vizibil deopotrivă în suitele franceze ca și în amplu construita uvertură franceză, prezența elementului liric și a celui grațios chiar în „Clavecinul bine temperat , identificarea unor armonizări cu caracter plutitor, în mod deliberat vag, într-o dublă fugă din aceeași operă, alături de cromatismul relativ frecvent la Bach (Adorno nu ezită să vadă aci o prefigurare a lui Chopin cel tardiv), sînt invocate convingător de analist spre a-și susține teza unui Bach spontan, liber, nu lipsit de o nervoasă sensibilitate, ceea ce ar explica „modernitatea u unei muzici divizate în nenumărate fațete colorate Cu o egală intensitate, printr-o schimbare a axului demonstrației, este pus însă în valoare cel de-al doilea atribut fundamental al muzicii lui Bach : caracterul ei arhaic Simpla enunțare a unei asemenea teze ne arată cît de departe era Adorno de extravaganțele estetiste ale celor care sînt gata să disprețuiască originalitatea istorică a operelor trecutului pentru a le transfera arbitrar în circuitul modelor prezentului (ceea ce nu exclude, bineînțeles, vulnerabilitatea tezelor lui Adorno, însă dintr-o perspectivă superioară) Adorno afirmă răspicat că este cu neputință a se trece cu vederea prezența formelor tipice pentru muzica secolului XVII în operele lui Bach Vorbind însă despre libertatea cu care Bach alege din tradiția veche formele adecvate intențiilor sale, Adorno propune o explicație aparent surprinzătoare : expresia subiectivității emancipate, fenomen incontestabil de progres, aduce cu sine primejdia ca „imanenta concordanță** (die imma-nente Stimmigkeit) a operei să se piardă Spre a para un asemenea pericol, Bach va tinde să realizeze acea fuziune între stilurile „galant** și învățat* (Gelehrt und Galant), despre care a vorbit muzicologul Alfred Einstein în legătură cu clasicismul vienez : fiii lui Bach, afirma Adorno, ar fi plătit tocmai prețul manifestării timpurii a tendinței „neînvățate**, deci a spontaneității lipsite de rigoarea și densitatea formelor vechi Este formulată observația paradoxală că o comparație între un rondo dintr-un concert de pian al lui Mozart și presto-ul concertului italian al lui Bach ar indica, dincolo de elasticitatea și caracterul diafan, mult mai pronunțate, ale stilului mozartian, o nuanță de mecanicitate și asprime a picturii pur muzicale la Mozart, față de discursul infinit mediat în sine și neschematic al lui Bach \ Concluzia ni se pare semnificativă pentru metoda sociologico-este-tică a lui Adorno : trăsăturile arhaice exprimă la Bach rezistența implicită față de tendințele de sărăcire și stereotipizare a muzicii, legate în mod paradoxal tocmai de progresul pe care îl reprezintă subiectivizarea ei cres-cîndă (muzicologul nu ezită să vorbească de progresiunea caracterului reificat, de marfă, al muzicii în epoca burgheză modernă) întoarcerea spre trecut este la Bach o formă de utopie a viitorului : ea ar exprima aspirația spre concilierea subiectivității cu obiectivitatea Nu este o întîmplare că, discutînd estetica lui Adorno, ne oprim cu atîta stăruință asupra studiilor sale muzicologice Fără a exclude din orizontul cercetării vasta sa activitate de critic literar (ilustrată de studiile reunite în cele trei volume intitulate Noten zur Literatur) sau reflecțiile asupra artelor plastice (textele despre baroc, funcționalism, inscripțiile la Jeu de Раите, dar și numeroasele referințe din Estetică), apare limpede că, sub raport strict teoretic, tocmai muzica, datorită caracterului ei non-obiectual, este, prin dificultățile pe care le ridică, un teren privilegiat de experimentare a hermeneuticii sale Să spunem de ia început că sociologia muzicii propusă de Adorno se va distanța deopotrivă, în mod legitim, de vechile scheme ale metodei geistes-geschichtliche, inspirată de Dilthey (muzica lui Debussy situată în contextul picturii impresioniste franceze și al filozofiei lui Bergson, în spiritul unei metode stiliștice-ti-pologice, folosită și la noi de Lucian Blaga), dai- și de diversele forme ale sociologiei vulgare : de cele care, folosind metodele empiric-cantitatîve, urmăresc prin înregistrarea consumatorilor să identifice caracterul social al unei opere muzicale (ocolind adevăratul obiect : analiza structurii ei interne), dar și de cele care stabilesc legături nemijlocite între o situație istorică dată și structura operei, fără a ține seama de caracterul multiplu mediat al raportului între inferioritate și exterioritate Theodor W Adorno Prismen, Kulturkritik und Gesellschaft, Mîlnehen, DTV, , p Pari-ul estetic al lui Adorno, care multora dintre cei educați în spiritul muzicologiei tradiționale li se va părea neverosimil, este să demonstreze că gramatica discursului muzical, percepută adecvat în alcătuirea ei specifică, ne trimite în mod necesar, fără forțare și fără actul arbitrar al juxtapunerii, la un sens social determinat Interesul poziției sale stă în faptul că el apără autonomia artei cu nu mai puțină vigoare decît intransigenții doctrinari ai autonomiei esteticului : caracterul incomensurabil al operei de artă în raport cu istorismul curent, caracterizat prin tendința de a reduce opera de artă la reflexul unei situații istorice preexistente, este o teză centrală a Teoriei estetice Acceptînd distanța față de empiric ca o lege constitutivă a operei de artă, el va susține că însăși mișcarea polemică față de realitate implică prin definiție co-prezența celei din urmă în imanența operei Sintaxa operei muzicale nu poate fi redusă la o înțelegere pur tehnică ; transgresarea nemijlocirii ei către o percepție supra-tehnică : cea a sensului spiritual, social-istoric determinat, este impusă în mod efectiv de logica discursului muzical Adorno este perfect conștient că tradiționaliștii și puriștii îi vor reproșa de a ,,auzi“ astfel prea mult; efortul său principal va fi însă de a-și valida poziția, demonstrînd că pretinsa alunecare în extraestetic este de fapt constitutivă adecvatei percepții estetice Exemplele sale pot părea uneori discutabile, după cum vor putea fi identificabile și stridențele unor explicații sociologiste, cu toate protestele programatice ale autorului, dar metoda sa nu rămîne mai puțin interesantă Criza ideii de tonalitate se află în centrul reflecției sale estetice asupra muzicii, ceea ce apare cu totul firesc la un spirit format în mediul avangardei vieneze, elev el însuși al lui Alban Berg și Eduard Steuermann Pe un plan mai larg, se poate spune că metamorfozele formelor muzicale în perioada post-beethoveniană sînt adevăratul cîmp de desfășurare al filozofiei sale asupra muzicii Principiul totalității dinamice în simfonismul beethovenian este un perpetuu centru de referință Adorno vede în forma variațiunii dezvoltate și a tratării dinamice a temelor, în care motivele individuale sînt supuse unui proces de negație determinată, cu interferențe, declin și prăbușire, culminînd pînă la urmă într-o grandioasă integrare (v principiul reprizei) un analogon al procesului ca rezultat al propriei mișcări, și nu ca tipar impus din afară, din filozofia hegeliană Analiza imanentă a discursului muzical beethovenian ar dezvălui astfel, fără extrapolări sau raționamente prin analogie, dinamica lăuntrică a unei mișcări sociale emancipatoare, dominată de principiul că declanșarea multitudinii energilor singulare va aduce cu sine, dincolo de dificultăți și complicații, realizarea unei totalități armonioase Străduința perpetuă de a descoperi în țesătura discursului muzical reflexul tensiunilor din viața socială este tipică pentru Adorno Travaliul motivic-tematic al compozitorilor din perioada clasicismului vienez se desfășoară într-un „spațiu muzical* bine definit; temele și dezvoltarea lor se raportează la un asemenea spațiu ca la un sistem de coordonate, care asigură o unitate și o coerență neînltreruptă desfășurării muzicale Adorno vede în supremația armoniei și a homofoniei asupra polifoniei și contrapunctului, din muzica epocii clasice, reflexul unei situații istorice particulare : periplul și avatarurile subiectivității individuale, exprimate în travaliul moti-vic tematic, se află într-un raport tendențial de convergență cu totalitatea Particularul și generalul, cu toate tensiunile existente (și pe care mai ales Beethoven le-a exprimat în mod superlativ la capătul perioadei clasice), tind încă spre o fuziune armonioasă Fisurile progresive, culminînd cu dislocarea, produse în sistemul tonal clasic sînt privite ca reflexul divorțului tot mai neîmpăcat între pasiunile și aspirațiile indivizilor și caracterul tot mai represiv al totalității sociale (al „generalului") în societatea burgheză modernă Rangul unei compoziții este decis de puterea cu care exprimă în tensiunile ei intra-muzicale neîmpăcarea antagonismelor din viața socială S-ar putea spune chiar, fără a greși, că Adorno nu acordă prea mult credit caracterului „armonios “ al marii muzici clasice ; promisiunile revoluțiilor burgheze de a înfăptui convergența între interesele individuale și cele generale s-au dovedit iluzorii, antagonismele sociale au fost perpetuate, ceea ce nu ar putea să nu se răsfrîngă în structura discursului muzical Să urmărim mai îndeaproape raționamentele lui Adorno, pentru a putea concretiza direcția gîndirii sale Preeminența totalității ca principiu in muzica beethoveniană este pusă, de pildă, în strînsă legătură cu încrederea plină de fervoare a compozitorului, impregnat de atmosfera efervescentului deceniu — , în triumful umanității ca întreg Adorno scria astfel în Introducere în sociologia muzicii (ciclu de douăsprezece prelegeri rostite la Universitatea din Frankfurt în — ) cu privire la inscripția sensului social în însăși factura intimă a discursului muzical beethovenian : „Cine ascultă Beethoven și nu percepe nimic din burghezia revoluționară, ecoul parolelor ei, dificultatea realizării lor, aspirația către acea totalitate în care rațiunea și libertatea trebuie să fie garantate, îl înțelege tot atît de puțin ca și cel care nu este în stare să urmărească purul conținut muzical al bucăților sale, istoria internă a temelor care se desfășoară înăuntrul lor“ Studiul Kriterien der Neuen Musik reprodus în primul volum al Scrierilor muzicale: Klangfiguren, vorbind despre conceptul de „sens“ în muzică, formulează ideea de mai sus într-un spirit asemănător : „La Beethoven el se lasă astăzi gîndit subt ideia de umanitate, astfel că întregul își afirmă întîietatea asupra momentelor singulare, din impulsul cărora el se constituie cu un soiu de viclenie a rațiunii ; la fel cum umanitatea are întîietatea asupra individualităților existente doar pentru sine, în care ea în același timp dăinuie" Muzicologul nu șovăie însă să descopere chiar la Beethoven, acolo unde preeminența întregului părea să aibă prin definiție o funcție exaltantă și eminamente pozitivă, un caracter represiv al totalității, reflex al caracterului societății burgheze înseși : el consideră că problema calității lui Beethoven nu este „pur și simplu independentă" de un asemenea caracter represiv și indică în Theodor W Adorno, Einleitung in die Musiksoziologie Zwolf theoretische Vorlesungen, Suhrkamp Verlag, , p Theodor W Adorno, Klangfiguren, Musikalische Schrif-ten I, Suhrkamp Verlag, Berlin und Frankfurt-am-Main, , p loviturile de timpan (die Paukenschlăge), prezente de prisos în cîteva din uverturile sale, prezența lui indistinctă ; după cum este gata să descopere în caracterul afirmativ al reprizei din cîteva mari opere simfonice beethoveniene un aspect decorativ, exterior desfășurării muzicale propriu-zise și tonul autoritar al unui „So ist es“ („așa este"), care ar forma „tributul silit" plătit chiar de Beethoven ideologiei libertare într-o societate clădită de fapt pe perpetuarea non-libertății Odată cu accentuarea contradicției între „dreptul divin" al omului ca individ suveran și eteronomia la care il condamnă o societate construită pe principiul concurenței și al profitului, totalitatea își va pierde și în muzică spontaneitatea armonioasă din epoca marelui clasicism Adorno se va opri frecvent asupra lui Brahms, ca un moment semnificativ în procesul de criză al formelor muzicale, glorios instituite în epoca de aur a clasicismului Fibra adevărată a muzicii lui Brahms o constituie starea de spirit a individului condamnat tot mai mult la izolare și dureroasă însingurare; dialecticianul Adorno observă însă cu subtilitate că întrucît „privatizarea" individului este înconjurată în muzica lui Brahms de aura melancoliei și îngrijorării, fiind deci resimțită ca o stare negativă (ceea ce implică, în reversul ei, nostalgia către starea armonioasă a totalității pierdute), negația este negată La Brahms principiul totalității nu mai are spontaneitatea triumfătoare din muzica beethoveniană (reflex, acolo, al încrederii nealterate într-o societate justă) ; pierzîndu-și evidența, el trebuie recucerit printr-un travaliu dificultuos : Adorno nu ezită nici de astă dată să vadă in năzuința Iui Brahms de a rămîne fidel marilor forme clasice aspectul „academic" al muzicii sale, deci un reflex „ideologic" (în sensul negativ al cuvîntului) Fibra autentică a muzicii lui Brahms : însingurarea subiectului liric, nu se acordă decît grație unui compromis cu limbajul colectiv al formei muzicale tradiționale ; „fibra și forma" încep de fapt să se separe la Brahms Ibid,, p Thcodor W Adorno, Einleitvng in die Musiksoziologie, p , HERBERT MARCUSE — O BIOGRAFIE INTELECTUALĂ O-au împlinit, în , cinci decenii de cînd a apărut prima lucrare înregistrată în bogata listă a scrierilor lui Herbert Marcuse : este vorba de o simplă bibliografie a operelor lui Schiller, întocmită pe baza utilizării unei biblioteci-Schiller numită die Trămelsche Schiller-Biblio-thek Lucrarea nu pare a avea vreo semnificație deosebită, de vreme ce nici unul dintre comentatorii operei lui Marcuse nu i-au acordat vreo atenție (este posibil să fie un simplu exercițiu universitar, destinat să îndeplinească o formalitate academică) Schiller, și în special Scrisorile asupra educației estetice, vor fi însă o prezență, deloc neglijabilă, în opera de mai tîrziu a gînditorului Herbert Marcuse îl va evoca pe Schiller, atît în Eros și civilizație cît și în conferința Ideea de progres in lumina psihanalizei, drept unul dintre principalii precursori ai unei civilizații non-represive, clădite pe suprimarea dualismului între simțuri și intelect și pe libera afirmare a tuturor facultăților umane (o societate construită pe principii estetice, în care liberul joc al aptitudinilor umane ar fi singura forță inspiratoare) Am amintit însă data de mai sus spre a evidenția, mai ales, vastitatea intervalului de timp în care se înscrie activitatea filozofică a lui Marcuse : chiar dacă am iua în considerație doar anul publicării primului său studiu mai important Contribuții la o fenomenologie a materialismului istoric (text apărut în , în numărul special dedicat de revista Philosophische Hefee scrierii lui Martin Heidegger Sein und Zeit), se poate spune, făcînd bilanțul unei aproape jumătăți de veac de travaliu filozofic intens, că Herbert Marcuse nu a rămas cu nimic dator secolului său, ci dimpotrivă l-a marcat adînc, investindu-și întreaga sa energie intelectuală în lupta pentru o cauză intelectuală și socială, căreia i s-a dedicat încă din tinerețe Categoriile fundamentale ale marxismului (mai exact: ale materialismului istoric) au stat aproape tot timpul în centrul reflecției sale filozofice (despre excepția pe care o reprezintă prima sa carte despre Hegel, vom vorbi mai jos) De la cel dinții studiu filozofic, amintit anterior, care debutează cu exegeza unor concepte marxiste, folosind în special, dar nu exclusiv, Ideologia germană și Sfinta familie ale lui Marx și Engels, și pînă la ultimele texte care ne stau la îndemînă : conferințele din anii — reunite în volumul Zeit-Messungen (Măsurători ale timpului), apărut în la editura Suhrkamp din Frank-furt-am-Main, marxismul a fost placa turnantă în jurul căreia gravitează gîndirea lui Marcuse (despre natura cu totul particulară a utilizării conceptelor marxiste în scrierile sale vom avea ocazia să ne ocupăm pe larg) Era nevoie să facem răspicat, din capul locului, o asemenea precizare, deoarece masa prejudecăților acumulate în jurul scrierilor lui Marcuse a pus adeseori în umbră un fenomen care ține de domeniul evidenței Interesul pentru gîndirea lui Marx nu a fost însă niciodată, la Marcuse, unul pur teoretic ; dimpotrivă, chiar de la început, gîndirea sa a vizat planul „acțiunii radicale* ; nu o philosophia perennis a urmărit să elaboreze Herbert Marcuse, ci o „teorie critică* a vieții sociale, cu o scadență inevitabilă in politicis Ea a venit, printr-o explozie puțin previzibilă, în ultimii ani de la sfîrșitul deceniului al șaptelea ; sălile uriașe, umplute pînă la refuz, îndeosebi de tinerii contestatari, care îl urmăreau cu o atenție încordată și îl aclamau pe filozoful, devenit subit simbolul teoretic al mișcării lor, au fost expresia materială extremă a unei dimensiuni perpetuu prezente în gîndirea lui Marcuse Să nu uităm că Heibert Marcuse, născut în la Berlin, dintr-o familie înstărită, s-a înscris încă din adolescență, la sfîrșitul primului război mondial, în partidul social-democrat german și a făcut parte dintr-un consiliu al soldaților, creat în Berlinul anilor — , după modelul sovietelor din Rusia El a părăsit însă partidul în , în semn de protest, imediat după asasinarea Rosei Luxemburg și a lui Karl Liebknecht, dezgustat de revizionismul social-democrației și de acțiunea trădătoare a leaderilor ei față de cauza proletariatului Marcuse va mărturisi mult mai tîrziu, cu ocazia unei dezbateri la Universitatea Liberă din Berlin, că adversitatea față de politica social-democrației, de colaborare cu forțele „des-tructive și represive *, nu l-a mai părăsit de atunci niciodată După eșecul revoluției germane din , Marcuse s-a retras din activitatea politică și s-a consacrat studiilor de filozofie la universitățile din Berlin și Frei-burg Teza de doctorat (dizertația), susținută în , are un subiect neașteptat : Der Kilnstler-roman (romanele in care artiștii joacă rolul de principali protagoniști), motiv pe care nu- vom regăsi, ca obiect de interes particular, în activitatea sa ulterioară La sfîrșitul deceniului al treilea, în , după șase ani petrecuți la Berlin, el se reîntoarce la Freiburg, unde va studia cu Husserl și Heidegger, își va inaugura activitatea publicistică în paginile revistelor Philosophische Hefte a lui Maximilian Beck Die Gesell-schaft a lui Rudolf Hilferding și Archiv fiir Sozialwissen-schațt und Sozialgeschichte, iar în va susține ceea ce germanii numesc die Habilitatiorisschrift (adevărata teză de doctorat), sub conducerea lui Martin Heidegger ; ea va deveni prima sa carte Hegels Ontologie und die Theorie der Geschichtlichkeit (Ontologia lui Hegel și teo- Herbert Marcuse, La fine dell’utopia, Bari, Laterza, , p — Informații despre biografia lui Marcuse pot fi găsite atit în cartea lui Martin Jay The Dialecticul Imagination, Л History of the Frankfurt School and the Institut of Social Research, — , Boston Toronto, Little Brown and Com-pany, , p , și urm , cit și în voluminoasa monografie a lui Jean-Michel Palmier, Herbert Marcuse et la nouvelle gau-che, Paris, Editions Pierre Belfond, , p și urm ria istoricității), apărută în același an la editura Kloster-mann din Frankfurt Cînd se va scrie istoria marxismului din secolul nostru, ea va fi privită, sîntem siguri, drept unul din cele mai complicate și mai pasionante capitole din întreaga istorie a filozofiei Se poate spune, considerînd lucrurile retrospectiv, că scena ei a fost teatrul unora dintre cele mai surprinzătoare itinerarii ideologice și al unor aventuri intelectuale unice (în sensul superior al cuvîntului), cunoscînd aliaje și conversiuni dintre cele mai revelatoare Puterea de atracție a marxismului, sub impulsul unei evidențe sociale constrângătoare, s-a exercitat adeseori asupra unor gînditori formați la școala unor curente filozofice opuse Este cazul, pînă la un punct, chiar cu cîțiva din reprezentanții proeminenți ai școlii de la Frankfurt : nu se poate ignora faptul că Max Horkheimer a fost încă din tinerețe (și a rămas ) un admirator al operei lui Schopenhauer, înainte de a se nutri din opera lui Hegel și Marx, că Adorno, consacrindu-și prima sa lucrare importantă unui aspect central al operei lui Kierkegaard, se va arăta receptiv la critica lui Kierkegaard împotriva sistemului hegelian, că Herbert Marcuse a fost inițial, paralel cu interesul său viu pentru problematica marxismului, un discipol al lui Husserl și mai ales al lui Heidegger Sartre și Merleau-Ponty vor fi, mai tîrziu, exemple analoage, conversiunea lor spre tezele materialismului istoric producîndu-se după ce trecuseră prin școala lui Husserl și Heidegger, ceea ce va pune, în moduri diferite, o amprentă decisivă asupra întregului lor itinerariu intelectual S-au creat astfel situații teoretice aparent dintre cele mai paradoxale, prin coexistența în spațiul aceluiași scris filozofic a unor orientări eterogene Biografia intelectuală a lui Herbert Marcuse ni se pare tipică în această privință Este un motiv de interogație pentru toți comentatorii operei sale, și de inevitabilă uimire pentru iubitorii de coerență și rigoare în articularea discursului filozofic, modul în care Marcuse a putut să „concilieze în primele sale texte voința de a promova o teorie marxistă a acțiunii sociale cu adeziunea la tezele fundamentale ale lui Heidegger din Sein und Zeit și la conceptul de „istorici- tate“ din filozofia vieții a lui Wilhelm Dilthey Spre a înțelege o asemenea fuziune sui generis, trebuie să ținem seama că autorul studiului din Beitrăge zu einer Phănomenologie des Historischen Materialismus aparținea acelei generații a tinerilor de stingă care nutreau o aversiune declarată împotriva tendințelor dominante în gîndirea marxistă din perioada Internaționalei a Il-a : „naturalizarea vieții sociale, prin tratarea legilor procesului social ca fiind quasi-identice în acțiunea lor cu cele din cîmpul naturii, cultul faptelor, împotriva căruia se ridicase în frenezia sa revoluționară încă tînărul Lukâes, la începutul anilor douăzeci, invocînd faimoasa exclamație idealistă a lui Fichte : „desto schlimmer fiir die Tatsa-chen“ (cu atît mai rău pentru fapte), reducerea marxismului la o „sociologie științifică , contrariau profund, prin inevitabila diminuare a rolului subiectivității revoluționare, ]a Kautsky ca și la Max Adler, elanul către acțiune radicală și practică transformatoare al generației lui Herbert Marcuse An ti-naturalismul filozofic l-a condus pe tînărul Marcuse nu numai să pună pe primul plan al reflecțiilor sale conceptele de devenire (Geschehen) și istoricitate (Geschichtlichkeit), dar și să-și caute punctul de sprijin într-un concept al ființei umane care făcea din emergența liberă a posibilităților și instituirea unei temporalități originare fundamentul său, în opoziție cu inerția existenței naturale, prinsă în rețeaua determinărilor obiective : conceptele heideggeriene, sinonime, de Dasein și Existenz (realitatea umană, concepută ca exis-tență-în-lume, In-der-Welt-Sein), în opoziție cu simpla existență-dată sau cu cea ustensilizată (V orhandenheit și Zuhandenheit) l-au fascinat imediat pe Marcuse Este un spectacol intelectual cît se poate de interesant să vezi cum, printr-o subtilă țesătură de malentendu-uri, năzuința către o acțiune socială radicală a unui tînăr intelectual de stînga credea a putea găsi in critica subiectului pur contemplativ-teoretic (în speță : a cogîto-ului cartezian) și în situarea pe primul plan a subiectului „existențial", cu toate rădăcinile implantate in-lume, din Sein und Zeit a lui Heidegger, zona de confluență a marxismului și heideggerianismului Cînd Herbert Marcuse seria în că Sein und Zeit este o carte care „pare să însemne un punct de cotitură în istoria filozofiei : punctul în care filozofia burgheză se dizolvă pe sine dinăuntru și deschide drum liber către o știință «concretă» nouă“!, este evident că opera lui Heidegger îi apărea ca o ruptură cu „teoricismul" și raționalismul idealist al filozofiei burgheze clasice, în speță cu subiectul ei pur logic și cogitativ, și ca o redeschidere a contactului cu subiectul real, practic, „existențial", promovat de Marx și reactualizat, în concepția sa, printr-o inițiativă filozofică radicală, de Heidegger Seducția exercitată de Dilthey se explică într-un mod asemănător : întemeietorul filozofiei vieții afirmase în mod programatic, mai ales în cartea sa Der Aufbau der geschicht-lichen Welt in den Geisteswissenschaften ( / ), prețuită în mod deosebit de Marcuse, că preeminența subiectului pur teoretic al raționalismului clasic trebuie curmată și înlocuită prin unitatea între subiectul practic și cel teoretic, între cel volitiv și cel apetitiv, simbolizată de conceptul-cheie al filozofiei sale inovatoare : cel de viață (Leben) Oricine se poate întreba în mod legitim cum a putut Marcuse să postuleze cu atîta ușurință o fuziune firească între conceptul de istoricitate al lui Dilthey sau Heidegger și cel al marxismului, cînd se știe că Dilthey (și în prelungirea lui directă Heidegger) au instituit o cezură radicală între cauzalitatea naturii și devenirea istoriei, tăgăduindu-i celei dintîi orice drept de cetate în cîmpul istoricității și revendicînd pentru cea de a doua o auto-mișcare emancipată de constrîngerile și imperativele șirurilor cauzale obiective (de aci faimoasa expulzare a „explicației", „das Erklăren", ca metodă proprie exclusiv științelor naturii, din cîmpul științelor spiritului, unde ar domina „das Verstehen", „comprehensiunea") Există într-adevăr în studiul amintit al lui Marcuse un pasaj care nu poate să nu ne rețină atenția în mod special Autorul statuează o distincție tranșantă între natură și istorie, admițînd posibilitatea unei științe dialec- Herbert Marcuse, Beitrăge zu einer Phănomenologie des Historischen Materialismus, în volumul Herbert Marcuse / Al-fred Schmidt, E vistentiali stische Marx-Interpretation, Frankfurt-am-Main, Europaische Verlagsanstalt , p tice a natui'ii doar în măsura în care natura este încorporată ca obiect al istoriei umane, dar negînd atributul dialecticității sau istoricității naturii în sine, independentă de conștiința umană (acum apare pentru prima oară și polemica lui Marcuse cu conceptul de „dialectică a naturii formulat de Engels) „Fizica matematică tratează obiectul ei făcînd într-adevăr abstracție de orice istoricitate, și poate să o facă în mod îndreptățit, deoarece ființa naturii (das Sein der Natur) nu este istorică așa cum este existența realității-umane (des Daseins) Natura are istorie, ea însă nu este istorie Existența (realitatea-umană, das Dasein) este istorie Eroarea pe care o comite aci Marcuse nu este ci tuși de puțin benignă și problema istoricității sau anistorici tății naturii nu este deloc insignifiantă pentru destinul gîndirii marxiste Sub raportul observației neprevenite a faptelor, apare clar că după teoria cosmogonică a lui Kant-Laplace și cea a evoluției speciilor a lui Darwin, sau după descoperirile astrofizicii și fizicii moderne, a vorbi despre caracterul anistoric al naturii („Natura nu este istorie ) echivalează cu un contra-sens, sau pur și simplu cu un neadevăr Privită în contextul ei istoric, atitudinea lui Marcuse se explică prin convingerea sa că numai grație de-naturalizării existenței umane, prin instituirea unei frontiere abrupte între imperiul spațialității cuantificabile a naturii și emergența temporalității și istoricității odată cu apariția subiectului uman, se va pune capăt scientismului în înțelegerea marxismului și se va redeschide calea către instaurarea unei subiectivități revoluționare Heideggerianizarea marxismului se voia astfel la tînărul Marcuse, în mod paradoxal, un produs al activismului și radicalismului său revoluționar Ideea că istoricitatea existenței umane nu poate fi înțeleasă fără a ține seama de înrădăcinarea în adevărata ei preistorie : istoricitatea naturii, că formele de devenire a naturii (mișcarea, interacțiunea, dispariția unor însușiri „inutile în favoarea altora „utile" în cîmpul naturii animale etc ) se vor regăsi, într-o formă bineînțeles calitativ modificată, grație apariției conștiinței, în istoricitatea vieții umane, nu a format obiectul unui Ibid , p — examen serios din partea lui Herbert Marcuse Teza identității între identitate și non-identitate în comparația dintre istoria naturii și istoria vieții sociale i-a rămas străină Adevărul este că aprehensiunea sa viza orice înțelegere pur categorial-teoretică a lumii, întemeiată, după exemplul științelor naturii, pe principiul cauzalității, deoarece ea ar fi legitimat, nici mai mult nici mai puțin, viziunea „burgheză" asupra ființei umane, ca un simplu „lucru" (un „subiect-obiect"), prins în rețeaua unei multiplicității de alte lucruri" ; conceptele de „viață" al lui Dilthey și de „existență" al lui Heidegger, prin instituirea unui antagonism polar între istoricitatea sau existen-țialitatea omului și obiectualitatea moartă a naturii, îi apăreau ca tot atîtea antidoturi împotriva unei înțelegeri „reificate", de tip pur burghez, asupra ființei umane și ca tot atîtea instrumente intelectuale pentru realizarea acelei „Durchbrechung der Verdinglichung"* (străpungeri a reificării) către care aspira frenezia sa activistă începuturile filozofice ale lui Herbert Marcuse stau așadar sub semnul unei originale conjuncții a unor teze ale dialecticii marxiste cu modul de gîndire fenomenologic și existențialist Contradicțiile societății capitalismului tardiv, cea între esența umană și tipul ei de existență, între nivelul forțelor de producție și relațiile de producție existente, sînt indicate de pe acum cu o sagacitate care o prevestește direct pe cea de mai tîrziu ; reificarea generalizată a existenței umane în condițiile unui asemenea tip de societate este denunțată fără echivoc ; textul Beitrăge zu einer Phănomenologie des his-torichen Materialismus se încheie cu un elogiu al acțiu- Cf ibid pag Expresia va reveni frecvent : v de pildă studiul Zum Problem der Dialektik (II) în revista Die Gesell-schaft, , p și cartea despre Hegel, Hegels Ontologie und die Theorie der Geschichtlichkeit, Frankfurt, Klostermann, , p , și (aici era însă folosită expresia „Durchbrechung der Vergegenstăndlichung“ — străpungere a obiectivării ! — sub influența directă a lui Hegel, care se va menține și în gîndirea de mai tîrziu a lui Marcuse) Cf studiul Vber konkrete Philosophie apărut inițial în Archiv fiir Sozialwissenschaft und Sozialpolitik ( ), trad franceză în voi Philosophie et Revolution, Paris, Denoel / Gonthier, , p și — nii revoluționare a proletariatului, ca singură cale de salvare a societății contemporane în același timp Marcuse interpretează eliberarea de sub imperiul reificării burgheze în termenii strict heideggerieni ai smulgerii din cîmpul existenței inautentice (Verfallenheit) în favoarea instaurării celei autentice , adoptă conceptul heidegge-rian de „Geworfenheit" (omul e o ființă azvîrlită în lume, unde își valorifică posibilitățile) ca o garanție împotriva „determinismului burghez" și vede în conceptul lui Hus-serl de „intenționalitate" un punct de sprijin pentru afirmarea drepturilor subiectivității împotriva oricărui pozitivism naturalist Fără îndoială, Marcuse era prea lucid ca să nu-și dea seama de acutele implicații solipsiste ale conceptului heideggerian de existență-umană (Dasein) ; el considera că puterea inovatoare a analiticii existenței umane întreprinse de Heidegger se oprește tocmai în pragul structurii materiale a vieții sociale, de care filozofia expusă în Sein und Zeit nu putea da cu nici un chip socoteală ; era tocmai terenul în care s-ar fi afirmat suveranitatea deplină a materialismului istoric, singura teorie aptă să pună în valoare determinările multiple și contradicțiile vieții sociale Totul se petrecea la tînărul Marcuse ca și cum teoria marxistă a vieții sociale, expusă prin categoriile materialismului istoric, ar fi avut nevoie de o întemeiere filozofică mai adîncă, într-o „antropologie existențială" de tipul celei formulate de Heidegger, prin radicalizarea unor idei ale lui Dilthey, ca o garanție a puterii subiectului uman de a se institui în istorie drept factor de acțiune radicală (de aci și simpatia pentru conceptul heideggerian, cu rezonanță „decizionistă", al „puterii de hotărîre" — Entschlossenheit, pe care o descoperim în același text al lui Marcuse) Ni se pare incontestabil că în viziunea filozofică inițială a lui Marcuse planul „rațiunii practice" avea o preeminență categorică asupra celui al „rațiunii pure“ (cum se întîmplase cîndva și cu tînărul Hegel), că interesul Op cit , pag — Ibid , pag Ibid , pag Ibid , pag pentru filozofie ca theoria, ca înțelegere a categoriilor existenței, era cu totul subordonat interesului pentru acțiunea ei „existențială", oa factor de transformare a condiției umane De aci și înclinația sa pronunțată pentru filozofiile de tip „existențial", de la Kierkegaard și Dil-they la Heidegger, ca și iluzia sa că ar putea realiza un conjunct între asemenea doctrine și filozofia revoluționară a marxismului Textul din Despre filozofia concretă este cît se poate de elocvent ; autorul declara a se interesa nu atît de ideea „adevărului" în sine, cît de cea a „validității" (Geltung), cu alte cuvinte de puterea de incidență a adevărului asupra existenței umane și sfîrșea printr-un elogiu al tipului de „filozofie" practicat de Kierkegaard : filozofia ca gest de subversiune existențială, provocatoare de „scandal" sau de „credință", zguduind conștiința umană și smulgînd-o certitudinilor „intempo-rale" spre a o arunca în viitoarea hic et nunc-ului istoric к Nu trebuie însă să cădem în păcatul „agravării simptomului" ; oricît interes ar fi arătat Marcuse unor asemenea direcții de gîndire (și el nu va rămîne fără ecou în dezvoltarea sa ulterioară), nervul inspirator al preocupărilor sale fiind elaborarea unei teorii revoluționare a vieții sociale, era normal ca punctul de greutate al ideilor sale să devină treptat dialectica, înțeleasă ca singura teorie cuprinzătoare a realității în transformarea ei revoluționară Cît de puternică era vocația sa pentru gîndirea dialectică se vede și din ueto-ul categoric pus încercării lui Max Adler de a kantianiza marxismul; ideea de a întemeia doctrina marxistă a vieții sociale pe un sistem de categorii teoretice a priori, după modelul metodei transcendentale a lui Kant, trezea în Marcuse o energică împotrivire și el îi opune analiza imanentă a existenței sociale, bazată pe metoda dialectică, drept singura cale de descifrare a mecanismelor sociale Este interesant însă că transcendentalizarea marxismului îl indispunea mai ales Herbert Marcuse, Uber konkrete Philosophie, trad franceză în voi cit , p — Textul a fost reprodus recent și în volumul Herbert Marcuse / Alfred Schmidt, Existent ialistiche Marx-Interpretation, ed cit , pag — pe Marcuse deoarece, în ochii săi, ea ducea inevitabil la o congelare a vieții sociale în tiparele unei înțelegeri pur contemplativ-teoretice și la o devalorizare a practicii radicale“ Antipatia sa față de transformarea marxismului dintr-o „teorie a revoluției proletare" intr-o „sociologie științifică* este și aci neted exprimată Gîndi-torii marxiști pe care îi celebra Marcuse erau cei care restauraseră dialectica în marile ei drepturi : Georg Lu-kăcs din Geschichte und Klassenbewusstsein Karl Korsch din Marxismus und Philosophie (lui Korsch ii dedică Marcuse un elogiu semnificativ în introducerea la textul său Das Problem der geschichtlichen Wirklichkeit: Wilhelm Dilthey, publicat în Die Gesellschafț, ) și Ernst Bloch din Der Geist der Utopie Drumul spre veritabila asimilare a dialecticii nu a fost însă cîtuși de puțin unul rectiliniu Se ivește din nou întrebarea legitimă cum putea fi conciliată admirația pentru Heidegger și Kierkegaard, gînditori situați prin întreaga lor orientare la antipodul lui Hegel (al doilea fiind chiar cel mai ilustru adversar al hegelianismului în secolul trecut) cu îmbrățișarea fără rezerve a metodei dialectice, glorificată de Marcuse în diversele ei forme, de la Platon la Hegel și Marx ? Nu mai puțin problematică, ridicînd grave și îndreptățite semne de întrebare, este și fuziunea Dilthey-Hegel, preconizată în primele texte ale lui Marcuse, culminînd cu cartea He-gels Ontologie und die Theorie der Geschichtlichkeit din S-ar spune că, în cazul din urmă, fuziunea are un Herbert Marcuse, Transzendentaler Marxismus ?, în Die Gesellschafț, , p Ibid O mărturie precisă poate fi găsită în cuvintele introductive ale conferinței rostite de Marcuse la Korțula în , cu prilejul unui congres al filosofilor dedicat operei lui Marx : „Mă bucur și sînt mîndru că pot vorbi astăzi în prezența lui Ernst Bloch, a cărui operă Spiritul Utopiei, apărută cu peste patruzeci de ani în urmă, a influențat cel puțin generația mea și a arătat cît de realiste pot fi conceptele utopice, cît de strîns legate cu acțiunea, cu practica" (cf textul Libertate și Necesitate Considerații pentru o nouă determinare a lor, în voi Marx und die ftevolution, , Frankfurt-am-Main, ed suhrkamp, p ) aspect mai puțin contrariant și paradoxal, dacă ne gîn-dim la faptul că Dilthey este autorul unei celebre cărți dedicate tînărului Hegel: Die Jugendgeschichte Hegels ( — ), lucrare care a exercitat o covîrșitoare influență asupra întregului neo-hegelianism din deceniile următoare Aci atingem o problemă complicată, pe care nici una dintre cărțile de sinteză dedicate școlii de la Frankfurt și operei lui Marcuse (din cele pe care le cunoaștem), nu a rezolvat-o în mod satisfăcător : cea a relației cu neo-hegelianismul „Renașterea lui Hegel“, promovată în Germania de curentul neo-hegelian, inaugurată de studiile lui J Eb-binghaus, Relativer und absoluter Idealismus și Windel-band, Die Erneuerung des Hegelianismus, ambele din , și prelungită apoi de masivele lucrări ale lui R Kroner și H Glockner în deceniile de după primul război mondial, s-a distins prin cîteva particularități, incriminate cu extremă vigoare de Georg Lukăcs în capitolul dedicat neohegelianismului din cartea sa Distrugerea Rațiunii ( ) ; instituirea unui raport de filiație directă între opera lui Kant și cea a lui Hegel, deci o tendință de „kantianizare“ a hegelianismului și, implicit, de obnubilare a inovațiilor radicale aduse cu sine de opera lui Hegel ; interpretarea categoriilor principale ale dialecticii lui Hegel prin prisma conceptului fundamental al lui Dilthey : das Leben (,,viața“), ceea ce echivala cu o silnică integrare a operei lui Hegel în șirul filozofiilor romantice ale vieții (de pildă nivelarea artificială a antagonismelor între Hegel și Schleiermacher, Wilhelm Dilthey, Gesammelte Schriften, IV Bând, Die Jugendgeschichte Hegels und andere Abhandlungen гиг Geschich-te des deutschen Idealismus, Leipzig und Berlin, , Verlag von B G Teubner Ne referim deopotrivă la lucrarea lui G E Rusconi La teoria critica della societă, Bologna, il Mulino, , cît și la excelenta The Dialectical îmagination a lui Martin Jay Jean-Michel Palmier, în Marcuse et la nouvelle gauche, nu și-a dat osteneala să analizeze primele texte ale lui Marcuse, lucru care nu se poate spune despre ceilalți doi comentatori (în special Rusconi a făcut o descriere conștiincioasă și pertinentă a lor, fără însă a aborda frontal problema semnalată de noi mai sus) Jacobi sau Schelling) ; elogiul programatic al tînărului Hegel, cel care ar fi fost însuflețit încă de un „mistic panteism", spre a folosi formula lui Dilthey (categoric infirmată de Lukăcs) în opoziție cu maturul Hegel, care ar fi sacrificat treptat inspirația sa genuină pe altarul „panlogismului" etc Ar fi absurd să făgăduim faptul evident că prima carte despre Hegel a lui Herbert Marcuse poartă sigiliul unor trăsături ale curentului neo-hegelian Ni se pare în același timp limpede că, dacă o privim în contextul istoric al devenirii lui Marcuse (atît al scrierilor sale anterioare din Die Gesellschaft cît și al operelor ulterioare), asimilarea ei — în spiritul celei efectuate de Lukăcs în capitolul din Distrugerea Rațiunii — cu o operă tipică a direcției neo-hegeliene, adăugîn-du-se circumstanța agravantă a heideggerianismului, este destinată, prin absența unor nuanțe importante, să ră-mînă nesatisfăcătoare Ceea ce ne interesează aci, de fapt, nu este atît cartea despre Hegel, cît ansamblul primei perioade din activitatea lui Marcuse, a cărei justă caracterizare este menită să ducă la o judecată echitabilă și asupra evoluției sale ulterioare Spre a marca situația particulară a lui Marcuse în raport cu orientările dominante ale neo-hegelianismului este suficient să atragem atenția asupra unui fapt prea puțin prețuit și valorificat pînă acum din unghiul de vedere al problemei amintite : prima confruntare explicită cu problemele dialecticii i-a fost prilejuită lui Marcuse de o severă analiză critică a uneia dintre cărțile reprezentative ale curentului neo-hegelian, lucrarea în două volume a lui Siegfried Marck, Die Dialektik in der Philosophie der Ge-genwart (Dialectica în filozofia prezentului, voi I , voi П ) Polemica este cu atît mai revelatoare cu cît Marck aparținea ramurii „de stingă * a curentului Georg Lukăcs, Die Zerstorung der Vernunft, , Aufbau-Verlag, Berlin, p Studiul lui Marcuse a apărut în două etape : prima parte Zum Problem der Dialektik T, a apărut în Die Gesellschaft VII, ( ), fiind dedicată volumului întîi al cărții lui Marck, iar cea de a doua : Zum Problem der Dialektik II, cu un an mai tîrziu, tot în Die Gesellschaft (VIII , ) ca un comentariu la cel de al doilea volum ! neo-hegelian (era un social-democrat) și în centrul discuției Marcuse va situa problema izvoarelor hegeliene ale dialecticii lui Marx Siegfried Marck era un elev al lui Cassirer și Richard Honigswald, aparținea deci prin formație, ca și alți neo-hegelieni, liniei de gîndire a neokantianismului Nu va fi deci o surpriză să constatăm că lucrarea sa urmărea de fapt să supună dialectica hegeliană unei ample acțiuni de revizuire, restrîngîndu-i considerabil sfera de acțiune ; opunînd „dialecticii speculative" a iui Hegel propria sa „dialectică critică , Siegfried Marck nu submina atît laturile efectiv vulnerabile ale gîndirii hegeliene, cit tocmai principiile ei nodale, cu o funcție prin excelență critică și revoluționară Cită dreptate avea Lukâcs să vadă în tendința de „kan-tianizare“ a hegelianismului un semn distinctiv al curentului neo-hegelian, se poate vedea din teza centrală a lui Marck : conceptul fundamental al contradicției dialectice era redus la sfera pur epistemologică a tensiunii între „eu“ și „este“ (das „Ich“ und das ,,Ist“) răpin-du-i-se, în numele „conștiinței finite , considerată ca supremă instanță a „dialecticii critice , tocmai universalitatea ontologică ; orice transgresare a planului strict cognitiv era considerată de Marck o recrudescență a vechii „dialectici speculative , și faimoasa idee hegeliană a „delirului bahic al conceptelor dialectice, formulată în Fenomenologia Spiritului, era stigmatizată fără menajamente drept un „joc lipsit de sens Herbert Marcuse a intuit imediat inacceptabilitatea demersului de gîndire al lui Marck și primejdiile pe care le implica pentru valorificarea marxistă a dialecticii lui Hegel Ridicîndu-se împotriva înțelegerii restrictive a conceptului de dialectică, redus la o simplă tensiune între subiectul cunoscător și obiectul cunoscut, punînd la contribuție, pentru a anihila punctul de vedere al lui Marck, tezele lui Platon și Hegel, Herbert Marcuse va demonstra că mișcarea și contradicția, inclusiv procesul negației și al conservării prin depășire a lucrului negat (Aufhe- Siegfried Marck, Die Dialektik in der Philosophie der Ge-genwart, Tubingen, , J C B Mohr (Paul Siebcck), pag bung), sînt proprietăți universale ale existenței umane, sintetizate în conceptul de istoricitate (Geschichtlichkeit) Anti-gnoseologismul ferm și proiectarea dialecticii, înțeleasă ca istoricitate, în spațiul vast al ontologiei (cel al existenței ca existență), îl determină pe Marcuse să reabiliteze fără șovăire, împotriva îngustului „criticism dia-lectic“ al lui Marck, tocmai ceea ce neo-hegelianul, de origine neo-kantiană, denunțase la Hegel ca fiind „metafizică" : „Poate că premizele istorico-problematice decisive ale dialecticii se află tocmai în ceea ce duce dincolo de sfera activității cognitive (des erkennenden Den-kens) — în «metafizică» !“ — scria Marcuse, răsturnînd polemic perspectiva lui Marck Intenția sa fundamentală era de a întemeia conceptul de istoricitate pe o înțelegere omnilaterală, atotcuprinzătoare a raporturilor între ființa umană și existență, depășind planul strict cognitiv, pentru a include bogăția de determinări a activității practice, de stăpînire, apropriere și metamorfozare a lumii, de la actele pur vitale și pînă la sfera celor morale Tocmai aci se produce confluența între lectura lui Hegel, propusă de Marcuse și concretizată mai ales în cartea sa Ontologia lui Hegel și teoria istoricității, și deplina adeziune la conceptul de „viață" al lui Dilthey Năzuința sa primordială era de a repune în drepturile sale plenare un Hegel genuin, originar, cel din Fenomenologia Spiritului și, pînă la un punct, din Logică: noțiunile de „conștiință-de-sine“ (Selbstbewusstsein) și de transformare a „substanței" în „subiect", cardinale în gîndirea hegeliană, însemnau pentru Marcuse ruptura definitivă cu înțelegerea relației subiect-obiect ca o confruntare a două realități autonome, aflate intr-un static raport de transcendență una față de cealaltă, și instituirea între ele a unui complex raport dinamic, de inter-pătrundere și osmoză perpetuă, în care acțiunea și gîndirea, rațiunea practică și cea teoretică, sînt indisocia-bile Conceptele de devenire și istoricitate sînt expresia superlativă a unui asemenea raport Fără a tăgădui, ci dimpotrivă, că „originara activitate sintetică" a conștiinței, Zum Problem der Dialektik, I, în loc cit , p postulată de Kant, reprezintă punctul de pornire al meditațiilor hegeliene, autorul tezei despre Hegel se va strădui să demonstreze că punerea pe primul plan a caracterului de „faptă ' (das Thun) și de „operă'* al auto-con-științei, de producere neîntreruptă a „lucrului" (der Sa-che) prin acțiunea „luminată de conștiință" (das wis-sende Handeln), cu energica valorificare consecutivă a „imperiului acțiunii etice" (das Reich der Sittlichkeit) alături de -imperiul gîndirii", reprezintă marea noutate a gîndirii hegeliene Nimeni, de la Aristotel încoace, nu ar mai fi pus în valoare cu o asemenea forță caracterul de energeia al existenței Impresia pe care o lasă astăzi prima carte despre Hegel a lui Herbert Marcuse este desigur contradictorie Făcînd abstracție pentru o clipă de intențiile ei filozofice ultime : stabilirea unei filiații directe între conceptele de istorieitate la Dilthey și Hegel (ceea ce va determina judecata atît de severă a lui Lukâes din Distrugerea Rațiunii) nu avem dreptul să ignorăm nucleul pozitiv al cărții, care se va menține ca o ereditate valabilă în evoluția ulterioară a gînditorului Incursiunea în adîncurile Logicii și Fenomenologiei Spiritului a lui Hegel îi îngăduie lui Marcuse să scoată la iveală, cu o sagacitate și o acuitate incontestabile, o serie întreagă de categorii centrale ale dialecticii hegeliene, reconstituite pe fondul rupturii cu „filozofia re-flexiunii" a lui Kant și Fichte : raportul complex între fenomen și esență, caracterul dinamic și istoric al esențelor, amestecul inextricabil între „finitudine" și „infinit" în devenirea lucrurilor, cu corolarul : iiegativitatea este o însușire inerentă a oricărei determinări (orice fenomen este definit in devenirea lui, deci prin raportarea la posibilitatea de a deveni altceva), non-coincidența între existența nemijlocită și existența in sine a lucrurilor, mai exact : dialectica între actualitas și potentia (Măch-tigkeit), între starea imediată și multitudinea posibilităților latente, auto-mișcarea subiectului ca deveni re-alt-ceva decît sine și reîntoarcerea la sine, caracterizarea activității lui ca o dublă mișcare de „des-obiectivare" și „obiectivare" a lucrurilor („die gegenstăndlich gewordene Entgegenstăndlichung“) etc , etc Un asemenea amplu proces de incubație al categoriilor dialecticii în gîndirea lui Marcuse nu va rămîne fără efecte considerabile în procesul său de interpretare a operei lui Marx : la un an după încheierea lucrării sale despre Hegel (isprăvită în și susținută ca Habilitationsschrift cu Heidegger în ), apar pentru prima oară Manuscrisele economico-filozofice ale lui Marx în seria de opere complete cunoscută sub numele de MEGA (Marx-Engels Ge-samt-Ausgabe) și Herbert Marcuse va fi printre cei dintîi care vor sesiza însemnătatea lor covîrșitoare pentru justa înțelegere a marxismului, consacrîndu-le imediat o remarcabilă exegeză într-un studiu din revista Die Gesell-schaftg Fără îndoială, pjnă la apariția acestui studiu, etero-geneitatea straturilor filozofice care se juxtapuneau în gîndirea lui Marcuse era o realitate incontestabilă și influența lui Dilthey și Heidegger rămînea evidentă Teza despre Hegel se deschidea cu un omagiu integral adus lui Heidegger, cartea alesese drept perspectivă centrală pentru interpretarea operei lui Hegel, după exemplul unor neo-hegelieni cunoscuți ca Richard Kroner și Hermann Glock-ner, conceptul de „viață“ al lui Dilthey (revalorificat la Hegel, sub imboldul lui Dilthey) și se încheia cu o apologie a lui Dilthey, considerat ca legitimul continuator al ideii hegeliene de istoricitate Oricîtă înțelegere am avea pentru credința lui Marcuse că, prin intermediul lui Dilthey și Heidegger, ar fi putut regăsi calea de acces către adevărata concretitudine a relației subiect-obiect, instituită de Hegel și pusă pe adevăratele ei baze de Marx (cum a recunoscut Marcuse de la început), ea ni se va dezvălui a se întemeia pînă la urmă pe un grav contra-sens Simplul fapt că Dilthey, ca și mai tîrziu Heidegger, vor concepe istoricitatea ca generată în mod exclusiv de Hegels Ontologie und die Theorie der Geschichtlichkeit, Zweite Auflage, , Vittorio Klostermann, Frankfurt-am-Main, p , , , , , , , , etc Neue Quellen zur Grundlegung des Historischen Materia-lismus (Noi izvoare pentru întemeierea materialismului istoric), apărut mai întîi în Die Gesellschafț, /ІХ, Berlin, și reprodus în volumul Ideen zu einer kritischen Theorie der Ge-sellschaft, Suhrkamp Verlag, , p — emergența subiectivității în lume, expulzînd cauzalitatea obiectivă din sfera ei, aruncînd natura, privită în autonomia ei ontologică, în zona an-istoricității sau extra-istoricității și subiectivizînd astfel, în mod radical, relația subiect-obiect, prin conceptul de „viață" la Dilthey și de „realitate-umană" — Dasein — la Heidegger, este de natură să ne dea măsura incompatibilității celor două linii de gîndire Cheia fuziunii hibride întreprinse de tînărul Marcuse o oferă, printre altele, cîteva pa-sagii revelatoare din polemica sa cu S Marck, în primele studii dedicate dialecticii Se știe că unul din principalele puncte litigioase ale influentei cărți Istoria și conștiința de clasă, tipărită de Georg Lukăcs în , a fost tăgăduirea ideii de „dialectică a naturii , în polemică explicită cu teza lui Engels Este de asemenea necesar să reamintim că începînd cu anii — Lukăcs și-a revizuit în mod categoric poziția și pînă la sfîr-șitul vieții sale nu a încetat să denunțe în mod repetat, ca pe o eroare, atitudinea sa antiengelsiană și să afirme însemnătatea capitală a ideii de „dialectică a naturii", pentru o interpretare corectă a marxismului în cartea sa din , Siegfried Marck punea la îndoială justețea tezei susținute de Lukăcs în lucrarea sa de tinerețe ’ Herbert Marcuse își exprima însă acordul deplin cu polemica antiengelsiană a tînărului Lukăcs, dezavua ideea de „dialectică a naturii" și radicaliza distincția între natură ca obiect „fizico-matematic", situată după convingerea sa în planul anistoricității, și zona de activitate a ființei umane, cea care ar inaugura cu apariția ei dimensiunea istoricității (este poziția pe care o vom regăsi intactă cu cîteva decenii mai tîrziu și la Sartre, în Materialisme et revolution ca și în Critique de la Raison Dialectique, reminiscență deopotrivă a ideilor formulate de Heidegger în Sein und Zeit ) Problema are o importanță teoretică, după părerea noastră, considerabilă Nu atît problema existenței sau inexistenței dialecticii în natură este aci în joc, cît faptul că fără S Marck, op cit voi I, p Zum Problem der Dialektik I, în loc cit , pag Martin Heidegger, Sein und Zeit, Auflage, , Max Niemeyer Verlag, Halle a d S , p și urm recunoașterea explicită a autonomiei ontologice a naturii, ca o realitate în sine, independentă de societate, și fără a studia proprietățile ei obiective, inclusiv specifica ei istoricitate, nu este cu putință să înțelegem cu adevărat nici natura vieții sociale, care se constituie tocmai prin „schimbul de substanțe" cu natura („der Stoffwechsel der Gesellschaft mit der Natur" după formula lui Marx) și nici raționalitatea ei, care în afara înrădăcinării în „obiectivitatea ontologică a naturii în sine" (Lukăcs), nu mai este cu adevărat comprehensibilă Implicațiile strict filozofice ale problemei nu ni se par mai puțin evidente : este vorba tocmai de prioritatea ontologică a obiectului in relația subiect-obiect Spre deosebire de Lukăcs, care a înțeles cu timpul eroarea sa de tinerețe, atribuind-o fidelității filozofice față de teza idealistă hegeliană a identității subiect-obiect, Herbert Marcuse și-a menținut pînă tîrziu opțiunea sa negativă față de ideea unei „dialectici a naturii“, ca și față de „realismul naturalist primar" al conceptului de reflectare, în forma expusă de Lenin în Materialism și Empiriocriticism (pe alte planuri, în special pe cel al interpretării dialecticii și al relației teorie-practică în strategia revoluționară, Marcuse va mărturisi o admirație constantă pentru Lenin) Linia de demarcație între Lukăcs și Marcuse va rămîne, în acest punct, tranșantă și distanța între convingerile lor neînlăturată Revenind la scrierile din prima fază a activității lui Marcuse, ni se pare că tocmai subaprecierea ponderii decisive a ideii de cauzalitate obiectivă, strîns legată de recunoașterea autonomiei ontologice și a caracterului istoric al naturii, l-a condus să îmbrățișeze cu atîta facilitate dualismul abrupt instituit de Dilthey între științele naturii, cu metode exclusiv cauzale, și științele spiritului, caracterizate exclusiv prin metoda „comprehensiunii" (Verstehen) \ să accepte radicalizarea distincției între natură și istorie, practicată de Heidegger pe urmele dualității între ontic și istoric, cultivate de contele Yorck, Herbert Marcuse, Das Problem der geschichtlichen Wirklich-keit: Wilhelm Dilthey, în Die Gesellschaft VIII ( ), pp — bunul prieten al lui Dilthey și să adere în fine, fără a trăda vreo rezervă, la celebra teză idealistă hegeliană a retroversiunii „substanței* în „subiect" (deci : identitatea obiect-subiect) din Fenomenologia Spiritului (ne referim aci mai ales la primele texte și la prima carte despre Hegel) Judecata drastică a lui Lukâcs la adresa cărții Ontologia lui Hegel și teoria istoricității, formulată în Distrugerea Rațiunii, nu ni se pare așadar lipsită de orice temei : o interpretare a lui Hegel prin prismă diltheyiană și hei-deggeriană risca inevitabil să diminueze tocmai caracterele de obiectivitate și raționalitate profundă ale logicii dialectice hegeliene, înclinînd balanța către subiectivismul implicat atît de conceptul de „viață" al lui Dilthey, cît și de cel de „temporalitate* al lui Heidegger Rămîne dealtfel pentru noi o enigmă cum a alunecat cu atîta ușurință autorul cărții despre Hegel, dedicate lui Heidegger, peste polemica explicită a lui Heidegger cu Hegel, în partea finală din Sein und Zeit, acolo unde concepția obiectivă asupra timpului, afirmată de Hegel, este stigmatizată de Heidegger ca aparținînd ideii „vulgare* despre timp, în opoziție cu cea a temporalității autentice, instituită de el însuși, pe urmele lui Yorck și Dilthey Există de asemenea în prima carte despre Hegel a lui Marcuse nu doar tendința de a opune glorificatelor opere de tinerețe ale lui Hegel scrieri de maturitate ca Filozofia Dreptului sau Prelegerile de filozofie a istoriei dar de a insinua chiar o discontinuitate între Fenomenologia Spiritului, cea în care „deplina concretețe nemutilată a vieții* s-ar menține intactă, și Logica, unde „conceptualizarea* și-ar afirma preeminența asupra pulsiunii genuine a vieții Intransigența lui Lukâcs era dictată de aprehensiunea legitimă că prin diltheyanizarea lui Hegel antagonismul între profunda raționalitate a dialecticii hegeliene și curentele iraționaliste moderne va fi escamotat și marile cuceriri ale hegelianismului sacrificate Dacă am vorbit despre impresia contradictorie pe care Martin Heidegger, Sein und Zeit, ed cit , p — Hegels Ontologie und die Theorie der Geschichtlichkeit, ed cit , pag ne-a lăsat-o scrierea lui Marcuse, este pentru că ne-am arătat sensibili nu atît (sau nu doar) la implicațiile negative ale fuziunii Dilthey-Hegel (cum a făcut-o Lukâcs, fără însă a cunoaște ansamblul scrierilor lui Marcuse din acea perioadă și orientarea lor către raporturile He-gel-Marx), cît la potențialul considerabil de autentică gîndire dialectică acumulat în carte, cel care îi deschidea autorului calea către valorificarea plenară a gîndirii tî-nărului Marx, Evenimentele s-au precipitat însă vertiginos în acei „ani decisivi" (spre a folosi titlul ultimei cărți a lui Oswald Spengler) de la începutul deceniului al patrulea Ne putem imagina uluirea și consternarea cu care proaspătul doctor în filozofie al universității din Freiburg, intelectual cu o orientare radicală de stingă, a asistat la „politizarea" crescîndă spre dreapta a maestrului său, Martin Heidegger (într-un interviu apărut postum, în iunie , Heidegger a încercat să se disculpe, nu fără a recunoaște erorile regretabile comise în ) Ca urmare a înstrăinării survenite în raporturile lor, proiectul de a dobîndi un post de asistent pe lîngă Heidegger este abandonat și Marcuse părăsește Freiburg-ul în pentru a descinde la Frankfurt, unde, prin intermediul unei recomandări a lui Husserl către Kurotor-ul universității din Frankfurt, se atașează de Max Horkheimer și devine unul din principalii colaboratori ai Institutului pentru cercetarea socială, centrul de iradiere al Școlii de la Frankfurt Dramaticele evenimente ale timpului nu puteau să nu-i pună lui Herbert Marcuse grave probleme de conștiință teoretică El era silit să constate că atît „filozofia vieții" cît și „existențialismul" ajunseseră să nutrească curentele politice cele mai retrograde, fumizîndu-le chiar adeseori principalele instrumente teoretice Cum se concilia în conștiința sa vechea admirație pentru întemeietorul filozofiei vieții, Wîlhelm Dilthey, și pentru promotorul „analiticii existențiale", Martin Heidegger, cu spectacolul care se desfășura în fața ochilor săi : sloganurile teoretice ale contrarevoluției naziste se inspirau direct, Martin Jay, op cit , p desigur vulgarizîndu-le prin brutala politizare, din axiomele Lebensphilosophic-\ (cultul „vieții" și al „acțiunii" în opoziție cu mortificanta rațiune) iar „realitatea-umană" autentică (das eigentliche Dasein) a lui Heidegger devenise, în cuvîntările din ale autorului lui Sein und Zeit *, apologia Daseîn-ului germanic și a încarnării lui în persoana Fiihrerului ? Se deschide aci în fața noastră o problemă gravă și pasionantă, cu implicații considerabile pentru istoria filosofică a ultimului secol Studiul tipărit în de Herbert Marcuse în Zeitschrift fur Soziălforschunț) revista grupului cunoscut mai tîrziu sub numele „Școala de la Frankfurt", cu titlul „Lupta împotriva liberalismului în concepția totalitară a statului"* , ni- arată pe autorul său dezvăluind cu o ascuțime și o perspicacitate intr-adevăr admirabile consecințele politice funeste ale anti-logocentrismului și anti-raționalis-mului din diversele curente filozofice germanice ale timpului Marcuse scotea la iveală legătura interioară între orgiasticul cult al „vieții" din scrierile unui Klages sau Spengler, „naturalismul iraționalista „universalismul" sinonim cu totalitarismul anti-liberal și anti-individualist sau existențialismul politic și dezlănțuirea de violență primară și acțiune „eroică" a extremei drepte Era aci, cum s-a mai observat , o anticipare directă a vastului proces întreprins, cu două decenii mai tîrziu, împotriva întregului iraționalism modern, de la Schelling cel tardiv la Hitler, de către Georg Lukăcs în Distrugerea Rațiunii Există însă nuanțe deosebitoare importante între poziția lui Marcuse și cea a lui Lukăcs Confruntat cu implicațiile social-politice ale unor curente filozofice, care formau o parte esențială a proaspătului său trecut Herbert Marcuse se va strădui să disocieze „autentica filozofie a vieții , cea a lui Dilthey și Nietzsche, de degringolada catastrofală suferită de ea în gîndirea urmașilor, * Guido Schneeberger, Nachlese zu Heidegger, Bern Herbert Marcuse, Der Kanipf gegen den Liberalismus in der totalitdren Staatsauffassung, în voi Kultur und Gesellschaft, I , Suhrkamp Verlag, p — G E Rusconi, La teoria critica della societă, ed cit , p după cum va încerca să reafirme valoarea inovatoare a cărții lui Heidegger Sein und Zeit ( ), în opoziție cu „regresiunea" (der Riickschlag) deplorabilă pe care ar fi cunoscut-o poziția autorului ei în anii următori, culmi-nind cu adeziunea la național-socialism „Nu există o concepție nevinovată asupra lumii", scrisese programatic Lukăcs în mult controversata sa carte, și a căutat să demonstreze, cu o putere de argumentare și o logică a persuasiunii incontestabile, că nici vitalismul lui Nietzsche, nici devalorizarea ideii de explicație cauzală și subiec-tivizarea consecutivă a ideii de „viață" pînă la simpla identificare cu „trăirea" (das Erlebnis) din filozofia lui Dilthey, nici exasperarea opoziției între „eul" existenței autentice (Jemeinigkeit) și inautenticitatea degradantă a existenței „publice" (die Offentlichkeit) din filozofia inițială a lui Heidegger, nu pot fi considerate atitudini filozofice inocente : fără a-i identifica nici o clipă cu vulgarii lor succesori, teoreticienii direcți ai nazismului de speța lui Alfred Baeumler, E Krieck sau Alfred Rosen-berg, el a considerat că antiraționalismul lor însemna în același timp o funestă ruptură cu marea tradiție raționa-list-dialectică a filozofiei clasice germane și crearea progresivă a climatului intelectual din care avea să-și tragă substanța militantul iraționalism politic de mai tîrziu Herbert Marcuse, consecvent cu premizele inițiale ale propriei sale gindiri, a adoptat o poziție mai nuanțată și mai moderată Era însă ea și mai îndreptățită și mai convingătoare decît cea radicală și intransigentă a lui Lukăcs ? Marcuse continua, de pildă, să apere, în studiul său din , ideea că existențialismul filozofic al lui Heidegger din Sein und Zeit a însemnat un progres către cucerirea „concreteței depline a subiectului istoric", zdruncinînd dominația subiectului „logic" abstract, instituită în filozofie de la Descartes la Husserl sub forma hegemoniei lui „ego cogito" Evidența faptelor îl con-strîngea in același timp să constate că prin absența programatică a oricărui conținut social determinat, „existențialele" lui Heidegger, inclusiv conceptele de „decizie" Herbert Marcuse, op cit , p — și — Ibid , p (Entschlossenheit), „libertate" sau responsabilitate (Ver-antwortlichkeit), în care Marcuse fusese tentat să vadă o continuitate cu mărea tradiție libertară a kantianismului , putuseră să fie convertite, prin degradare și auto-înjosire (datorită nucleului lor irațional !), într-o antropologie „existențială" de dreapta, culminînd cu elogiul „acțiunii pentru -acțiune" și al „omului eroic al nazismului Sub presiunea propriei sale analize, Herbert Marcuse ajunge să descopere cu o vigoare crescîndă și reversul acelei critici a logismului și raționalismului sau a vechii filozofii transcendentale kantiene , pe care el o prețuise, la Dilthey și Heidegger, ca o cale de acces către cucerirea unei philosophia practica universalis, de tipul celei încarnate de Marx : el înțelege progresiv că tocmai emanciparea practicității și existențialității de o adevărată întemeiere rațională separa în mod radical „filozofia vieții” sau „existențialismul de marea tradiție a filozofiei clasice germane, ascundea în ea virusul discreditării marelui concept aristotelic al omului ca animal raționale și făcea posibilă convertirea lor în instrumente ale activismului fascizant Finalul studiului din , o adevărată orație funebră a existențialismului (e adevărat mai ales a celui politic", ilustrat de cuvîntările lui Heidegger din și de scrierile lui Cari Schmitt), Ibid , p, — Ibid , p — Lukâes nu a susținui, dealtfel, nici el, vreo clipă, că „existențialele'' lui Heidegger, saturate de atîtea conotații negative (grija, angoasa, existența-către-moarte etc ) ar fi expresia unei stări de spirit fascizante El a făcut dimpotrivă o apropiere între quietismul lui Schopenhauer, prin definiție anti-progresist și antiraționalist, și a-socialitatea programatică a „ipseității“ heideggeriene : ambele filozofii, pe trepte diferite de dezvoltare istorică, au exprimat o pesimistă devalorizare a istoriei reale, ceea ce ar situa filozofia Iui Heidegger din Sein tind Zeit ca expresia mai curînd a epocii pre-fasciste (deznădejdea, „pierderea în lume“ sînt stări de spirit tipice unei asemenea perioade) ; după cum însă pesimismul lui Schopenhauer a putut fi convertit de Nietzsche într-un activism voluntarist, cel al lui Heidegger ar fi pregătit terenul prielnic activismului fascizant de mai tîrziu, care a exploatat demagogic tocmai stările de deznădejde și insecuritate (Goorg Lukâes : Die Zerstorung der Ver-nunft, Berlin Aufbau Verlag, p — ) Hegels Ontologie tind die Theorie der Geschichtlichkeit, p echivala și eu o profesie de credință : cuceririle filozofiei clasice germane, integrate de „teoria științifică a societății , concretizată în critica economiei politice a lui Marx, sînt de aci încolo singurele puncte de sprijin teoretice ale drumului pe care era hotărît să- urmeze Herbert Marcuse Dacă am insistat atît de mult asupra raporturilor între primele scrieri ale lui Herbert Marcuse și Lebensphi-losophie sau Heidegger, și asupra procesului de eliberare treptată a sa de sub înrîurirea lor, este pentru că sîntem confruntați nu rareori, în literatura filozofică recentă, cu tendința de a acorda o pondere specială influenței lui Heidegger nu numai asupra lucrărilor de început, dar și asupra scrierilor de maturitate ale Iui Marcuse, inclusiv asupra Omului unidimensional Otto Poggeler în recenta sa carte Philosophie und Politik bei Heidegger întreprinde la un moment dat o asemenea paralelă Marcuse-Heidegger, cu aplicație la critica „gîndirii unidimensionale și mai ales a „tehnicii” în societățile industriale dezvoltate, punind la contribuție și un studiu de Reinhart Maurer, apărut în în publicația Philosophisches Jahrbuch : Der angewandte Heidegger Herbert Marcuse und das akademische Proletariat (Heidegger aplicat Herbert Marcuse și proletariatul academic) Venite din partea unor discipoli și comentatori ai lui Heidegger, asemenea încercări nu constituie chiar o surpriză Cînd ele vin însă din partea unor reprezentanți autorizați ai grupului din jurul „școlii de la Frankfurt", ca Jiirgen Habermas, spirite apropiate prin întreaga lor formație de linia de gîndire a materialismului istoric, nu putem aluneca asupra lor cu ușurință Vorbindu-ne despre convingerea sa că „faza" heideggeriană a începuturilor lui Marcuse nu a fost pur și simplu „un capriciu (eine Ma-rotte), Habermas ne încredințează că nu- putem înțelege pe Marcuse de astăzi fără cel de ieri și, deși într-o formulare ambiguă, nu ezită să ne pună în fața unei idei cu consecințe dintre cele mai serioase : „Cine nu presimte măcar în categoriile teoriei freudiene a instinctelor, Otto Poggeler, Philosophie und Politik bei Heidegger, , Verlag Karl Alber, Freiburg/Munchen, p -— din care Marcuse a dezvoltat o construcție marxistă a istoriei, ca și în antropologia sa de curînd pusă din nou în valoare, categoriile sedimentate din Sein und Zeit, nu este apărat de o manifestă înțelegere greșită a lucrurilor* * Lăsînd deocamdată deschisă o problemă atît de importantă, să ne mărginim a releva că dacă Otto Poggeler tinde să vadă în studiul din al lui Marcuse dedicat Manuscriselor economico-filozofice ale lui Marx pur și simplu o lectură a lor în perspectivă heideggeriană, Jiir-gen Habermas, într-o formă mai atenuată, este înclinat să le privească drept o conversiune materialistă a „analiticii existențiale ’ din Sein und Zeit Mărturisim că nici una din cele două afirmații (mai ales cea dinții) nu ni se pare a da socoteală de natura reală și valoarea studiului lui Marcuse, ca și de greutatea lui specifică în devenirea intelectuală a gînditorului Particularitatea comună a celor două studii publicate de Marcuse în anii — : cel consacrat valorificării — prima în literatura filozofică universală — Manuscriselor economico-filozofice ale lui Marx din și cel intitulat Despre fundamentele filozofice ale conceptului de muncă în știința economică ( ) este polemica împotriva interpretării, „economiste" a marxismului (deci ruptura cu orice punct de vedere scientist-pozi-tivist asupra operei lui Marx), evidențierea cu extremă energie a caracterului filozofic al marxismului, ca o concepție omnilaterală asupra ființei umane și afirmarea in-separabilității între economia politică, filozofie și teoria revoluției proletare în opera lui Marx Interesul exegetului se îndreaptă către valorificarea plenară a conceptelor filozofice („speculative" va spune mai tîrziu, cu accent pejorativ, Althusser) din scrierea tînărului Marx, formulate în dialogul critic și comprehensiv în același timp cu Hegel : tensiunea între „esența* ființei umane și forma Jiirgen Habermas, Herbert Marcuse Einleitung zu einer Antijestschrift, text publicat cu prtlejul celei de a -a aniversări a lui Marcuse în volumul Ântworten auf Herbert Marcuse, Frankfurt, (edition suhrkamp, voi ), p — O Pâggelcr, op cit , p , Jiirgen Habermas, op cit , p H Marcuse, Vber die philosophischen Grundlagen des wirt-schaftswissenschaftlichen Arbeitsbegriffs, studiu reprodus în volumul Kultur und Gesellschajt, II, ed cit , p — ei concretă de „existență" în societatea dominată de alienare, opoziția intre categoria de a avea (des Habens), he-gemonică sub regimul proprietății private, și categoria de a fi ca sinteză a facultăților omului integral, distincția principială între „reificare" (Verdinglichung), ca formă de transformare a omului în lucru, și „obiectivare" (Verge-genstăndlichung), ca însușire inalienabilă a ființei umane, cea dinții fiind doar o formă mistificată, circumscrisă so-cial-istoric, a celei de a doua etc Originalitatea analizelor lui Marcuse se exprimă pregnant în energia cu care polemizează împotriva interpretării pur economice a categoriei de muncă : el privește travaliul ca o categorie ontologică a ființei umane, care ar angaja totalitatea facultăților omului, transgresând sfera purei producții și reproducții materiale pentru a îmbrățișa ansamblul activităților in complexa interacțiune om-lume (deci și pe cele pur „spirituale") Vigoarea cu care sînt asimilate tocmai conceptele cele mai pur „filozofice” ale gîn-dirii tânărului Marx și modul categoric în care este respinsă ideea unei rupturi între Marx cel „speculativ" din tinerețe și cel științific" al scrierilor economice de maturitate (Marcuse ni se dezvăluie aci ca un anti-Althusser avant la lettre subliniind explicit continuitatea în evoluția lui Marx ) au o explicație precisă : cind invocă inversiunea funestă a raportului intre „esența" ființei umane și „existența" ei, în condițiile „facticității capitaliste" punînd la contribuție teza lui Marx că sub regimul muncii înstrăinate auto-realizarea omului este subordonată reproducerii existenței sale (raportul firesc fiind exact cel invers), Herbert Marcuse urmărește să introducă ideea sa privilegiată, cu consecințe considerabile în scrierile ulterioare, că anomaliile capitalismului nu ar reprezenta doar o „criză economică sau politică", ci o „catastrofă a esenței umane" și că, prin urmare, abolirea vechii societăți nu poate fi echivalentă doar cu o „reformă economică sau politică", ci reclamă, spre a fi autentică, o revoluție radicală a întregii condiții umane Op cit , p , nota Ideen zu einer kritischen Theorie der Gesellschait, ed cit p Este limpede că tocmai un spirit care pătrunsese în toate articulațiile și interstițiile gîndirii hegeliene și își șlefuise gîndirea la școala subtilităților din Fenomenologia Spiritului, asimilîndu-și tezele despre dialectica „sclavului" și „stăpînului", despre „muncă" și „faptă" (das Thun) ca moduri esențiale ale existenței umane\ dispunea cu adevărat de instrumentele intelectuale pentru a înțelege noutatea filozofică a Manuscriselor lui Marx și, mai ales, de a valorifica din plin inițiativa revoluționară a lui Hegel și Marx de a face din travaliu categoria fundamentală a existenței umane Herbert Marcuse se în-tîlnea aci cu demersul de gîndire al lui Georg Lukăcs din Der junge Hegel (carte încheiată în , dar inițiată cam în anii în care au apărut și studiile amintite ale lui Marcuse) și anticipa, în sens larg, capitolul teoretic inițial din Ontologia existenței sociale (asupra deosebirilor între cei doi gînditori vom mai avea ocazia să revenim) Inițiativa studiului din al lui Marcuse de a neutraliza accepția restrictivă a conceptului de muncă, redus la o categorie pur economică, și de a-i conferi una universală, cea care ar îmbrățișa însăși esența ontologică a ființei umane, nu ne apare mai puțin ca o contribuție remarcabilă, sub unele laturi chiar grandioasă, deși ea cuprinde în nucleul ei, cum vom vedea, aspecte profund discutabile și vulnerabile Actul filozofic de des-economizare a noțiunii de muncă, demonstrînd că tensiunea între subiect și obiect (om și lume), caracterizată prin activitatea subiectului uman de apropriere și modelare a lumii, cu scopul de a conferi scopurilor sale transformatoare soliditate și trăinicie, are un caracter omnivalent, ni se pare de o justețe incontestabilă ; ideea lui Marcuse era că nu este îngăduit să restrîngem mutația ontologică produsă prin apariția muncii la perspectiva lui homo oeconomicus, ci ea trebuie să cuprindă, în indiviziunea lor, multitudinea Hegels Ontologie und die Theorie der Geschichtlichkeit, ed cit , p — Karel Kosik, în cartea sa Dialectica concretului, se numără printre puținii care au semnalat importanța studiului lui Marcuse, arătîndu-se dealtfel viu stimulat de el, nu fără a se distanța sub diverse aspecte (cf ed germană, , Suhrkamp Verlag, pp și ) posibilităților umane, generate de instaurarea unui nou tip de relație subiect-obiect (autoproducerea omului însuși prin neîntrerupta sa acțiune multiplă asupra alteri-tății : dialectica relației între „Selbsttăterschaft și „Sein-bei-rinderen arată cît de puternică era influența lui Hegel asupra conceptului propus de Marcuse) Ni se pare în același timp evident că studiul lui Marcuse urmărea un scop polemic Ideea că munca nu poate fi redusă la actul producției și reproducției materiale, și mai ales că ea nu este un scop in sine" (Selbstzweck), ci doar un mijloc, pentru împlinirea și amplificarea personalității umane, cu corolarul teoretic : teoria economică trebuie întemeiată pe o „ontologie a omului" , urmărea să evidențieze faptul că sub dominația raporturilor stă-pîn — sclav (spre a utiliza faimoasa dihotomie hegeliană, a cărei expresie extremă este reificarea capitalistă), o mare categorie de indivizi este condamnată să muncească doar sub specia producției și reproducției materiale, existența lor fiind amputată de bi-dimensionalitatea funciară a muncii Oricîtă înțelegere am avea pentru legitimul demers de gîndire al lui Marcuse, descifrăm în zelul său anti-economist o tendință negativă, simetrică în sens invers cu cea combătută de el, de a subaprecia primordialitatea economiei în viața socială, identificînd-o parcă, pur și simplu, cu imperiul producției reificate : procesul trecerii din imperiul necesității în imperiul libertății, către care se îndreaptă întreaga atenție a gînditorului, nu apare astfel luminat în reala lui complexitate Este semnificativ că rolul hotărîtor al producției și reproducției materiale în tranziția de la starea de animalitate la cea de umanitate este cu totul ignorat : textul lui Engels despre Rolul muncii în procesul transformării maimuței în om nu este nici o clipă amintit Ideea programatică a lui Marcuse că explozia umanității din om, ca liberă praxis, s-ar fi produs nu prin intermediul tensiunii dialectice între nevoie și creație (conceptul de „nevoie era expulzat pur și simplu din sfera de explicație a muncii, fiind înlocuit prin cel de „Bedarf — cerință ), ci dato- Art cit , în voi cit , p Ibid , pag Ibid , pag rită discrepanței între prisosul posibilităților umane și însușirile limitate ale lucrurilor și omului însuși, nu rezistă criticii (ea ne apare mai curînd ca un ecou heideg-gerian) : ne întîmpină aci aceeași subapreciere a rolului necesității în geneza ființei umane și mai ales a faptului că multitudinea posibilităților umane, exaltată de Marcuse, nu este un dat ci apare în procesul îndelungat și complicat de înfrîngere a regnului necesității Meritul de a fi subliniat că ținta către care se îndreaptă devenirea ființei umane nu poate fi localizată în sfera producției și reproducției materiale, că infrastructura economică este doar un mijloc pentru auto-afirmarea posibilităților umane pe multiple planuri, că privată de dimensiunea libertății („kala" în denominațiunea aristotelică), sfera producției degenerează în economismul specific reificării moderne, rămîne însă intact și anticipează fecunda evoluție ulterioară (chiar dacă trecerea de la economia reificată la cea liberă și, prin urmare, rolul pozitiv al economiei în tranziția din regnul necesității în cel al libertății nu apar puse în valoare cu ponderea cuvenită) Activitatea lui Herbert Marcuse în perioada de după instaurarea puterii naziste (ianuarie ) nu poate fi separată de cea a grupului de intelectuali, cu toții de formație marxistă, uniți în jurul Institutului pentru cercetarea socială și al revistei Zeitschrift fur Sozialforschung conduse din de Max Horkheimer (creat încă în și dirijat pînă în de un cunoscut marxist al epocii, Cari Griinberg, născut în la Focșani în România, Institutul din Frankfurt a intrat abia odată cu instalarea lui Horkheimer ca director în perioada sa de adevărată productivitate, care îi va aduce marea faimă de mai tîr-ziu) închis la începutul anului de hitleriști, ca o organizație cu tendințe ostile statului" (orientarea ei „fățiș marxistă", cum o caracterizează Martin Jay \ nu o predestina unei alte soarte), Institutul emigrează întîi la Geneva, unde Horkheimer și Marcuse se află în (Adorno se va stabili timp de cîțiva ani la Oxford în Anglia), dar la invitația generoasă a unor sociologi cunoscuți ca Celestin Bougle și Maurice Halbwachs își creează o Martin Jay, The Dialectica! Imagination, ed cit , pag filială și la Paris (cu sprijinul și al lui Henri Bergson, impresionat favorabil de activitatea Institutului), precum și una la Londra Editarea revistei va fi preluată de Fe-lix Alean la Paris In universitatea americană Columbia oferă Institutului afilierea și un sediu la New York ; în același an, urmîndu- pe Horkheimer, Herbert Marcuse, Leo Lowenthal, Fred Pollock și Karl Wittfogel se instalează in Statele Unite (Erich Fromm se afla acolo încă din , iar Adorno îi va urma cu cîțiva ani mai tîrziu) O istorie a „școlii de la Frankfurt" depășește cu mult intențiile studiului de față Să spunem doar că dintre toți membrii ei, Herbert Marcuse a rămas în acei ani cel mai fidel preocupărilor strict filozofice, desigur în interiorul orientării comune a colaboratorilor Institutului : valorificarea materialismului istoric și a cuceririlor marii filozofii clasice germane pentru analiza realității sociale contemporane Tendința semnalată de Adorno încă din , în recenzia sa la prima carte despre Hegel a lui Marcuse : transferul atenției de la categoria speculativă a „istoricității" către problemele concrete ale „istoriei", deci deplasarea centrului de greutate de la influența hei-deggeriană către „subiectivitatea" hegeliană și cea „intra-istorică" , avea să se confirme și să se concretizeze din plin în studiile tipărite de Mân use după Originalitatea lor o oferă reexaminarea unora dintre marile concepte ale filozofiei clasice, cu aparențe pur speculative : conceptul de esență, cuplul categorial parti-cularitate-generalitate, relația între sensorialitate, suflet și rațiune sau corelația hedonism — idealism, etc dintr-o perspectivă inedită : confruntarea cu realitatea socială a unor formațiuni istorice divizate în clase antagoniste și cu viziunea unei societăți eliberate de funestele lor contradicții Conceptul tradițional de esență, dar și cel al fenomenologiei lui Husserl, degradarea platoniciană a lumii sensibile și apologia simetrică a lumii Ideilor, dar și separația aristotelică între lumea necesității sau utilității și cea a frumuseții, conceptul kantian al imperati- Zeitschrift jur Sozialforschung, Leipzig, Jahrgang I, , Heft , pag — vului categoric și exaltarea de către Hegel a Rațiunii, dar mai ales celebrarea „sufletului și inferiorității în opoziție cu bruta materialitate, tipică de pildă în instituirea modernă a antinomiei cultură-civilizație, sînt supuse rînd pe rînd unui vast examen critic în studiile tipărite de Marcuse între anii — Ele culminează cu cea de a doua carte despre Hegel : Rațiune și Revoluție, apărută la New York în , unde filozofia hegeliană este radiografiată din perspectiva celei mai moderne și consecvente teorii materialiste : cea a lui Marx Studiul despre Conceptul de esență, tipărit în , este caracteristic pentru metoda folosită Noțiunii fenomenologice de esență i se reproșează, de pildă, contemplarea lucrurilor sub specia invarianței : faimoasa intuiție de esență husserliană (Wesensschau) este prin definiție un act pur receptiv, acceptînd fenomenele ca date, fără a lua în considerație dinamica lor multiplă, și prin urmare devenirea istorică a esențelor Fostul admirator al fenomenologiei îi reproșează acum caracterul ei pozitivist (prezent cu tot demersul ei programatic antipozitivist) : acuzația surprinzătoare de quietism, noțiune etică, deci improprie într-o discuție gnoseologică, nu devine comprehensibilă decît dacă ținem seama că hegelianul Marcuse, obsedat de ideea tensiunii între existența dată și posibilitățile ei imanente, susceptibile de a o transcende, stabilește acum un circuit perpetuu între considerațiile epistemologice și cele din sfera etico-socială Caracterul prin definiție descriptiv al fenomenologiei o predestinează acceptării unui raport static între fenomen și esență, căruia Marcuse îi opusese încă in prima sa carte despre Hegel o viziune istorică-dinamică (v p ) *, singura aptă să Herbert Marcuse, Zum Begriff des Wesens, în Zeitchrift fiir Sozialforschung, V, , p — Studiul nu ne-a fost accesibil în forma lui originala (el nu se află reprodus în culegerea Kultur und Gesellschaft, ci doar în cea apărută în Statele Unite sub titlul Negations) și ne-am folosit de amplele extrase oferite de G E Rusconi în La teoria critica della societă, p — , și de citatele din The Dialecticul Jmagination a lui Martin Jay, p — Cu aproape trei decenii după publicarea studiului de mai sus, Marcuse va reveni asupra fenomenologiei lui Husserl, de astă dată cu referințe la ultima lucrare a filozofului : Criza științelor europene și fenomenologia transcendentală, într-o in- răspundă setei sale de critică socială și aspirației către un concept revoluționar al praxis-ului Prețuirea acordată totuși fenomenologiei lui Husserl, considerată ca ultimă expresie a vechiului raționalism inaugurat de Des-cartes, nu se extinde și asupra „eticii materiale a valorilor , cultivată de discipolul lui Husserl, Max Scheler ; doctrina lui Scheler este învinovățită chiar de a se fi sustras, prin teoria a priori-ului material, instanțelor rațiunii individuale și universale și de a fi furnizat instrumente intelectuale pentru justificarea unor comportamente colective în interiorul unei ordini sociale autoritare (cf lucrarea lui O Dietrich din Fundamentul filozofic al național-socialismului, apărută la Breslau, în care se ajunge la exaltarea Fiihrerului în termeni sche-lerieni) Obiectul central al adversității lui Marcuse îl formează însă sciziunea între idealitate și materialitate, caracteristică idealismului clasic și modern, cu corolarul ei principal : celebrarea valorilor ideale prin deprecierea celor materiale Latura cea mai interesantă a studiilor sale este demistificarea inferiorității și transcendentalită-ții ca zone de localizare a valorilor autentice, în opoziție cu lumea materială a simțurilor, stigmatizată ca fragilă, nesigură și înșelătoare Nici imperativul categoric al lui Kant nu scapă de o asemenea sancțiune severă, ci dimpotrivă este considerat unul dintre pilonii de susținere ai falsei dualități Fără îndoială filozoful nu pune pe același plan rațiunea universală a idealismului clasic, în care era proiectată aspirația către o umanitate emancipată (chiar dacă într-o formă mistificată), cu apologia ostentativă a „sufletului” și „ipteriorității“ din diversele filozofii moderne (de tipul celei a lui Spengler, cu faimoasa dihotomie cultură-civilizație), unde degradarea exteriorității materiale dobîndește o evidentă funcție socială conservatoare Este chiar interesant să amintim, ca fiind foarte simptomatic și pentru evoluția gînditorului față de teresantâ conferință intitulată On Science and Phenomenology, rostită în la Boston cu prilejul unui colocviu asupra filozofiei științei (cf traducerea italiană în voi Herbert Marcuse : Critica della societâ repressiva, Feltrinelli, Milano , p — ) pozițiile sale inițiale, că în Studiul despre autoritate și familie din , Herbert Marcuse ia la un moment dat apărarea conceptului kantian al „cauzalității din libertate , componentă esențială a ideii de „libertate transcendentală' , împotriva acuzației că Immanuel Kant ar fi transferat în mod ilegitim un concept din cîmpul științelor naturii (cauzalitatea) în sfera vieții morale, compromițînd astfel caracterul „existențial" al libertății ; fostul admirator al lui Heidegger nu șovăie să afirme de astă dată explicit superioritatea eticii kantiene asupra oricărei „ontologii existențiale", justificînd-o tocmai prin intervenția activă asupra lumii a rațiunii practice kantiene în opoziție cu localizarea statică a libertății în filozofiile de tip existențial Reproșul său la adresa lui Kant viza expulzarea programatică a motivelor materiale din sfera autenticei libertăți, cea transcendentală Antinomiile libertate-fericire sau libertate-plăcere, cu implicațiile lor fundamental ascetice, inerente glorificării ideii de datorie și sinonimiei ei la Kant cu ideea de libertate, erau vehement combătute Exagerările lui Marcuse în critica idealismului clasic nu pot fi înțelese decît dacă adoptăm unghiul său de vedere : transfigurarea idealistă a ideilor de libertate și rațiune, cu statuarea, chiar la Hegel, a unui divorț între ideea de „rațiune" și cea de „fericire", și mai ales, în filozofiile ulterioare, cultul sufletului (zonă a vieții afective difuze, opuse clarității reci a „spiritului"), erau pentru Marcuse insuportabile ca expresii ale unei culturi „afirmative", care ascundea cauzele reale ale stărilor de mizerie și precaritate din lume, și mai ales neutraliza căile reale de luptă pentru autentica instaurare a rațiunii și libertății (cele pe tărîmul raporturilor de producție materiale) Idealismul și exaltarea inferiorității erau pentru el sinonime cu resemnarea în fața negațivității reale și cu abandonarea lumii într-o stare de perpetuă reificare Herbert Marcuse, Studie iiber Autorităt und Familie, in volumul Ideen zu einer kritischen Theorie der Gesellschaft, ed cit , p Herbert Marcuse, Vber den affirmativen Charakter der Kultur, în volumul Kultur und Gesellschaft, I, ed cit , p — Este explicabil, într-un asemenea context, că reabilitarea noțiunilor de eudemonie și de hedonism a fost inițiativa filozofică cea mai importantă a lui Marcuse în perioada de care ne ocupăm De ce a fost tratat atîta vreme omul „plăcerii neraționalizate" ca un strigoi în diferitele filozofii idealiste și doctrine religioase ? De ce a fost condamnat eudemonismul la o poziție strict marginală în istoria filozofiei ? Cum a ajuns Hegel sâ afirme că triumful progresiv al rațiunii în istorie a fost însoțit inevitabil de nefericirea indivizilor, deoarece „Istoria universală nu este terenul fericirii Perioadele de fericire sînt în ea foi goale ? De ce au fost, într-un cuvînt, ideea de plăcere sau cea de fericire, atît de vitregite ? Aporiile hedonismului sînt dezvăluite cu o rară sagacitate de autorul studiului Zur Kritik des Hedonismus, tipărit în Metoda este cea cunoscută : scoaterea la iveală, printr-un act de adevărată „decriptare", a implicațiilor socio-istorlce ale unor concepte, înlănțuite pînă atunci într-o dialectică aparent pur speculativă Legitimitatea hedonismului, care afirma încă în antichitate drepturile plăcerii împotriva ideilor de renunțare sau de asceză, implicate de caracterul represiv al oricărui idealism, este incontestabilă Continuitatea între „protestul materialist al hedonismuluiîn care era conservat „un sector altfel proscris al eliberării umane , și „interesele teoriei critice" (prin care Marcuse înțelege mereu concepția marxistă), apare evidentă Condescendența și rezerva cu care este tratat eudemonismul de către Hegel, de pildă, în scrierea sa de tinerețe Credință și știință , nu au mai puțin o relativă îndreptățire Cît timp plăcerea și fericirea erau considerate a purta prin definiție sigiliul subiectivității și particularității, fiind localizate în zona efemerului, tă-găduindu-li-se atributele obiectivități! și universalității, rezervate imperiului rațiunii și adevărului, antinomia între fericire și adevăr, a căror conciliere ideală o visa Hegel, era insolubilă Perspicacitatea lui Marcuse ni se dezvăluie acolo unde el scoate la iveală, cu ascuțime și fi- Herbert Marcuse, Zur Kritik des Hedonismus, în voi Kultur und Gesellschaft I, ed cit , pag — Hegel, Studii filozofice, Editura Academiei, , p — nețe de gîndire, substraturile social-istoriee ale unei asemenea contradicții, de care nu scapă nici hedonismul cirenaic și nici chiar cel epicureic Tensiunea între efe-meritatea plăcerii și perpetuitatea adevărului este circumscrisă la sfera unei societăți în care rațiunea, ca organ de stabilire a adevărului, este identificată cu subordonarea față de un mecanism social, bazat pe legile valorii de schimb și ale vînzării muncii ca marfă (degradarea vechii „rațiuni universale" la rangul de simplă rațiune instrumentală" sau „rațiune tehnică" este un motiv comun al scrierilor „școlii de la Frankfurt") Sacrificiul plăcerii in favoarea raționalității (fie și sub forma „moralei rigoriste") apare inevitabil într-o societate dominată de anarhia producției și devorată de pasiuni achizitive (lucrul cel mai bun este cel mai scump, nu cel mai ieftin, deci cel accesibil minorității puternice și nu majorității mizere și nefericite) Concilierea între particular și general, între interesele particulare ale indivizilor și cele generale ale societății, între „plăcere" și „adevăr" nu este o problemă filozofică sau speculativă, ci una a practicii sociale O societate care dezvoltă intens forțele de producție și generează, în mod paralel, o amplificare și diferențiere considerabilă a sensorialității umane, dar in aceiași timp privează majoritatea indivizilor de satisfacerea exigențelor lor multiplicate, constrîngîndu-i să lucreze spre a-și asigura doar existența lor materială și reproducția forței lor de muncă, este o societate condamnată Cit timp subiectul activității sociale îl formează vinderea forței de muncă spre a asigura profitul unei minorități, „interesele sociale generale” invocate de puterea dominantă apar ca o „uzurpare a generalității" („falsa generalitate" pe care o va denunța mai tîrziu și Adorno), clădită pe amputarea și sacrificarea intereselor particulare Sînt prefigurate aci leit-motivele esențiale ale criticii pe care o va desfășura Herbert Marcuse mai tîrziu împotriva multiplelor aspecte represive ale societății capitalismului tardiv Falsele nevoi și falsele satisfacții „introectate" de o asemenea societate spre a-și asigura o reproducție nestingherită, de la cultul „jertfei de sine", emancipată de plă- Herbert Marcuse, op cit , pag cere sau satisfacție, la cruda voluptate războinică sau la falsele distracții, fără a exclude „falsa plăcere a protecției masochiste pe care le-o asigură o putere eteronomă“ , sînt denunțate cu nu mai puțină clarviziune Plăcerea, satisfacția și fericirea nu pot fi scoase din starea Lor de marginalitate socială, mai exact : de accidentalitate (de auxiliare întîmplătoare ale travaliului social), decît acolo unde puterea și controlul asupra vieții sociale trec în mîinile majorității indivizilor, deciși să facă din interesele și aspirațiile lor adevăratul subiect al vieții sociale și să suprime astfel vechea non-coincidență între particularitate și generalitate Rațiunea hegeliană și hedonismul antic sau iluminist sînt conciliate de Marcuse într-o sinteză socială, ai cărei promotori sînt „teoria critică * * *' și practica socialistă Sub raport strict filozofic, descifrăm o sinteză sui generis între simpatia nedisimulată pentru anti-ascetismul și vitalismul nietzscheian și elogiul „idealului din Estetica lui Hegel, ca formă de armonizare a subiectivității și obiectivitătii, prin simultana des-opa-câzare a lumii și substanțializare a subiectivi *tății Plăcerea și satisfacția sînt acte prin excelență individuale și Herbert Marcuse va sublinia mereu că indivizii, priviți în autonomia lor, și nu societatea, ca o entitate impersonală (inexistentă dealtfel în afara membrilor care o compun), sînt adevăratul subiect al istoriei ; el nu va uita însă nici o clipă legătura inextricabilă dintre individ și societate, ci dimpotrivă va situa centrul de gravitate al gîndirii sale în acea filozofie care, mai mult ca oricare alta, de la Aristotel încoace, va face din unitatea intre individual și universal, mai exact : între singular, particular și general, piatra ei unghiulară : filozofia lui Hegel, văzută în perspectiva răsturnării ei materialiste de către Marx Filozofia lui Hegel i se înfățișează acum ca o imensă scenă, pe care se desfășoară marea dramă a Ibid Studiul despre Caracterul afirmativ al culturii se în- cheia cu un citat programatic din Nietzsche, după ce exploziile antitranscendentaliste ale autorului lui Zarathustra fuseseră elo- gios invocate pe parcurs, iar cel despre hedonism sfîrșea cu o semnificativă rememorare a noțiunii de „ideal" din estetica he- geliană raporturilor între individ și istorie Ea îi apare și ca o adevărată cheie hermeneutică pentru interpretarea evenimentelor contemporane Cînd Marcuse publică în cea de a doua carte a sa despre Hegel, Rațiune și revoluție, dedicată lui Max Horkheimer, scopul ei nemijlocit este cel de a spulbera legenda unei afinități între filozofia hegeliană, în special doctrina hegeliană a statului, și ideologia fascismului sau național-socialismului (idee cu o anumită circulație atunci în țările anglo-saxone) ; intenția este realizată cu o putere de convingere și cu o elocvență teoretică remarcabile Cum a observat însă prea bine și Alfred Schmidt în postfața sa la traducerea germană a volumului Reason and Revolution (Schmidt este și autorul unui important studiu dedicat începuturilor lui Marcuse : Existential-Ontologic und historischer Mate-rialismus bei Herbert Marcuse ), valoarea cărții depășește cu mult o asemenea intenție circumscrisă istoric ; ea a adus o contribuție decisivă la revigorarea studiului lui Hegel în general și, mai ales, a proiectat o lumină puternică asupra raporturilor strînse între dialectica hegeliană și teoria critică a societății elaborată de Marx Spre deosebire de prima carte despre Hegel, unde principalele concepte ale dialecticii hegeliene erau tratate intr-un plan pur speculativ, fără nici o raportare la originile lor social-istorice (spre a nu mai vorbi de faptul că în teza susținută cu Heidegger numele lui Marx nu apărea nici măcar o singură dată, deși, după cum am văzut, relația Hegel-Marx se afla de atunci în centrul preocupărilor lui Marcuse ), cea de a doua este construită în perspectiva unei legături neîntrerupte între opțiunile social-poli-tice ale filozofului german și principalele articulații ale gîndirii sale strict filozofice Paralela cu demersul de gîndire al lui Lukâcs din Der junge Hegel este acum fra- Herbert Marcuse / Alfred Schmidt, op cit , p — Cf supra, p Cînd editura Klostermann din Frankfurt a tipărit în într-o „a doua ediție neschimbată", cartea din despre Ontologia Ini Hegel, Marcuse a precedat-o de cîteva rînduri în care arăta că reelaborarea cărții ar fi transformat-o într-o operă nouă; el înțelegea astfel să marcheze fără echivoc distanța care separa lucrarea sa de tinerețe de stadiul atins in evoluția sa ulterioară pantă (cele două lucrări au fost însă elaborate cu totul independent una de cealaltă) Tribunalul rațiunii, în fața căruia Hegel aduce spre judecată evenimentele istorice ale trecutului și prezentului, este, cel puțin în prima fază a operei sale, incarnarea marilor idealuri ale revoluției franceze ; Marcuse aruncă punți firești între idolatrizarea rațiunii, prin cultul Ființei Supreme, de către Robespierre și glorificarea rațiunii în sistemul hegelian Pătrunderea uimitoare cu care Hegel a descoperit nu numai structura societății burgheze în general, celebrînd emanciparea ei de servituțile vechii orînduiri feudale, dar și contradicțiile ei antagonice (aflate pe atunci încă într-o stare incipientă), ne oferă explicația veritabilă a gîndirii sale dialectice cheia pentru a înțelege preeminența principiului contradicției în interpretarea hegeliană a lumii O analiză cuprinzătoare a lucrării lui Marcuse depășește aci cu mult posibilitățile noastre Să remarcăm doar intensitatea cu care el scoate la iveală negația ca un principiu constitutiv în devenirea lucrurilor, instabilitatea și „neliniștea ca atribute inerente fenomenelor Precizia și profunzimea în reconstituirea itinerariului lui Hegel pe terenul convingerilor sale social-istorice, de la adversitatea intransigentă împotriva instituțiilor vechiului regim, caracteristică fazei revoluționare a scrierilor din perioada Tiibingen-ului, și pînă la glorificarea lui Napoleon, ca încarnare a noii societăți burgheze triumfătoare (căreia i se dezvăluie dealtfel cu o sagacitate premonitorie, adîncile contradicții lăuntrice) îi îngăduie lui Marcuse să proiecteze vastul fundal pentru înțelegerea spiritului de subversiune și ne-împăcare cu realitățile constituite al dialecticii hegeliene Autorul cărții Reason and Revolution pune astfel în valoare cu predilecție tocmai acel aspect central al gîndirii hegeliene : dialectica negativă, care a trezit repulsia nu numai a contemporanilor romantici de tipul lui Fr Schle-gel, autorul formulei : „satanism filozofic", aplicate lui ■Hegel, dar și a unei îndelungate posterități conservatoare, de la Schelling cel tardiv la filozofia „pozitivă a socie- Herbert Marcuse, Vernunft und Revolution, Hegel und die Entstehung der Gesellschaftstheorie, Hermann Luchterhand Ver-lag, Auflage, , p tații și statului, instituită de Auguste Comte și Friedrich Julius Stahl Puțini au scos la iveală cu atîta putere de persuasiune, ca Herbert Marcuse, raționalitatea adîncă a dinamismului hegelian : tensiunea între realitatea dată a lucrurilor și posibilităților lor latente, conducînd la transcenderea nemijlocirii și suficienței către natura lor adevărată, caracterul devenit (gewordenes) și nu dat al esențelor, supremația generalului asupra particularului, cu înțelesul că orice particularisme trebuie confruntate cu interesele generale ale umanității, simbolizate la Hegel de Rațiune Caracterul prin definiție anti-pozltivist al dialecticii, expresie a vocației ei subversive și non-confor-miste, și-a găsit în Marcuse unul din interpreții cei mai convingători Herbert Marcuse în Rațiune și Revoluție, ca și Georg Lukăcs in Tinărul Hegel au evidențiat desigur deopotrivă curba descendentă descrisă de gîndirea socială a lui Hegel, de la elogiul vibrant al revoluției franceze și, apoi, al lui Napoleon la acomodarea progresivă, nu lipsită însă de semnificative accente originale, cu starea de lucruri a societății germane din vremea sa Lucrarea lui Lukăcs, mai cuprinzătoare și mai profundă în reconstituirea primelor perioade din activitatea lui Hegel, spre a nu vorbi de superioara ei rigoare marxistă în critica idealismului hegelian (asupra căreia vom reveni), se încheie însă cu analiza Fenomenologiei Spiritului ( ), fără a se dispensa bineînțeles cu totul de trimiteri comparative la evoluția ulterioară a gîndirii politice hegeliene Originalitatea cărții lui Marcuse este că îmbrățișează întreaga traiectorie a filozofiei hegeliene, incluzînd analiza critică a ideilor expuse în operele lui Hegel cel matur : Filozofia Dreptului și Prelegerile de filozofie a istoriei, din aceeași perspectivă centrală a raporturilor între dialectica hegeliană și dialectica materialistă a lui Marx Lukăcs și Marcuse se vor întîlni în a sublinia cu egală energie opoziția categorică între gîndirea social-politică a lui Hegel și filozofia politică a Restaurației, incarnată în scrierile adversarilor săi Haller și Savigny Printre contribuțiile cele Georg Lukăcs Der junge Hegel, Aufbau-Verlag Berlin, p — mai prețioase ale analizei întreprinse în Rațiune și Revoluție se numără și faptul că, urmărind involuția lui Hegel de la exploziile de non-conformism împotriva statului din scrierile primei tinereți la glorificarea statului sub forma monarhiei constituționale, în operele de maturitate, Marcuse pune în valoare, printr-o exegeză plină de finețe și ascuțime, distanța între statul vechiului regim, cel al formațiunii feudale, și statul celebrat de Hegel Statul preconizat în Filozofia Dreptului urmărește să sancționeze cuceririle societății burgheze și ale liberalismului ei programatic, făcînd din proprietatea individuală temelia de neatins a organizării sociale Tocmai luciditatea cu care Hegel descoperă că o societate clădită pe principiul proprietății private este inevitabil una a concurenței și a raporturilor de inegalitate, îl determină însă să caute în stat instrumentul principal de legiferare a intereselor generale, destinat să incarneze unitatea între particular și general Statul este în intenția lui Hegel o personificare a legalității și rațiunii, proteguind interesele întregului social împotriva uzurpării lor prin actele arbitrare ale unor indivizi sau ale unei minorități acaparatoare ; opoziția între concepția hegeliană a statului, cu toate implicațiile ei autoritare și teoria fascistă a statului totalitar, bazat pe impunerea prin violență a intereselor minorității dominante asupra majorității oprimate, apare astfel limpede marcată Marcuse va furniza chiar la un moment dat demonstrația subtilă a faptului că atitudinea negativă a „autoritarului “ Hegel față de opoziția liberal-democratică era în fond o apărare a instituțiilor existente împotriva resentimentelor naționaliste ale micii burghezii dezamăgite, care prevesteau mișcările fasciste de mai tîrziu (Lukăcs va formula observații asemănătoare, arătînd că Hegel opunea adversarilor săi „marele exemplu al poporului francez", cel care abolise vechile stări de lucruri feudale ) Herbert Marcuse, op cit , p , , și — Ibid , p — Georg Lukăcs, op cit , p Analiza din Rațiune și Revoluție nu ascunde în același timp nici o clipă resemnarea și acomodarea cu stările de fapt ale Restaurației, implicate în întreg sistemul de idei politice al lui Hegel : neputința de a găsi o soluție antinomiilor societății burgheze decît în stat, ca o pretinsă putere supra-personală, situată deasupra intereselor egoiste, echivala cu refuzul soluției reale, de tip democra-tic-radical, a contradicțiilor sociale și cu fixarea punctului de sprijin într-o instituție „naturală", de tipul monarhiei (fără a mai vorbi de faptul că ea echivala cu intangibilitatea raporturilor de producție burgheze, generatoare inevitabile ale anarhiei și inegalității sociale) Herbert Marcuse poate astfel scoate la iveală, în toată amploarea lor, contradicțiile gîndirii social-istorice a lui Hegel : cele între dorința ferventă de a rămîne fidel ideii unei posibile armonii între individual și general și adularea unei instituții de tipul monarhiei constituționale Exegetul se arată însă sensibil mai ales la implicațiile lor pur filozofice : neutralizarea spiritului critic-polemic al dialecticii hegeliene prin victoria idealismului Marcuse demistifica apologia hegeliană a Reformei, ca supremă incarnare a ideii de libertate individuală, demon-strînd că proiectarea libertății în spațiul inferiorității lasă intactă non-libertatea reală ; „armonismul" lui Hegel este profund inacceptabil, atît timp cît inegalitatea și înstrăinarea domină nestingherite în spațiul social real (este aci un motiv pe care îl vom întîlni și în alte scrieri ale „școlii de la Frankfurt", la Horkheimer ca și la Adorno) Finalitatea celei de a doua cărți despre Hegel a luî Herbert Marcuse se află în ideea că implicațiile critic-polemice ale dialecticii hegeliene au fost deplin valorificate numai în opera lui Marx, unde ele vor fi purificate de scoriile idealismului : „ moștenirea istorică a filozofiei lui Hegel nu trebuie căutată la «hegelieni» (de dreapta sau de stingă) ; nu ei au păstrat viu conținutul real al acestei filozofii Tendințele critice ale filozofiei lui Hegel au fost reluate și continuate mult mai curînd în teoria socială a Iui Marx, în timp ce în afara marxismului, istoria hegelianismului devenea istoria unei lupte împotriva lui Hegel " * Conversiunea conceptelor speculative ale filozofiei lui Hegel în concepte cu un conținut social-istoric precis (în acest sens tranziția de la Hegel la Marx este privită ca o „negare a filozofiei ), preluarea conceptului de travaliu de la Hegel și transformarea lui în principalul instrument de critică a muncii înstrăinate și de „străpungere a reificării" din capitalism, substituirea ideii hegeliene a Rațiunii prin ideea de fericire sînt în interpretarea lui Herbert Marcuse principalele teme ale metamorfozei la care a supus Marx dialectica hegeliană Urmărind considerațiile cu privire la travaliu ca formă de acțiune asupra lumii și de emancipare a ființei umane (pînă la însăși „abolirea muncii", idee utopică pe care Marcuse o preia dintr-un pasagiu al tînărului Marx), nu putem ascunde impresia că sub influența durabilă a cărții de tinerețe a lui Lukâes Geschichte und Klassenbewusstsein și a uneia dintre principalele ei erori, denunțată de însuși Lukâes, Herbert Marcuse este înclinat, într-o problemă filozofică importantă, să procedeze la un transfer necritic al unor idei hegeliene în cîmpul dialecticii marxiste Marcuse identifică, încă atunci cînd analizează Fenomenologia Spiritului, critica lui Hegel împotriva „bunului-simț" (der gesunde Menschenverstand) și a „intelectului", care consideră lumea ca o însumare de lucruri finite și de raporturi între ele, cu critica lui Marx împotriva procesului denumit „reificare" (Verdinglichung), cu alte cuvinte cu o formă particulară a obiectivării, cea realizată prin înstrăinarea ființei umane și transformarea ei în lucru, sub regimul reproducției capitaliste a muncii Eroarea filozofică săvîrșită de Marcuse, pe urmele tînărului Lukâes, este că privește un proces ontologic și epistemologic fundamental : eterogeneitatea existenței față de conștiință și considerarea lumii în procesul cunoașterii ca o totalitate de obiecte cu o existență per se drept un simplu reflex al fenomenului social negativ analizat de Herbert Marcuse, op cit , pag Marx sub numele de reificare C Urmarea unei asemenea poziții este că pentru a descrie suprimarea „obiectivită-ții moarte a lucrurilor, prin care el înțelege simultan reificarea lumii și autonomia ei ontologica față de conștiință (confuzie funestă !), Marcuse îmbrățișează teza hegeliană a transformării „substanței în „subiect , reeditînd vechea sa idee că descoperirea adevărului este sinonimă cu integrarea obiectului în via subiectivitate Aspirația nobilă și legitimă către anihilarea reificării capitaliste, prin identificarea în spatele raporturilor dintre lucruri, in societatea capitalistă, a unor raporturi interumane („existențiale , va spune fostul admirator al lui Heidegger), se conjugă astfel cu asimilarea necritică a tezei hegeliene despre conversiunea obiectivități! în subiectivitate Lucio Colletti, în cartea sa II marxismo e Hegel este printre cei care au observat cu sarcasm oscilațiile lui Marcuse între o interpretare materialistă a dialecticii hegeliene : categoriile gîndirii reflectă mișcarea reală a fenomenelor, și expunerea fără rezerve a tezei idealiste hegeliene despre transformarea „substanței" în „subiect Cînd însă freneticul antihegelian Lucio Colletti, discipol al lui Galvano della Volpe, se ridică împotriva valorificării de către Marcuse a însuși miezului valabil al dialecticii hegeliene : critica determinărilor abstracte ale intelectului în numele conceptelor concrete ale rațiunii (Colletti identifică în mod abuziv o asemenea critică cu expresia cea mai pură a idealismului la Hegel), el urmărește să compromită tocmai meritul fundamental al cărții Rațiune și Revoluție : revitalizarea unor categorii centrale ale dialecticii lui Hege] în perspectiva operei lui Marx și a continuatorilor săi (Marcuse elogiază în finalul cărții acțiunea lui Ple-hanov și mai ales a lui Lenin de apărare și revigorare a dialecticii, împotriva curentului oportunist al lui Bern- Ibid , p — Ibid Lucio Colletti, II marxismo e Hegel, Bari , Editori La-terza, p — și — stein și Kautsky ), cu scopul de a întemeia o „teorie critică a societății moderne Cît privește obiecția formulată de unul din principalii critici liberali ai operei lui Marcuse, Alasdair Maclntyre, profesor la universitatea Essex, împotriva folosirii conceptului de „fericire" (Gliîck), drept un concept central al marxismului, în cartea Reason and Revolution, ea ni se pare a nu rezista nici în cea mai mică măsură criticii Argumentația lui Maclntyre se sprijină pe două afirmații : a) noțiunea de „fericire” este un concept utilitarist, pe care Marx însuși nu l-a folosit explicit vreodată, ci dimpotrivă a polemizat în mod repetat cu „utilitariștii (ca și cum sarcasmele lui Marx la adresa unui Bentham, de pildă, ar însemna ipso facto dacă l-am urma pe Maclntyre, că Marx, care dealtfel îi prețuia mult pe mate-rialiștii francezi de tipul lui La Mettrie, autor al unui Discours sur le Bonheur, ar fi exclus conceptul de fericire din modul său de gindire) ; b) noțiunile de libertate și fericire ar fi departe de a fi sinonime, deoarece adeseori libertatea este legată de frustrare, jertfă și nefericire” iar fericirea și satisfacția ar fi adeseori favorizate mult mai curînd de starea de non-libertate Sofismul ni se pare izbitor Marcuse a avut toată dreptatea să asocieze un concept fundamental al tînărului Marx : „emanciparea simțurilor” cu cel al lui Marx cel matur : instituirea „imperiului libertății”, demonstrînd astfel că emanciparea de munca înstrăinată era sinonimă pentru Marx cu crearea condițiilor pentru instaurarea simultană a libertății și fericirii ; el va distinge dealtfel mai tîrziu între „satisfacții false ' și „adevărate , doar cele dinții fiind proprii regnului non-libertății (v Omul unidimensional ) Este sigur că formația hegeliană extrem de solidă a lui Marcuse, caracterizată prin consubstanțialitatea dialecticii cu alcătuirea sa spirituală și filtrată sub influența operei lui Marx, va rămîne principalul rezervor intelec- Herbert Marcuse, op cit , p — Alasdair Maclntyre : Herbert Marcuse, Seria Moderne Theo-retiker, , Miinchen, Deutscher Taschenbuch Verlag, p — tual din care avea să se nutrească extraordinarul proces întreprins în opera sa de maturitate împotriva societății capitalismului evoluat Prezența ireversibilă a dialecticii in instrumentarul său filozofic îi va îngădui, de pildă, să formuleze implacabilul rechizitoriu, din Omul unidimensional, împotriva mentalității dominante în viața socială americană : neopozitivismul și operaționalismul Conformația sa îl singulariza desigur în mijlocul universului spiritual al universității americane, conferindu-i postura unui out-sider de formație germanică într-o lume stăpînită, în bună măsură, de tradiția pragmatismului și behaviorismului ; chiar după apariția Omului unidimensional ( ) el va rămîne încă o bucată de timp o figură lipsită de o prea mare notorietate (un „obscur filozof germano-american", cum avea să- califice retrospectiv, surprinsă de brusca lui ascensiune, publicistica anilor — ), pînă cînd erupția mișcării contestatare, și în primul rînd a -noii stingi", îl va proiecta, odată cu principalele lui opere, pe întîiul plan al vieții intelectuale și politice Cei aproape cincisprezece ani care s-au scurs între a doua carte despre Hegel și apariția „studiilor asupra societății industriale avansate", cum se subintitulează Omul unidimensional, au fost marcați însă de un eveniment intelectual decisiv în traiectoria lui Marcuse, cu efecte considerabile asupra întregii sale activități filozofice : imensa revelație pe care a constituit-o contactul cu psihanaliza lui Freud, concretizată în originala tentativă de asimilare a metapsihologie! lui Freud în universul său hegeliano-marxist prin elaborarea cărții Eros și civilizație O investigație filozofică asupra lui Freud ( ) Oricît de paradoxal s-ar părea, pînă la apariția acestei lucrări nu am întîlnit în scrierile lui Marcuse nici cea mai vagă referință la opera lui Freud S-ar putea spune așadar că ciclul de conferințe rostite în anii — la Washington School of Psychiatry, din care s-a născut ulterior cartea Eros și civilizație, echivalează cu un adevărat salt în devenirea lui Marcuse, îmbogățindu-i dar și modificîndu-i sensibil registrul intelectual (asupra rigorii în coerență a unei asemenea amplificări vom avea ocazia să ne oprim curînd) Spre deosebire de Marcuse, ceilalți protagoniști ai școlii de la Frankfurt au arătat încă de timpuriu un viu interes pentru psihanaliza lui Freud Horkheimer, după cum ne încredințează Martin Jay, l-a încurajat în pe Adorno să întreprindă un studiu asupra raporturilor între fenomenologia transcendentală a lui Hans Cornelius (profesorul lor comun) și psihanaliză (dizertația a rămas nepublicată), s-a supus el însuși unei cure psihanalitice în anii următori și, ca urmare a discuțiilor intense cu privire la relațiile între psihologie și socialism, a încurajat înființarea primului Institut Psihanalitic pe lîngă o universitate germană, cea din Frankfurt (Freud însuși, după cum afirmă Horkheimer într-un interviu din , i-a adresat două scrisori de mulțumire)x Principalul inițiator al studiilor cu privire la raporturile între materialismul istoric și psihanaliză și la o posibilă utilizare a cuceririlor psihanalizei în interiorul unei antropologii marxiste a fost insă, in cadrul școlii de la Frankfurt, Erich Fromm Alături de scrierile lui Wilhelm Reich, apărute cam în aceeași perioadă, eseurile și articolele tipărite de Fromm după , începînd cu Dezvoltarea dogmei lui Christ ( ) și continuînd cu cele apărute în Zeitschrijt fiir Sozialfon-schung: Despre metoda și misiunea unei psihologii sociale analitice ( ), Caracterologia psihanalitică și însemnătatea ei pentru psihologia socială ( ) și Semnificația social-psihologică a matriarhatului ( ) , au jucat rolul unei activități de pionierat în direcția prelungită ulterior, cu o anvergură filozofică și cu ambiții metafizice mult mai mari, de Herbert Marcuse prin Eros și civilizație Evoluția divergentă a lui Marcuse și Fromm, presărată de polemici ascuțite între ei, formează unul din episoadele cele mai instructive și palpitante Martin Jay, The Dialecticul Imagination, p, — Erich Fromm, Analytische Sozialpsychologie und Gesell schajtstheorie, edition suhrkamp , Frankfurt, (volumul re prezintă o traducere a cărții The Crisis of Psychoanalysis și cuprinde, printre altele, studiile menționate mai sus) în istoria aventuroasă a tentativei de a valorifica tezele lui Freud în interiorul marxismului Fără îndoială, interesul pasionat arătat de Marcuse operei lui Freud nu a apărut în opera sa ex nihilo : pledoaria remarcabilă în favoarea sensualismului și hedonismului (v studiul comentat anterior), adversitatea, exprimată atît în analiza critică a protestantismului lui Luther și Calvin sau a moralei kantiene în Studiile despre autoritate și familie cît și în textul Despre caracterul afirmativ al culturii împotriva scindării artificiale a personalității într-o lume glorificată a libertății interioare sau rațiunii transcendentale și într-o alta degradată a moțiunilor pulsionale și a simțurilor, critica severă împotriva ipocriziei burgheze în problemele moralei sexuale, pot fi considerate tot atîtea semne premonitorii ale orientării inaugurate de Eros și civilizație Se cuvine să spunem din capul locului că magnetismul exercitat de antropologia freudiană asupra lui Marcuse a fost dictat de motive predominant sociologice și politice ; fără a avea, spre deosebire de Fromm, nici cea mai mică formație teraupeutică sau vreun contact cu activitatea clinică, Herbert Marcuse ca și Max Horkheimer s-au orientat cu precădere spre latura „metafizică" a doctrinei lui Freud, cea care caracterizează ultima perioadă din activitatea ilustrului om de știință Ei au crezut a descoperi in metapsihologia lui Freud un formidabil instrument dialectic pentru a elucida mecanismele psihologice, de interiorizare conflictuală, ale unei societăți în care sporirea extraordinară a productivității muncii și a bogăției sociale se însoțea de o nu mai puțin intensă alienare a individului și represiune a nevoilor lui vitale („organice", va spune Marcuse) Spectacolul societăților occidentale, și în primul rînd al fascinantului way of life american (fără a uita sinistrul precedent al societăților totalitare de tip fascist), li se înfățișa ca un cîmp de explozie crescîndă a pornirilor agresive și a spiritului de competiție, pe fondul obnubilării tot mai accentuate a aspirațiilor către o existență pacificată, liniștită, lipsită de anxietate Este semnificativ că Marcuse își concentrează atenția în Eros și civilizație nu asupra dualismului instituit de Freud în opera sa timpurie : cel între pulsîunile dictate de instinctul plăcerii și cele ale instinctului de conservare *, ci asupra tensiunii între principiul plăcerii și instinctul morții (Lustprinzip und Todestrieb), între Eros și Tha-natos, astfel cum apare formulat în scrierile din faza finală Erich Fromm, ca și Herbert Marcuse mai tîrziu, au plecat de la premiza că o analiză exhaustivă a omului ca ființă socială nu se poate dispensa de a urmări modul în care conflictele și tensiunile sociale se reproduc în aparatul psihic al indivizilor Descoperirile lui Freud li s-au părut a acoperi prin intuițiile lor geniale o zonă rămasă pină la el aproape „albă", populînd cu un număr de concepte prețioase ceea ce ar fi fost mult timp o adevărată terra incognito : echipamentul instinctual și zestrea pul-sionalâ a indivizilor, cu cîmpul de rezidență în inconștient Fromm nu ezita să vorbească despre caracterul materialist și natururissenschaftlich al psihanalizei deoarece tezele ei s-ar baza pe constatări somato-psihologice, experimental verificabile Ceea ce li se părea celor doi gînditori a legitima compatibilitatea psihanalizei cu materialismul istoric, ba chiar asimilarea ei ca singura psihologie valabilă în interiorul antropologiei marxiste, era mai ales înțelegerea genetic-dinamictî a vieții psihice, preconizată de Freud ; o dată admise premizele psihanalizei, viața psihică s-ar înfățișa a avea un caracter conflictual, deci prin excelență unul dialectic, generat de tensiunea între pulsîunile originare și imperativele adaptării la exigențele lumii externe (Sartre, printre alții, va contesta caracterul dialectic al psihanalizei, reproșîndu-i tocmai Freud distingea în ciclul său de cinci articole din reunite sub titlul Metapsychologie două grupuri de pulsiuni originare : cele ale eu-lui sau auto-conservării și cele sexuale, postu-lînd între ele un raport de opoziție, care ar izbucni la suprafață în cazul afecțiunilor nevrotice (cf Sigmund Freud : Metapsychologie, , Paris, idees nrf, p — și Das Unbehagen in der Kultur, , Wien, Internaționalei- Psychoanalytischer Verlag, p și urm ) Erich Fromm, Ober Mehode und Aufgabe einer analyti-schen Sozialpsychologie: Bemerkungen liber Psychoanalyse und historischer Materialismus, în voi cit , p „crampa mecanistă" J, formulă pe care o vom regăsi dealt-minteri, altfel articulată, și la Fromm, în procesul său progresiv de distanțare critică față de ortodoxia psihanalitică) Erich Fromm s-a arătat preocupat mai ales de modul în care interesele de clasă ale indivizilor se traduc într-o utilizare specifică a energiei lor instinctuale („libi-dinale“, va spune el în prima fază), de selecția operată de activitatea lor economico-socială căreia el îi recunoaște ponderea primordială, asupra pulsiunilor lor erotice : noțiunea de „caracter social“, folosită de Fromm, urmărea tocmai să exprime sinteza specifică între o anumită psihologie de clasă și o anume conformație instinctuală (potențarea instinctelor agresive și inhibiția pornirilor miloase într-o societate de războinici, reprimarea impulsurilor dictate de plăcere și încurajarea „tendințelor anal-strîngătoare“ în societatea burgheză a secolului XIX, stă-pînită de principiul economiei, acumulării și avariției etc ) Interesul lui Fromm s-a îndreptat mai ales către ideea de „structură libidinală", ca o posibilă mediațiune între presiunea economico-socială și psihologia individuală, dar mai ales către funcția critică originară a psihanalizei, ca instrument de demistificare a represiunii exercitate de morala burgheză asupra aspirațiilor variabile alo indivizilor Herbert Marcuse s-a arătat mai puțin sensibil față de aplicațiile „empirice" și „pozitive" ale psihanalizei la psihologia socială, în genul celor cultivate de Fromm, și a adoptat din capul locului, în mod programatic, tezele finale formulate de Freud, începînd cu lucrarea Jenseits vom Lustprinzip (Dincolo de principiul plăcerii) din și pînă la opusculul din Das Unbehagen in der Kultur : el credea a descoperi în ele un ideal punct de sprijin teoretic pentru critica sa necruțătoare la adresa oricărui tip de societate întemeiată pe principiul represiunii, randamentului sau profitului capitalist Jean-Paul Sartre, Sartre par Sartre în Situalions IX , Paris, Gallimard, p Erich Fromm, Die Kri se der Psychoanalyse, în voi cit , p Lectura operei lui Freud întreprinsă de Marcuse în Etos și civilizație nu poate fi disociată de radicalismul perspectivei sale sociale și politice Cum ar fi putut el accepta reducerea psihanalizei la o activitate strict curativă : cea a unei terapeutici pur individuale, cînd scopul său era să clatine înșiși stilpii de susținere ai unei gigantice societăți represive ? Cum s-ar fi putut el concilia cu „revizionismul neo-freudian“ al lui Fromm (cel tardiv), Karen Horney sau Harry Sullivan, care iși propunea să vindece diversele anomalii printr-un tratament pe planul „relațiilor interpersonale“ (cultivînd deci o medicină socială optimistă pe fondul societății existente), cînd ținta sa era să scoată la iveală negativilatea integrală a unei asemenea societăți și să dezvăluie rădăcinile filogenetice ale principiilor ei constitutive ? Cu ajutorul ipotezelor lui Freud despre geneza psihicului, Herbert Marcuse ne întoarce spre zonele tulburi ale originilor umanității și ne încredințează că procesul represiunii a început în faza genuină de dezvoltare a ființei umane Eros și civilizație se solidarizează cu transgresarea de către Freud a tezei sale inițiale îmbrățișată și de Fromm : pulsiunile sexuale sînt subordonate instinctului de conservare, și acceptă ipotezele lui finale cele mai speculative și mai hazardate (Adorno va exprima în maniera iui paradoxală și voit non-conformistă același credo; „In psy-choanalysis nothing is truc except the exaggerations'' In psihanaliză, numai exagerările sînt adevărate ) Omul ar fi fost la origini un subiect libidic integral, Erosul ar fi impregnat toate activitățile sale iar sexualitatea genitală nu ar fi fost decît o porțiune a unei asemenea sexualități generalizate a organismului uman ; tezele lui Freud despre existența unui narcisism primar (omul își contempla cu plăcere propriile organe și funcționarea nestînjenită a propriului organism) și despre maturizarea progresivă a erosului (fazele orală, anală și genitală) îi slujesc lui Marcuse spre a postula un „erotism polimorf ' originar și hegemonia instinctului plăcerii în constituția inițială a ființei umane Erosul sau principiul plăcerii, într-o asemenea accepție lărgită, îmbrățișează ansamblul activități- Cit după Maj-tin Jay, op cit , pag lor umane producătoare de satisfacții, inclusiv procesul muncii, în măsura în care ar fi vorba de munca liberă impregnată de componente libidinale , și nu de munca înstrăinată Herbert Marcuse acceptă însă și cel de al doilea postulat fundamental cuprins in teoria freudiană a instinctelor : existența instinctului morții Refuzul organismului uman de a suporta neplăcerea sau durerea la care îl supune contactul cu o realitate ostilă ar exprima impulsul regresiunii către starea prenatală a materiei organice : principiul Nîrvanei era sinonim pentru Freud cu instinctul morții Erosul, care tinde către o sinteză tot mai bogată și mai diversificată a substanței vii, este contrabalansat de pornirea regresivă, încarnată de Thanatos, către o stare nesupusă imperativelor nevoii și deci durerii Fără a putea urmări aci mai departe raporturile obscure postulate de Freud între cele două instincte (ele ar fi strîns asociate, deoarece satisfacția și quietudinea sînt conjugate, dar Marcuse va afirma că instinctul morții se află într-un raport de subordonare față de Eros ), să menționăm doar teza că energia distructivă, generată de instinctul morții in aspirația sa spre quietudine, ar deveni, îndată ce organismul este confruntat cu împrejurări potrivnice, principala sursă biologică a „agresiunii socialmente utile împotriva lumii exterioare — a naturii și a dușmanilor" , cea care ar face posibilă supraviețuirea și progresul speței Acum putem înțelege mai bine unul dintre resorturile principale ale seducției exercitate de doctrina lui Freud asupra celui care a scris Eros și civilizație Descrierea vicisitudinilor la care sînt supuse instinctele originare datorită raporturilor conflictuale ale organismului uman cu o realitate potrivnică (Ananke penuria mijloacelor de hrană și de îmbrăcăminte ale omu- Freud însuși admite, la un moment dat, în Das Unbehagen in der Kultur (pag ) o asemenea funcție eminamente pozitivă a travaliului Cf Sigmund Freud, „Au-delă du principe de plaisir“, in Essais de psyehanalyse, Paris, Payot Herbert Marcuse, Trieblehre und Freiheit, în Psychoanalyse und Politik Europăische Verlagsanstalt Frankfurt, Europa Verlag Wien, , p — Ibid lui primitiv), ar pune in valoare o concepție dialectică asupra psihicului uman, bazată pe „plasticitatea instinctelor și pe modificarea lor necesară sub presiunea realității Scenariul antropologic elaborat de Marcuse urmează cu fidelitate premizele enunțate mai sus Sub imperiul nevoilor de reproducere a existenței sale (în primul rînd a celor de hrană, îmbrăcăminte și protecție), organismul uman ar fi constrîns să supună dominației și inhibiției pulsiunile erotice originare (în sensul lărgit amintit anterior) și să accepte dominația principiului realității asupra principiului plăcerii : travaliul asupra naturii și lupta cu împrejurările ar fi generat un adevărat proces de de-sexualizare a organismului (în același sens lărgit al Eresului), culminînd cu crearea unor mecanisme și instituții tot mai adaptate exigențelor realității (civilizația și cultura) și cu contragerea sexualității la sfera genitală, destinată a asigura reproducerea biologică Munca sub regimul necesității este identificată în mod semnificativ cu un act de „non-libertate rațională (verniinftige Unfrei-heit) sau „dominație rațională (verniinftige Herrschaft) în sensul reprimării necesare a unor pulsiuni cu scopul adaptării energiei instinctuale la imperativele realității Se cuvine să reținem cu atenție o asemenea definiție, deoarece ea ne va da cheia uneia dintre ideile utopice cele mai radicale ale lui Marcuse în cîmpul sociologic : scopul umanității nu este doar eliberarea muncii, ci în ultimă instanță eliberarea de muncă, prin transformarea ei în joc (astfel apare înțeleasă trecerea de la capitalism la comunism) , ceea ce în terminologia marcusiană ar Giovani Jervis, in introducerea sa la traducerea italiană a cărții Eros și civilizație, confirmă o asemenea interpretare a textelor lui Marcuse (v p XXVI, și mai ales nota din subsol) Cu prilejul dezbaterilor pe marginea conferinței sale „Sfirșitui utopiei", care au avut loc la Universitatea Liberă din Berlinul occidental în , Marcuse a mărturisit însă că a oscilat sub raport terminologic între ideea „eliminării muncii" și cea a „eliminării muncii înstrăinate", deoarece în limbajul curent expresiile ar fi devenit echivalente Concluzia sa era că nu ar fi cu putință să se vorbească de o „abolire a muncii ca atare", deoarece ar însemna respingerea adevărului de netăgăduit al tezei lui Marx că societatea se clădește în mod necesar (în orice fază a echivala cu restaurarea în drepturile lui plenare a erotismului polimorf Oricărui observator lucid nu-i poate scăpa faptul că antropologia freudiană este pentru Marcuse, în ultimă instanță, un instrument teoretic (am fi înclinați să spunem mai curînd ideologic) pentru a dezvălui mecanismele psihologice ale procesului de alienare în toate formațiunile istorice bazate pe munca înstrăinată și pe represiune Ideea că încă la originile umanității, imperativele luptei pentru existență ar fi generat în mod necesar cenzurarea și inhibiția unor impulsuri și apetituri spontane, insti-tuindu-se o dualitate antinomică între principiul realității și principiul plăcerii, ne-ar oferi infrastructura instinctuală a întregii dezvoltări sociale ulterioare Convingerea noastră este că tocmai confruntarea cu o societate, cea a capitalismului monopolist, în care, spre a utiliza conceptele freudiene, potențarea pornirilor agresive se însoțește de diminuarea simetrică a celor libidice (satisfacțiilor individuale plenare), l-a determinat pe Marcuse să proiecteze, printr-un imens gest retroactiv, în zorile antropogenezei, mecanismele psihologice observate în formațiunile sociale ulterioare Nu riscă însă oare o asemenea afirmație să pună sub semnul unui grav semn de întrebare caracterul științific al întregii antropologii construite, cu instrumentele lui Freud, de către Herbert Marcuse ? înțelegem prea bine motivele care i-au determinat pe reprezentanții școlii de la Frankfurt, confruntați cu „iraționalitatea obiectivă“ (Adorno)* a unei societăți industriale dezvoltate, de tipul celei americane, unde uriașa dezvoltare a aparatului tehnologic, în condițiile „capitalismului organizat *, se însoțește de administrarea și manipularea insidioasă a dorințelor și nevoilor individuale, deci de privarea și frustrarea indivizilor de îm- ei !) pe schimbul material de substanțe cu natura ; el ținea însă să mențină ideea sa favorită că stăpînirea, controlul, transformarea naturii, efectuate în mod liber, ar duce în mod tcndențial la convergenței între muncă și joc („La fine deiV utopia", ed cit , pag ) Theodor W Adorno, Zum Verhăltnis von Soziologie und Psychologie în Gesammelte Schriften , Soziologische Schriften I, Frankfurt am Main, , Suhrkamp, p plinirea înclinațiilor și nevoilor lor reale, să creadă a descoperi intr-o teorie de genul psihanalizei, întemeiată tocmai pe ideea de frustrare și reprimare a pulsiunilor genuine, un instrument teoretic decisiv pentru a face procesul unor asemenea tipuri de societate Este însă aci un motiv suficient de a extrapola psihanaliza, pe urmele lui Freud, într-o teorie psihologică și socială cu validitate universală, capabilă să explice exhaustiv deopotrivă geneza psihicului și a societății umane ? Să începem prin a constata că Marcuse identifică, urmîndu- pe Freud, geneza civilizației cu un proces de reprimare și dominare a unor porniri și înclinații originare Triada freudiană, îmbrățișată fără rezerve de Marcuse pentru a descrie cartografia psihicului uman : Es (le Ca, Id, Șinele) — Eu —- Supra-Eu are implicații antropologice considerabile Eros și civilizație acceptă, alături de Freud, fără a schița vreo încercare de verificare critică, ipoteza unui inconștient primordial, stratul fundamental al psihicului uman, adevărat depozit al unui univers de instincte primare, sustrase istoriei, socialității și moralei ; Eul s-ar fi constituit ca o funcție mediatoare între impulsurile originare, care lăsate în voia expansiunii lor oarbe și necontrolate ar duce la distrugerea organismului, și imperativele realității, în timp ce Supra-Eul ar include interiorizarea normelor sociale și culturale, incarnate la început de presiunea familiei și exlinse ulterior la sfera întregii societăți Odată acceptată o asemenea schemă, fiecare pas pe drumul civilizației și culturii este definit ca un act de cenzură și reprimare a unor porniri libidice originare, fie sub forma refulării, cînd este vorba de expulzarea impulsurilor în inconștient, fie sub cea a sublimării, cînd înclinațiile primare ar fi deviate într-o energie socialmente utilă Este evident că întreaga epopee antropologică propusă de Marcuse reduce în ultimă instanță istoria umană la un dualism structural : principiul realității este investit, cel puțin în forma lui de pînă acum, cu o funcție de cenzură și reprimare, reclamînd mereu Herbert Marcuse, Bros e civiltă, Torino, , Einaudi, p și urm jertfa și sacrificiul impulsurilor dictate de principiul plăcerii, în timp ce singura instanță integral pozitivă ră-mîne Erosul originar, care, în reprezentarea lui Marcuse, spre deosebire de cea pesimistă a lui Freud, ar aștepta clipa revanșei, cînd ar răsturna în favoarea sa raportul de forțe existent printr-o explozie eliberatoare Chiar fără a avea cunoștințe științifice dezvoltate în domeniile de specialitate, ni se pare clar că postularea unui depozit psihic primordial, sustras prin definiție temporalității și istoricității și localizat într-o stare de pre-socialitate, este o prezumție himerică, fără vreo acoperire în datele antropologiei sau psihologiei comparate Nu existența unei zestre biologice înnăscute, sub forma unui echipament instinctual, este în discuție (meritul istoric al lui Freud de a fi revelat marea lor pondere în structura psihicului uman rămîne intact, oricîte rezerve decisive și corecturi considerabile ar reclama concepția sa), ci faptul că Marcuse acceptă integral, radicalizîh-du- chiar pe Freud doctrina psihanalitică despre fi-logeneza speței umane El ne încredințează că in constituția lui filogenetică omul ar fi la început o monadă paradisi-acă, stăpînită de principiul plăcerii : starea lui primordială ar fi fost cea a narcisismului primar („auto-erotism non-obiectual" și joc neîngrădit al pulsiunilor), ale cărui energii, datorită caracterului lor prin excelență neproductiv, erau cu totul improprii oricărei activități sociale Bros și civilizație ne oferă următoarea descriere a stratului psihic arhaic al speței umane : „Es (inconștientul, n n ) este liber de formele și de principiile care alcătuiesc individul social conștient Nu se află sub influența timpului și nu e turburat de contradicții ; nu cunoaște -nici valori, nici bine și rău, nici moralitate* (Freud) Nu tinde la autoconservare ; nu luptă pentru altceva decît pentru satisfacerea nevoilor lui instinctuale în acord cu principiul plăcerii" Este uimitor cum un gînditor cu lecturi marxiste atît de intense ca Herbert Marcuse a putut să accepte cu atîta dezinvoltură extravaganta ipoteză antropogenetică a unei stări primordiale de „stază Zbid Ibid fericită", pe care s-ar fi grefat ulterior lupta pentru autoconservare și pentru existență, deci constringerile dictate de procesul muncii și de activitatea socială „Bă-trînul" Engels era mult mai aproape de adevăr, în realismul său antropogenetic, decît „modernul" Freud cînd descria condiția individului, în zorii societății primitive, ca fiind cea a unui ins „lipsit de apărare" (stăpînit deci de frică și de primejdia extincției, și nu de acea „liniște" fericită și libertate pulsională exaltate de Marcuse), pe care numai munca și activitatea în comun l-au putut salva și ridica la starea de umanitate ; travaliul și activitatea socială au generat trecerea de la starea de animalitate la cea de umanitate, și ele au fost legate ab initio nu doar de reprimarea unor instincte primare, ci și de sporirea și potențarea facultăților ape-titive ale omului Acceptînd teoria freudiană despre dinamica instinctelor și conotațiile negative ale conceptului de civilizație („Kultur") la Freud (civilizația identificată cu reprimarea progresivă a erosului amoral și asocia! : „Libertatea individuală nu este un bun al civilizației", provocatoarea propozițiune a lui Freud era citată mereu de Marcuse cu voluptate), autorul cărții Eros și civilizație s-a privat, după părerea noastră, de calea elaborării unei teorii riguros științifice, autentic marxiste, cu privire la dinamica pulsională și dezvoltarea facultăților apetitive și actelor volitive Teza principală a curentului desemnat sub numele de „freudo-marxism“, al cărui cel mai eminent reprezentant filozofic este Herbert Marcuse din Eros și civilizație, se dovedește fundamental vulnerabilă tocmai prin faptul că postulează o dinamică autarhică a instinctelor, deci o constituție psihică autonomă a ființei umane, localizată în trecutul arhaic al speciei (imaginea mitică a unui „erotism polimorf pregenital" este expresia extremă la Marcuse a unei asemenea teze), peste care „sociali- Fr Engels : Originea familiei, proprietății private și a statului, București, , Ed PCR, p Sigm Freud, „Das Unbehagen in der Kultur", ed cit , p Herbert Marcuse : Psychoanalyse und Politik", ed cit , p , Introducerea la Eros și Civilizație, ed cit , p , etc tatea", deci procesul producției și reproducției materiale, s-ar fi juxtapus ulterior, cu rolul exclusiv al unui factor de deviere, reprimare sau alienare a energiilor instinctuale originare Dacă pornim de la ideea, verificată de datele antropologiei, că geneza omului coincide cu apariția activității sociale (socialitatea fiind consubstanțială esenței umane), procesul producției materiale în cadrul unei activități comune punîndu-și din capul locului o amprentă decisivă asupra constituției biologice a omului, conotațiile negative cu care apare investit în speculația antropologică a lui Marcuse principiul realității se dovedesc absolut nejustificate ; inhibiția unor instincte primare în cadrul antropogenezei nu poate fi identificată, după sugestia lui Marcuse, cu un proces negativ : sacrificiul principiului plăcerii în favoarea celui al realității, ci dimpotrivă, ea a generat, în interacțiunea complexă dintre exigențele reproducției materiale și conformația bio-psihică a omului, facultăți apetitive și volitive noi, cu un caracter eminamente pozitiv (Engels a arătat de pildă convingător că tocmai înlocuirea geloziei masculului adult din familia animală prin toleranța reciprocă a masculilor adulți in cadrul hoardei umane primitive a făcut posibilă constituirea unor grupe mai mari și durabile, condiție pentru transformarea animalului în om ') Fără îndoială, Marcuse admite neșovăitor că supremația muncii și activității productive asupra oricărei porniri biologice a fost condiția fundamentală a saltului de la animalitate la umanitate, consîderînd-o un proces necesar și ireversibil Reproșul esențial pe care el îl aduce lui Freud, de astă dată din unghiul de vedere al lui Marx, este tocmai că nu a făcut distincția între reprimarea necesară a unor instincte, dictată de penuria mijloacelor de trai și exigențele luptei pentru existență, și „represiunea superfluă" sau „adițională" (surplus-repression), dictată de exigențele muncii înstrăinate sub regimul claselor antagoniste O asemenea istoricizare a conceptului de represiune îi îngăduie lui Marcuse să repudieze pesimismul antropologic al lui Freud (ireductibilitatea conflictului între Thanatos și Eros, între instinctul agresiunii și cel Engels, op cit , pag — al iubirii) și să desfășoare vastul său proces împotriva hegemoniei pornirilor agresive în numele unei societăți socialiste, unde reactivarea facultăților pozitive ale Ero-sului le-ar putea asigura supremația definitivă Oricîtă înțelegere legitimă am avea pentru finalitatea ultimă a gîndirii lui Marcuse, nu ne putem permite să trecem cu ușurință peste paradoxele care decurg din pre-mizele sale teoretice de origine freudiană Negativitatea cu care apare investit in reprezentarea sa filogenetică principiul productivității sau randamentului (Leistungs-prinzip), identificat cu o „mutație traumatică" în raport cu starea de stază fericită a erosului originar, il conduce de pildă la instituirea unui joc de antinomii dintre cele mai discutabile : cea între rațiune, ca organ al productivității represive, și imaginație, ca expresie a pornirilor reprimate Oricît de surprinzător s-ar părea, Prometeu apare în Eros și civilizație ca un simbol mai curînd negativ, fiind caracterizat ca „eroul civilizator al trudei, al productivității și progresului prin intermediul represiunii* \ în timp ce întreaga simpatie a autorului se îndreaptă către Orfeu și Narcis, personagiile mitologice care ar incarna erosul auto-suficient, identitatea subiect-obiect, natura nealterată de dureroasa sciziune între eu și lume Erich Fromm îi reamintea cu maliție lui Marcuse, în studiul său polemic din „Criza psihanalizei*, celebra caracterizare a lui Prometeu formulată de Marx : „cel mai nobil sfînt și martir în calendarul filozofic*, spre a marca distanța între utopia marcusiană a societății viitorului, întemeiată pe o teorie conservatoare a instinctelor naturale și pe paradisiaca reactivare a „erosului polimorf pregenital* și concepția marxistă a dezvoltării sociale, bazată pe unitatea inextricabilă între travaliul productiv și afirmarea facultăților apetitive și volitive ale omului Este semnificativ că Fromm a abandonat cu timpul, în opoziție cu Marcuse, adeziunea sa inițială la teoria freudiană a libido-ului originar, înlocuind conceptul de „puteri libidinale* primare prin cel de „puteri pa- Herbert Marcuse, Eros e Civiltâ, ed cit , p Erich Fromm, op cit , p — s ion ale de natură variabilă \ ceea ce ar presupune o înțelegere mult mai mlădioasă a interacțiunii între împrejurările istorico-sociale și constituția bio-psihică a individului Divergențe importante au apărut între cei doi gînditori și cu privire la extrapolarea sociologică a „complexului lui Oedip“, prin teoria freudiană despre asasinarea „tatălui primordial” de către clanul fratern (cf Totem und Tabu): caracterul „fantastic" al construcțiilor lui Marcuse care a împins la extrem o asemenea extrapolare, spre a da un temei cît mai radical criticii sale împotriva tuturor tipurilor de societate întemeiate pe represiune, a fost sever incriminat de Fromm Oricare at fi avatarurile curentului „freudo-marxist" în interiorul său, simptomatic rămîne, din punctul nostru de vedere, faptul că, sub raport teoretic, în compoziția gîndirii lui Marcuse s-a suprapus, peste straturile fundamentale de inspirație hegeliană și marxistă, și un strat freudian, care a determinat la rindul său o reactivare a unui filon heideggerian sub forma opoziției intre caracterul dominator al rațiunii instrumentale („die Kehre der Technik” la Heidegger) și sensul genuin al existenței Eterogenitatea unor asemenea motive filozofice trebuie să rămînă perpetuu prezentă în analiza ultimei faze din gîndirea lui Marcuse, cînd investigația sa se va concentra asupra „societății capitalismului tardiv (spre a utiliza propria lui formulă) și asupra formelor de luptă împotriva „alienării generalizate din cîmpul ei Herbert Marcuse a întreprins în scrierile sale tipărite de-a lungul ultimului deceniu și mai bine : „Omul unidimensional , ( ), „Toleranța represivă” ( ), „Eseu asupra eliberării ( ), „Contrarevoluție și revoltă ( ), „Zeitmessungen” ( ), spre a nu mai aminti numeroase alte scritti minori, un amplu proces do demîsti-ficare a societății capitalismului evoluat, și în primul rînd a faimoasei prosperitas americana, articulindu- pe multiple planuri : economic, politic, moral și estetic , Ibid , p (nota din subsolul paginii datată ) Colaborator în anii dinainte și de după cel de-al II-lea război mondial al unor institute și centre de cercetări din cadrul Universităților Columbia și Harvard, lurrînd un timp, in anii Lipsa de compromisuri și radicalismul criticii sale au conferit figurii Iui Marcuse, în mijlocul oceanului de conformism neo-pozitivist, o incontestabilă noblețe intelectuală, recompensată in anii de la sfîrșitul deceniului al șaptelea și începutul celui următor de marea popularitate în mișcarea politică definită sub numele de noua stingă Militantismul politic tot mai accentuat L-a separat definitiv de poziția vechilor săi prieteni din școala de la Frankfurt, Horkheimer și Adorno, cantonați de-a lungul ultimilor lor ani de viață într-un amestec sui generis de non-conformism teoretic (mai ales Adorno) și absenteism politic, în raport cu societatea occidentală Faptul de a fi pus la baza analizelor sale o serie de teze centrale ale materialismului istoric : contradicția între uriașa dezvoltare a forțelor de producție și anacronica lor utilizare în cadrul relațiilor de producție capitaliste, plus-valoarea (nu atît cea absolută, cît cea relativă) ca principal izvor de reproducție și a societății capitalismului tardiv, odată cu intensificarea alienării în cadrul ei, etc a asigurai criticii lui Marcuse o reală soliditate teoretică și o netăgăduită putere de persuasiune Spre a situa, cît de su- războiului, într-un serviciu al Departamentului de Stal, unde a avut mai ales misiunea de a sprijini pe plan ideologie eforturile războiului antihitlerist (cf Martin Jay, op cil , p ), Herbert Marcuse a ocupat, înccpînd cu anul , o catedră de filozofie și științe politice la Universitatea Brandeis din Boston Prezent intermitent ,și ca director de studii la Ecole Pratiquc des Hautes Etudes din Paris, Marcuse a părăsit la mijlocul deceniului trecut Universitatea Brandeis pentru a preda filozofia la Universitatea din San Diego, California, înccpînd cu anul Audiența sa reseîndă în rîndurile mișcării politice radicale a Voii Stingi nu a rămas fără urmări serioase în cariera sa universitară, ca și in viața sa privată O inițiativă a guvernatorului statului California și a cancelarului Universității din San Diego de a obține rezilierea contractului de profesor al celui care purta în ochii lor stigmatul infamant de New Left Philosopher a fost blocată de gestul de solidaritate al colegilor săi din departamentul de filozofie și de o amenințare cu greva generală a studenților (S-a ajuns atunci la o soluție de compromis : reînnoirea contractului doar pe un an de zile, dar Marcuse și-a păstrat și ulterior postul) Nu au lipsit nici somațiile de a părăsi țara și amenințările cu moartea, adresate prin scrisori anonime, dacă ar fi să judecăm după relatări din iunie ale unor ziare ca „Los Angelcs Times* sau „Washington Post“ (cf Jean-Michel Palmier, op cil , p ) mar, poziția sa față de ansamblul gîndirii marxiste, mai ales după cele spuse mai sus în legătură cu diversele filoane de gîndire conectate în opera lui este insă necesar să amintim că ideile marxismului formează un întreg omogen și coerent, în care tezele materialismului istoric nu pot fi disociate de concepția generală materialist-dialectică asupra raportului între existență și conștiință, fără riscul de a produce perturbări și distorsiuni chiar în înțelegerea vieții sociale Este poate interesant să menționăm aci o idee clarificatoare formulată de Georg Lukâcs într-o scrisoare către un discipol al său brazilian, Carlos Nelson Coutinho, ca răspuns la o întrebare cu privire la criteriul de demarcație între marxism și alte concepții asupra lumii întrebarea lui Coutinho era cu atît mai revelatoare, cu cît se referea la gînditori ca Sartre sau Lucien Goldmann, care se revendicau fără ezitare din tezele lui Marx cu privire la viața socială, doriiîța corespondentului brazilian fiind de a afla poziția lui Lukâcs față de ei Bătrînul gînditor marxist aprecia în răspunsul său că „scrierile desigur interesante ale lui Sartre sau Goldmann se află fără îndoială sub influența metodei materialismului istoric", dar își exprima în același timp convingerea că cei doi autori ar adopta o poziție „în mare măsură negativă față de materialismul dialectic" Și Lukâcs se explica în felul următor : „Ei nu acceptă că : a) există o realitate independentă de conștiința noastră, că b) această realitate are un caracter obiectiv dialectic, pe care conștiința noastră — desigur nu în mod mecanic — o reproduce și în sfîrșit că c) omul este ontologic o ființă socială (ein gesellschaftliches We-sen) și nu a intrat ulterior (independent de esența existenței sale ca om) în raporturi sociale Gîndiți-vă la categoria de „Geworfenheit" (a fi azvîrlit/proiectat în lume, n n ) a lui Heidegger, de influența căreia Sartre nu s-a eliberat pînă astăzi și care se află într-o contradicție de neînlăturat cu încercările sale de a aplica materialismul istoric" Fără a intra aci într-o discuție despre jus- Scrisoarea lui Georg Lukâcs către Carlos Nelson Coutinho, datată ; text inedit, aflat în Arhiva-Lukâcs din Budapesta, consultat de noi în dosarele corespondenței lui Lukâcs tețea caracterizărilor lui Lukâcs cu privire ia Goldmann sau Sartre, ne Îngăduim să credem că, mutatis mutan-dis, criteriul său discriminatoriu ar putea fi aplicat cu folos și în cazul lui Marcuse Influența dominantă a materialismului istoric în studiile critice ale lui Marcuse ni se pare o realitate de netăgăduit; dar in același timp nu putem ignora atitudinea sa negativă, formulată încă în tinerețe, față de ideea unei „dialectici a naturii", ca și în general față de inițiativa lui Engels de a universaliza aplicarea dialecticii la natură și la societate *, sau repudierea teoriei cunoașterii formulată de Lenin, în Materialism și empiriocriticism, după cum nu putem trece peste distanța care separă antropologia riguros marxistă formulată de Lukâcs în Ontologia existenței sociale, bazată pe unitatea indisociabilă între activitatea teleologică a subiectului și cauzalitatea obiectivă din imanența realității, și „noua antropologie" preconizată de Marcuse, în care componenta freudiană autonomă joacă un rol de prim ordin în cadrul unei scheme material ist-isto-rice foarte generale Sub raport politic, distanța față de mișcarea comunistă, provocată în tinerețe, printre altele, de condamnarea cărții lui Lukâcs Istoria și conștiința de clasă în anii — (după cum rezultă dintr-un articol al lui Marcuse tipărit în Die Gesell-schaft) se va accentua după evenimentele anilor — (eșecul războiului civil spaniol etc ) și Marcuse va păstra în deceniile următoare, din nou intr-un contrast evident cu poziția lui Lukâcs, atitudinea unui outsider critic față de mișcarea muncitorească internațională și de partidele ei conducătoare, ceea ce nu va putea să nu ducă, dincolo de atașamentul său față de mișcarea noii stingi, la o izolare politică, tot mai pronunțată, odată cu refluxul curentelor de ultrastînga Numele lui Marcuse rămîne legat în gîndirea filozofică și sociologică din ultimele decenii de rara acuitate cu care a scos la iveală un ansamblu de particularități ale capitalismului contemporan (și în special ale celui american), bine distincte de cele ale capitalismului din Cf finalul studiului din despre Manuscrisele economico-filozofice ale lui Marx perioada „clasică , analizat de Marx (deși, ne grăbim să adăugăm, Marcuse va sublinia mereu, fără ambiguitate, că în opera lui Marx se găsește cheia și pentru analiza mutațiilor survenite în structura societății capitaliste, introducerea unor noi teze desfășurîridu-se pe fondul unei validări a conceptelor marxiste fundamentale, și nu al unei „obsolescențe a marxismului ) Punctul său de plecare este puternica expansiune, în societățile capitaliste dezvoltate, a productivității sociale, care a cuprins nu numai sfera tradițională a marii industrii, producătoare de mijloace de producție (și distrugere !), dar și vastele zone ale consumului și serviciilor, integrate aproape cu totul în cîmpul marii producții capitaliste Originalitatea analizelor constă în demonstrarea faptului că sporirea intensă a bogăției sociale, pe fondul unei dezvoltări vertiginoase a aparatului tehnologic, nu poate avea loc, în condițiile creșterii profitului și al reproducției capitaliste, decît pe baza intensificării ritmului de muncă („ocuparea deplină* a timpului de muncă), a stimulării nu doar a „nevoilor reale , ci adeseori a celor „artificiale" și agravării luptei pentru existență Subordonarea nevoilor și satisfacțiilor individuale față de exigențele producției și reproducției capitaliste a dobîndit un caracter tentacular, datorită bombardamentului intens la care este supusă conștiința de enorma industrie a consumului, reclamelor, Zoisir-urilor și mijloacelor de comunicație; o asemenea „integrare a indivizilor în cadrul unui uriaș mecanism social eteronom este ceea ce Marcuse numește unidimensionalizarea ființei umane Autorul Omului unidimensional va reveni nu o dată Herbert Marcuse, L’Obsolescenza del marxismo, textul unei conferințe rostite în la simpozionul internațional „Marx and the Western World" de la Universitatea Notre Dame (Indiana) și reprodus în volumul Critica della societâ repressiva (Feltrinelli Editore Milano ), traducere italiană a unui grup de studii marcusiene (originalul a apărut în la Notre Dame University Press) Termenul de „obsolescență” s-ar putea traduce, foarte aproximativ, prin „uzură" sau „perimare” ; Marcuse își începea conferința protestînd împotriva titlului dat intervenției sale, deoarece intenția sa centrală era de a demonstra valabilitatea neștirbită a „noțiunilor marxiste fundamentale" (cf voi cit,, p și urm ) asupra ideii, formulate încă de Marx, că în societățile industriale dezvoltate automatizarea crescîndă a procesului de producție face în mod tendențial posibilă o reducere a timpului de muncă necesar pentru a satisface nevoile materiale ale indivizilor (de hrană, îmbrăcăminte etc ) și o creștere simetrică a celui disponibil pentru activitățile lor libere, destinate a împlini nevoi și aspirații autonome, cu caracter material și trans-material ; procesul de o rară vehemență desfășurat de Marcuse împotriva societății capitalismului tardiv este dictat tocmai de faptul că ea a pus în mișcare un uriaș aparat eco-nomico-social destinat să stăvilească o asemenea posibilitate reală și să mențină prin toate mijloacele indivizii producători intr-o stare de subordonare hipnotică față de mecanismele producției și reproducției existente (termenul de „affluent society* este folosit de Marcuse, după propria sa mărturie, în sens ironic, lucru explicabil dacă ținem seama de criteriile, enunțate mai sus, ale unei societăți organizate în conformitate cu exigențele autentic umane ale membrilor ei) Puterea analistului de a urmări în intimitatea mecanismelor bio-psihice ale indivizilor efectele mutilatoare ale marilor linii de forță din cîmpul realității economi-co-sociale, dezvăluind dezechilibrări și malformațiuni insolite sub aparențele conformismului fericit și falsei armonii, a asigurat în mare măsură remarcabila audienții a lucrurilor sale Paginile dedicate în Omul unidimensional fenomenului numit „desublimarea represivă* ne pot servi ca exemplu Marcuse a analizat cu o sagacitate uimitoare modul în care societatea de consum de tip capitalist predetermină și preformează nevoile, dorințele și satisfacțiile indivizilor, multiplicîndu-le și ori-enlîndu-le iu direcția dorită de ea Se ridică întrebarea legitimă ce îndreptățește epitetul de „represiv" aplicat necontenit de critic unui asemenea proces de sporire a productivității ? Distincția între nevoile „adevărate* și cele „false" este capitală în raționamentele lui Marcuse l Herbert Marcuse, Der eindimensionale Mensch, Studien zur Ideologie (Ier fortgeschrittenen Industriegexellxchafl, Luiht-crhaiid Verlag, Neuwied und Berlin, p Ființa umană tinde în mod spontan către instituirea unei autonomii a dorințelor ei, către un echilibru între activitatea exterioară și liniștea interioară, între energia investită în cultură" și existența armonioasă in mijlocul „naturii" Stimularea prin toate mijloacele a pornirilor achizitive mobilizarea artificială a energiilor către procurarea unor bunuri adeseori superflue („uzura planificată" este un procedeu tipic al societății capitaliste de consum, aplicat deopotrivă la producția automobilelor, obiectelor domestice etc și destinat să inculce reînnoirea lor perpetuă), introectarea unei legături „libidinoase" omnivalente cu mărfurile azvîrlite pe piață și obnubilarea consecutivă a înclinațiilor și dorințelor mai profunde, creează acea conformație instinctual-psihologică a indivizilor sintetizată în formula „omului unidimensional" Asediul sistematic al conștiinței individuale, fixarea tuturor apetiturilor către sporirea cîștigurilor destinate achiziției (transformată în forma hegemonică de „realizare" a personalității umane), comercializarea agresivă a naturii anihilează, pînă la dispariție, cea de „a doua dimensiune" a ființei umane : spațiul interior afectat liniștii, reflexiunii, spiritului critic, deciziilor autonome Comercializarea și manipularea tuturor satisfacțiilor, inclusiv a sexualității emancipate, este un fenomen tipic de „desublimare represivă" (contracția satisfacțiilor erotice complexe, în sensul lărgit folosit de Marcuse, la simpla sexualitate, este sever denunțată ) Spre a marca o asemenea degradare a sexualității, Marcuse formulează la un moment dat observația sarcastică : „Despre nici una dintre eroinele „sexy" ale literaturii contemporane nu s-ar putea spune ceea ce Balzac scria despre curtezana Esther : ea era de o gingășie care înflorește numai în infinit" Sporirea incontestabilă a confortului și bunăstării materiale în rîndurile unei bune părți din populația societăților capitaliste dezvoltate (inclusiv în rîndurile claselor producătoare) se desfășoară, în reprezen- Herbert Marcuse, Versuch iiber die Befreivng, , Frankfurt, Suhrkamp Verlag, pag Der eindimensionale Mensch, ed cit , p Ibid , p tarea lui Herbert Marcuse, pe fondul manipulării și reificării generalizate a dorințelor și satisfacțiilor ei Autorul Omului unidimensional nu încetează să incrimineze însă caracterul „represiv" al unei asemenea aboliri a privațiunilor materiale, atîta timp cît ea are loc în condițiile „fericirii administrate" și a amputării indivizilor de „a doua dimensiune", cea esențială, a personalității lor (fericirea adevărată nu este sinonimă cu „insa-țiabilitatea naturii umane", va sublinia Marcuse în conferința sa „Libertatea și imperativele istoriei", rostită la Geneva în ) Meritul lui Marcuse este nu numai de a fi investit o energie teoretică imensă spre a scoate la iveală, dincolo de aparențele strălucitoare, aspectele dezumanizante ale „confortabilei" și „democraticei" societăți de consum, dezvăluind, fără echivoc, interesele de clasă care reglementează, prin intermediul unui vast aparat tehnologic, falsa armonie între interesele individuale și cele sociale, dar și de a fi refuzat, cu o voință obstinată, să accepte „integrarea" majorității producătoare în sistemul de nevoi și dorințe impus de minoritatea dominantă ca un proces ireversibil sau ca o fatalitate Graficul gîndirii sale politice descrie, în această direcție, de-a lungul ultimelor două decenii, o curbă semnificativă : de la scepticismul și pesimismul, pe care le emană deopotrivă postfața ( ) la Reason and Revolution sau ultimele pagini ale Omului unidimensional, cu privire la forțele sociale efective capabile să submineze „resorbția" opoziției de către mecanismele dominante ale societății americane, trecînd prin entuziasmul frenetic pentru exploziile de revoltă ale minorităților rasiale și ale tineretului intelectual contestatar din metropole, ca și pentru luptele de eliberare din țările în curs de dezvoltare, la sfîrșitul anilor șaizeci, cînd mișcarea franceză din mai l-a transfigurat de fericire, pînă la treptatul proces de reconsiderare lucidă a situației („disebbriamento” —- trezire din exaltare — ar spune italienii), vizibil în conferințele din ultimii doi ani, cînd analiza sa economico-so- „La liberte et l’ordre social", Rencontres Internationale* de Geneve, , Editions de la Baconnicre, Neuchâtel, p ciologică, desigur pe fondul identității de poziție, tinde să cîștige în profunzime și în cumpănire mai exactă a perspectivelor Antinomiile în care s-a zbătut mereu gîndirea lui Marcuse erau dictate, pe de o parte, de convingerea sa că sub presiunea insidioasă a „societății de afluență , majoritatea clasei muncitoare americane, coruptă de binefacerile confortului și consumului manipulat, și în mod tendențial cea din alte țări capitaliste dezvoltate, este împinsă la pasivitate, dacă nu chiar la letargie politică și, pe de altă parte, de ideea sa tot mai explicit afirmată că fără acțiunea transformatoare a clasei muncitoare, adevăratul „subiect social al schimbării" datorită poziției ei centrale în procesul de producție, deci fără sprijinul majorității populației , revoluția socială, preconizată de grupurile minoritare contestatare, este sortită unui eșec iremediabil Tocmai descurajarea sa cu privire la potențialul revoluționar al clasei muncitoare, provocată de spectacolul multiplei manipulări la care este supusă conștiința ei de acțiunea narcotlzantâ a societății de consum și de giganticele mass-media, dar și de pretinsul reformism al partidelor comuniste din țările capitaliste dezvoltate , l-a condus pe Marcuse să investească speranțele de subminare a „capitalismului corporativ în acțiunea unor minorități radicale de tipul populației din p/ietto-urile americane sau intelectualității non-conformiste, ca și în luptele de eliberare din fostele țări coloniale de genul revoluțiilor cubaneză și vietnameză Conștiința tot mai limpede, reiterat afirmată, că minoritățile contestatare amintite nu reprezintă prin ele însele o forță revoluționară , rolul lor mărginindu-se la cel de detonator sau catalizator al unei viitoare revoluții posibile, nu a făcut decît să perpetueze aporiile din gîndirea sa socială : realitatea socială din țările capitaliste dezvoltate demonstrează pînă la evidență că fără acțiunea clasei muncitoare și a partidelor c-i revoluționare „Versuch liber die Befreiung", ed cit-, p : Zeit-Messungeri", , Frankfurt am Main, Suhrkamp Verlac și Herbert Marcuse, „Contrerevolution et revolte , Paris, Ed du Seuil, p Herbert Marcuse, „La fine dell’ utopia", , Bari, Laterza, Terza edizione, p — transformarea radicală a societății râmîne o himeră ; or, în fața perspectivelor reale ale unei asemenea acțiuni, consecventă dealtfel cu premizele ei, gîndirea lui Marcuse se arăta, cel puțin în ciclul de lucrări care despart Omul unidimensional de Contrarevoluție și revoltă evazivă sau condamnată la conjecturi aproximative Georg Lukâcs, care nutrea dealtfel o vie simpatie pentru curajoasa atitudine critică a lui Marcuse la adresa societății capitalismului monopolist, dar care traversase în tinerețe o edificatoare experiență proprie cu privire la eșecul tendințelor de ultra-stînga în mișcarea revoluționară, ne spunea în cadrul unei convorbiri, la scurt timp după întoarcerea noastră de la Geneva, unde audiasem conferința „Libertatea și imperativele istoriei , că eroarea lui Marcuse este de a nu înțelege dialectica răbdării și nerăbdării în lupta revoluționară Supralicitarea puterii integratoare și represive a societății capitalismului tardiv l-a condus pe Marcuse la subaprecierea contra- Este necesar să subliniem că rezervele de mai sus nu au nimic comun cu reproșurile formulate adeseori la adresa lui Marcuse de a nu admite valabilitatea intactă a schemelor tradiționale in înțelegerea proceselor sociale Transccnderea unor scheme anacronice și a unei atitudini conservatoare in analiza societății contemporane ni se parc meritul său Disputa eu un reprezentant al „vechii stingi" americane, care a tipărit in , sub pseudonimul Karl Miller, în The Monthly Hei'ieic („revistă socialistă independentă" din New-York), o critică severă a „Omului unidimensional" (K Miller, The Point is Utili to Change It, în The Monthly Review, voi , nr , iunie ), este tipică Herbert Marcuse a respins convingător in răspunsul său (On Changing the World : Heply to Karl Miller, în The Monthly Review, voi , nr , octombrie ) orice optimism de circumstanță in analiza raporturilor de forțe din societatea americană, tăgăduind în aceiași timp eu vigoare acuzațiile de „quietism" sau „defetism" Dezacordul cu aplicarea unor scheme convenționale la analiza unor fenomene și procese profund schimbate față de cele care au format obiectul analizelor marxiste tradiționale este nervul inspirator al preocupărilor sale Partizanii unei înțelegeri pur tradiționale a fenomenelor capitalismului contemporan au căutat să- neutralizeze pe Marcuse, dar penetrația analizelor sale s-a dovedit pină la urmă mai puternică decît asemenea calcule superficiale Divergențele serioase cu gînditorul american apar cu adevărat pe terenul constatărilor sale odată admise — și anume in evaluarea perspectivelor luptei anticapitaliste și a formelor ei de organizare dicțiilor ei interne și, în mod consecutiv, la o lipsă de răbdare față de procesul lor de maturizare ă long terme : speranțele sale de subminare a Establishment-ului au fost proiectate, ca urmare, în ideea unei rupturi din afară* a continuum-ului represiv, executată de minoritățile rebele (populația condamnată la mizerie din slums-urile marilor orașe americane, tineretul studențesc plin de mînie la adresa războiului din Vietnam, intelectualitatea non-conformistă), aflate într-o poziție de „extrateritoriali tate“ față de sistemul de nevoi și dorințe instituit de oligarhia dominantă O analiză cuprinzătoare a complicatelor probleme legate de strategia revoluționară a luptei anti-capita-liste din Occident depășește cu mult obiectivele și posibilitățile studiului de față Să ne mărginim aci a exprima convingerea că Herbert Marcuse s-a înșelat cînd a crezut a putea deplasa centrul de greutate al luptei împotriva „sistemul ui “ de la cea economico-politică la rebeliunea „morală" sau „erotico-estetică“ Georg Lukăcs avea dreptate să observe în cadrul convorbirii amintite că nici bappening-urile tineretului contestatar, nici subculturile de tipul hippie și nici transformarea în mo- Andre Gorz, membru al echipei redacționale a revistei l es Temps Modernes, simpatizant al gîndirii lui Marcuse, căruia îi recunoaște meritul de a fi pus în evidență posibilitatea non-coincidenței intre aprofundarea contradicțiilor sociale și percepția lor cuprinzătoare (deci distorsiunea între factorii obiectivi și subiectivi ai revoluției), scrie insă în cartea sa Le socialisme dij-ficile : „Din această analiză a situației prezente in Statele Unite, care prezintă desigur trăsături valabile și pentru alte țări capitaliste, Marcuse extrage, totuși, puțin prea repede concluzii generale cu privire la cvasi-imposibilitatea de a păstra sau de a construi o perspectivă și o acțiune revoluționară în cadrul capitalismului dezvoltat" Andre Gorz se disociază de scepticismul lui Marcuse (textul este redactat în ), considerind că insurecția mișcării muncitorești și socialiste din Occident se va produce o dată cu înlăturarea întîrzierilor in analizele și studiile cu privire la condiția reală a păturilor muncitoare El se împotrivește și extrapolărilor situației americane la cea a celorlalte țâri din sistemul capitalismului avansat, avcrtizîndu- pe Marcuse asupra unui asemenea pericol (Le socialisme difficile, Paris, , Edi-tions du Seuil, pag — ) „Versuch iiber die Befreiung", ed cit , capitolul Noua sensibilitate", în special p și urm (iele de luptă a unor figuri de guerillarzi, în sine de o mare noblețe, ca Che Guevara, nu voi' submina cu adevărat „sistemul" Nu încape îndoială că tocmai neîncrederea în perspectivele de radicalizare politică a clasei muncitoare și convingerea că lupta de tip „clasic", pe tărîm economic, nu mai poate ocupa un loc de prim plan, l-au determinat pe Marcuse să caute în activarea unei „noi sensibilități", de tip „erotico-estetic" sau „moral" (pacificarea existenței, emanciparea de agresivitate și zgomot, lupta pentru o natură nepoluată), adevăratul punct de sprijin în constituirea unei noi subiectivități, către care aspira cu atîta fervoare Sub raport teoretic, opoziția polară între o societate care s-ar caracteriza printr-o tehnologie omnivalentă și o manipulare generalizată a conștiințelor, și exigențele unei asemenea „noi sensibilități", l-a condus pe Marcuse, ca și pe ceilalți reprezentanți ai școlii de la Frankfurt, la un sistem de false antinomii : între Logosul dominației și cel al erosului între principiul productivității sau al rațiunii instrumentale și nevoile trans-utilitare etc Criticii marxiști ai poziției lui Marcuse, de tipul lui Wolfgang Fritz Haug, directorul revistei vest-berlineze Das Argument, au demonstrat convingător că un asemenea sistem de antinomii amenință să substituie contradicția fundamentală : cea mire raporturile de producție capitaliste și forțele de producție care tind la emanciparea lor de cătușele capitalismului, printr-un carusel de opoziții cu caracter radical utopic (ceea ce explică și componentele heideggeriană sau freudiană ale gîndirii lui Marcuse) Fără a subaprecia cîtuși de puțin rolul pozitiv în lupta anti-capitalistă al mișcărilor contestatare eterogene reunite sub numele generic de Noua stingă, cu alte cuvinte al celor situate în afara opoziției organizate conduse de partidele comuniste sau socialiste, refluxul lor vizibil ca pondere politică în ultimii ani confirmă adevărul enunțat mai sus : veritabilul centru de greutate al luptei anti-capitaliste, cîmpul unde se joacă realmente soarta Wolfgang Fritz Haug, Das Ganze und das ganz Andere Zur Kritik der reinen revolutionâren Transzendenz, în volumul Anl-u’orten auf Herbert Marcuse, ed cit , p — viitoare a societății occidentale, după cum o demonstrează cu elocvență mai ales experiența Europei occidentale din ultimul timp, îl formează mișcarea organizată a clasei muncitoare și teoria ei revoluționară Herbert Marcuse a recunoscut el însuși într-o conferință rostită în la universitatea din California, Irvine, fără a-și renega nici o clipă simpatia sa puternică pentru Noua stingă (el a avut toată dreptatea să sublinieze rolul considerabil al tineretului din Noua stingă în lupta împotriva războiului din Vietnam, ca și în evenimentele din mai în Franța), declinul și disoluția de faeto a diverselor grupuri reunite sub o asemenea denominațiune El a admis lipsa de impact politic decisiv a „contraculturilor" create de variatele grupuri contestaiare : fără a-și menaja cuvintele, conferențiarul a făcut procesul „antiauto-ritarismului abstract" și mai ales al „antiintelectualismului" profesat de asemenea grupări (disprețul față de teorie ca forță diriguitoare a practicii), reproșîndu-le ritu-alizarea și fetișizarea diferitelor formule politice, fără incidență efectivă asupra realității; timpuria „resemnare" și „deziluzie" care a cuprins asemenea mișcări, aflate într-o izolare politică evidentă față de masa populației, ar explica regresiunea lor (ceea ce nu ar micșora, în viziunea lui Marcuse, valoarea programatică a inițiativelor lor din anii șaizeci in lupta de subminare a capitalismului ) Nu era insă aci și o recunoaștere implicită a impasului propriei sale gîndiri politice, reflex desigur al marilor dificultăți cu care este confruntată orice mișcare radicală de opoziție în lupta împotriva puternicei societăți a capitalismului evoluat american ? Dezacordul fundamental al gîndirii marxiste de factură lukăcsiană cu poziția lui Marcuse are de fapt o rădăcină filozofică mai profundă : nevoile și dorințele calitativ noi, preconizate de Marcuse sub formula „noii sensibilități", nu pot fi pur și simplu introduse din afară în conștiința majorității populației ; sistemul de nevoi Herbert Marcuse Scheiiern der Neuen Linke ? (Eșec al Noii stingi ?), text dezvoltat al conferinței rostite în aprilie la universitatea din California, Irvine reprodus în volumul Zeil-Messungen p — și dorințe al indivizilor producători nu se poate dezvolta decît sub presiunea experienței lor directe, materiale și spirituale, în procesul producției și reproducției materiale, mai exact în cadrul antagonismului între interesele lor fundamentale și cele ale minorității profitoare : proprietarii monopolurilor și societăților multinaționale Este aci un corolar direct al tezei marxiste cu privire la raportul de indiviziune în relația subiect-obiect : facultățile apetitive și volitive se află într-un raport de concrescență cu condițiile obiective, cele din urmă jucînd in ultimă instanță rolul determinant Oricît s-ar scutura Marcuse de acuzațiile de „romantism” sau „elltism" (cea de „utopism o asumă voluntar, vorbind de „utopia sa concretă"), el nu va putea evita asemenea suspiciuni atîta timp cît atenția sa teoretică nu se va fixa în mod primordial asupra proceselor reale și potențiale din adîn-curile principalei forțe sociale susceptibile să transforme efectiv societatea capitalismului tardiv : clasa muncitoare și instrumentele ei de organizare politică Este semnificativ că el prefera să vorbească în „Sfirșitul utopiei", mai curînd de „scandalul diferenței calitative" (formulă cu reminiscențe kierkegaardiene) incarnată de „noua sensibilitate" a minorităților contestatare, decît de elaborarea unei economii politice contemporane a societății capitalismului tardiv : golul principal pe care ni se pare a-l descoperi în gîndirea sa este absența unei asemenea analize economice mai adînci a noilor raporturi dintre muncă și capital, a căilor de realizare a plus-va-lorii relative în condițiile „capitalismului corporativ" și mai ales a căilor efective de edificare a unei noi infrastructuri economice, de tip socialist, pe temeiurile de l*e întîlnim aci cu o observație formulată de Andre Gorz, in cartea menționată Prietenul și unul din interlocutorii privi-legiați ai lui Marcuse definește astfel caracterul „contestabil" al analizelor din Omul unidimensional: „A spune că, intr-adevăr, contradicția poate să nu fie percepută (percue) este cu totul altceva decît a afirma că ea nu este perceptibilă Din clipa cînd există contradicție, ea este în mod necesar resimțită la un anumit nivel al experienței maselor Și misiunea este, atunci, de a face perceptibil ceea ce nu este încă perceput" (p ) „La fine dell’ utopia", ed cit , p mai sus Ni se pare limpede că numai pe o asemenea bază se poate elabora o teorie realistă cu privire la noul sistem de nevoi și dorințe susceptibil de a fi promovat de principalele forțe sociale transformatoare din interiorul societății capitaliste Ultimele texte ale lui Herbert Marcuse demonstrează, după părerea noastră, că el nu a rămas insensibil la critica formulată de stingă marxistă internațională împotriva caracterului prea generic al analizelor sale, și mai ales împotriva principalei lor consecințe : cezura brutală instituită între o societate înfățișată ca fiind quasi-integral manipulată și reificată, și incarnarea speranțelor de subminare a ei exclusiv în risipitele minorități contestatare Fără a renunța la leit-motivele gîndirii sale (marele potențial integrator al „societății de consum și vasta mobilizare pentru apărarea ei prin inițierea unei contrarevoluții preventive), atenția sa se concentrează acum tot mai mult către o analiză mult mai articulată a noilor stratificări de clasă în interiorul societății americane și către identificarea factorilor reali și potențiali de agravare a crizei sistemului capitalist Observații dintre cele mai revelatoare sînt formulate cu privire la creșterea considerabilă a populației salariate, prin trecerea în rîndurile ei, de-a lungul ultimelor decenii, a unor categorii sociale cu o existență anterior independentă, sau cu privire la sporirea neîntreruptă a numărului de „white collars“ („gulerele albe“ : cadrele cu pregătire tehnică și științifică întrebuințate direct în producție) în raport cu cei rămași în stadiul de „blue collars“ („gulerele albas- Cf studiul nostru „Herbert Marcuse, Freud și Marx" în volumul Critică, estetică, filozofie, , Cartea românească, p O interesantă analiză critică a limitelor gîndirii lui Marcuse, din perspectiva de mai sus, poate fi găsită în lucrarea economistului marxist american, de origine germană, Paul Mattick : „Kritik an Herbert Marcuse, Der unidimensionale Mensch in der Klassengesellschaft" (Europăische Verlagsanstalt, Frankfurt am Main, ) Observații analoage pot fi găsite și in capitolul „Lukâcs und Marcuse ' din cartea Iui Leo Koflcr : „Perspektiven des revolutionaren Humanismus** ( , Rowohlt, Reinbck bei Ham-burg, p — ) tre" : muncitorii în accepția tradițională a cuvîntului) Metamorfozele produse astfel în structura clasei muncitoare, trecerea a numeroase categorii de indivizi din clasele mijlocii in situația de salariați, deci de dependență nemijlocită de marele capital, micșorarea „salariului real" datorită inflației dar și agravarea situației celor aflați în stadiul de „dezmoșteniți ai soartei" (Marcuse citează fenomene ca restrîngerea producției în regiunile cu salarii ridicate, șomajul etc ) sînt identificate ca tot atîția factori de intensificare a crizei Herbert Marcuse rămîne mereu fidel procesului său fundamental împotriva societăților capitaliste dezvoltate, și în primul rînd împotriva celei americane ; creșterea uriașă a bogăției sociale creează toate premizele pentru micșorarea timpului afectat reproducție* forței de muncă și mărirea simetrică a celui liber, susceptibil de a fi investit în activități independente, în „emanciparea simțurilor" (Marx) de tirania productivității represive și în explozia aptitudinilor creatoare ale indivizilor Numai interesele minorității dominante și ale profitului mențin, printr-o sporire artificială a producției de bunuri superflue, de armament etc sistemul intensiv de „full-time" (timp ocupat în întregime), transformat în scop al vieții, asigu-rînd hegemonia principiului necesității chiar în ceea ce ar trebui să fie „regnul libertății" Este împiedicată astfel, printr-o manipulare intensă a nevoilor și dorințelor, răsturnarea necesară și posibilă : penetrația imperiului libertății chiar în regnul necesității, prin controlul asociat al indivizilor producători asupra producției materiale și a întregului lor destin Opoziția împotriva „sistemului" capătă astăzi în mod potențial un caracter totalizant , datorită faptului că sursa acumulării capitaliste și a creșterii plus-valorii relative o formează munca înstrăinată a imensei majorități a populației, incluzînd categoriile de indivizi cele mai variate : „sistemul" se dovedește într-adevăr „fantastic de bine organizat" în Herbert Marcuse, Theorie und Praxis, conferință rostită în iunie la Universitatea din Frankfurt am Main, reprodusă în volumul Zeit-Messungen, p — protejarea intereselor sale , dar -alternativa socialistă^ i se pare lui Marcuse singurul răspuns valabil la imensele contradicții acumulate („socialism sau barbarie" este dilema pe care gînditorul, alarmat de uriașa forță a „eon-tra-revoluției preventive", o pune în fața societății occidentale) Incoruptibilitatea lui Marcuse în procesul său împotriva unei societăți care oferă încă majorității ei nu puține bunuri și avantaje, cu toate contradicțiile ei acute, ne dă măsura staturii sale de gânditor Cu o energie neclintită el continuă să preconizeze o societate eliberată de războaie coloniale și de neocolonialism, de sprijinire a dictaturilor reacționare, de discriminare a cetățenilor în funcție de conformismul lor (cei de prima, a doua și a treia categorie, ultimele două fiind condamnate la ostracizare sau persecuție sistematică), de excomunicare a minorităților rasiale ; convingerea sa inflexibilă este că s-au maturizat toate condițiile materiale pentru edificarea unei vieți pacificate, eliberată de lupta pentru existență, de agresivitatea și brutalitatea generate de spiritul de competiție și concurență, susceptibilă de a crea spațiul interior necesar liniștii, spiritului critic, autodeterminării, capabilă de a face din simțurile eliberate adevărații „teoreticieni ai vieții sociale (Marx) Gheara bătrînului leu hegelian își păstrează după decenii intactă vigoarea : „relei nemijlocită (acea „schlechte Un-mittelbarkeit" denunțată mereu de Hegel) a aparențelor fals surâzătoare și mai mult sau mai puțin confortabile el îi opune viziunea unei lumi calitativ deosebite, cu o conformație instinctual-psihologică a indivizilor radical schimbată, dobîndită prin subversiunea și transcenderea realității existente, grație unui proces multiplu mediat de sublimare non-represivă a înclinațiilor și dorințelor Actul său de acuzare împotriva neopozitivismului și ope-raționalismului este dictat tocmai de convingerea că un asemenea mod de gîndire canonizează prin definiție realitatea existentă, excluzînd forța de subversiune a unor Herbert Marcase, Ein Interview, VSA : Organisations frage, und revolut ion dres Subjekt, convorbire cu Hans Magnus Enzens-berger, reprodusă in volumul amintii, p concepte „metafizice** ca substanța, ființa, esența, spiritul, libertatea, alienarea, stigmatizate de filozofia analitică drept „speculative**, prin caracterul lor neverificabil în nemijlocirea empirică Refuzul grandios al oricărei concepții pur funcționale asupra omului ii îngăduie lui Marcuse să scoată la iveală imensul potențial „fizic** al unor asemenea universale „metafizice**, în nuiele tensiunii între nemijlocirea manipulată și vastul depozit al posibilităților neactualizate, încorporate tocmai în conținutul latent al conceptelor universale Uni-itea între politică, tehnică și „metafizică**, în sensul de i suprima factualitatea mutilantă în favoarea liberei transcendențe a posibilităților umane, este credo-ul său lozofic Concepția despre artă, expusă mai ales în capitolul „Artă și revoluție" din cartea „Contrarevoluție și revoltă", nu este mai puțin interesantă ; puțini gînditori au pus in valoare cu atîta pătrundere funcția „subversivă** a formei în arta adevărată, capacitatea ei de a transcende realitatea nemijlocită în favoarea unei „alte realități**, libere și des-alienate, creată prin muzica sonu-ilor, cuvintelor sau culorilor Rumoarea in jurul numelui lui Herbert Marcuse, care m urmă cu cîțiva ani făcea să vuiască sălile și amfiteatrele din cele mai diferite țări ale Europei și Americii, s-a stins astăzi treptat Izolarea relativă la care este acum condamnat profesorul din San Diego apare ca un soi de revanștî a conformismului și reacțiunii față de narea sa popularitate, prin definiție contestatară și subversivă, de la sfîrșitul anilor șaizeci Filozoful își suportă cu seninătate și neclintire în convingeri o condiție care se apropie de cea a „emigrației interne** Filozofia ade-ărată, cea angajată, îl transformă inevitabil pe autorul ei într-o ființă care se expune, obiect adeseori al vicisitudinilor și represiunii : în perioada procesului intentat Angelei Davis, studenta sa, Marcuse a fost supus chiar la amenințarea cu suprimarea, ceea ce l-a determinat să dispară pentru un timp, spre a nu fi victima sceleraților în lunile următoare lucrurile s-au calmat, dar vîntul Der eindimensionale Mensch, ed cit , în special p și urm în opinia publică intelectuală a Statelor Unite nu suflă în direcția sa : cînd a decis însă curba capricioasă a audienței imediate valoarea intrinsecă a unei gîndiri filozofice ? Traiectoria operei lui Marcuse nu s-a încheiat, într-o scrisoare către Ernst Fischer, care îi comunicase că l-a întîlnit pe Marcuse la Salzburg și au discutat îndelung împreună, Georg Lukâes îi spunea vechiului său prieten : „Convorbirea cu Herbert Marcuse a fost probabil foarte interesantă Ceea ce am citit din el este o originală combinație de adevăr și eroare (eine originelle Mischung des Wahren und des Falschen)" L Ar fi desigur o prezumție absurdă să credem că recentele scrieri ale lui Marcuse ar fi anulat distanța considerabilă între premizele filozofice ale celor doi gînditori : impresia noastră este însă că ea s-a micșorat și punctele comune s-au înmulțit Spiritele luminate de pretutindeni nu pot să nu încerce un sentiment reconfortant la gîndul că undeva, pe coasta Pacificului, unul din ultimii reprezentanți ai unei ilustre familii de gînditori își continuă scrisul și activitatea Oricare ar fi surprizele pe care ni le mai poate rezerva opera sa viitoare, procesul de renaștere și înnoire a marxismului autentic, aflat astăzi în desfășurare pe o mare suprafață a globului, nu poate decît profita enorm din dialogul fecund cu scrierile unuia din cei din urmă exponenți de seamă ai „școlii de la Frankfurt" Scrisoarea lui Georg Lukâes către Ernst Fischer datată noiembrie , se află în dosarul corespondenței lui Lukâes, consultată de noi în Arhiva-Lukâcs din Budapesta GEORG LUKÂCS ȘI RECONSTRUCȚIA ONTOLOGIEI ÎN FILOZOFIA CONTEMPORANĂ Interesul cu care a fost și este așteptată ultima mare lucrare filozofică a lui Georg Lukâes : Zur Ontologie des gesellschaftlichen ,Seins [Contribuții la ontologia existenței sociale), are multiple explicații Unele privesc locul ei în evoluția gînditorului, Ontologia echivalînd cu un adevărat deznodămînt în lunga și sinuoasa devenire intelectuală a lui Lukâes, altele sînt legate de destinul marxismului contemporan Nu este, credem, o exagerare să se afirme că cele două tipuri de explicații sînt în bună măsură convergente Opera lui Lukâes se află de mult în centrul discuțiilor asupra unora dintre problemele filozofice capitale ale marxismului în secolul nostru Ea a devenit un adevărat punct de referință, din unghiuri de vedere foarte variate, pentru diferitele orientări ale gîndirii marxiste actuale Apariția Ontologiei este menită, fără îndoială, să situeze într-o nouă lumină asemenea controverse S-a vorbit, de pildă, frecvent despre marxismul he-gelian“ al lui Lukâes Formula apare și în una dintre cele mai recente scrieri dedicate operei și personalității sale : mica monografie a lui George Lichtheim (apărută iniția], în , la Londra și tradusă ulterior în germană și franceză) Cu titlu de reproș, ea revine, indirect sau explicit, în texte diverse Conferința rostită de Jean-Paul Sartre în la Institutul „Gramsci din Roma cu tema „Subiectivitate și marxism , tipărită pentru prima oară într-un număr recent al revistei milaneze Aut-aut ( — , iulie-octombrie ), se ridică, în introducerea ei, împotriva ideii că funcția conștiinței în viața socială ar fi doar să incarneze o „dialectică obiectivă , existentă în imanența procesului social Sartre protestează vehement împotriva interpretării marxismului ca un „obiectivism" sau ca un „panobiectivism , deoarece urmarea inevitabilă a unei asemenea concepții ar fi o inadmisibilă diminuare a subiectivității individuale, tratată ca o simplă sursă de erori sau ca o realizare inadecvată a mișcării sociale obiective ; el califică punctul de vedere descris mai sus drept un „idealism dialectic (travestit fără succes în materialism), iar Lukăcs este invocat drept exponentul său, fiind gratificat cu epitetul de „oggetti-visto idealista (p și ) Am fi gata să considerăm formula din urmă drept un simplu expedient polemic, fără a o lua prea în serios ; ne amintim însă că în opera sa apărută cu un an înainte, Critica rațiunii dialectice, Sartre desfășurase pe larg procesul său împotriva unui asemenea tip de gîndire, pe care acolo il numise și „le ma-terialisme dialectique du dehors ou transcendental (materialismul dialectic din afară sau transcendental) (p ) Reducerea subiectivității la o simplă funcție exponențială, de expresie a unor entități impersonale preexistente (în speță a unor situații istorice obiective), ar putea fi considerată efectul tipic al unui proces de hegelianizare a marxismului Pe un alt plan, o similară primejdie de a eclipsa rolul subiectivității în istorie era întrevăzută de Maurice Merleau-Ponty în adeziunea lui Lukăcs la gnoseologia materialistă a lui Lenin din Materialism și empiriocriticism Autorul cărții Les Aventurez de la Dialectique cita la un moment dat un pasaj din introducerea lucrării Iui Lukăcs : Der junge Hegel, în care dialectica vieții sociale era descrisă ca un proces obiectiv, care se desfășoară în viața oamenilor independent de știința și voința lor , iar obiectivitatea realității sociale era definită ca o „a doua natură" (ghilimelele îi aparțin aici lui Lukâcs) Un asemenea punct de vedere naturalist în interpreta- ;a vieții sociale era tăgăduit energic de Merleau-Ponty, care vedea in el un regres evident față de autentica metodă dialectică dezvoltată de Lukâcs în cartea sa Isto-• ia și conștiința de clasă Reacția lui Merleau-Ponty era departe de a fi neîndreptățită : este suficient să spunem că Lukăcs va trata pe larg, în mod firesc, problema mai sus enunțată in Ontologia existenței sociale și va supune mei critici amănunțite compararea societății cu o „a doua natură (în ce măsură analizele sale din Ontologie in-rmă pasajul amintit din Der junge Hegel va rămîne ■ ă vedem la momentul potrivit) Am menționat polemica lui Merleau-Ponty deoarece poziția vizată de el a avut ■ anumită râspîndire în interiorul gîndirii marxiste : interpretarea naturalistă a vieții sociale (termenul fiind 'uat, bineînțeles, în sens filozofic) a pătruns adeseori și pe calea transformării mecanice a materialismului isto- ;c într-un simplu hegelianism răsturnat, automișcarea leii fiind convertită rectiliniei în automișcarea raporturilor de producție Ontologia existenței sociale va aduce și aici precizări decisive, deschizând o cale proprie spre îâmurirea problemelor enunțate (elucidînd și funcția ■reală a gnoseologiei lui Lenin în opera lui Lukâcs) Să mințim doar că echivalarea marxismului cu un hegelianism inversat a fost insistent cultivată și de adversari ui gîndirii materialist-istorice ca Benedetto Croce, care a identificat mereu „Materia" cu o simplă formă răsturnată a Ideii, văzând în ele deopotrivă simple entificări ale unor absi acțiuni Tendința de a reduce gîndirea lui Lukâcs la o „va-antă hegeiianizată a marxismului' și-a găsit una din-ire expresiile ei cele mai revelatoare în scrierile inspi-■ ate de linia filozofică a italianului Galvano della Volpe și mai ales în incitanta lucrare amplă a lui Lucio Colilii II marxismo e Hegel (Editori Laterza, Bari, ) Col-etti consideră că rădăcina principală a erorilor comise de Lukăcs, ca și de numeroși alți marxiști, stă în asimilarea necritică a atitudinii lui Hegel față de Kant și criticii hegeliene la adresa intelectului în numele ra- George Lichtheim, Lukăcs, Fonlana Collins, Londra, , p țiunii, inclusiv a fundamentului ei : distincția tranșantă între intelect și rațiune Autorul cărții amintite revine insistent asupra ideii că tentativa hegeliană de a „flui-difica“ determinările rigide ale intelectului prin intermediul conceptelor concrete ale rațiunii nu poate fi disociată de idealismul hegelian și de tezele lui fundamentale : identitatea între gîndire și existență, între subiect și obiect Ne este cu neputință să urmărim aici meandrele raționamentelor lui Colletti, adeseori pe cît de acute, pe atît de discutabile și contrariante El urmărește să demonstreze, în fond, că ontologia logic-idea-listă a lui Hegel, departe de a fi doar o excrescență a „sistemului pe trupul unei metode, ea însăși robustă și validă, afectează substanța intimă a discursului filozofic hegelian Să spunem doar că gînditorul italian apără cu îndîrjire drepturile intelectului și ale cunoștinței finite, împotriva relativizării lor și a dizolvării determi-națiilor finite în cele infinite în filozofia hegeliană Liicio Colletti propune, de fapt, o nouă lectură a filozofiei clasice germane și o altă interpretare, decît cea devenită tradițională, a originilor filozofice ale marxismului Kant, mai curînd decît Hegel, ar trebui să fie considerat un adevărat precursor filozofic al marxismului, deoarece filozofia kantiană, spre deosebire de cea hegeliană, refuză să dizolve existența în gîndire și afirmă, dimpotrivă, eterogeneitatea ineliminabilă a celor două planuri Teza centrală a cărții II marxism'> e Hegel este că întreaga critică hegeliană împotriva caracterului finii și limitat ai determinațiilor intelectului ar fi, de fapt, o critică împotriva materialismului și a validității cunoștințelor științifice, întemeiate în mod necesar pe principiul aristotelic al noncontradicției Eroarea funestă a lui Engels (și a posterității lui, inclusiv Lukâes) stă în a fi substituit opoziției fundamentale între idealism și materialism opoziția între metafizică și dialectică : ei au acceptat tezele hegeliene despre preeminența proceselor față de lucruri, a devenirii față de fenomene, a unității față de distincții, fără a-și da seama de idealismul consubstanțial unui asemenea demers de gîndire în filozofia hegeliană Hegel s-ar arăta grăbit să depășească autonomia sensibilă a fenomenelor spre a ancora în regiunea esenței și conceptului, deoarece, asemenea oricărui idealist veritabil, el urmărește să le substanțializeze și să le hipostazieze pe cele din urmă Cum au putut însă accepta marxiștii, cu atîta superficialitate, se întreabă Colletti, dezinvoltura hegeliană față de autonomia fenomenelor particulare și față de echivalentul ei gnoseologic : determinațiile finite ale intelectului, apărate cu energie de Kant prin tezele despre ireductibilitatea sensibilului la cunoștința intelectuală, fără a vedea că ea este inseparabil legată de însăși orientarea fundamentală a filozofiei lui Hegel : resorbirea lucrurilor distincte și a determinațiilor lor finite în infinitul conceptului și al Ideii, anularea materialității lumii în favoarea unei supremații a logicului și a unei ontologii idealiste ? Este momentul să ne întrebăm la rîndul nostru : să fie oare adevărat că Lukâes și ceilalți gînditori marxiști vizați au neglijat cele indicate mai sus ? Să fie oare adevărat că ei au bagatelizat implicit idealismul și spiritualismul hegelian, inclusiv teleologismul său cu caracter logicist-raționalist ? Lucio Colletti dorește în mod evident să situeze marxismul în prelungirea liniei de gîndire a logicii aristotelice și a tradiției științifice galileene (opera lui Galvano della Volpe Logica come scienza positiva ar fi paradigma unei asemenea direcții de gîndire * *), să restaureze în drepturile lor depline iluminismul (inclusiv empirismul lui Hume), criticismul kantian și materialismul feuerbachian Adversarii săi principali sînt, pe de o parte, linia de gîndire a „marxismului occidental (formulă folosită de Merleau-Ponty pentru a desemna gîndirea de tinerețe a lui Lukâes din cartea sa Istoria și conștiința de clasă, și operele lui Karl Korsch) și, pe de altă parte, „materialismul dialectic ', în forma pe care i-ar fi imprimat-o Engels, mai ales în Dialectica naturii „Marxismului occidental" i se reproșează de a fi relativizat distincția între subiect și obiect, răpind obiectului priori- „Logica come scienza positiva a lui della Volpe este, după părerea noastră, lot ceea ce a produs mai important marxismul european în această perioadă de după război", scrie Lucio Colletti ( marxismo e Hegel, p ) Lukâes în conversațiile sale, trata cu sarcasm gîndirea lui della Volpe drept un neopozitivism ! lalea ontologică, dar mai ales de a fi asociat critica „reificării capitaliste cu critica intelectului și a științei, conjugîndu-le în mod arbitrar „Materialismul dialectic", in înțelesul lui Colletti, ar purta vina de a folosi un concept ilegitim : „dialectica materiei , transferînd fără justificare legile hegeliene ale dialecticii în cîmpul naturii și societății Ambele direcții nu sînt pentru Colletti decit ramificații „corupte ale gîndirii hegeliene, opera lui Georg Lukăcs, în cele două faze ale dezvoltării ei marxiste, incarnîndu-le succesiv în mod exemplar Nu ne-am fi oprit atît de insistent asupra scrierii lui Colletti, ca un preludiu la analiza Ontologiei lui Lukăcs, și mai ales a capitolului ei despre Hegel, dacă cele două instanțe critice revendicate cu atîta energie de gînditorul italian în polemica sa împotriva orientării lukăcsiene : critica logicismului idealist hegelian și teza despre caracterul extralogic al existenței (sau în alți termeni : prioritatea ontologicului față de logic) nu ar figura ca două coloane de susținere ale înseși Ontologici lui Lukăcs Lucio Colletti se arată la un moment dat nemulțumit de elogiul pe care îl aduce Lukăcs în cartea sa despre Tînă-rul Hegel poziției lui Hegel în problema raporturilor dintre fenomen și esență, precum și depășirii erorilor kantiene Lukăcs celebra la Hegel leza despre obiectivitatea fenomenului și a esenței (in timp ce pentru Kant fenomenele aparțin doar lumii aparențelor, iar esențele sînt un produs al intelectului cunoscător) : el descoperea la Hegel, în consecință, adeseori o „involuntară și inconștientă aplicare a criteriilor materialiste ale cunoașterii juste , deci a teoriei reflectării Lucio Colletti se arată scandalizat de faptul că Lukăcs redea pînă și in „platonismul lui Schelling un progres în direcția obiectivitătii, dacă îl raportăm la idealismul subiectiv kantian Ni se pare că aici se află un nod principal al divergențelor între poziția lui Lukăcs și cea a criticului său italian Tocmai pornind de la tezele de mai sus, Lu-kâcs a putut pătrunde în dialectica intimă a raporturilor între fenomen și esență, descrisă de Hegel, și a putut prețui meritul istoric al tezelor hegeliene despre saltul necesar de la cunoașterea prin intelect la cunoașterea prin rațiune El a putut astfel arăta că dialectica hegeliană, în miezul ei valabil, reprezintă o metodă genială de a investiga realitatea ca devenire și proces, esențele aflîndu-se într-o inextricabilă legătură cu multiplicitatea determinărilor fenomenale Surpriza pe care o oferă Ontologia existenței sociale a lui Lukăcs criticilor și adversarilor săi (de la Merleau-Ponty la Lucio Colletti) este de a conserva într-o sinteză armonioasă cele două exigențe statuate de ultimii intr-o opoziție „ireconciliabilă'* : teza despre ireductibilitatea ontologiei la logică, a planului existenței la cel al conștiinței, și consecința ei : critica ascuțită a oricărui logicism, sînt dezvoltate la fel de convingător ca și vasta operație de recuperare a principalelor categorii ale dialecticii hegeliene, prin eliberarea lor din schemele idealismului și teleologismului * ♦ * Georg Lukăcs a trecut Ia redactarea operei sale Contribuții la ontologia existenței sociale chiar în anul cînd a încredințat tiparului Estetica : Notele biografice anexate de Lstvăn Meszăros la studiul său Lukăcs’ Concept of Dialectic (The Merlin Press, Londra, ) ne aduc la cunoștință că autorul a inițiat noua sa operă „cu un mare entuziasm” Tranziția de la Estetică la Ontologie era într-adevăr un proces cu totul firesc Sfera de cuprindere a problemelor în opera dintîi depășea cu mult stricta investigare a fenomenului estetic ; Estetica a fost de fapt o primă grandioasă aplicație a metodei ontolo-gice-genetice în filozofie Este semnificativ că Lukăcs își exprima la un moment dat o anumită nemulțumire cu privire la titlul dat operei sale de estetică sistematică : Die Eigenart des Ăsthetischen (Specificul esteticului) ; el nu- considera cu totul propriu, deoarece intenția sa fundamentală era de a încadra activitatea estetică în ansamblul activităților spirituale ale omului, îmbrățișînd astfel aproape întreaga dinamică a vieții sociale Sînt Gesprăche mit Georg Lukăcs Hans Heinz Holz, Leo Kofler, Wolfgang Abendroth Herausgegeben von Theo Pinkus, Rowohlt Verlag, , p fc cunoscute, de asemenea, declarațiile sale anterioare anului amintit mai sus : Lukâes anunțase mereu că după is-prăvirea Esteticii avea de gînd să realizeze celălalt mare proiect al său : Etica (sau, și aici, mai exact : o analiză a principiului etic în ansamblul activităților umane) Cele cîteva luni de meditație intensă care s-au scurs între încheierea Esteticii și inițierea Ontologiei l-au convins, se pare, că, atît din punct de vedere ontologic, cît și din punct de vedere logic, o analiză a specificității eticului reclamă în mod necesar anume operații teoretice preliminare : o incursiune în anatomia și fiziologia vieții sociale (termenii trebuie luați, bineînțeles, la figurat) Procedînd astfel, gînditorul se supunea constrîngerilor propriei sale gîndiri și premiselor ei fundamentale, genetic-ontologice : a analiza stratificarea fenomenelor și proceselor de „jos“ în „sus“, rupînd definitiv cu tradiția inversă a idealismului filozofic Este foarte verosimil, în același timp, că Lukâes se afla atunci departe de a bănui ceea ce avea să urmeze : scrierea menită să fie doar o „introducere la Etica sa va deveni o operă vastă, de o reală densitate și complexitate teoretică, care îi va absorbi în întregime ultima perioadă a vieții într-o scrisoare adresată de Georg Lukâes, la prietenului său mai tînăr Ernst Fischer, filozoful maghiar il anunța pe corespondentul său că a încheiat „Estetica * (de fapt prima parte din cele trei proiectate) și că se pregătește să inițieze ne-intîrziat „Etica * Scrisoarea este prețioasă, atît pentru fixarea datei relativ exacte la care a fost început travaliul de elaborare a ultimei mari opere a gînditorului, cît, mai ales, pentru mărturiile interesante cu privire la procesul său de creație Lukâes ni se dezvăluie nu ca o simplă mașină speculativă, producătoare de abstracțiuni pe spațiile quasi-infinite ale unor opere gigantice (dacă ar fi să judecăm după volumul uriaș al ultimelor sale scrieri, considerate pe deasupra ca nu întru totul încheiate), ci ca o ființă care „trăiește ideile (Gelebtes Denken este titlul scrierii sale autobiografice, redactată în ultimele luni de viață), angajîn-du-și toate resursele sensibilității în fiecare din scrierile sale, desigur în mod diferit, în funcție de obiectivul propus „Mă găsesc acum în faza de tranziție după o naștere — îi scria el lui Ernst Fischer, Manuscrisul Esteticii este gata și ar trebui acum să mă transpun în atmosfera Eticii Nu este o treabă foarte ușoară, căci întregul sistem nervos trebuie astfel adaptat, incit să perceapă și să asocieze altfel decît era obișnuit în ultimii ani Mă tem că vor fi necesare cîteva săptămâni, dacă nu chiar luni întreruptă în aprilie de moartea soției sale (Ist-van Meszăros ne oferă informația surprinzătoare că filozoful va lupta timp de cîteva luni cu gîndul sinuciderii și va scrie în acea perioadă eseul despre Minna von Barn-helm), elaborarea Ontologiei va continua aproape neîntrerupt de-a lungul anilor următori ( — ), fără ca autorul să se decidă a o încredința tiparului, chiar după ce opera propriu-zisă era încheiată Discuțiile cu elevii săi și obiecțiile lor au jucat aici, se pare, un rol deloc neglijabil Spre a ilustra sinuoasa geneză a Ontologiei, in absența altor mărturii mai precise, ne îngăduim să cităm mai jos, în succesiunea lor temporală, cîteva scurte fragmente din scrisorile primite de autorul rîndurilor de față din partea lui Lukâes L Cu tot laconismul lor, ele evidențiază, credem, laboriosul proces de definitivare a operei, nu lipsit de semnificativa alternanță a momentelor de optimism și de prudentă reținere : „ Cît privește Ontologia, sper să fiu gata cu ea pînă în vară Apoi puteți să luați înțelegere cu Luchterhand (editura vest-ger-mană — n n ) pentru o traducere ( ianuarie ) ; „Scuzați-mă că răspund atît de scurt la scrisoarea dumneavoastră atît de interesantă și amănunțită, dar sînt foarte ocupat cu încheierea Ontologiei" ( februarie ) ; „în iarna care a trecut nu am ajuns încă la stadiul de a realiza textul definitiv al Ontologiei E de sperat că totuși aceasta va fi posibil în scurtă vreme (in absehbarer Zeit)" ( martie ) ; „Cu Ontologia lucrurile înaintează foarte încet Am redactat în toamnă prima formă a unui Prole-gomenon (circa — de pagini) Corectarea și even- pentru o asemenea reorientare ; abia atunci poate să se pună în mișcare gîndirea cu adevărat fructuoasă Dar și această tranziție va fi dusă la bun sfîrșit (wird erledigt werden) * Lunile de meditație intensă, care au urmat scrisorii de mai sus, l-au condus pe Lukâes la concluzia că Etica trebuie să fie precedată de o amplă introducere, destinată să elucideze componentele fundamentale și structura vieții sociale „Introducerea" astfel proiectată îi va absorbi insă ultimii ani de viață : ea va deveni ultima sa operă majoră, „Zur Ontologie des gesell-schaftlichen Seins", și imensul travaliu de elaborare a ei va face ca proiectul Eticii să rămînă nerealizat Cîteva scrisori au apărut, traduse, în Luceafărul ( ianuarie ) tuala revizuire se află ca sarcini încă în fața mea ( ianuarie , cu numai cîteva luni înainte de moarte) Este inutil acum să ne pierdem în conjecturi asupra motivelor care l-au determinat pe Lukăcs să amîne tipărirea operei sale Mărturiile rămase concordă doar pînă la un anume punct, fără a ne îngădui să măsurăm proporțiile exacte ale scrupulelor și nemulțumirii autorului lață de propria sa operă Prefața la culegerea Drumul meu spre Marx, apărută la Budapesta în , caracterizează manuscrisul Ontologiei drept „o primă formulare" a ideilor, adăugind imediat : „ examenul său aprofundat a demonstrat că el reclamă a fi regîndit și remaniat în mod serios înainte de publicare O asemenea remaniere constituie acum esențialul preocupărilor mele“ (prefața este datată octombrie ) Ni se pare astăzi incontestabil că a fost vorba mai puțin de o „remaniere , cît de elaborarea unei scrieri noi, destinată să figureze ca o introducere la opera existentă : Prolegomenele la o ontologie a existenței sociale Ea urma să cuprindă implicit și răspunsurile la obiecțiile elevilor săi Un interviu O scrisoare adresată filozofului marxist polonez Adam Schaff, la ianuarie , — ni- arată pe Lukâcs decis să pregătească pentru tipar manuscrisul Ontologiei, pentru a se putea consacra unei cercetări asupra problemelor de etică : „Vreau acum să pregătesc pentru tipar primul (s n ) manuscris al „Ontologiei existenței sociale" și apoi vreau să mă dedic unei cercetări asupra rolului istoric al eticii și asupra însemnătății ei în construcția socialismului Nu știu în ce măsură voi reuși să duc la bun sfîrșit aceste lucruri, deși sau tocmai pentru că aceste chestiuni sînt atît de importante și atît de nedeslegate Ele stau de pildă într-o strînsă legătură cu problema ce înseamnă democrația în formațiunea socialistă Cu sănătatea îmi merge bine și de aceea sper să duc încă la bun sfîrșit aceste lucrări " G Lukăcs, Mon chemin vers Marx Preface, în revista Nouvelles Mucles Hongroises, voi , , p Dacă este să dăm crezare importantelor mărturii ale elevilor lui Lukăcs, discuțiile îndelungate între ei și maestru pe marginea manuscrisului Ontologiei, l-au convins pe Lukăcs de necesitatea unei serioase revizuiri a textului De aci ar fi plecat și ideea de a substitui primelor capitole din partea istorică a Ontologiei o nouă introducere, care să expună concis și într-o formă pregnantă ideile directoare ale lucrării : ea va lua însă din nou proporții cu mult mai mari decît cele prevăzute și se acordat de Lukăcs în ultima parte a anului revistei engleze de stingă New Left Review ne oferă o mărturie puțin diferită de cea amintită mai sus, cuprinzînd, în același timp, o indicație semnificativă asupra titlului operei sale Vorbind despre ideea directoare a Ontologiei: noua soluție propusă tradiționalei antinomii necesitate-libertate, Lukâcs afirma că opera ar fi încheiată (îs complet ed), doar primele capitole formînd încă obiectul unei revizuiri El ținea să atragă atenția interlocutorului său că titlul operei este Zur Ontologie des gesellschaftlichen Scins, și nu Ontologie des gesellschaftlichen Seins Explicația oferită ne interesează în mod deosebit, deoarece Lukăcs mărturisea pentru întîia oară că își privea voluminoasa scriere drept începutul unui travaliu teoretic, a cărui consolidare și dezvoltare nu ar fi fost cu putință decît prin activitatea viitoare a altor gînditori Era astfel exprimată deopotrivă conștiința inițiatorului unui drum teoretic (cel al elaborării unei ontologii marxiste), dar și sentimentul imposibilității de a împlini singur misiunea propusă : „Obligația pe care mi-am asumat-o va reclama pentru cuvenita ei realizare travaliul colectiv al multor gînditori Dar eu sper că ea va indica bazele ontologice ale acelui socialism al vieții de fiecare zi (socia- va transforma în textul autonom intitulat Prolegomene la o ontologie a existenței sociale (observațiile de mai sus au fost formulate după lectura textului inedit al elevilor lui Lukâcs F Feher — A Heller Gy Mărkus — M Vajda Aufzeichnungen fiir Genossen Lukăcs zur Ontologie, — , încredințat nouă spre consultare) Un text mai recent, prefața la ediția maghiară a Ontologiei, aparținînd traducătorului în limba maghiară, poetul Istvân Eorsi foarte apropiat de Lukăcs, ne oferă noi indicații asupra motivelor de ezitare în tipărirea operei Obiecțiile prietenilor și elevilor nu i-ar fi clătinat cîtuși de puțin gînditorului încrederea în ideile sale de bază și în metoda sa de analiză ; el ar fi fost însă nemulțumit de repetiția unor idei, uneori cu aceleași exemple, în partea teoretică și în cea istorică a lucrării, ar fi considerat că l-a supra-apreciat pe Nicolai Hartmann și în general ar fi fost nemulțumit de partea introductivă a manuscrisului Prolegomenele ar fi fost destinate eventual să o înlocuiască (Istvân Eorsi, The Story of a Posthumous Work, Lukăcs’ Ontology, în The -Veto Hungarian Quaterly, nr, , Summer , Budapesta, p ) lism of every-day life) despre care am vorbit" L O mărturie aparținînd unui oaspete vest-german, care l-a vizitat pe Lukăcs în ultimele sale luni de viață, ni- arată pe gînditor exprimîndu-și în mod hotărît convingerea că opera sa era în fond încheiată, singurul său obiectiv suplimentar fiind elaborarea unei „introduceri destinate să o întemeieze" Să adăugăm, în sfîrșit, la contrapunctul de mărturii diferit nuanțate, care trădează incertitudinile bătrînului filozof cu privire la puterea de convingere a discursului teoretic în ultima sa operă, una personală La întrebările noastre cu privire ia soarta Ontologiei, în cadrul ultimei convorbiri pe care am avut privilegiul să o purtăm cu Lukăcs (in luna martie ), el a formulat la un moment dat un răspuns care evidenția un sentiment final autocritic : „Ontologia este o știință filozofică încă prea tinără ; nu am izbutit să-mi exprim ideile în cîmpul ei așa cum am reușit in Estetica" Cu puțin timp înainte de a muri, Georg Lukăcs a acordat editurii Luchterhand împrimatur-ul pentru două capitole din Ontologie, destinate să apară sub forma unor mici volume autonome : el considera, desigur, atît capitolul Falsa și adevărata ontologie a lui Hegel cit și pe cel dedicat Muncii, drept deplin realizate din unghiul său de vedere și deci susceptibile de a fi tipărite în formă separată Editura vest-germană a tipărit, după moartea lui Lukăcs, pe lingă cele două capitole menționate și un al treilea : cel intitulat Principiile ontologice fundamentale ale lui Marx (Die ontologischen Grund-prinzipien von Marx) Recent, revista maghiară de filozofie Magyar Filozofiâi Szemle a inițiat publicarea, in traducere maghiară, și a unui al patrulea capitol : cel intitulat Reproducția G Lukăcs On his Life and Work, în Xetr Left Review, iulie-august , p Text + Kritik, numărul special ( / , octombrie ) dedicat lui Georg Lukăcs, p N Tertulian, Georg Lukăcs sau „sinteza imposibilă", în voi Critică, estetică, filozofie Editura „Cartea românească" , p — Opera integrală, în trei volume, a apărut la Budapesta, in traducere maghiară, în vara anului , la editura Magcetd Este momentul să spunem cîteva cuvinte despre structura operei în ansamblu, citită de noi în manuscris Lucrarea este divizată în două mari părți : cea dintîi, cu-prinzînd mai ales investigații în istoria ontologiei și a controverselor cu privire la legitimitatea ei, poartă titlul Stadiul actual al problemei (Die gegenwârtige Pro-blemlage); cea de-a doua este intitulată Principalele complexe de probleme (Die wichtigsten Problemkomplexe) și include capitolele teoretice fundamentale ale operei Prima parte, după o scurtă introducere dedicată unui istoric sumar al problemei ontologice de-a lungul timpului, consacră un prim capitol unei analize critice a neopozi-tivismului și existențialismului, considerate principalele direcții negative în filozofia epocii noastre Un al doilea capitol este dedicat, în replică la cel anterior, singurului filozof care ar fi adus o contribuție decisivă, printre gînditorii secolului nostru, la întemeierea ontologiei ca știință filozofică : Nicolai Hartmann Cele două mari capitole cu care se încheie prima parte sînt consacrate lui Hegel : Hegels falsche und echte Ontologie, și lui Marx S-ar putea vorbi de un dezechilibru în ordonarea istorică a materiei : capitolele dedicate orientărilor filozofice contemporane preced analizele consacrate ontologiei lui Hegel și principiilor ontologice ale lui Marx Se pare că Lukăcs reflecta la ideea de a înlocui primele două capitole cu Prolegomenele, devenite adevărata introducere a operei, paginile inițiale urmînd a fi transferate la finele cărții, sub forma unor anexe Patru mari capitole scandează partea a doua a operei, cea propriu-zisă teoretică : munca, reproducția, idealul și ideologia (Das Ideelle und die Ideologie), înstrăinarea Este partea cea mai importantă și mai substanțială a lucrării, condensînd principalele inițiative teoretice ale gîn-ditorului pe calea spre realizarea obiectivului său fundamental : întemeierea unei ontologii marxiste a socialului pe baza unei vaste operații de restaurare a sensului genuin al doctrinei lui Marx Se cuvine să adăugăm că pentru reconstituirea tezelor ontologice ale lui Lukăcs ne stau la îndemînă, pe lingă textul de proporții copleșitoare al operei postume, o serie de texte auxiliare, unele de cea mai mare însemnătate Ne gîndim la conferința din pregătită spre a fi rostită la Congresul de filozofie de la Viena, intitulată Bazele ontologice ale gîndirii și acțiunii umane, și mai ales la Convorbirile cu Georg Lukâes ale lui Hans Heinz Holz, Leo Kofler și Wolfgang Abendroth din septembrie , editate de Theo Pinkus în O serie de interviuri (cum este cel tipărit de New Left Review) sau reproducerea unor convorbiri (chiar dacă textul lor poate fi subiect de cauțiune, cum este cazul cu cel tipărit de Hans-Dietrich Bahr în revista Der Monat in luna februarie , amendat politicos într-un număr ulterior al revistei de Lukâes) ne pot oferi, de asemenea, indicații prețioase Ultima expunere sistematică a ideilor filozofice ale gînditorului : Prolegomenele la o ontologie a existenței sociale, încheiate cu puțin timp înainte de moarte, completează în mod necesar sursele amintite Situarea ontologiei în centrul problematicii filozofice a marxismului, promovată de către Lukâes, nu a fost scutită, chiar din capul locului, de împotriviri O aură de desuetudine înconjura o știință filozofică legată în aparență mai curînd de tradiția speculativă și metafizică a filozofiei decît de orientarea ei modernă, de tip științific Medii filozofice occidentale dintre cele mai diverse, inspirate de marxism, s-au arătat sceptice față de demersul filozofic al lui Lukâes Ontologia ca „știință a existenței" sau ca știință a „existentului ca existent" („das Seiende als Seiendes“, după formula lui Nicolai Hartmann) se ocupă prin definiție, înainte de toate, cu quidditatea lumii, în pura ei genericitate, și cu principalele ei categorii (probleme ca „de notione entis“, „de essentia et existentia“, „de singulari et universali etc aparțin repertoriului ei de teme tradiționale) Mediile filozofice mai sus menționate, însu- I iețite și de starea de spirit contestatară a unei părți a tineretului din Occidentul ultimului deceniu, erau înclinate să pună mult mai curînd conceptul de praxis în centrul problematicii filozofice a marxismului : cum ar putea o știință — ontologia —, care ar privilegia, prin natura ei, dacă nu aspectele statice și invariante ale lumii, in orice caz transsubiectivitatea ei, să devină cheia de boită a unei doctrine întemeiate pe transformarea revoluționară a societății ? Enzo Păci, principalul animator al grupului din jurul revistei Aut-aut, inspirat de năzuința unei sinteze între fenomenologia lui Husserl și critica economiei politice a lui Marx, a fost printre cei dinții care au exprimat limpede o asemenea poziție El a revendicat pentru subiectul economic și psihologic și pentru operațiile lui precatego-riale (cu alte cuvinte anterioare autonomizării diferitelor ramuri ale activității umane) dreptul de preeminență în fundarea marxismului, împotrivindu-se utilizării, cu titlu de prioritate, a conceptului de „existență" și a complementului său pe plan filozofic : ontologia Enzo Păci nu reușește să descopere o mediațiune posibilă între conceptul ontologic fundamental : existența ca existență, și sfera activității practice a subiectului, singura care întruchipează pentru el punctul de plecare al reflecției filozofice „înțelegem ontologismul lui Lukâes ca antiidea-lism, dai- l-am înțelege mai bine dacă ar fi, în loc de ontologism, operaționism precategorial, praxis tocmai în sensul lui Marx “ Prejudecata că ontologia și conceptul de existență ar implica prin definiție ideea de substanță imobilă, fără a putea legitima istoricitatea lumii și emergența subiectivității, cu totalitatea actelor ei practice („operațiile precategoriale", cuprinse de Lukâes în sfera vieții cotidiene), impregnează raționamentele lui Păci : „Or, tocmai fiindcă nu e posibil să transformăm termeni reali precategoriali în termeni ca existență (esserej și în cei derivați din el, noi nu putem să acceptăm cuvîn-tul ontologie, cu atît mai puțin atunci cînd, așa cum face Lukâes, el este raportat la Hartmann“ Lucrurile apar și mai clare într-un alt pasaj : „Natura și travaliul uman social sînt devenire și istorie, și în nici un caz existență, ontologie a existenței, sau straturi ontologice ale exis- tenței"L Imposibilitatea de a se elibera de teza fenomenologică a subiectului ca factor constitutiv în interpretarea filozofică a lumii (fie și cu corectivul : subiectul transcendental trebuie înlocuit cu subiectul practic, al „operațiilor precategoriale“) și de a înțelege însemnătatea tezei ontologice fundamentale : autarhia existenței în raport cu activitatea conștiinței, chiar pentru întemeierea actelor practice ale subiectului, caracterizează în mod evident gîndirea filozofului italian Să mai semnalăm o consecință caracteristică a refuzului lui Păci de a menține o distincție tranșantă între planul existenței și cel al conștiinței : proiecția teleologici și a praxis-ului chiar în cîmpul naturii extraumane Nu încape îndoială că o asemenea teză ar fi fost cenzurată cu extremă severitate, și pe bună dreptate, atît de Nicolai Hartmann, cît și de Lukâcs Aprehensiuni similare, în sensul că o gîndire de tip ontologic ar putea prejudicia funcția creatoare a subiectivității și, prin urmare, vocația subiectului revoluționar, au fost exprimate într-o convorbire cu Lukâcs de către un discipol al lui Ernst Bloch, Hans-Dietrich Bahr Interlocutorul vest-german căuta să-i demonstreze că a defini funcția conștiinței drept o reflectare, fie ea și dialectică, a unui „în-sine“ independent de ea echivalează cu imposibilitatea de a interpreta viitorul altfel decît ca o prelungire a prezentului Hans-Dietrich Bahr pleca de la premisa că -ontologismul lui Lukâcs nu ar lăsa loc acelei dimensiuni fundamentale a existenței definite de Ernst Bloch cu termenul de Noch-Nicht-Sein (ceea-ce-nu-există-încă) Fără îndoială, nu i-a fost greu lui Lukâcs să demonstreze netemeinicia obiecției aduse : ontologia sa acordă categoriilor de posibilitate (în sensul dynamis-uhli aristotelic) și de latență, alături de cea a realității, un loc nu mai puțin important decît gîndirea lui Ernst Bloch (ceea ce nu exclude divergențele importante în cîmpul ontologiei și al teoriei cunoașterii între Enzo Păci, A proposito di fenomenologia e marxismo Con-siderazioni sul „Dialogo" di Vajda și Lavoro e teleologia, în Aut-aut nr , ianuarie-februarie , p , și (ultimul text este un scurt comentariu pe marginea tezelor lui Lukâcs cuprinse în capitolul despre muncă din Ontologie) cei doi gînditori) Obiecțiile lui Bahr rămîn, totuși, simptomatice : ele trădează înclinația de a asocia ideea de ontologie cu tendința de sanctificare a existentului, deci cu o stare de spirit conservatoare Simpatia puternică arătată de Lukâcs operei lui Nicolai Hartmann și mai ales principalelor sale lucrări de filozofie ontologică (cărții inaugurale a „ciclului ontolo-gic“ : Zur Grundlegung der Ontologie, dar și suitei ei : Der Aufbau der realen Welt sau Teleologisch es Den-ken) apare deplin comprehensibilă Energia cu care Nico-lai Hartmann a pus în valoare autonomia suverană a existenței în raport cu activitatea subiectului cunoscător, insistînd mereu asupra neutralității și indiferenței celei dintîi față de cel de-al doilea, a găsit un teren extrem de receptiv în gîndirea lui Lukâcs Ontologia lui Nicolai Hartmann cuprinde în prima ei parte analize persuasive dedicate distincției principiale între existență (Seiendes) și obiect (Gegenstand), cu scopul de a întemeia teza sa fundamentală : ireductibilitatea planului ontologic la cel epistemologic Fostul partizan al școlii neokantiene de la Marburg și, ulterior, al fenomenologiei lui Husserl avea conștiința clară că inițiativa sa de restaurare a ontologiei, după deceniile de dominație a neokantianismului, pozitivismului și fenomenologiei, echivala cu o schimbare a axei în orientarea filozofiei contemporane Obiectul circumscris în spațiul cunoașterii de către subiectul cunoscător, chiar privit în devenirea lui, este departe de a coincide cu realitatea primordială a exis-tenței-în-sine (das Ansichseiende) Nicolai Hartmann va vorbi, prin urmare, de prioritatea ontologică a unei „«existențe* supraobiectuale“ (ein liber-gegenstandlich es „Seinu) , spre cucerirea căreia se îndreaptă întreaga încordare a procesului cunoașterii (prin objectum — Gegen- Hans-Dietrich Bahr, Zuversicht statt Hofțnung (Ein Ge-sprâch mit Georg Lukâcs), în Der Monat, februarie , nr Lukăcs și-a exprimat, cu o desăvîrșită curtoazie, într-o scrisoare trimisă revistei Der Monat „metodica îndoială'* față de exactitatea textului lui Bahr, respingîndu-i, totodată, concluziile (Metho-discher Zweifel, în Der Monat, aprilie , nr ) Nicolai Hartmann, Zur Grundlegung der Ontologie, Walter de Gruyter Verlag, Berlin und Leipzig, , p stand, Hartmann definea acel cîmp al existenței intrat în orizontul subiectului cunoscător) El înțelegea astfel să sublinieze că adevărata cunoaștere implică totdeauna un raport de transcendență cu o realitate care o depășește în mod necesar Existența-în-sine, independentă de conștiință, irupea în centrul problematicii filozofice Desconsiderarea la care atît neokantianismul, cît și pozitivismul au supus ontologia era astfel curmată Nicolai Hartmann și Georg Lukăcs nu vor înceta să denunțe eroarea fundamentală a celor două curente de gîndire : a căuta în examenul procesului cunoașterii cheia problemelor existenței, igno-rînd faptul că gnoseologia nu va putea niciodată substitui ontologia, deoarece ea îi este prin definiție subordonată S-a petrecut, într-adevăr, in viața filozofică a ultimelor decenii un fenomen revelator : trei gînditori profund deosebiți, Martin Heidegger, Nicolai Hartmann și Georg Lukăcs, venind pe căi diferite, au întreprins fiecare cîte o impresionantă tentativă de repunere în drepturi a ontologiei, ca adevărată temelie a filozofiei Este semnificativ că pe toți îi unește o adversitate comună împotriva neokantianismului, a pozitivismului și chiar (oricît de paradoxal s-ar părea, în cazul lui Martin Heidegger) împotriva fenomenologiei lui Husserl Era ca și cum epoca de criză de după primul război mondial ar fi pus subit in lumină friabilitatea, dacă nu totala ina-nitate, a categoriilor pur epistemologice ale criticismului neokantian și ar fi impus cu violență, în cîmpul problematicii filozofice, drepturile imprescriptibile ale realității și „existenței ca existență Toți cei trei gînditori vor face referiri la Aristotel și la valoarea paradigmatică a metafizicii sale pentru reînnodarea firului rupt al marii tradiții filozofice (la Heidegger insă cu rezerve importante) O serie de texte ale lui Martin Heidegger, recent publicate, cuprind mărturii extrem de interesante asupra drumului său filozofic și asupra ambiguității esențiale a raporturilor sale cu fenomenologia lui Husserl Trezit sub impulsul unor lecturi din Franz Brentano și al unor lucrări și prelegeri ale profesorului său de dogmatică de la Facultatea de teologie din Freiburg, Cari Braig, interesul lui Heidegger pentru problematica ontologică a fost stimulat într-o măsură decisivă de revelația fenomenologiei și de contactul cu scrierea lui Edmund Husserl Logische Untersuchungen (în special cu cea de-a șasea dintre „cercetările" cuprinse în carte) Apelul lui ilusserl : cu fața către fenomene, către lucrurile înseși i ju den Sachen selbst), dincolo de orice prejudecăți și de orice interpretări filozofice preconcepute, reprezintă și astăzi pentru Heidegger marea lecție valabilă a fenomenologiei, care a clătinat dominația neokantianismului și a pregătit în mod direct tranziția spre ontologie ; pe de altă parte, susține Heidegger, Husserl ar fi recăzut sub influența lui Natorp și a neokantianismului, orientîn-du-se spre „fenomenologia transcendentală”, mai ales o-dată cu lucrarea sa Ideen zu einer reinen Phănomenolo-gie ( ), ceea ce ar fi echivalat cu o regretabilă restaurare a primatului conștiinței în raport cu problematica „ființei", și deci cu o îndepărtare de la cucerirea filozofică inițială К Nicolai Hartmann, cu altă orientare și cu alte instrumente intelectuale, va supune unei critici egal de intransigente „teoriile conștiinței" (Bewusstseinstheorien) și eroarea lor originară : confuzia între obiect șl existență in problema cunoașterii El a demonstrat convingător în introducerea Ontologiei sale că tocmai tendința teoriilor amintite de a descoperi în pura imanență a procesului cognitiv criteriile cunoașterii juste a provocat decadența problemei cunoașterii în epoca modernă Odată cu eliminarea din problematica filozofiei kantiene a „lucrului în sine", denominațiune a existenței independente de conștiință, neokantianismul a dat semnalul degringoladei Logicismul, prin punerea semnului de egalitate între actul cunoașterii și actul judecății, și psihologismul, prin reducerea procesului cognitiv la o suită de acte sufletești, au provocat o funestă eroare simetrică : au înlocuit concepția cunoașterii ca act de „cuprindere" a unei realități autarhice, independente de conștiință, prin con- Martin Heidegger, Zur Sache des Denkens, Max Niemeyer Verlag, Tiibingen, , p — și — cepția ei ca un proces autosuficient, in care obiectul este definit prin actele intenționale ale subiectului Meritul esențial al lui Hartmann este de a fi arătat că realitatea-in-sine nu poate fi identificată pur și simplu cu realitatea cunoscută, de a fi menținut fermă distincția între „necunoscut" și „cunoscut" în procesul cunoașterii și de a fi pus astfel în valoare inepuizabilitatea existenței în raport cu actele subiectului cognitiv Unul din aspectele cele mai interesante ale gîndirii lui Hartmann este critica exercitată la adresa fenomenologiei lui Husserl și a unora dintre tezele lui Heidegger derivate din ea Formula programatică a lui Husserl : către lucrurile înseși, a însemnat de fapt o întoarcere către „fenomene" ; Hartmann observă însă cu ascuțime că „fenomenele" nu pot fi identificate pur și simplu cu lucrurile înseși Fenomenele sînt pentru Husserl realitatea prezentă în conștiință, purificată de orice reziduu exterior, grație reducției fenomenologice : Hartmann intervine din nou spre a arăta că dincolo de sfera fenomenelor, a „ceea ce este dat", se află zona necuprinsă a „existenței ca atare", a ontologicului Ansichseiend es Intenționalitatea este, într-adevăr, o lege a conștiinței (orice act al conștiinței vizează „ceva") ; ea nu-și află garanția valabilității decît dacă o raportăm la „existența ca existență", aflată dincolo de conștiință și manifestînd o deplină „nepăsare" față de cuprinderea ei prin actele intenționale ale conștiinței Metoda fenomenologică a afirmat suveranitatea „fenomenelor" ; „ea nu a ajuns însă pînă la lucruri" , deoarece a rămas încă prizoniera „imanenței conștiinței" Nicolai Hartmann insistă mereu asupra faptului că procesele gîndirii, reprezentării, fanteziei nu-și pot afla în ele însele criteriul validității, deoarece actul gîndirii, de pildă, poate viza și ceva „inexistent" ; numai confruntarea cu realitatea independentă de el îi poate oferi un certificat de valabilitate A rămîne cantonat în sfera celor dintîi (cum se întîmplă cu idealismul și cu diferitele lui variante epistemologice : criticismul, logicismul, metodologismul sau psihologismul) înseamnă a te menține doar în sfera derivată a „carac- Nicolai Hartmann, op cit , p și — Ierului reflectat" (Reflektiertheit) al lumii în conștiință, deci în cîmpul a ceea ce Hartmann numește intentio obliqua; scopul demersului ontologic al gîndirii filozofice este însă de a recuceri contactul genuin (natural) cu lucrurile, propriu vieții cotidiene și științei adevărate, deci de a regăsi intentio recta Observații critice asemănătoare sînt îndreptate împotriva conceptului heidegge-rian de „fenomen , formulat în introducerea la Sein und Zeit (Nicolai Hartmann nu se va referi aici doar la Heidegger, ci la fenomenologie în general) ; definind fenomenul drept ceea ce „se-arată-pe-sine“, Heidegger ar fi departe de a atinge adevărata regiune ontologică a „existenței ca existență , deoarece cea din urmă este în sine indiferentă față de actul de „a~se-arăta-pe-sine“ (specific doar relației subiect-obiect în procesul cunoașterii) și poate cuprinde prea bine zone ascunse, care scapă prezenței fenomenale (Georg Lukâes va relua, pe o altă bază, critica lui Hartmann, în secțiunea dedicată existențialismului din Ontologia sa) Resurecția ontologiei este revendicată de Georg Lu-kâcs, înainte de toate, în polemică explicită cu neopo-zitivismul Rudolf Carnap este pentru el adeseori o adevărată bete noire Reducția întregii problematici filozofice la categoriile pur logice și epistemologice ale subiectului cunoscător și complementul ei necesar : transgresarea opoziției tradiționale între „idealism și „realism* (materialism), inclusiv negarea apriorică a ontologiei, trezesc opoziția aprigă a lui Lukâes nu doar din motive pur filozofice, ci deoarece ar exprima o tendință mai profundă, cu caracter social-istoric : voința de a instaura triumful omnipotent al subiectului manipulator asupra unei realități deposedate de substanțialitatea, densitatea și „asprimea ei Programul neopozitivismului : a descoperi criterii pur imanente ale cunoașterii juste, punînd în paranteză chestiunea ontologică fundamentală : existența sau inexistența lumii externe, independentă de conștiință, este energic repudiat de către Lukâes Demonstrația sa urmărește să scoată la iveală contradicțiile interne ale demersului neopozitivist : logica procesului cunoașterii impune prin ea însăși confruntarea cu realitatea externă Oricît ar fi de mari progresele mate- maticii și ale logicii matematice sau semioticii, tendința neopozitivismului de a reduce cunoașterea exactă la cunoașterea matematică, sau de a descoperi în analiza limbajului cheia cunoașterii juste, se lovește de obstacole serioase Matematica ne oferă reflectarea exactă a raporturilor dintre fenomene, constituindu-se într-un „mediu omogen ideal, instituit în acest scop, fără însă a ne edifica asupra „substraturilor* lor Max Planck a arătat, în mod convingător, de-a lungul conferinței sale Po-sitivismus und reale Aussenwelt (Pozitivismul și lumea externă reală), că orice rezultat al unei operații matematice în cîmpul fizicii are nevoie de o interpretare fi-zicală (cea mai discretă și mai fină măsurătoare, a unei greutăți sau a intensității unui curent, are nevoie, spre a fi utilizată fizical, de un număr de corecturi, care nu pot fi deduse decît dintr-o „teorie* sau dintr-o „ipoteză ’, deci utilizîndu-se noțiuni din afara măsurătorii propriu-zise) Nicolai Hartmann, la rîndul său, se va opri adeseori de-a lungul Ontologiei asupra ideii că nici o analiză cantitativă nu poate fi considerată suficientă sie înseși : ea este totdeauna determinarea cantitativă a unei existențe autarhice, cu proprietăți intrinseci, „necantitative „Spre a înțelege in mod corespunzător o formulă matematică a mecanicii, care se determină prin semnele m, t, g, v , este necesar să cunoști dinainte ce este masa, durata temporală, accelerația, viteza Georg Lukăcs se va înscrie deopotrivă pe aceeași linie de gîndire, împotrivindu-se energic identificării sumare a rea-lității-în-sine cu metodele logice sau matematice de investigare a ei Este ușor să înțelegem motivul pentru care tendința neopozitivismului de a neutraliza „problema ontologică (existența sau inexistența lumii reale) și de a dizolva existența în sistemul de relații și măsurători instituit de subiectul cunoscător trezește în Lukăcs o adversitate atît de înverșunată El vede în ea echivalentul filozofic al manipulării generalizate din lumea capitalismului modern (cu răsfrîngeri negative și în lumea socialismului) Max Planck Vortrăge und Erinnerungen, Wissenschaftliche Buchgesellschaft, Darmstadt, , p Nicolai Hartmann, op cit , p Năzuința de a marca limpede autonomia realității și a principalelor ei momente categoriale (inclusiv a ființei și substanței umane) față de ceea ce poate fi cuantificat și manipulat animă in mod clar demersul ontologic al gîndirii ultimului Lukâcs și polemica sa antipozitivistă Obiectivul său principal este de a menține fermă distincția intre realitatea-în-sine, pe de o parte, conceptele și raționamentele științei, pe de altă parte Teza neopozitivismului că valoarea unei teorii științifice o oferă aplicabilitatea ei practică imediată este supusă unui examen critic atent înțelegerea restrictivă a conceptului de practică va fi sever incriminată Există un înțeles nemijlocit și o accepție mijlocită, mult mai cuprinzătoare, a noțiunii de practică : verificarea experimentală, în sensul pe care i- dă Carnap, de pildă, acoperă doar sfera celui dinții Se știe că pentru Carnap conceptele „meta-fizice", în care este inclusă întreaga problematică tradițională a filozofiei, și în primul rînd ontologia, sînt „lipsite de sens", deoarece nu ar avea nici o întemeiere în evidența experimentală Polemica sa se îndreaptă nu numai împotriva unor pseudoconcepte ca „entelehia" lumii organice, dar și împotriva unui concept de genul „cauzalității" (-esența raportului cauzal"), declarat la fel de „speculativ" și „lipsit de sens" ca și cel dinții L Lukăcs va lua apărarea „metafizicii", denunțată de Carnap, pornind tocmai de la indicarea caracterului restrictiv și îngust, al noțiunilor de experiment, și practică în teoria neopozitivistă El va arăta astfel, în sprijinul tezei sale, că istoria cunoaște nu puține cazuri cînd omul a obținut în activitatea practică nemijlocită succese incontestabile sprijinindu-se însă pe teorii false (mai exact, spri-jinindu-se pe cunoștințe limitate exacte, articulate însă într-o teorie de ansamblu falsă ; de exemplu, navigația in antichitate, orientată pe baza sistemului ptolomeic) Existența în cîmpul științei a unor pseudoteorii, de genul „vitalismului" în biologie, nu poate forma un argument in favoarea limitării cunoașterii științifice la evidența experimentală nemijlocită și împotriva aventurării ei în Rudolf Carnap La Science el la Metaphysique devant l’a-nalyse logique du langage, Paris, Hermann & Ci Capacitatea lui Lukâcs de a îmbrățișa totalitatea proceselor istorice, dezvăluind interacțiunile adeseori invizibile sau greu detectabile între diversele lor niveluri, dar respectând în același timp cu scrupul exemplar specificitatea lor bine distinctă, este într-adevăr remarcabilă Circuitul între deplasările sau mutațiile din adîncu-rile vieții istorice, reflexele lor filozofice sau doctrinare și intimitatea conștiinței estetice a scriitorilor, este o particularitate omniprezentă a metodei sale Cultura- lite- rară a criticului, сіе o amplitudine impresionantă, îi îngăduie să se miște cu o deplină siguranță prin proza și dramaturgia cîtorva mari literaturi europene, cuprin-zînd un interval de aproape două secole Să rememorăm faptul că Lukăcs scrisese o „Istorie a dramei moderne și o „Teorie a romanului* încă în faza anterioară adeziunii sale integrale la marxism Volumul cunoștințelor sale literare și al experienței sale estetice era încă de pe atunci imens Noutatea adusă de marxism în concepția sa se exprimă în rigoarea cu care sînt descifrate legăturile între geneza social-istorică a operelor literare și substanța lor estetică Judecata de valoare estetică și judecata de existență social-istorică comunică organic Pe scena vastă a istoriei reale este desenată o imensă hartă literară, cu o știință sigură a reliefului estetic : fiecare operă este diagnosticată în funcție de locul ei specific in topografia istoriei Modelarea materiei literare capătă un aspect cu totul inedit în mîinile istoricului, ducînd la stabilirea unor corelații noi și a unor raporturi nebănuite Un concept al romantismului, forjat cu instrumentele analizei istorice marxiste, îi servește, de pildă, să spulbere legenda curentă a unui Walter Scott romantic, situîndu- dimpotrivă pe magistrala realismului, cir-cumscriind în schimb exact fizionomia ideologică a unui scriitor tipic romantic, de genul lui Alfred de Vigny, autorul lui „Cinq Mars“ : clasificările literare tradiționale sînt supuse unei revizuiri structurale, analiza ideologică și estetică marxistă conducînd la un tablou cu totul nou al curentelor literare și al scriitorilor înscriși în perimetrul lor Nici un alt critic marxist, pînă la Lukăcs, nu a reușit să dezvăluie cu atîta pătrundere modul în care o experiență istorică particulară este interiorizată și obiectivată la nivelul activității piăsmuitoare, configurative („fantas-matice“, ar spune freudienii) a artistului Sensibilitatea ideologică excepțională (antenele lui detectează mereu cu o mare siguranță reflexele ideologice ale conflictelor și crizelor istorice) îl determină desigur să se oprească în mod precumpănitor asupra aspectelor concepționale ale operelor (traducem astfel în mod cu totul aproximativ termenul weltanschaulich) Străduința sa perpetuă este însă să urmărească asemenea implicații la nivelul structurii motivic-stilistice, cu alte cuvinte în alcătuirea estetică propriu-zisă Comparația între structura deosebită a operelor lui Balzac și Stendhal, pe fondul opțiunilor lor ideologice bine distincte, este un exemplu edificator printre multe altele h Pericolul ideologismului în interpretarea operei literare, cu alte cuvinte sacrificarea țesuturilor estetice în favoarea evidențierii unui schelet ideologic nud, rămîne desigur prezent cu prilejul aplicării unei asemenea metode Este un risc pe care istoria literară l-a cunoscut încă din perioada audienței metodelor de tip „geistesgeschichtlich“, cultivate de Dilthey și de urmașii săi Cînd este vorba să analizeze noul roman istoric, cel al unui Flaubert sau Conrad Ferdinand Meyer, constituit în perioada de după eșecul revoluțiilor de la , cu o structură opusă celei a romanului istoric clasic, Lukăcs nu se mulțumește să proiecteze fenomenul literar pe fondul metamorfozei regresive produse în conștiința socială a timpului ca urmare a înfrîngerii forțelor progresiste, dar întreprinde o amplă incursiune în filozofia istoriei a unui Nietzsche sau Burckhardt (lor le este adăugat în mod cu totul arbitrar și Croce -), cu Der historische Roman, ed cit , pag — Cf și studiul „Balzac critic al lui Stendhal" în volumul „Specificul literaturii și al esteticului", , ELU, pag — Lukăcs s-a înșelat, după părerea noastră, cînd l-a integrat pe Croce în familia de spirite a celor care incarnau în reprezentarea sa, declinul conștiinței istorice adevărate, după eșecul revoluțiilor de la : Burckhardt și Nietzsche Termenul de referință pozitiv era pentru gînditorul marxist, cum se știe, marea filozofie clasică germană, în primul rînd Hegel, și continuatori i său Marx Or pentru noi este evident că punctul de vedere istoriografie al lui Croce expus încă în cartea din „Teoria e storia della storiografia" (cea din care citează Lukăcs în Romanul istoric), dar într-o formă mai elaborată și pe deplin matură în „La Storia come pensiero e come azione" ( ), se află mult mai aproape de tradiția raționalistă din care se revendică și Lukăcs, și la antipodul considerațiilor lui Burckhardt, spre a nu mai vorbi de Nietzsche, față de care filozoful italian se distanțează critic, în termeni viguroși (apropiați de cei ai lui Lukăcs !) în secțiunea mediană din „La Storia come pensiero e come azione" (carte pe care însă desigur Lukăcs nu avea cum să o cunoască la data cînd redacta Romanul istoric) „Subiectivismul" de care învinovățește Lukăcs celebra teză crociană că „orice istorie ade- scopul de a fixa lineamentele ideologice în interiorul cărora ar urma să fie explicată structura estetică a noilor romane istorice Nu este însă oare un exces, de tipul acelui „filosofismo" în interpretarea operei literare, denunțat cîndva de Croce, să stabilești un paralelism atît de strîns intre metamorfoza regresivă a filozofiei istoriei, de la Hegel la Burckhardt și Nietzsche (cel din „Vom Nutzen und Nachteil der Historie“ al Considerațiilor inactuale) și modificarea involutivă a unei forme literare de tipul romanului istoric, de la Scott, Balzac sau Manzoni la Flaubert și Conrad Ferdinand Meyer ? Nu există oare riscul de a sacrifica autonomia devenirii literare, ancorînd-o prea direct în tiparele filozofiei istoriei ? Adevărul este că aruncarea unor asemenea punți formează miezul original al metodei lui Lukăcs (G Călinescu ar fi putut vorbi de puternica „imaginație ideo-logică“ a criticului, deși termenul este impropriu, deoarece năzuința lui Lukăcs este către rigoarea științifică) și rafinamentul său dialectic stă în a unifica și a distinge în același timp planurile (principiul hegelian al „identității între identitate și non-identitateib îi va apărea drept cheia de boltă a dialecticii) Fără îndoială, influența lui Burckhardt asupra unui scriitor ca Meyer este notorie, dar ideea de a analiza coordonatele estetice specifice vârâtă este o istorie a prezentului", așadar că însușirea „contemporaneității" este inerentă actului de restituire a trecutului, ni se pare a se baza pe o contra-înțelegere a spiritului ei Croce voia să spună că adevărata evocare a trecutului nu e făcută niciodată cu impasibilitate și indiferență, ci se naște dintr-o „nevoie practică și etică" a prezentului; circuitul trecut-prczent, cu alte cuvinte comunicarea necesară a celor două planuri temporale, este o realitate a adevăratului act istoriografie Lukăcs însuși nu obosește să repete teza sa despre trecut ca „preistorie a prezentului" și, cu toate protestele criticului marxist, Croce nu intenționa să spună altceva Apropierea între Croce și Lukăcs era și în acest punct mult mai mare decît o bănuia Lukăcs Ironia la adresa lui Croce, că teoria sa a istoriei transpusă în versuri ar duce la o poezie de Henri de Regnier sau Hofmannstahl („Romanul istoric", pag ), cu alte cuvinte că spiritul ei nu ar fi departe de cel al unui impresionism vaporos, este cu totul gratuită și iși greșește cu totul ținta (o analiză critică mai largă a problemei Lukăcs versus Croce poate fi găsită în textul nostru publicat în Rivista di Studi Crociani, Napoli, , nr ) ale unui roman ca Salammbo al lui Flaubert în perspectiva schimbărilor produse în conștiința istorică a timpului, reflectate sub forme diferite în scrierile unor Nietzsche, Taine sau Brandes, este o inițiativă de gîndire tipică pentru metoda lui Lukăcs Joncțiunea între analiza istorică și cea estetică se realizează într-o interogație cu privire la calitatea experienței umane încorporată în operă Suveranitatea imaginației artistice în raport cu adevărul istoric este pentru Lukăcs o prejudecată fatală El coboară pînă la nucleul generator al operei, întrebîndu-se asupra resorturilor umane care au pus în mișcare actul de evocare Reconstituirea unei experiențe a trecutului, lipsită de o legătură necesară, fie ea și multiplu mediată, cu problematica prezentului, este stigmatizată drept caducă Strălucirea reconstituirii exterioare a Carthaginei și rigoarea stilistică într-un roman ca Salammbo al lui Flaubert sînt departe de a fi argumente suficiente pentru a certifica valoarea lui estetică Reluînd o observație a lui Sainte-Beuve, din cunoscutul ciclu de articole dedicate romanului istoric al lui Flaubert (reproduse în al patrulea volum din „Nouveaux Lundis“), criticul deploră înainte de toate absența unui sens mai profund, istoric și uman în același timp, al conflictului central, care formează trama romanului : cel între Carthaginezi și mercenarii barbari Obiecția principală pare a fi făcută din unghiul unui filozof al istoriei și al unui moralist, si-tuîndu-se aparent într-un plan extraestetic : giganticul conflict între Carthaginezi și barbari, fiind o apoteoză crescîndă a cruzimii și atrocității, ar fi lipsit de o relevanță efectivă pentru destinul civilizațiilor ulterioare, rămînînd la stadiul unui interes exotic Deoarece lupta între cele două tabere nu apare ca o confruntare a două sisteme de valori, angajînd deci două trepte diferite de dezvoltare a umanității, singura care ar fi fost susceptibilă să aibă reverberații în conștiința generațiilor ulterioare și să stabilească în același timp o comunicare efectivă cu prezentul, evocarea superbă a Carthaginei este cea a unui imens peisaj lunar, simplu decor somptuos al unei gigantice înfruntări barbare Obiecția istorică este așadar spontan convertită în una estetică Monoideismul cruzimii și ferocității în Salammbo este pentru Lukăcs sinonim cu absența acelei substanțe umane autentice, care singură poate conferi unei opere literare un interes estetic superior Analiza genetică a plăsmuirii romanului tinde să valideze o asemenea concluzie Romanul istoric flaubertian nu s-a născut din nevoia imperioasă de a răspunde unei probleme morale a prezentului, singurul impuls care poate garanta autenticitatea și vitalitatea unei opere literare de evocare istorică El a apărut mai curînd din setea aprigă a scriitorului de a evada dintr-un prezent stigmatizat ca iremediabil repugnant și meschin Flaubert îi scria într-adevăr lui Jules Dup-lan, în vara anului , în perioada de gestație și refacere a romanului : Je suis las des choses laides et des vilains milieux La Bovary m’a degoute pour longtemps des moeurs bourgeoises Je vais, pendant quelques an-nees peut-etre, vivre dans un sujet splendide et loin du monde moderne dont j’ai plein le dos“ Considerațiile estetice sînt mereu impregnate la Lukăcs de un ansamblu de supoziții cu privire la condiționarea istorico-socială a vieții psihice în general și a pasiunilor în special Nu este vorba de a face din viața psihică un reflex mecanic al condițiilor istorico-sociale preexistente, ci de a sublinia că pasiunile umane nu se desfășoară într-un spațiu social vid, ci se intersectează în mod necesar cu normele și habitudinile existente, mo-delîndu-se în funcție de asemenea împrejurări, circumscrise social-istoric Faptul că sălbatica pasiune a barbarului Mâtho pentru Salammbo ca și întreaga conduită a misticei fecioare nu poartă în nici un fel sigiliul social-istoric al epocii evocate i se pare criticului un simptom tipic al unui fenomen estetic negativ : „privatizarea" conflictelor umane în perioada de regresiune a romanului istoric Condiționarea istorică și socială a vieții pasionale îi apare atît de indiscutabilă, încît orice derogare de la ea nu poate conduce decît la o abatere funestă de la legea realismului Modernizarea artificială a psihologiei ca și privatizarea conflictelor umane, prin desprinderea silnică a vieții individuale de ambianța ei reală, sînt reflexele compensatorii necesare ale unei asemenea deviații de la realism Concrescența organică a vederilor estetice cu o întreagă filozofie a istoriei ne explică inflexibilitatea cu care Lu-kacs apără modelul Walter Scott —- Balzac — Pușkin — Manzoni ca autentica linie de dezvoltare a romanului istoric Un puternic sentiment al continuității istorice, al „unității în diversitate* a substanței umane pe diferite trepte de dezvoltare socială, inspiră exigența sa aparent ambivalență; ancorarea în viața istorică a prezentului este o condiție sine qua non pentru descifrarea exactă a tendințelor trecutului iar reconstituirea fidelă a trecutului este singura garanție pentru o reală incidență a evocării în viața prezentului, generatoare a sentimentului tua res agitur Recluziunea lui Flaubert, printr-o mișcare de dezgust, din viața prezentului, abstragerea sa voită, prin Salammbo, într-o lume prin definiție exotică și fără punți de legătură cu dialectica vieții contemporane, ar explica eșecul romanului Un alt scriitor remarcabil, elvețianul Conrad Ferdinand Meyer, este cenzurat cu nu mai puțină vigoare în numele aceleiași duble exigențe : istorice și estetice Cultul eroilor Renașterii, stimulat la Meyer de influența lui Burckhardt, apologia eroului singular, în contrast cu massa mai mult sau mai puțin amorfă, devine pentru Lukăcs semnul unui declin simetric al conștiinței istorice autentice Stilul glorificării chiar al unui erou istoric pozitiv ca Jurg Je-natsch, conducătorul răscoalei Grizonilor împotriva ocu-panților străini, ar trăda simultan „burckhardtismul* concepției istorice a lui C F Meyer și detașarea sa accentuată de universul bogat stratificat al vieții populare Analiza dedicată romanului istoric antifascist urmează cu fidelitate aceleași criterii Este uimitor cu cită rigoare aplică Lukâcs teza marxistă a raporturilor între mișcările și curentele din adîncul vieții sociale și rolul personalităților („individul istorico-universal" al lui Hegel) la structura romanului istoric Legalitatea estetică a romanului nu este pentru critic una autarhică, ci reflectă exact raporturile și proporțiile fenomenelor reale Mișcările și deplasările, tensiunile și crizele, direcția lor de dezvoltare, din profunzimile vieții istorice se crista- Uzează înainte de toate, mai mult sau mai puțin perceptibil, la nivelul vieții cotidiene a principalelor forțe sociale ; rolul personalităților de prim plan este de a potența și de a împinge, grație orizontului lor cuprinzător, asemenea procese către un deznodămînt decisiv Vocația romanului fiind de a cuprinde „totalitatea obiectelor", deci complexitatea vieții sociale în ansamblul reacțiilor ei tipice, și nu doar „totalitatea mișcării", obiect al dramei, avant-scena ar urma să fie dominată de interacțiunile între exponenții diferitelor grupuri sociale la nivelul vieții curente, acolo unde germinează și încolțesc schimbările și mutațiile istorice, personajelor istorice notorii revenindu-le prin definiție rolul unor prezențe auxiliare în intriga romanului Anti biograf is-mul ca principiu compozițional al romanului istoric, preconizat de Lukâcs, își are aci originea Criticul va saluta într-adevăr cu entuziasm resurecția conștiinței democratice în romanul istoric antifascist (Feuchtwanger, Bruno Frank, Heinrich Mann), după îndelungata ei eclipsă din perioada de declin a realismului clasic în romanul istoric din a doua jumătate a secolului XIX El nu va șovăi însă să reproșeze chiar exponenților de frunte ai literaturii istorice antifasciste biografismul ca principiu compozițional dominant, concentrarea atenției romancierilor aproape in exclusivitate asupra personalităților istorice de prim plan, văzînd aci indiciul caracterului de tranziție al unei asemenea literaturi, pe drumul spre adevărata asimilare a spiritului democratic-revoluționar, prin integrarea organică în materia estetică a curentelor largi ale vieții populare Admirația pe care i-o inspiră un roman remarcabil ca „Tinerețea lui Henri IV“ de Heinrich Mann, înainte de toate prin pictura fascinantă a caracterului principal, nu- împiedică să deplingă prezența slabă a mișcărilor istorice de „jos", cele care au nutrit în fond teribilul conflict între progresismul hu-ghenot și reacționarismul catolic S-ar putea ridica întrebarea dacă în obiecțiile formulate de Lukăcs la adresa romanului lui Heinrich Mann (continuarea lui, Die Vol-lendung des Konigs Henri IV, nu îi era cunoscută atunci cînd își redacta cartea), ca și la adresa altor romane istorice antifasciste, nu se află un exces doctrinar, generat de intransigența democrat-revoluționară a criticului, ardent partizan al politicii Frontului Popular Lukâes însuși pare a fi recunoscut ulterior că s-a făcut vinovat de o înțelegere prea schematică și simplificată a lucrurilor, atunci cînd a atribuit reminiscențelor „liberalismului * în mentalitatea scriitorilor antifasciști factura biografică a compoziției din romanele lor h Este de observat însă că nici de astă dată obiecțiile lui Lukăcs nu erau pur „ideo-logicett (în sensul de nemijlocit-politice), ci erau dictate simultan de exigențe estetice și ideologice Cît de puțin contaminat era criticul de „ideologism“ se poate vedea și din afirmația reiterată că un tory moderat ca Walter Scott avea în romanele sale o intuiție mai deplină a vieții populare decît un democrat-reroluționar militant ca Heinrich Mann Criticul se arată mereu interesat de „forma internă" a operei, de configurația ei estetică lăuntrică și o judecă mereu la nivelul imanenței ei literare : prezența în alcătuirea romanelor istorice a perspectivei implicate de valorile morale populare i se pare indispensabilă deoarece ea singură le-ar putea conferi dimensiunile estetice ale densității și adlncimii Lukăcs visa chiar o resurecție a vechiului epos, grație adîncirii unei asemenea perspective El va admite însă, în prefața din , că perspectiva sa istorică din - s-a dovedit afectată de un optimism excesiv (rezistența anti-nazistă din Germania hitleristă n-a avut nici pe departe proporțiile pe care le anticipa autorul Romanului istoric, iar războiul civil spaniol s-a terminat cu înfrângerea revoluționarilor) Este dealtfel simptomatic pentru excesul de optimism istoric al doctrinarului Lukăcs, că nici visata resurecție a romanului istoric, de factură epopeică, nu s-a produs; perioada de după cel de al doilea război mondial, și mai ales ultimele două decenii, nu au cu- Cf eseul Der Kampf zwischen Liberalismus und Democrație im Spiegel des historischen Romans der deutschen Anti-faschisten ( ) în volumul Probleme des Realismus (Aufbau-Verlag, Berlin , p — ) Textul nu a mai fost reprodus de Lukăcs în volumul Essays iiber Realismus din seria de Opere tipărită în volume de editura Luchterhand (volumul, al patrulea din seria de Opere, a apărut în , cu o postfață a autorului din martie ) noscut, cel puțin in occident, realizări notabile în genul romanului istoric (dacă facem abstracție de un roman ca La Semaine Sainte al lui Aragon sau de scrierile unei autoare mai puțin cunoscute la noi, Zoe Oldenbourg) O societate clădită pe principiile manipulării indivizilor, profitului și vieții standardizate nu este de natură să stimuleze o expansiune a genului, în sensul preconizat de Lukăcs * * * Dacă ne îndreptăm privirile spre cîteva din marile romane istorice ale literaturii române, ca de pildă „Frații Jderi de Mihail Sadoveanu sau „Un om între oameni” de Camil Petrescu, putem descoperi fără greutate că tezele teoretice ale lui Lukăcs își găsesc o deplină acoperire Experiența este cu atît mai interesantă cu cît ne aflăm în fața unui cimp literar cu particularități bine distincte, rămas bineînțeles în afara razei de investigație a criticului Este suficient să observăm că în „Frații Jderi“ figura lui Ștefan cel Mare umple cu prezența ei dominatoare întregul spațiu literar al trilogiei lui Sadoveanu, dar nu este mai puțin evident că scena principală a acțiunii este ocupată de familia Jderilor; figura domnitorului apare ca o prezență directă în mod intermitent, în momente cruciale, ea constituindu-se ca o Nebenfigur (figură laterală), tocmai în sensul definit de Lukăcs Cu un instinct artistic sigur, Sadoveanu a fixat pivotul acțiunii din trilogia sa istorică în exponenții acelui grup social, care a format principalul reazim intern al puterii lui Ștefan : noua boierime de țară, promovată de domnitor, destinată alături de masa răzășimii să-l sprijine în neutralizarea acțiunilor ostile ale unora dintre vechii boieri conservatori și în marile sale acțiuni de luptă pentru consolidarea puterii voievodale Condiția autenticității în reconstituirea epocii istorice apare astfel îndeplinită în mod remarcabil, firește în limitele și cu libertățile prescrise de exigențele eposului Nu mai puțin revelator este și modul în care acțiunile pasionale ale eroilor, imaginate de romancier (criza erotică de adolescență a lui lonuț Păr- Negru, dragostea lui Simion Jder pentru jupînița Marușca, fiica lui lațco Hudici etc ), departe de a fi episoade destinate să „umple" și să „coloreze o schemă istorică abstractă, apar îndemînatic întrețesute cu liniile de forță ale acțiunilor istorice „Ucenicia lui lonuț , un Erziehungs-roman moldovenesc din vremea lui Ștefan, nu este doar criza de tranziție a adolescentului spre maturitate, ci și o școală a virtuților, reclamate cu severitate și exigență de domnitor la supușii săi de credință împletirea perpetuă a destinelor individuale cu soarta marilor acțiuni istorice ale voievodului (ne găsim aci din nou în fața unui principiu-cheie al romanului istoric preconizat de Lu-kâcs) este o caracteristică frapantă a trilogiei lui Sadoveanu Spre a cita incă un exemplu : lovitura primită de Simion Jder prin răpirea jupiniței Marușca de către un tinăr boier de neam apare asociată în roman cu mișcarea de împotrivire a reprezentanților vechii boierimi față de rigorile și „strînsoarea puterii centralizate a domnitorului Voievodul îi cerea dealtfel comisului al doilea Simion Jder să nu se lase tîrît de vîrtejul pasiunii în acțiunea de prindere a răpitorilor Conduita lui Jder trebuie să fie cea a unui exponent al țelurilor superioare ale domniei Comunicarea între nivelul de „jos al vieții cotidiene și cel de „sus" al obiectivelor istorico-sociale ale domnitorului se realizează neîntrerupt în roman Osmoza între cele două niveluri este una dintre marile biruinți ale romancierului Sadoveanu compune dintr-o mulțime de episoade și detalii semnificative viața unei familii de „nouă boerime", cu îndeletnicirile și habitudinile ei tipice, din vremea lui Ștefan : Jderii ca și Căli— manii își datorează întreg modul lor de viață epocii istorice inaugurate de domnia lui Ștefan Virtuțile lor sînt cele cultivate și statornicite de domnitor, iar acțiunile istorice ale voievodului se hrănesc la rîndul lor din substanța acestor virtuți Orizontul cotidian al Jderilor nu depășește pe cel al ocupațiilor lor pline de folos, dar limitate ca anvergură Undeva sus în „nouri , pe un piedestal, se ridică figura lui Ștefan, cel al cărui orizont îmbrățișează cîmpul vast al marii istorii Dialectica legăturilor intre cele două planuri, cel al multiplei existențe a „oamenilor Măriei Sale" („gli nomini del Suo Onore“ cum îi numește un trimis venețian) și cel al voievodului, formează trama romanului : teza lukacsiană că în adevăratul roman istoric scena principală a acțiunii trebuie să fie ocupată de exponenții forțelor sociale care exprimă direcția de dezvoltare a procesului istoric, figurii istorice dominante revenindu-i rolul unei prezențe exponențiale, de potențare și transfigurare a aspirațiilor latente ale masei (aura „providențială” înconjoară mereu figura lui Ștefan în „Frații Jderi", culminînd în finalul trilogiei cu o apologie neacoperită, uneori de mai puțin efect artistic) își găsește o confirmare strălucită în marele roman istoric sadovenian Este aproape superfluu să repetăm demonstrația și în cazul unui roman atît de diferit ca factură cum este trilogia lui Camil Petrescu : modificările suferite de materia literară de la drama „Bălcescu“, unde „individul istorico-universal” este de la un capăt la altul personajul dominant, la roman, unde Bălcescu apare ca „un om între oameni“, scriitorul aducînd în primul plan mișcarea principalelor forțe sociale ale epocii, confirmă prin ele însele îndreptățirea unora dintre considerațiile centrale ale lui Lukăcs Se cuvine doar să adăugăm, spre a întregi tabloul, că și la Sadoveanu, în „Frații Jderi” sau în „Zodia Cancerului", ca și la Camil Petrescu, impulsurile puternice către evocarea istorică a trecutului se hrănesc dintr-o „nevoie etică" (Croce) a prezentului : trecutul este văzut ca o față întoarsă sau ca o față complementară a prezentului, iar evocarea este impregnată mereu de sentimentul că istoria este o magistra vitae, către care coboară rădăcinile cele mai profunde ale vieții contemporane, sau, cu cuvintele lui Lukăcs, că în rectitudinea Jderilor, superior potențată de Ștefan, ca și în nobila intransigență a lui Bălcescu, nostra causa agitur ♦ * * Valoarea cărții Romanul istoric este înainte de toate una teoretică Un nou tip de lectură și interpretare a operelor literare era aci inaugurat pe o scară sistematică Inflexibilitatea doctrinară a unei opere de pionierat, ca și erorile sau limitele de perspectivă istorică, sînt desigur susceptibile de critică și corecturi Structura de rezistență a cărții rămîne însă valabilă : vederile estetice marxiste ale autorului erau pentru întîia oară exemplificate printr-o secțiune în cîteva din marile literaturi europene Estetica va amplifica și nuanța, punînd la contribuție și dezvoltarea mai nouă a literaturii, suportul teoretic al gîndirii lui Lukâcs Cărții despre romanul istoric îi revine meritul de a fi deschis o pagină nouă în istoria și critica literară a ultimelor decenii ARTĂ ȘI HERMENEUTICĂ Dificultatea pe care trebuie să o înfringă o hermeneutică marxistă a artei este de a demonstra că o analiză strict imanentă a sistemului de forme din alcătuirea unei opere de artă nu epuizează comprehensiunea ei, ci reclamă investigarea lor verticală în perspectiva mai vastă a unei situații social-istorice determinate Contactului nemijlocit cu opera, avînd caracterul unui răspuns afectiv la apelul ei (categoria sub semnul căreia sta un asemenea contact este cea de evidența), i s-ar adăuga astfel iu mod necesar acte de decriptare a sensurilor ei latente, opera fiind privită ca produsul unei dialectice lăuntrice, ca o soluție la o problemă determinată, generată de un raport specific între inferioritate și exterioritate Helația între sensul patent și cele latente nu este insă una aleatorie, ci un raport de implicație necesară Cînd Henri Pousseur sau Adorno, după o analiză „tehnică , a sintaxei muzicale la Brahms, evidențiază importanța erescîndă a tonalității minore și „abundenta minori-zare a majorului ' sau introducerea voluntar mărită a unui mod major „naiv , spre deosebire de „egalitatea de drepturi a celor două culori fundamentale ale tonalității la * Comunicare prezentată la cel de al VIH-Iea Congres Internațional de Estetică de la Darmstadl (fi F Germania) Beethoven sau ultimul Mozart și descoperă aci reflexul unor stări afective de resemnare și progresivă interiorizare ; și mai ales cînd cei doi muzicologi indică drept concluzie a analizei lor o „privatizare" a discursului muzical brahmsian în raport cu ce! beethovenian, conjugînd tensiunea din muzica lui Brahms cu criza individualității în perioada de reflux a elanului social, în epoca de după eșecul revoluției de la — execută ei o transgresare ilegitimă a sensului din muzica lui Brahms sau ne relevă printr-o asemenea hermeneutică semantica ei profundă ? Cînd asociem culorile insolite din diferite pînze ale lui Van Gogh cu condiția dramatică a artistului în epoca sa, făcând apel și la sensibilitatea lui excepțională pentru viața celor excluși de la bunuri și privilegii, busculăm oare sensul estetic genuin al operei pictorului sau revelăm o dimensiune a ei mai adîncă ? Disputa între partizanii unei analize strict imanente a operei de artă, considerată a fi estetic inteligibilă doar dacă o privim în pura ei autarhie, și cei care preconizează o anastomoză necesară între lumea lăuntrică a operei și ambianța ei externă, procedînd ia o des-ocultare a textului — în cazul operei literare, de pildă — prin raportarea lui la o realitate generatoare, este departe de a se fi încheiat O analiză inlra-textuală a operei, care identifică și descrie în spiritul cel mai obiectiv cu putință morfologia, sintaxa și retorica ei, este desigur prima etapă a procesului hermeneutic Moleculele operei și chimismul lor specific ne sînt înfățișate într-o descriere de tip structural, eu procedeele unui stiroir abjecții Fără îndoială o asemenea descriere rămîne un inventar mort, dacă elementele astfel identificate nu sînt raportate la nucleul lor : complexul emotiv generator Ele trebuie să ne apară ca simple suporturi materiale ale unui complex de tonalități afective Este metoda cultivată de Leo Spitzer, caracterizată printr-un to-and-jro movement între plasma lingvistică a operei literare și centrii ei afectivi, și conducând la o psihogramă Simpatetica identificare cu spiritul operei își găsește o validare în ansamblul formelor ei obiective La un asemenea nivel al analizei, lumea operei ne absoarbe in planul imaginarului pur, ea constituin-du-se ca o quasi-lume autonomă, dezlegată în aparență de contactul eu lumea reală Rezistența față de con-textuali zarea istorică a operei de artă este dictată la un Croce sau Georges Poulet de convingerea că în artă materia istorică este convertită într-un sentiment universal, transfigurată în formă, sau că opera nu este decît revelația subiectivității, în fundamentala ei nedeterminare, emancipată de orice contact cu obiectivitatea Să ne amintim sarcasmele lui Croce la adresa celor care ar încerca să interpreteze epopeile homerice în funcție de cadrul spaț io-tempo ral real al lumii grecești : repulsia pe care o trezesc edițiile ciuturilor homerice, ilustrate cu desene de epocă, circumscriind astfel artificial la un spațiu și timp determinat o acțiune desfășurată in afara spațiului și timpului, i se părea esteticianului italian un argument decisiv Procesul critic-hermeneulic se reduce in asemenea condiții la o „rievo-cazione și „caratțerizazzione“ a operei sau la o simplă „identificare" cu pura ei subiectivitate Investigațiile istorice sau filologice sînt admise ca simple operații preliminare, destinate a prepara inteligibilitatea textului ; odată efectuate ele sini anulate, spre a lăsa loc purei contemplații Se ridică insa întrebarea dacă ipoteza că în însăși mișcarea lăuntrică a operei este încorporat un raport de armonie sau de tensiune cu forțele istorice ale epocii — raport care constituie chiar nucleul ei generator — nu deschide interpretării ei perspective mult mai vaste Privită strict izolat, o poezie ca „Rugăciunea unui dac“ de Eminescu ne apare ca expresia unui sentiment atemporal : un imens strigăt de deznădejde și dezgust împotriva unei lumi stăpînite de selecția inversă a tuturor valorilor încadrată în ansamblul operei poetului, ea ni se dezvăluie ca una din inscripțiile unei drame, cu adinei implicații social-istorice : vehemența deznădăjduită a poetului și teribilul său apel la imunizarea conștiinței împotriva iluziilor — ne apar ca termenul ad quem al unui traseu spiritual prezent în imanența operei, și nu în extra-teritorialitatea ei, al cărei termen a quo este marea amărăciune în fața unor revoluții eșuate sau trădate Mutatis mutandis un asemenea tip de interpretare a operei de artă își poale dezvălui pretutindeni fecunditatea : ocuUarea raportului intre „text** și „realitate" este revocată, comprehensiunea operei este împinsă pînă acolo unde ea se intîlnește spontan cu explicarea ei și „arcul hermeneutic", despre care vorbea odată Paul llicoeur, se închide Odată transgresată nemijlocirea și executată investigația în adîncurile operei, mergînd pînă la pre-istoria ei, procesul hermeneutic poate descoperi acolo o serie de raporturi conflictuale, a căror soluție o constituie tocmai opera: ordonarea printr-o interiorizare și obiectivare sui generis a impulsurilor psihice divergente generate de asemenea raporturi conflictuale este însăși logica procesului de creație artistică Auto-geneza și etero-ge-neza operei se îngemănează astfel într-o unitate inextricabilă Premiza filozofică a unui asemenea punct de vedere este că nici un act dc creație nu emerge c r nihilo, ci este întotdeauna soluția unei probleme, impuse de dialectica subiect-obiect : nici opera de artă nil poate fi considerată a apărea „sveltă și ușoară ca țîșnind din nimic", ci dimpotrivă, ea poartă chiar în țesuturile ci sigiliile genezei „Cosmos elos, el le rayonnc d'une lumibre conquise sur la Nuit antecedente** pentru a folosi frumoasa formulă a lui Jean Starobinski Principiul unității indisociabile între c/eucză și structură în interpretarea operei de artă ne desparte categoric de polemica lui Gadamer sau Pareyson împotriva „obiectivismului istoric și a „istorismului" : identificarea sensului istoric genuin al operei este o componentă esențială a procesului hermeneutic Transcenderea sensului nemi jlocit și încadrarea lui intr-un cîmp mai larg de semnificații implică însă desigur raportarea la un sistem mai vast de referințe Ne întîlnim aici cu importanta problemă a orizonturilor subiectului hermeneutic Gadamer a tratat-o pe larg prin categoriile de „Vorhabe", „Vor-urteil“ sau „Voreingenommenheit (prejudecata in sens pozitiv, ea o condiție inalienabilă a comprehensiunii), ca și prin cea de „Sinnerwarbung" (așteptare a sensului) Se cuvine însă să precizăm răspicat că un asemenea sistem mai vast de referințe (centrul axiologic al activității herrneneutice) nu este decît sinteza generalizatoare a actelor particulare de comprehensiune a diferitelor opere, și nu o instanță exterioară Ne găsim în fața acelui stadiu al procesului interpretativ in caro, după celebra formulă a lui Schleiermacher (aplicabilă însă și la stadiile descrise anterior), subiectul hermeneutic tinde să înțeleagă opera mai bine decît însuși autorul ei încadrarea operei, ca o totalitate autosuficientă, într-un sistem mai vast de referințe și semnificații : raportarea ei, de pilda, la o filozofie a istoriei sau la o estetică generală, profesate de subiectul interpretativ, a întâmpinat adeseori rezistențe de principiu, fiind considerată o transgresare a comprehensiunii genuine Exemplară ni se pare reacția negativă a lui Ernst Robert Curtius la tipul de critică preconizat de Lukăcs încă in textul său de tinerețe „Despre esența și forma eseului" ( ), cu care se deschide volumul Die Scale und dic Formcn într-o scrisoare, rămasă inedită (datată și aflată în Arhiva Lukăcs), Curtius apăra punctul de vedere sainte-beuveian al criticului ca o ființă infinit docilă, supunîndu-se mișcării operelor și limitân-du-se a fi doar „Resonanz und Begreifen" (rezonanță și cuprindere) : teza lui Lukăcs despre critic al cărui model ideal era pentru el pe atunci Platon — ca o ființa prin definiție problematică, cea care „cu prilejul" operelor („bei Gelegenheit von ') se confruntă cu „semnificația ' și „Ideea" lor, mișeîndu-se într-o sferă intermediară între concretul operelor și sistemul de valori al esteticii, era energic respinsă de Curtius El se considera „metaphysik-frei" (liber de metafizică), în timp ce „eseistul" (criticul) ideal al lui Lukăcs era un hermeneut care revendica o tablă de valori, o „ierarhie" (cuvânt repugnant pentru Curtius), deci o „estetică" și o „metafizică" Divergența Curtius-Lukăcs are pentru noi o valoare paradigmatică Adoptînd punctul de vedere al lui Lukăcs, cel care conjugă într-o unitate organică judecata de existență cu judecata de valoare asupra operelor, rămîne să supunem examenului critic natura acelui centru de referință la care sînt raportate operele Orizontul definit cu expresia de „Sinnerwartung" este desigur cu totul diferit la un Adorno, cel care repudiază mînios nu numai muzica unui Sibelius, dar și pe cea a lui llindemith sau Stravinsky, și chiar pe cea a ultimului Bartok (prea fidel principiului tonalității), acordîndu-se pe deplin doar cu Schon-berg și școala sa în muzică sau cu Beckett în literatură, și la un Lukăcs, care descoperă dimpotrivă în Cantata profana a lui Bartok un punct de sprijin pentru estetica sa incoruptibil umanistă, după cum îl respinge fără menajamente pe Beckett în numele lui Kafka, spre a nu mai vorbi de Thomas Mann, deoarece conceptul de „integralitate umanăl< rămîne cheia de boltă a orizontului său hermeneutic Relația cu caracter de triplicitate : operă-realitate-sis-temul de valori al interpretului (Wcltansch<inung-u\ său variabil), ni se pare a defini, în indiviziunea componentelor ei, jaloanele principale ale unei posibile hermeneutici marxiste a artei SUMAR I Autonomia și eteronomia artei II Estetica lui Arthur Schopenhauer III Mikel Dufrenne și estetica fenomenologică G IV Philosophia rediviva V Theodor W Adorno — estetician și sociolog al artei VI Herbert Marcuse — o biografie intelectuală VII Georg Lukăcs și reconstrucția ontologiei în filozofia contemporană VIII „Știința Substanței" — manuscrisul filozofic inedit al lui Camil Petrescu IX Mihai Ralea — critic și teoretician literar X Naphta, Lukâcs, Thomas Mann (dosarul unei polemici) XI Literatură și istorie XII Artă și hermeneutică https://neculaifantanaru com/alpha-leadership html https://neculaifantanaru com/en/alpha-leadership html